
BEVEZETÉS. 


Az  irodalom  legnagyobb  dicsői  nem  legigazibb  jelzői 
egyúttal  nemzetük  irodalmi  színvonalának.  A  rendkívüli 
kimagasodás,  a  minő  például  egy  Petőfié  vagy  egy 
Arany  Jánosé,  nemzeti  szerencse  és  boJdog  dicsekedés, 
de  a  kivételes  lángelmékből  nem  következtethetünk  az  ér- 
telmi, erkölcsi  és  ízlésbe'i  fokra,  melyet  nemzetük  az  6 
idejükben  elért.  A  lángész,  leg)'en  bár  a  hang,  a  melyen 
megnyilatkozik  egészen   nemzeti,    mindig  világcsoda. 

A  nemzet  irodalmi  színvonalát  inkább  azon  jelesek 
után  mérhetjük,  a  kik  nem  világraszóló  nagyságok.  A  kik 
egyéni  tehetségét  csak  ugyanaz  a  nép  érti  meg,  mely  a 
nyelvüket.  A  kik  gondolatban  és  érzésben  nemzetükön 
és  korukon  nincsenek  túl  s  a  kiknek  művészete  öntudato- 
fíí^  san   szolgálja  a  nemzeti   közízlést. 

Ám,  a  világraszóló  lángelméken  s  a  nemzet  irodalmi 
színvonalát  jelző  tehetségeken  kívül,  vannak  olyan  írói 
egyéniségek  is,  melyek  amazokhoz  nem  számíthatók  ugyan, 
de  bizonyos  kiválóságuknál  fogva  emezek  tiszteieti-eméltó 
sorában  sem   férnek  el. 

Ilyen  kiváló  írói  egyéniség  a  magyar  irodalomban 
Arany  László.  Az  a  fajuktól  és  koruktól  való  belső,  szel- 
lemi függetlenség,  mely  a  kivételes  lángelmék  eiqiyik  jel- 
lemző ismertető  jele,  őt  nem  tünteti  ki.  Arany  László 
lelkét    szinte    egészen  a  maga    kora    és    a    maga    nemzete 

tölti  be.  Nemzeti  és  koreszmék  ihletik  költészetében  s 
foglalkoztatják  mint  essay-írót.  Művei  nem  keletkezhettek 
volna  máskor,  mint  a  tizenkilenczedik  század  vége  felé 
és  sehol  másutt,  mint  az  ezen  korbéli  magyar  nemzet 
körében.  De  mégis  :  e  műveket  olvasva  abba  a  kellemes 
csalódásba  ringathatjuk  magunkat,  hogy  irodalmunk  szín- 
vonala immár  a  leghaladottabb  nyugat-európai  nemzeteké- 
hez emelkedett,  a  nélkül,  hogy  a  nagy  emelkedés  árát 
eredeti   magyarságunk  adta  volna  meg. 

Arany  László  egyénisége  műveiből  úgy  lép  elénk  s  úgy 
szól  hozzánk,  mint  a  művelt  magyar  úri  embernek  az  a 
typusa,  melynek  kifejlesztésére  bölcs,  szabadelvű  és  min- 
denek felett  nemzeti  érzésű  apáink  törekedtek.  Ezek,  ter- 
mészetesen, a  maguk  tökéletesedett  folytatásául  kivánták  és 
remélték  az  új  nemzedéket,  hogy  arra  igen  nehéz  és 
sokszerűen  kényes  nemzeti  kezdeményezéseiket  bizalom- 
mal hagyhassák  örökül.  Képzeletükben  láttak  egy  új  nem- 
zedéket, melyben  az  uralkodó  typus  eszményítve  a  kö- 
vetkező : 

Jó,  bölcs,  becsületes  és  rendületlen,  de  igen  okos  ma- 
gyar, ki  a  komoly  dolgokat  komolyan  veszi.  Nemcsak 
tanulékony,  hanem  immár  tanult.  Nemcsak  szomjazik  a 
nyugati  modern  műveltségre,  hanem  azt  immár  teljesen 
meg  is  szerezte.  A  régi  táblabírónak  Horatiuson  és  a 
Corpus  Jurison  sarkalló  lelki  világa  felmagasodott  benne 
nagyszabású  tájékozottsággá  és  kibővült  széles  látkörré. 
Nem  csupán  lelkesedik  az  új  idők  vívmányaiért,  hanem 
immár  éles  szemmel  bírálja  is  azokat.  Frazeológiája  sal- 
langtalanabb  lett,  mint  a  régebbi  magyar  nemzedékeké 
volt,  de  gazdagabb  és  mélyebb.  Hite  elveszítette  a  gyer- 
mekességet,    de    ki  állván  a  kétkedés    próbáit,   nyert  ereje- 

ben.  Nemzeti  érzése  megnőtt  a  demokratikus  irányban 
tovább  terjeszkedett  nemzettel.  Fajszeretete  immár  jóval 
nagyobb  sokaságot  ölel  át,  mint  a  mekkora  a  rendiség 
túlhaladása  után  valódi  magyarságnak  volt  mondható. 
Mind  ennek  folytán  immár  nxagyar  nyelve  is  nagyobbszerű 
és  tisztúltabb,  a  haladott  culturélet  igényeinek  jobban  meg- 
felelő, mint  elődeié  lehetett,  a  kik  a  curialis  és  culinaris 
latinnak  nyűgéből  alig  az  imént  szabadulva,  még  csak  a 
népi   magyar  nyelvre  szorultak. 

Ez  az  elképzelt  és  remélt  typus  azonban,  jóformán  csak 
a  régi  nemzedék  álma  maradt.  Általánosságban  nem  fej- 
lődött ki,  s  nem  lett  döntő  befolyásúvá  a  nemzet  to- 
vábbi életére.  Mert  a  történet  sohasem  folytatódik 
programmszerűen.  Ha  Széchenyi  és  Deák  nemzedéke  ma 
szerte  nézhetne  e  hazán,  hiába  látna  politikai,  technikai 
és  forgalmi  vívmányokban  s  mindennemű  külsőségekben 
több  ujat  és  nagyot,  mint  a  mennyit  valaha  óhajrva  sej- 
tett :  a  mély  és  igaz  nemzeti  érzést,  a  romlatlan  nemzeti 
nyelvet  s  a  magas  európai  műveltséget  abban  az  össz- 
hangzatos,  együttes  fejlettségben  és  abban  az  általános- 
ságban, a  mint  az  új  nemzedéktől  várta,  mégis  csalódot- 
tul  nélkülözné. 

A  szabadelvű  haladás  bátor  útjára  tért  lelkes  apáink 
nem  számoltak  eleve  azzal,  hogy  a  nemzetnek  épen  álta- 
luk előkészített  gyors  felszaporítása  új  tömegekkel,  egy- 
részt a  szép  ősi  magyar  jellegnek,  másrészt  a  további  ha- 
ladás belső  mélységének  szükségképen  rovására  megy. 
A  közmondásos  régi  magyar  kívánság,  hogy  «légy  jobb 
apádnál)),  nem  teljesedhetett  be  rajtunk,  mert  egészen 
másokká  kellett  lennünk,  mint  apáink  voltak.  Nem  va- 
gyunk   általánosságban    hozzájuk  hasonlíthatók.    Nem  azt 

folytatjuk  teljes  dicsőséggel,  a  mit  ők  nem  egészen  dics- 
telenül kezdtek.  Egy  új  magyar  nemzet  van  itt,  sokkal 
nagyobb,  mint  a  régi,  de  nem  ugyanannak  kitökéletese- 
dése.  Európaiakká  lettünk  ugyan,  de  sokat  elvesztettünk 
a  nemzeti  múlt  tisztes  hagyományaiból.  S  nemzetiekké 
lettünk  ugyan,  de  az  európai  műveltségnek  oly  magas 
színvonalára,  mint  apáink  szántak  bennünket,  nem  emel- 
kedtünk. 

A  kiben  az  előző  nemzedéknek  a  jövendő  nemzedék- 
ről alkotott  vágyó  képzelete  kivételkép  mégis  megvalósult, 
az  érdekes  külön  egyéniségül  tűnik  szembe.  Ilyen  Arany 
László  az  irodalom  terén.  Kiválósága  egyrészt  rendkívül 
erős  nemzeti,  szinte  azt  mondhatnók  magyar  faji  jellegé- 
ben, másrészt  feltűnően  magas  színvonalú  európai  művelt- 
ségében van.  Illetőleg,  e  két  legjellemzőbb  sajátságának 
egyszerre  való  megjelenésében  és  összhangjában,  mely 
összhangot  az  ő  korabeli  többi  magyar  írónál  ritkán  ta- 
lálhatjuk meg. 

Arany  László  1 844-ben  született  s  1 898-ban  halt  meg. 
Irodalmi  működésének  korát,  a  politikai  történelem  ter- 
minológiájával, a  kiegyezés  korszakának  mondhatjuk.  E  kor- 
szak átlagos  magyar  íróiban  vagy  az  előző  nagyobb  nem- 
zedék hagyományai  az  uralkodók,  s  akkor  népiesek  — 
néha  szinte  duhajkodók  —  Petőfi  nyomán  ;  vagy  Nyugat- 
Európa  nagy  irodalmainak  hatása  alatt  állanak,  s  akkor 
külföldiesen  modernek.  Arany  László  azonban  sem  nem 
népieskedő,  sem  nem  külföldieskedő,  mégis  a  legnem- 
zetiebb   és  legmodernebb  egyszerre. 

Nemzetivé  mindenek  felett  tiszta  magyar  nyelve  teszi. 
De  ezenkívül  érzelmei  szövődésének  s  gondolatai  szövé- 
sének magyaros  módja   is.  Amabban  a  tartózkodó    méltó- 

ság,  emebben  a  józan,  szinte  tulságig  pcssimista  bölcse- 
ség :  magyar  faji  vonás.  Ezer  esztendő  története  tanította 
s  szoktatta  rá  a  magyart,  hogy  mindig  két  ellenségtől 
egyszerre  szorítva,  szívét  egészen  szabadjára  ne  igen 
ereszsze  s  állandóan  eszénél  legyen. 

Mégis,  európai  értelemben  modern  Arany  László,  írá- 
sainak tartalmánál  fogva.  Azt,  ha  versel,  kevés  kivétellel 
a  kor  legújabb  viszonylataiból  meríti  s  abban,  ha  prózát 
ír,  mindig  egy  keresztül-kasul  művelt  és  tanult  elmének 
érett,   szinte  szenvtelen  bonczoló  ítélete  tükröződik. 

Mint  egészen  öntudatos,  szándékos  irányzat  zeng  ki 
a  tősgyökeres  magyarságnak  s  a  magas  európai  felfogás- 
nak összhangja  a  <i Hunok  harcza*  czímű  verséből.  Nagy 
tökéletességűvé  fejlett,  de  ős  eredetű,  romlatlan  magyar 
nyelven,  régi  nemzeti  versidomból  alakított  külső  formá- 
ban, a  gondolat-szövésnek  s  az  érzelem-kifejezésnek  oly 
módjával,  a  mire  csak  fajmagyar  képes,  mondja  el  a  költő 
e  művében,  hogy  turáni  ősfajtája  a  germánság  ellen  csak 
a   modern   munka   haladott   fegyvereivel   állhat  meg. 

Másik,  ennél  is  jelentékenyebb  költői  alkotásából,  a 
öDélibábok  hősé»>-ből,  mely  elbeszélő  mű,  fájdalmas  pes- 
simismussal  sír  ki  a  panasz,  hogy  ősfaja  körében  az 
európai  cultur-tövekvés  még  mindig  nem  több  rendszer- 
telen, eleve  kudarczra  itélt  szalmalángnál.  A  jóízű  magyar 
vidék  ázsiai  sarában  a  1  .gfürgébb  perdülésre  kész  kocsi- 
kerék is  megreked.  Hübeíe  Balázs  minden  jó  szándékát 
örökösen  teljes  sikertelenség  követi.  Minden  más  nyugat- 
európai nemzet  körében  képzelhetetlen  a  szándék,  akarat 
és  cselekvés  egymástól  való  ilyen  rengeteg  távolsága. 
Nálunk  megszokott,   szinte  typikus. 

E  nagy  versnek  formája    eredetre  nézve  nyugati,   vala- 

mint  az  a  gúnyos  biráló  szempont  is,  melyről  a  költő 
hősének  jellemét,  az  ebből  folyó  történetet  s  ennek  egyes 
jeleneteit  rajzolja ;  de  a  versben  a  nyelv  művészete,  a 
tartalomban  pedig  az  érzés,  a  hangulat,  hogy  úgy  mond- 
juk a  szereplők  és  a  dolgok  lelke,  egészen  sajátszerűen 
magyar. 

Arany  László  nevezetesebb  költői  alkotásai  közt  az 
egyetlen  «Elfrida»  az,  mely  általánosan  emberi  történet. 
Ennek  színhelye  a  ködös  Britannia,  de  lehetne  akár  a 
valóságos  nemzettől  nem  lakott  napfényes  Meseország  is. 
Az  emberek  bizonyos  fővonásokban  mindenütt  egyformák. 
A  férfiak  mindenütt  bolondulnak  a  szép  nőkért,  a  szép 
nők  pedig  mindenütt  egyaránt   hiúk. 

Ez  a  verses  munka  időrendben  az  első  azok  közt, 
melyekkel  Arany  László  a  nyilvánosság  előtt  sikereket 
aratott  s  még  csak  a  költő  elbeszélő  képességének,  formai 
készségének  s  magyar  nyelvművészetének  próbája. 

Prózájában,  vagyis  a  magvas  essaykben,  melyeket  írt, 
tudományos  tárgyilagosságra,  szigorú  igazmondásra  törek- 
vése annyira  igénybe  veszi  figyelmünket,  hogy  az  első 
benyomás  után  hajlandók  volnánk  őt  sokkal  hidegebb 
eszű  nyugat-európainak  nézni,  mint  a  minő  meleg  szívű 
fajmagyar. 

Pedig  a  nemzeti  elbizakodásból  való  kiábrándultságának 
hamuja  alatt  a  fajszeretet  izzó  parazsa  lappang.  Mint 
a  Széchenyi,  Deák  Ferencz  és  Arany  János  mélysé- 
ges magyar  hazafiságának  rajongó  híve,  olyannak  látja 
az  elérkezett  időt,  hogy  immár  a  szabad  nemzeti  mérés 
bűn  a  magyarság  ellen  s  a  nemzeti  mérséklet  a  hazafiúi 
kötelesség.  De  mily  nehéz  kötelesség  ez !  Egyéni  szem- 
pontból    háládatlan,     szinte     önfeláldozó.     Hogy     Arany 

László  is  ilyennek  hitte  és  érezte,  arra  rá  vallanak  a 
(iMagyar  politikai  költészetről*  szóló  tanulmányának  e 
sorai  : 

«A  nemzeti  vágyak,  függetlenségi  kísérletek  sora  le- 
járt ;  a  hazafias  ábrándok  meghiúsultak ;  polgári  foglal- 
kozásokban, békés  művelődésben  kereste  a  haza  jövőjét 
minden  gondolkodó  politikus.  Az  ily  politikai  megfonto- 
lás azonban  nem  teremt  hazafias  költészetet.  Negyedfél- 
száz év  óta  tart  küzdelmünk  az  önállósági  törekvés  és  az 
uralkodóház  igényei,  a  nemzeti  szabadság  s  a  főhatalom 
túlterjeszkedése,  a  függetlenségre  vágyók  s  a  kiegyező 
pártok  között,  de  a  kiegyező  pártnak  alig  van  költészete*. 

Ha  meggondoljuk,  hogy  ezt  az  az  Arany  László  írja, 
a  ki  mint  költő  főképen  a  politikai,  a  hazafias  költészetet 
művelte,  mint  gondolkozó  politikus  pedig  a  kiegyező 
párt  híve  volt,  ki  kell  éreznünk  a  fagyos  megállapító 
tételből  a  lemondás   fájdalmát. 

Mintha  a  kurucz  érzelem  elfojtott  jajgatással  vetné 
magát  alá  a  lelkiismeretes  értelemnek.  És  voltakép  az 
egész  tételben  nem  is  a  tárgyilagos  igazság  a  mély  és 
érdekes,  hanem  magának  az  írónak  az  a  szomorú  alanyi 
kétsége,   mely  a  tételből   következik. 

«A  pragmatica  sanctio,  az  1790-iki  megállapodások,  az 
1 867-ik  évi  kiegyezés  —  mondja  továbbat  —  nem  a 
szívből  fakadt  s  nem  ragadhatja  lelkesedésre  az  érzelmek 
emberét.  A  költőnek,  ha  ellenök  izgatni  jobb  belátása 
tiltja,  hallgatnia  kell,  mert  dicsőitésökrc  egy  húr  sem  pen- 
dül meg  szívében ». 

Nézetünk  szerint  mindez  csak  alanyilag  igaz,  mert 
hiszen  képzelhető  olyan  naivabb  költő-szív  is,  melyben  a 
húr  megpendül   annak    dicsőítésére,  a  mit    más  csupán   az 


1 2  Bevezetés. 

Ítélő  józan  észszd  értéke).  Amdc  Arany  Lászlónak  ez 
idézetekben  kivallott  meggyőződése,  niint  épen  reá  vonat- 
kozható alanyi  igazság,  alighanen\  a  leghelyesebb  kulcsa 
annak  a  sokszor  feszegetett  kérdésnek :  miért  hallgatott 
el  Arany  László  sokat  igérő  hazafias  költészete  olyan 
hamar. 

O  átélte  az  elnyomásnak  azt  a  keserves  korát,  melynek 
emlékei  lehetetlenné  tették,  hogy  szívében  csak  egy  húr 
is  megpendüljön  a  kiegyezés  dicsőítésére,  pedig  midőn  a 
nemzetnek  ez  új  létalapjáról  tisztán  a  politikai  értelem 
szempontjából  beszél,  nem  fér  kétsége  e  nagy  államféifiui 
mű  helyességéhez,  a  .A  rr  agyar  emigratio  mozgalmai*  czímű 
nagyszabású  tanulmányában,  melyet  Kossuth  Lajos  emi- 
gratiobeli  iratai  első  kötetének  ismertető  birálatául  i88o-ban 
írt.  a  mindennel  megszámolt  itélet  biztosságával  hirdeti, 
hogy  « nemzetünk  fenmaradására,  mostani  számos  bajaink 
ellenére  is,  alaposabb  reményünk  lehet,  mint  lett  volna 
azon  új  hazában,  a  mit  egy  vérrel  végig  mosott  tabula 
rasára  oda  rajzolni   Kossuth  tervezett*. 

Arany  Lászlónak  e  munkája  mindazon  kellékekkel  je- 
leskedik, melyek  a  történelem  politikai  essay-íróját  c 
magas  műfajban  művészszé  teszik.  A  vizsgálódása  tárgyául 
vett  nagy  történeti  és  politikai  bcszj^molásnak  tartalmi 
ismertetése,  a  lényegesnek  kivonása  és  összegezése  ú^ján, 
teljességével  és  tárgyilagos  hűségével  nem  kevfsbbé  ér- 
demel méltánylást,  mint  az  ismertető  tudományos  készült- 
sége, mely  előbb  fényesen  megvilágítja  az  egész  anyagot, 
hogy  aztán  nyugodt  világosságban  taglalhassa.  Előadásá- 
nak érdekessége,  szempontjainak  emelkedettsége  és  stíl- 
jének komoly  előkelősége  az  essayt  teljesen  méltóvá  teszi 
ahhoz  a   nagy    műhöz,    melyet    ismertet  és  birál.  A  bátor 

és  szigorú  itéletű  józan  ész  s  a  hazafias  érzelmi  mélység 
pedig,  melylyd  Arany  László  az  emigratio  politikáját  és 
diplomatizálását  ad  acta  historica  teszi,  oly  magaslatra  se- 
gíti fel  az  olvasót,  a  honnan  Kossuth  Lajos  nagyságának 
való  minden  kegyeletes  meghódolás  mellett  is  világosan 
láthatja :  hol,  mikor  és  miként  keresztezik  egymást  a 
raag^'ar  nemzet  életérdekének  s  e  rendkívüli  nagyságnak 
útjai. 

A  mit  Arany  László  szelleme  ebben  s  még  néhány 
történelem-politikai  essayjében  adott  a  magyar  irodalom- 
nak, az  különösen  megbecsülni  való.  Épen  azért,  mert  ez 
igen  nemes  és  igen  nehéz  műfaj  művelése  nálunk  még 
nem  népszerű  s  nem  hálás  feladat.  Az  ilyen  nagyobb  faj- 
súlyú olvasmányt  a  legfinomabb  szépirodalmi  forma  sem 
teheti  széles  körben  kelendővé  s  másfelől,  tudákos  forma 
híján,  komoly  súlya  sem  talál  kellő  méltánylást.  A  történet- 
tudós, a  politikai  publicista,  a  széptudományi  biráló  és  az 
eleven  tollú  belletrista  legválasztékosabb  képességeinek  azt 
az  összhangzó  egyesülését,  a  mi  a  jó  történelem-politikai 
cssay-ben  nyilatkozik  meg,  csak  clyan  olvasóközönség 
élvezi  teljes  mértékben,  mdyet  egyetemes  műveltségénél 
fogva  a  történet-tudomány,  a  politika,  a  bírálat  és  a 
szépirodalom  egyszerre  érdekel.  Haladott  nagy  nem- 
zetek haladott  nagy  irodalmához  méltó  munka  az,  a 
melyet  Arany  László  ez  essayiben  végzett.  Már  magá- 
ban véve  ezzel  is  érdemet  szerzett  arra,  hogy  neve  ma- 
radandó legyen   irodalmunk  történetében. 

Holott  öntudatos  czélja  és  törekvése  épen  arra,  hogy 
nevét  maradandóvá  tegye,  nem  volt.  Dolgozni  és  hasz- 
nálni a  dicsőség  keresése  és  reménye  nélkül  :  erre  volt 
elszánva.  Atyjának,    Arany    Jánosnak    rendkívüli   nagysága 

oly  sajátosan  hatott  rá,  hogy  magát  a  magyar  irodalom 
adósának  érezte,  a  nélkül,  hogy  attól  maga  részérc  bármit 
is  várni  vagy  épen  követelni   mert  volna. 

Legkiválóbb  költői  alkotásával,  a  ((Délibábok  hősé » -vei 
névtelenül  pályázott  a  Kisfaludy-társaság  kitűzte  jutalomra 
s  a  teljes  siker  sem  bírta  rá,  hogy  e  műre  nevét  még 
életében  kitegye.  Essayinek  legnagyobb  részét  szintén 
névaláírás  nélkül  adta  ki.  E  mellett  azonban  készségesen 
állott  helyt,  a  hol  a  magyar  irodalomnak  nagy  műveltségű 
munkásra  volt  szüksége.  Műfordításokkal,  ha  a  világiro- 
dalom remekeinek  magyarul  való  megszólaltatása  vált  szük- 
ségessé, lelkiismeretes  szerkesztő  és  magyarázó  munkával, 
midőn  atyja  műveinek  sajtó  alá  rendezésére  került  a  sor. 
Készségének  s  képességének  felismerése  után  az  irodalmi 
közvélemény  e  nagy  szolgálatokat  kérte  s  mintegy  elvárta 
tőle.  Hogy  azonban  benne  a  magyar  irodalom  ily  hasznos 
és  előkelő  munkásra  számíthat,  arra  már  mint  ifjú  kezdő 
ő  maga  adta  meg  a  feljogosítást  népmese-gyűjteményé- 
vel, mely  tartalmi  értékességén  kívül  a  magyzr  népi  me- 
sélő hangnak  közvetlen,  hű  és  jóízű  visszaadásával  is 
figyelmet  keltett.  E  munkája  közben  merült  le  büvár 
szemmel  népünk  mcsetermő  lelkének  mélységeibe.  A  mit 
e  mélységekben  megfigyelt,  arról  ad  számot  ti  Magyar  nép- 
meséinkről))  czímű  tanulmányában,  melylyel  1867-bcn,  a 
Kisfaludy-társaságban  tagsági   székét    foglalta  cl. 

E  tanulmány  egyrészt  jellemzően  egészíti  ki  a  képet, 
melyet  irodalmi  egyéniségéről  e  kötetben  adni  óhaj- 
tunk, másrészt  a  magyar  népmesék  lényegéről,  formái- 
ról, változatairól  s  azok  gyűjtési  és  feljegyzési  mód- 
szeréről igen  érdekes  gondolatokat  tartalmaz.  Ezért  vet- 
tük  fel   e  tanulmányt  is  kötetünkbe,  melynek  rendeltetése. 

hogy  Arany  László  irodalmi  jelentőségéről  lehetőleg  he- 
lyes fogalmat  s  e  mellett  a  közönségnek  élvezetes  olvas- 
mányt nyújtson. 

A  kik  az  irodalommal  behatóbban  foglalkoznak,  azokat 
mindenesetre  Arany  László  összes  műveire  utaljuk.  Ezek 
a  szerző  halála  után.  Gyulai  Páltól  összegyűjtve,  1901  ben, 
Budapesten  a  Franklin-társulat  kiadványaképen  jelentek 
meg  öt  kötetben. 

Ugy  véljük  e  mellett,  hogy  ez  egyetlen  kötet  is,  melybe 
Arany  László  alkotásaiból  csak  az  adott  tér  szem  előtt  tar- 
tásával válogathattunk,  fővonásaiban  szintén  híven  tükrözi 
azt  az  igazi  faj  magyar  s  egyben  igazi  európai  költő-írót, 
kinek  személyi  érdekessége,  hogy  mint  ember  Arany 
Jánostól  származott,  de  irodalmi  jelentősége  az,  hogy 
erős  tehetségével,  magas  műveltségével  és  nemes  írói  er- 
kölcseivel, mint  merőben  önálló  egyéniség  kiváló  műveket 
alkotott. 

Budapesten,    1904   márczius    21.  J^ozma  Jlndor. 


ELSÓ  RÉSZ 

KÖLTŐI   MŰVEK 


Arany    László   munkái. 


ELFRIDA 


A  Kiífaludy-Társaságnál  jutalmat  nyert  kisebb  költői  elbeszéléí 


1866 


Jelige:    Pénzt,    paripát,   fele«éget 
Sohase   biaz'   másra. 


Furcsán  esett,  de  megesett 
Hajdanában  ez  az  eset, 
Hajdanában,  danában, 
Ködös  Britanniában. 


Edgár  angolok  királya 
Gyászos  özvegységet  érc, 
Sírt-rítt,  majd  meghalt  nejéért. 
Nem  lelt  balzsam-írt  sebére: 
No  de  mégis  csak  begyógyult. 
Nem  telt  belé  csak  néhány  nap, 
Mihelyt  hirét  vette  egy  szép 
Devonshirci  gróf-leánynak. 


Jött  a  hír,  —    volt  a  ki  hoz£a, 
A  királyok  lelnek  enyhet, 
Mért  is  tartanának  másért 
Magok  körül  annyi  renyhét, 
jött  és  súgta  :  a  ki  meghalt 
Hadd  nyugodjék  lenn  a  sírban, 
Szép  virág  vár,  rózsabimbó : 
Menj,  szakítsd  le,   Dcvonshireban 

Edgár  szegre  tette  a  bút, 
S  küldte  Athelwold  vitézét : 
Kósza  hirnek  nem  hiszek,  menj, 
Mindent  szemre  véve  nézz  szét, 
S  ha  oJy  szép,  mint  híre  mondja. 
Magam  megyek  jegyváltásra  — 
—  Pénzt,  paripát,  leánynézést 
Soha  se  bizz'  másra! 


Ment  Athelwold,  Devonshirenck 
Grófi  kastélyát  elérte, 
Látta  Elfridát,  s  szivének 
Verésitől  dobban  vérté;  - — 
Mind  a  hírt,  mely  szállt  felőle. 
Rút  hazugságnak  találta, 
Mert  nem  bimbó,  rózsabimbó, 
Szép  ki  feslett  rózsa  várta. 


Szép  kifeslett  rózsa  :  szirmán 
Megáll  a  szem  önfeledve, 
Kelyhén  mintha  ott  ragyogna 
A  hajnalnak  perge  nedve, 
Ez  az  arczpir,  —  áttünik  mint 
Fátyol  burka  ért  gyümölcsnek, 
Talán  szellő  is  lefújja,  — 
Eszét  venné  bármi  bölcsnek. 


Könnyű  nienni  követségbe, 
Ország  dolgát  sütni-főzni, 
Járni-kelni  hadsereggel, 
Ellenségeket  legyőzni  : 
De  ifjúnak  szép  leányért 
Menni  másnak  jegyváltásra,  — 
—  Pénzt,  paripát,  háztüznézést 
Soha  se  bizz'  másra ! 

Szive  lett  úr,  és  AthcIwoJd 
Feledé  mi  ügyben  járt  ott; 
Telt  az  idő,  egy  nap,  két  nap, 
Hetek  óta  mulat  már  ott; 
Csinos  ifjú  szép  leánynyal 
Mindig  együtt,  reggel,  cstve, 
S  egyszer  íme  csak  belépnek 
Az  apához,  áldást  esdve. 


Gazdag  ifjú,  ős  családból, 
A  királynak  is  kegyencze, 
Hajdanában  is,  miként  ma, 
Az  ily  kérő  várt  szerencse  ; 
Az  apánál  kész  az  áldás, 
S  a  nászt  csakhamar  megülik 
«Te  az  enyém,  én  a  tied, 
Asó,  kapa,  mind  a  sírig !d 


S  elindulnak  a  királyhoz. 
Csak  most  főtt  Athelwold  agyja. 
Hogyan  adjon  neki  számot? 
Valljon-e,  vagy  jobb  :  tagadja  ? 
Mi  lesz  a  gonosz  csalásnak 
Legjobb  leplczóje,  örve? 
Hosszú  az  út  s  tekervényes, 
Tekervényesb  az  ő  terve. 


Hosszú  az  út,  mégis  annak 
Hej,  mi  hamar  végit  érik; 
De  Athelwold  úr  fejében 
A  kimentő  terv  nem  érik: 
Látszik  is  már  a  királyvár, 
Esti  napfény  megragyogja, 
De  nem  fejlik,  ki  nem  bomlik 
Athelwold  tervének  bogja. 

Hogy  beértek  este,  későn, 
Félre-úton,  útcza-zugban, 
Félre-lakba  vitte  hölg^-ét, 
Kandi  szemtől  rejtve,  dugva. 
Egész  éjjel  terveket  főz. 
Egyet  eldob,  mást  határoz, 
S  alig  virrad,  sebbel-lobbal 
Megy  sietve  a  királyhoz. 


«J6  királyom,  hát  jelentem, 

]tt  vagyok  már,  itt  van  a  lány ; 

Hejh  de  rászedett  a  híre! 

Ha  csak  szép  nem  volna,  hagyján! 

De  nyomorék,  sánta,  törpe. 

Háta  púpos,  válla  kajsza, 

—  Arcza  torz  és  szeme  bandzsal, 

Egyik  csára,  másik  hajszra. 


«Mit  tegyek?  tudák  a  czélom'. 
Ha  ott  hagyom,  nyílt  gyalázat. 
Féltem,  a  lány  dölyfös  apja 
Még  királyom  ellen  lázad  : 
Elvevém  hát  magam.  A  ki 
Tisztében  ily  híven  fárad. 
Ennyi  önfeláldozásért 
Megérdemelne  egy  várat. 


«Meg,  egy  várat  a  királytól, 
Félre-tájon,  messze  innen. 
Hova  ezt  az  új  menyecskét 
Még  ma  el  lehetne  vinnem. 
Még  ma,  hogy  ne  lássa  senki. 
Meg  ne  tudják,  hogy  mi  csúnya, 
Ne  legyen  ő,  s  véle  én  is 
Mind  az  udvarnépnek  gúnya. )> 

« Jó  ;  tied  ős  \í^estwood  vára  ; 
Rejtve  lészsz  ott,  s  mégse'  messze 
Rengeteg  közt  álJ,  s  ne  félj,  hogy 
Akárki  is  fölfedezze  ; 
Én  nem  engedlek  nyomozni, 
S  mint  az  éj  rejt  ott  az  a  lak  ; 
De  magam,  mivel  kegyellek, 
Nem  soká  meglátogatlak.!) 


Hcjl  AtheJwold  most  akadt  meg. 
Hisz  csak  épen  őt  kerülte. 
Gondola,  majd  messze  tájon 
Lopva,  víg  zaj  pezsg  körülte  ; 
S  ime  rab  lesz,  s  kéz  alatt  is. 
Tépi  üstökét,  sohajtoz, 
Hej  ez  asszony,  szép  menyasszony 
Még  fejére  mennyi  bajt  hozl 


S  mentek  aznap,  meg  sem  álltak. 
És  elérték  agg  Westwoodba  : 
Ócska  kastély,  zord,  uratlan, 
Utait  fölverte  dudva  ; 
Ablak,  ajtó,  puszta  termek, 
Osi  képek,  minden  ásit 
Messziről  már,  a  szerelmet 
Pár  elébe  óriásit. 


Vén,  unalmas  ősi  fészek, 
A  világtól  elfeledve. 
Szép  arának  ide  bújni 
Ugyan  hogy  lehetne  kedve? 
S  még  ha  mindezt  ugy  cserébe 
Kapta  királynői  rangért! 
HejI  Athelwold  keservesen 
Meglakol  még  e  furfangért  1 

(^(Ejh,  de  biztos  nőm  szerelme, 
Megbocsát  ily  kis  csalást  ez», 
Gondola  ő,  s  újra  cselt  főz, 
S  Elfridának  vallomást  tesz: 
(cSzép  szerelmem,  megbocsátsz-e! 
Nagy  a  bűn,  mit  elkövettem. 
De  szerelmem,  mit  legyőzni 
Nem  birék,  kimenti  tettem. 


((A  király  vágyott  kezedre, 
S  külde  engem,  hogy  vigyek  hírt. 
Igaz-e,  hogy  szép  vagy?  Oh  szép. 
Szívem  ellenállni  nem  bírt. 
Megigézett  ajkad,  arczod, 
Szemöldöd  mosolygó  íjjá. 
Mindent  elfeledtem,  azt  is, 
Mi  lesz  e  feledség  díjjá ! 


((Megvan  ;  késő  lenne  bánni, 
S  most  bocsánatért  könyörgök. 
S  aztán,  —  látod,  egész  kart  kér, 
Ha  kis  ujjat  kap  az  ördög  — 
A  király  jő  látogatni  : 
Kérlek,  oh  segits  cselembe'. 
Ne  igézd  meg,  oh  ne  légy  szép. 
Csúfnak  öltözz,  bár  selyembe. 


a  Fess  bibircsókat  magadra, 
Húzd  le  szád',  félszemre  sandíts, 
Hátad',  melled'  tömd  ki  púppá, 
Állva  görbedj,  járva  sántíts, 
A  szókat  szuszogva  ejtsd  ki 
S  tettesd  magad  félbolonddá  : 
Erre  sem  jő  többet  Edgár, 
Csak  ez  egyszer  tegyük  lúddá. 


I 

((S  akkor  itt  mi  vígan  élünk 
Ment  leszünk  háborgatástól  : 
A  királynál  meg  se'  sejtik, 
Hogy  e  vén  vár  kit  palástol ; 
S  mint  galambok  halk  falombok 
Csendes  árnyán,  rejtezünk  itt : 
Boldog  ketten,  elfeledten, 
S  hozzánk  nem  bocsátva  senkit. )i> 


Tyhű,  Athelwold,  nag)'ba  fogtál. 
Tudod,  hogy  nőd  mire  kérted  ?  — 
Mondd,  hogy  menjen  tűzbe,  vízbe, 
Talán  kész  megtenni  érted  ; 
De  hogy  a  világ  elébe 
Csúfnak  öltözködve  álljon  : 
No  hisz  nőt  ilyesre  kérni 
Soha  senki  se  próbáljon! 


Ráfigyelt  a  jó  tanácsra, 
S  gondola  Elfrida  bölcsen  : 
(íMajd  bizony,  ha  trónra  hívnak, 
Éltem  ez  odúban  töltsem? 
Hű  szerelmesnek  fa- kunyhó. 
Remetelak,  szép  ez  elvben, 
De  mikor  oly  rettenetes 
Unalmas  a  kivitelben!)) 


De  csak  hallgat.  És  Athelwold 
Fütyörészve  várja  Edgárt : 
(íMajd  ha  látja,  hogy  lecseppen, 
Hogy  fut  innen  vissza  mindjárt !> 
S  alig  várja.  Őrtoronyban 
Ul  egész  nap  vizsga  lesbe', 
Végre  jő  —  hirt  ad  nejének, 
S  viszi  Edgárt  egyenest  be. 

ó  se  látta  még,  s  kíváncsi, 
Hogy  alakult  neje  vázzá; 
S  ajtót  tárva  a  királynak, 
Mohó  szemekkel  vigyázá. 
Hol  van  a  szörny,  ül-e,  áll-e  ?  . 
Betekint  és  összedermed. 
Mert  a  szép  Elfrida  áll  ott. 
Gyönyörű  arcz,  deli  termet. 


Soha  sem  volt  ily  igéző ; 
Egy  tekintettel  szivet  gyújt. 
Halkan  bókol  a  királynak, 
S  üdvözölni  őt  kezet  nyújt. 
Ez  fülig  szerelmes  immár, 
Zavarodva  visszahökken. 
Sok  jdő  kell,  míg  beszedők 
A  szokott  vágásba  zökken. 


Hanem  aztán  meg  sem  állna, 
S  Edgár  ámul  e  varázson ; 
Szó  szavat  vált,  bókra  bók  foly. 
Csak  Athelwold  ül  parázson. 
Jaj,  neki  most  vége,  Edgár 
Rájött  a  csalásra    - 
—  Pénzt,  paripát,  feleséget 
Soha  se  bizz'  másra ! 

Hanem  Edgár  szót  se  mond  rá, 
S  nem  is  látszik,  hogy  neheztel ; 
Athelwoldhoz  nyájas,  és  ez 
Hitet,  reményt  még  se'  veszt  el  : 
(í Hátha  neki  még  nem  is  szép, 
Vagy,  mivel  kegyelt,  megenged.  ii> 
Ily  reményt  táplál  magában. 
Vagy  csak  jobban  mondva,  tenget 


Eífnda. 

És  az  estét  vigan  ülik, 
A  király  vadászni  kíván. 
Nagy  parancs  megy  a  falukba. 
Ezer  hajtót  összehíván. 
S  másnap  estig  a  vidéknek 
Rengetegjeit  föverték. 
De  Athelwold  este  eltűnt, 
S  reggel  szíven  szúrva  lelték. 

Ki  a  gyilkos?  vajh  ki  tudná? 
Edgár  hasztalan  kutatja  ; 
Eltemették  grófi  fénynyel, 
Szép  Elfrida  elsiratja  ; 
Gyászol  pár  hetet,  s  ki  hinné? 
Ekkor  nászt  ül  a  királylyal. 
—  Tüzes  ifjű  I  leány-nézést 
Soha  magadra  ne  vállalj ! 

Edgár  sem  nősülne  többször, 
Ily  hűbele-balázs-formán  ! 
Király  lett  az  új  királyné. 
És  a  kormány  papucs-kormány. 
Véneknek  nincs  kelti,  ifjak 
Jutnak  fő-fő  állomásra,  — 
Pénzt,  paripát,  feleséget 
Soha  se  bizz,  másra  I 


Furcsán  esett,  de  így  esett 
Hajdanában  ez  az  eset. 
Hajdanában,  danában 
Ködös  Britanniában."^ 


*  Edgár,  kiről  itt  szó  van,  melléknéven  <  Békés»  (^he  Peaccful), 
pgyike  volt  az  úgynevezett  hat  gyermekkirálynak  s  a  X.  század 
végén    ur<  Ikodott. 

A  monda  al:  pja  Dickens  ^  child's  History  of  "England  czímű 
munkájából   van    véve.   (Tauchnitz    Edition,   1.   k.,    31.   1.) 

L  animo   mio  .  .  . 

Si   volse  indietro  a  rimirar  lo  passo. 
Dante. 


Mult  evek  emlékén  el-elborongok, 

Az  ifjúság  szép  kertjét  átfutám. 

Nem  vágyom  én  —  midőn  még  semmi  gondot 

Nem  ismerünk  — -  a  gyermekkor  után, 

Midőn  fülembe  játék  zajjá  zsongott 

S  mi  a  remény,  czél,  küzdés,  nem  tudám  : 

—  A  gyermek-emlék  tán  mosolyra  kelt, 

De  megnyugszunk  benne  :  szép  volt  s  letelt. 


Más  korszak  az,  mit  lelkem  néha  fájlal, 
Fölszítva  hamvadó  emlékeket : 
Ama  hivő  kor,  melyben  (pelyhes  állal) 
Vártam  dörögni  a  sötét  eget ; 
Hivém,  lelkemben  egy  szép  ideállal, 
Hogy  majd  elűzünk  minden  felleget. 
És  akkor  börtön  és  trón  szétomolván. 
Az  ((egy  akol  s  pásztor))  támad  ki  romján. 


Pezsgett  a  vér,  ép  volt  a  szív  bizalma, 
Hivém,  cszményszabadság,  jöttödet; 
Már-már  ledőlt  a  zsarnokok  hatalma, 
Mit  egy  aranykor,  szép  s  dicső,  követ. 
Örök  leend  eszményünk  szent  uralma, 
Egy  küzdelem  még,  — -  több  vész  nem  jöhet, 
S  egy  rázkodással  új  világra  kelve, 
Testvériség,  jog  lesz  a  népek  elve. 

Arany   László  munkái.  3 

Ijfúi  ábránd  I  Lassan  szétomol ; 
Másra  tanít  a  néptörténcJem. 
Az  eszményt,  azt  nem  érjük  el  sehoJ, 
Folyvást  tusázik  a  jó  s  rossz  elem  : 
Az  ember-öltő  kel,  nő,  zajg,  bomol, 
Küzd,  hömpölyög,  él  s  éltet  szüntelen, 
De  büszke  öntudattal  czélt  nem  érhet. 
Leszáll  ha  csúcsra  jut,  rohad  ha  érett. 


A  népek  élte  egy  nagy  szerves  élet, 
S  mint  a  gyümölcs,  midőn  rakásra  gyűl, 
Egymást  rohasztva  újabb  létre  éled. 
Szeszt  fejtve  ki,  mikor  már  összefüll, 
A  nép  is  íg)^  midőn  forrásra  gerjed, 
Java,  salakja,  mind  egygyé  vegyül ; 
A  tiszta  szesz  felszínre  tör,  kiválik, 
S  a  rothadó  elem  seprőbe  mállik. 


Ch,  mennyi  eszme  az,  mi  így  kitisztul ; 
De,  hajh,  az  erjedés  kinos,  nehéz. 
Mert  —  hátha  a  mint  fektéből  kimozdul 
A  sok  kavart  elem  mind  összevesz? 
Vagy  hátha  épen  a  jobb  rész  kipusztul, 
Ha  túlerőt  nyer  rothadás,  penész? 
Vag^'  hátha  minden  egy  chaoszba  veszvén, 
Elvész  a  nemzet  és  elvész  az  eszmény? 


Ah,  ezt  irigylem  elmúlt  éveimtől, 
Hogy  ily  öde  háthai)-kat  nem  ismerek. 
Az  ifjú  hit  csak  szépet,  jót  jövendői, 
Egy  kósza  hirből  száz  reményt  nyerek : 
«Oh  —  így  imádkozám  —  e  lomha    csendtől, 
Csak  ettől  ments  meg,  óh  keg^xlmcs  ég, 
Csak  rázd  föl  népeméi,  hagyj  lelkesednünk, 
Pokol  sem  ülhet  diadalt  felettünk  b 

S  ez  álom  nemcsak  engem  lelkesíte, 
A  nemzetnek  volt  az  remény-kora : 
Mint  Júda  népe,  oly  hittel  tekintc 
Bizton  közel  várt  megváltóira, 
Mindenkit  egy  \^gy,  egy  érzés  hevíte, 
S  eJönté  annak  boldog  mámora, 
Nehéz  igánkat  Í3  paczkázva  vittük, 
S  mert  láttuk  a  czélt,  már  elérni  hittük. 


Elérni  rögtön  ;  mert  folyvást,  kimérten 
Haladni  czélra  nem  természetünk, 
Számítni  sem,  se  időben  se  térben. 
Hanem:  ((Hipp,  hopp!  mint  gondolat,  gyerünklí 
Serény  kitartás  nincs  a  szittya  vérben, 
Lassú,  kimért  munkát  nem  tűrhetünk  ; 
Ezerszer  elmondott  tapasztalás 
S  példája  hősöm :  Hübelé  Balázs. 


Ki  és  mi  volt  ő?  lm  tehát,  leírom. 
Bár  nagy  nevet,  hirt  hátra  nem  hagyott, 
S  nincsen  reá,  hogy  nyomtatott  papiron 
Halhatlanítsuk,  semmi  más,  nagy  ok  ; 
Se  kard,  se  szószék,  toll,  ecset  vagy  irón 
Nem  tette  nagygyá,  híre  nem  ragyog 
Művészek,  államférfiak  sorában, 
Alant  maradt  biz  ő,  közlét  porában. 


Sarkalta  bár  dicsvágya,  szenvedélye. 
Érzett  erében  ifjíi  tett-hevet. 
De  nem  talált  iránytűt,  mely  vezérlje. 
Csak  ment,  nem  tudva,  mily  irányt  követ. 
Csalódásokba  vitte  sors  szeszélye, 
Szegény,  mindent  nagyon  lelkére  vett, 
S  midőn  az  ifjú  kor  lejárt  rohanva, 
Mi  maradt  neki  ?  Az  égett  szalma  hamva. 


Kdltdi  mfívek. 

Jellemző  főleg  az,  hogy  ((jó  bolondé  volt, 

Mint  olvasóm  belátja  nem  soká ; 

Nagy  terveket  szőtt,  nagy  dolgokra  gondolt, 

S  talapzatát,  melyen  állt,  elrugá ; 

Még  azt  is,  a  mit  néha  jól  ki  fontolt, 

A  kivitelben  viaszáról  foga .... 

De  már  elég  —  nem  fecsegek  felőle, 

Mint  epikus  költők  szokták,  előre. 


Hősöm  Balázs,  kis  birtokú  apátul 
Falun  eredt  s  korán  árván  maradt ; 
Egy  agglegény  nagybátyja  fogta  pártul 
S  nevelteté,  mint  illik  urfiat; 
Örökségét  nem  lopta  el  csalárdul, 
Mint  olykor  a  népszínműben  divat. 
Sőt  némi  szerzeménynyel  is  növeszté, 
Balázst  pedig  szabad  fékén  ereszté. 


Mint  honvéd-ezredes  esett  cl  apja, 
Emléke  szent  volt,  híre  közbecsült 
S  fiára  is  lesüt  dicsfénye  napja, 
Dicsőségében  ő  is  részesült; 
Vigalmakon  toaszt-részét  kikapja. 
Dicsvágya  éledt,  szíve  lelkesült, 
Szerepre  vág^'ott  s  könnyűnek  hivé 
Hisz'  atyja  híre  félig  már  övé. 


E  vágy  magát  korán  lelkébe  forrta, 

S  egészen  összenőtt  érzelmivel ; 

Rajonga  a  honért,  mohón  akarta 

Szolgálni,  csak  nem  tudta,  hogy  mivel ;  ^ 

A  haza  gyászán  elbúsult  gyakorta,  | 

S  gondolta  :  ezzel  is  tán  jót  mivel ; 

Hanem  remélt  is  ám :  szent  akarat 

—  Így  olvasá  versben  —  sikert  arat.  m 


i 

Azonban,  hol  künn  buczkák  vöIgye-haJmán 

Vadászva  a  pusztákat,  réteket, 

Hol  iskolában,  a  pálczák  sugalmán, 

Lemorzsolá  a  gyermek-éveket; 

Végig  taposva  nyolc?  osztálya  malmán, 

Sok  össze-vissza  tankönyvet  meg-ett, 

S  bár  ez  fejében  mind  egy  rózsa- boglya : 

Kimondták,  hogy  megért,  feljönni  jogra. 


Boldog  jogász-kor,  tarka  szép  mozaik! 
Mily  quodlibet,  míg  e  pár  év  lezajg : 
Kedv  s  baj,  ború  s  derű  hogy*  összeválik, 
Könyv,  kártya,  bilJard,  ész-jog,  csókos  ajk. 
Kard,  kutyabőr,    párbaj  —  de  nem  halálig 
Szívseb,  üres  zseb  —  együtt  egyre  sajg  — 
A  hármas  jelból  kettó  :  szív  s  horog. 
Mind  ez  chaoszban  hömpölyög,  forog. 


Balázs  hát  Pestre  jő  és  szubskribál, 
Az  egyetembe  néha  föltekint, 
De  többször  a  folyosókon  pipál, 
A  névsor-olvasásra  lesve  kint, 
Vag^  benn  padot  faragcsál,  szundikál, 
S  tanár  urakra  nem  sokat  legyint, 
Nem  mintha  tétlenségre  voln'  születve. 
De  oly  tanulmányokra  semmi  kedve. 


Mi  a  jog  Ösvényén  világot  áraszt, 

Mi  benne  lélek  és  élet-teli : 

A  bécsi  rendszer,  a  német  tanár  irt 

Nehéz  homályosságba  göngyöli  ; 

Belőle  eszmét,  szellemet  kiszáraszt, 

De  szőre  szálát  százfelé  szeli,  — 

Balázs  utálja  a  betű-evést 

S  kortársi  közt  keres  kitüntetést. 


J^öltői  müvek. 

Kortársi  közt,  kik  utat  nem  találva, 
Az  élet  ösvényén  mentek  vakon, 
Be  volt  előttök  minden  pálya  zárva, 
S  merő  szokásból  tengtek  a  jogon, 
Hogy  majdan,  a  tanéveket  lejárva, 
Honn,  a  hanyatló  ősi  birtokon 
Vonuljanak  meg,  míg  van,  inni,  enni. 
Búsulni  a  honért,  és  mit  se  tenni. 


Nincs,  úgy-e,  mosl,  ki  helyét  jól  betöltse? 

Nem  leltek,  úgy-e,  férfit  eleget? 

S  becsmérlitek,  múltnak  sok  i'égi  bölcse, 

A  korcsosuló  nemzedékeket? 

Hát  lesz  e  a  fának  nemes  gyümölcse, 

Mely  elvadulva  fajzott,  senyvedett, 

—  Kit  köny  ha  öntözött,  keserv  ha  érlelt : 

Hogy  lenne  czélnál,  kit  czél  nem  vezérelt! 


Balázs,  úszván  az  árral,  hirre  vágya : 
Hog>'  ainni  tud)),  dkozák)),  ((víg  czimbora^), 
S  valóban  kezd  is  teljesülni  vágya, 
Folyvást  növekszik  e  czímek  sora ; 
Elismerik,  hogy  van  cjó  eczet  ágyai, 
Dicsérik:  ((torka  pompás  csutora^. 
Sok  kocza-pipás  majd  megfúl,  úgy  tanulja, 
Ha  füstöt  nycJ,  iszik  rá  s  úgy  kiftíjja. 


Értette  a  kártyát  és  a  biliárdot. 
Velők  virasztott  olykor  hajnalig; 
Biztosra  vett  ő  duplát,  triplát,  quartot. 
Süldő-jogász  korában  sem  bálik; 
Ha  társasága  néha  jól  ((bemártott)), 
ó  ott  ivott  köröm- csordulatig 
S  kiállt  akármelyikkel  borra,  schnapszrí. 
Hogy  köztük  ezzel  jusson  névre,  tapsra. 

De  női  körbe  nem  járt,  sőt  negédes 
Garral  gyalázt'  az  asszony-álJatot, 
S  ha  a  költőkben  itt-ott  holmi  kétes 
Czélzást  talált,  azon  szörnyen  kapott ; 
Hogy :  «méreg  a  nő,  ámbár  íze  édesií), 
Hogy:  (ígyilkol,  a  mit  áraszt,  illatotJ), 
Hogy :  afélig  angyal,  ám  övön  alól 
Mind  pikkelyes  hal,  sátán  és  pokol. » 


Olvasni  nem  volt  épen  ellenére, 
Kivált  költőket,  főleg  a  bizarrt; 
Ha  Heine,  Byron  juthatott  kezére. 
Vagy  más  poéta,  rosszabb,  de  hazárd, 
Ö  nyelte  azt,  s  az  volt  nagyon  Ínyére, 
Ki  szitkokat  meg  gúnyt  bőven  pazarlt. 
Kinek  kezében  a  költészet  ostor, 
Petőfiből  az  Örüli  és  Apostol. 


Shakspearct  is  olykor  s  Bánk-bánt  szinte  falván 
Ha  —  mint  szeg  a  zsákból  —  itt-ott  kiálh 
Egy-egy  ledér  sor :  ő  azt  elszavalván 
Bor  közt,  ilyessel  nagy  hatást  csinált; 
Tréfával,  élczczel,  —  egy  kicsit  benyalván  — 
Ily  társaságban  mindenütt  ki -vált, 
S  nűnt  sok  kapós  anekdotát  tudó. 
Pohár  között  ő  voJt  a  hang-adó. 


S  bár  néha  eltelik,  csömört  is  érez, 
Szeretne  tenni  tán  «valami  mástD, 
De  vonja  őt  a  tömjén,  melyet  élvez, 
S  nem  is  nagyon  keres  más  hivatási, 
S  talán  örökre  hű  marad  köréhez. 
Folytatja  köztük  a  dicső  ivást, 
Ha  egyszer  a  « világgal J)  össze  nem  ve«z, 
És  félre  nem  vonul,  miként  Achillesz. 

Ha  éjjelenként  csínyt  keiJett  kisütni, 
Összecserélni  boltok  czímerét, 
Borbélyi  réztányérokat  leütni. 
Beverni  németek  cziÜnderét, 
Szunyóka  boltőrt  szegletkőre  kötni, 
S  elvenni  tisztes  ősi  fegyverét : 
Bár  ily  kalandban  nem  nagy  kedve  telt, 
öBecsületbőb  mint  első  szerepelt. 


Egy  éjjel  a  vám  kétfejű  sasára 
Fentek  fogat  mintegy  hatan-heten  ; 
Balázs  fölmászik  egy  lámpás  vasára 
És  rázza  a  sast ;  ekkor  hirtelen 
Rendőr  közelget ;  ott  hagyják  magára, 
A  többi  szétfut  gyáván,  hűtelen  ; 
Balázs  huzalkodik,  de  botja  sincsen. 
Becsípik  és  az  éjt  benn  tölti  pricscscn. 


De  másnap  némi  kis  birság  kimenti, 

S  haraggal  a  jogász-tanyára  tör: 

(íGyalázat,  gyávaságD,  kiált,  s  kiönti 

Boszúságát,  mely  kebliben  gyötör ; 

((Hát  ember,  hát  magyar  az  ily  gyáva,  mint  ti 

Kit  így  szélyelriaszt  egy  éji  őr;í) 

Szól  gúnyosan,  —  de  itt  nagyot  köhint 

Valaki,  s  fölkaczag  a  többi  mind. 


S  megered  a  kedv,  bajából  csúfot  űznek: 

(íNo,  no,  Balázs,  ne  légy  olyan  vitéz; 

Bizony  magad  se  mentél  volna  tűznek, 

Ha  nem  lett  voln'  megugranod  nehéz; 

Mi  lelt?  Megsütnek-é,  vagy  nyársra   tűznek? 

Nagy  hősiség:  egy  kis   pricscs   az  egész.))  — 

Balázsban  erre  felforr  a  harag, 

A  társaság  meg  még  jobban  kaczag. 


A  déíibdbok  hőse.  41 

Ott  hagyja  őket,  víg  zajtól  követve, 
Kedélye  bomlott,  lelke  bűs,  setét ; 
Azok  köréből  van  tehát  kivetve. 
Kikért  od'  adta  volna  mindenét. 
Mit?  Arra  volna  ő  csupán  születve, 
Hogy  korhelyek  közt  töltse  életét? 
Így  áporog  fojtott  dühvel  magába'. 
És  elvonul,  mint  sebzett  vad,  magányba. 


Szép  a  magány,  ha  kedvet  a  világban 

Nem  lelve  a  szív,  félre  menekül ; 

Szép  a  magány  —  annak  ki  nincs  magában, 

Bár  emberektől  távol  s  egyedül ; 

Midőn,  az  ábrándok  szép  korszakában, 

A  lélek  oly  fennen,  bátran  repül, 

S  teremt  magának  oly  szellem  világot, 

A  mely  benépesít  egy  pusztaságot. 


Szép  a  magány,  ha  lelkünk  önmagával, 
Önistenével  elmerengni  tud; 
Hő  nyári  nap,  erdőn,  hol  lomb  beárnyal, 
Hová  az  ember  elbolyongva  jut, 
Szél-rezgetett  lomb  játszik  a  sugárral, 
Mely  szökve  néhol  a  mély  árnyba  fut. 
Nincs  semmi  nyilt  zaj,  nem  válik  ki  hang. 
Csak  a  rovar-világ  zsummog,  zsibong. 


Szép  a  magány.  Ah  én  is  élvezem  : 
Az  éj  leszállt,  az  utczazaj  kihalt ; 
Kedves  költőimet  előveszem. 
Emlékbe  híva  egy-egy  régi  dalt, 
Merengve,  csendesen  lapoz  kezem. 
Felejtem  a  mindennapos  zsibajt, 
És  lelkem  egy  eszmény-világba  száll  át . .  . 
Jaj,  jaj  —  csak  a  szomszéd  ne  verne  skálát 

Nos  hát,  Balázs  magát  otthon  epesztvén, 
Nagy  gondolatjai  egymást  szövik ; 
Eszébe  jut,  hogy  Ion  nagygyá  Demoszthén 
Mikor  lenyirta  a  haját  tövig ; 
így  képzeletjét  mind  tovább  eresztvén, 
Harag  s  tervezgetés  közt  küzködik. 
Míg  végre  a  szobát  megunva  bent. 
Szellőzni  a  múzeum-kertbe  ment. 


Az  utakon  párszor  körül -lohajt 
S  egy  padra  ül,  hol  egy  öreg  szinész 
Pipázgatott.  Balázs  nagyot  sóhajt, 
Amaz  pedig  mindjárt  beszédre  kész  : 
«lfju,  mi  nyomja  a  szivét?  mi  baj? 
Csak  minket,  aggot,  illet  a  sóhaj.)) 
«Mindegy  biz  az,)>  mond  ő,  (íifju  vagy  agg: 
Ez  tán  aszott,  az  friss,  de  egy  agyag.  ]í 


Meglepte  a  szi neszt  e  vad  beszéddel : 

« Könnyen  beszél  ön,  ifjú  emberem; 

Majd  másra  tér,  később  vagy  negyven   évvel, 

Mikor  közel  már  a  hideg  verem.)) 

«Nem  én))  —  felel  Balázs  bizarr  negéddel, 

«Az  életet  fenékig  ismerem, 

S  ma  eldobom  ha  kell,  —  hiszen  mi  más 

A  czélja  végre :  mint  evés,  ivás. 


€  Hűség,  barátság,  elme-  s  szív-ncmcsség. 
Becsület,  elvek :  rút  chiméra  mind  ; 
Hogy  a  száraz  való  rosszul  ne  essék, 
Az  ember  ábrándok  után  tekint ; 
(Fanyar  gyümölcsöt  is,  hogy  íze  tessék, 
Egy  kis  czukorral  a  mamánk  behint) 
Sóvárgunk  élni,  féljük  a  halált, 
S  csinálunk  mennyországot,  ideált. 

«Hiú  az  ember,  sérti  az.  Hogy  állat; 

On-ábrázatára  istent  teremt 

S  nyüzsög,   lakmároz,   élvez  - —  fuj,  utálat!  — 

És  a  vadállatnál  istentelenb. 

De  majd  ha  mindent  felfalt  s  nem  találhat 

Más  állatot,  mivel  megtöltse  szent 

Gyomrát:  legyen,  ha  tud,  majd  isteni  \»  .  .  . 

Bámul  a  vén  szinész :  hisz  ez  zseni  1 


A  jó  öregnek  az  volt  bogara. 

Hogy  mindenütt  lángészt  födözne  fel ; 

Ifju  tehetségek  hő  mentora, 

Minden  vad  ideát  megünnepel, 

Előtte  mind  az  lángész  sugara, 

Mit  egy  szilaj  deák  elkerepel, 

S  ha  valaki  a  sujkot  elhajítá. 

Már  benne  Shakspeare  szellemét  gyanítá. 


«Milycn  költői  eszmeit  szólt  riadva, 
«S  te  ezt,  ifjú  barátom,  így  fecsérled ! 
Dicső  drámákat  irni  vagy  hivatva. 
Mily  vétek  így  elrejtve,  tétlen  élned  ; 
A  szinpadon  babér  és  taps  fogadna, 
Mily  könnyű  a  költői  hirt  elérned. D  .  .  . 
«Nem  kell!i>  —  viszonza  hősünk  komoran, 
«Szinpad  nekem  az  életj^  —  s  elrohan. 


Hiába  fut  már;  szívét  átütötte 
Uj  dicsrevágyás  mérgezett  nyila ; 
Sovárgja  a  babért,  a  mit  fölötte 
Kaczér  mosolylyal  lenget  Thalia  ; 
Már  hinni  kezdi,  hogy  múzsák  szülötte. 
Érezni  már,  hogy  ő  Olymp  fia. 
Dúlt  lelke  mind  ezt  hányja  és  vitatja, 
Míg  végre  a  színészt  meglátogatja. 

Bizalmuk  így  szorosabbá  szövődik, 
Együtt  szavalják  Bánkot,  Hamletet, 
Együtt  az  esteket  borozva  töltik, 
A  vén  szí  nesz  sok  bölcs  elméletet 
Kifejt,  Balázs  meg  a  jövőn  tűnődik. 
Könnyen  ragadja  őt  a  képzelet, 
Bizalma  nő,  reményei  merészek, 
Szomjazza  a  hirt  s  már  előre  részeg. 


Mily  balga  volt  —  így  rakja  most  magasbra 
Légvárait  —  hogy  eddig  tétlen  ült. 
Hogy  korhelyek  közt  vágyott  léha  tapsra 
S  otromba  czimborák  közé  vegyült; 
Hanem  hisz'  egymást  most  már  hadd  itassa 
Az  a  czudar  nép,  ő  megmenekült, 
Küszöbjöket  többé  nem  lépi  át, 
A  múzsa  vár  rá,  ír  tragédiát. 


Csak  az  bajos,  hogyan  kezdjen  belé  ?  — 
S  hazánk  történetét  végig  kutatja  : 
Kont,  Zrínyi  Péter  tűnnek  im  elé. 
Hunyadi  László,  majd  Zách  Klára  s  atyja 
S  mind  az,  kinek  hóhér  nyakát  szélé. 
Ki  a  sötét  kor  véres  áldozatja, 
Eperjes,  Ujhely  és  a  Vérmező  : 
ó  mindezekből  tervet  tervre  sző. 


Majd  megtanulja,  olvasván  Lessinget, 
Hogy  fődolog:  nagy  ember- ismeret ; 
Valódisággal  fessük  hőseinket, 
Élet  legyen  mintánk,  ne  képzelet. 
No  rajta  hát!  ő  is  szélyel  tekintget. 
Kutatva  tart  az  emberek  felett 
Szemléket ;  arczra  és  beszédre  les. 
Mint  Diogénes,  ieltemef  keres. 

Ha  a  gazd'asszony  a  konyhán  perel, 

Ha  két  fiakker  utczán  összevesz. 

Ha  egy  vitázó  házaspárra  lel, 

Vag>'  némi  intrikát  is  fölfedez: 

Éber  szemekkel  gondosan  figyel, 

Jellemvonást,  szójárást  megjegyez, 

S  örül,  ha  láthat  egy-egy  durva  bícskást. 

Úgy  festi  majd  ő  a  rabló  cseh  Giskrát. 


S  egy  tervbe  most,  Csák  Málé-híL  belé  kezd, 

Hősnek  rajzolja  őt,  ki  zsarnokot 

Nem  tűrve,  bátran  forradalmat  éleszt 

S  mint  honfi  védi  híven  a  jogot; 

De  majd  a  trónra  vágyik  és  beléveszi, 

Ügyét  eladta  Zách  s  ő  megbukott. 

De  a  morál  a  mű  végén  kilép 

S  Zách  sorsa  látható  mint  néma  kép. 


S  ha  erre  csak  rágondol,  már  örül  : 
.  .  .  Csák  a  közepén  ülve  haldokol, 
A  Záchok  véres  árnya  leng  körül, 
És  Klára  tébolyodva  bujdokol. 
Majd  egy  nemtő  szavalva  fölmerül, 
Mondván:  ((Az  áruló  mind  így  lakol.)) 
S  míg  Csák  végső  lehelletét  kihörgi, 
Függöny  lehull  s  a  színház  tapsba  tör  ki. 


Óh,  édes  a  költői  lelkesülés. 
Míg  röpke  terveket  foganszvp,  vagy 
Élvezve  ihlet  perczeit,  hevül  és 
A  múzsa  csókjain  kéjéig  az  agy; 
De  kínos  a  vajúdás  és  a  szülés, 
A  kotló  költőnek  fájdalma  nagy ; 
Merengni  édes,  képzelegni  jó, 
—  Hanem  soká  nő  meg  az  embryo. 

Hordván  fejében  új  szülötte  terhét, 
Ránczolt  szemölddel  küzködik  Ba]ázs ; 
Merész  alakra  kezdi  szabni  tervét, 
Ügy  írni  művét,  mint  még  senki  más; 
Magyar  choriambusra  méri  nyelvét, 
Új  benne  forma,  vers  s  minden  vonás,  — 
S  egyszer,  midőn  Zách  jellemén  lünődik, 
Mintának  ím,  egy  áruló  vetődik. 


Egy  áruló,  kiről  véletlenében 
Hall  hirt  s  kjnek  mindjárt  utána  néz; 
Mert  hősi  jellem,  az  van  készletében, 
—  Hisz  hőst  minálunk  lelni  nem  nehéz, 
Ki  lőport  sem  szagolt  tán  életében, 
Asztal  körül,  ha  kell,  mind  nagy  vitéz. 
De  Záchhoz  egy  áruló-jellem  is  kell, 
Örül  tehát,  hogy  most  ilyenre  is  lel. 


Neve  legyen  Réfalvy ;  hogy  hol  adta 
El  a  hazát:  mit  bánja  hősöm  azt! 
Hisz  a  világ  sem  oly  nagyon  kutatta, 
Elvész,  kit  egyszer  köz-száj  elmaraszt, 
Nyiltan  biz'  a  bűnt  senki  nem  vitatta, 
De  hisz:  ha  nincs  szél,  nem  zörg  a  haraszt; 
S  bár  a  gyanút  örök  homály  takarja  : 
(iBünös  biz'  ő,  úgy  kell,  ha  lelke  marja. » 


Tudták  felőle  azt,  hogy  Debreczenben 
Követ  volt,  bár  nem  szószék  embere  ; 
Részt  vőn,  tevékenyen,  a  küzdelemben, 
De  nem  hivé,  hogy  lesz  nagy  sikere; 
Nem  lelkesült  a  honfi-tűz-özönben, 
A  szép  jövőben  bizni  nem  mere. 
Küzdött,  kitartott  végig  nemzetünkkel, 
De  gyötrelemmel  érzé  :  vesztenünk  kell. 

Bántotta  a  túlhit,  meJy  szétszakítá 
Multunk  jogát,  mert  szebbet  álmodott ; 
De  az  ellen  dölyfe  vérig  háborítá, 
Ki  alázadó- néppel  nem  alkudottí)  ; 
Se  nagy  jövőnk  hite  nem  bátorítá, 
Se  béke-ösvényt  lelni  nem  tudott; 
Titkolta  kétkedését,  mely  kinozta, 
De  gűnynyal  a  túlzókat  ostorozta. 


S  midőn  ügyünk  bukott  s  hazánkra  áradt 

Észak  urának  szúrony-tengere, 

S  a  vak  düh  már  bosszút  is  állni  fáradt, 

Se  istent,  sem  jogot  nem  ismére  : 

ó  is  megülte  a  munkácsi  várat, 

Fölötte  lengett  hóhér  fegyvere  — 

A  börtön  és  bitó  közt  e  határon 

Neje  megmenté,  csakhogy  drága  áron. 


Szép  ifjú  nő  volt,  s  aztán  —  úri  tréfa 
Egy  nagy  vezér,  élet-halál  ura, 
Szemet  vetett  rá.  A  bilincs,  bitófa 
Pompás  szer  a  szerelmi  alkura  .  .  . 
Hanem  hisz  ez  már  kissé  régi  nóta, 
Takarja,  jobb,  feledségnek  pora  .  .  . 
Denique  a  férj  hirtelen  szabad  lett 
S  a  nő  —  az  is  lenn  a  sirban  nyugodt  lett. 


S  Réfalvy  önmagával  meghasonla, 

Veszítve  boldogságot  és  hazát ; 

Egy  kis  leánya  volt  még  s  elvonulva, 

Abban  kereste  lelke  vigaszát, 

Egész  világ  gyanújával  daczolva, 

Fásulva  tűrte,  bár  elátkozák, 

S  így  —  mert  csudás   menekvését   nem  érték, 

A  <ívesz5zen  el))-t  könnyen  fejére  mérték. 


48  KOlt^f   müvek. 

Akadt  elég  gyanakvó,  kcmJclő, 

Ki  tud  gyanút  találni,  hogyha  kell ; 

Korábbi  gúnyait  hozzák  elő, 

Egy-egy  elejtett  szó  mint  vád  kikel ; 

Az  ily  gyanúval  nem  bir  ész,  erő, 

Ha  irtod,  újra  nő,  mint  hydra-fej, 

S  bár  tűzbe  tenné  karját  a  honért:  ccEh, 

—  Azt  mondanák  —  meg  van  fizetve  értc.i 


Okos  magyar  szokás,  hogy  hagyni  szoktunk 

Efféle  árulókat  irmagúl, 

S  ha  jól  nem  üt  ki,  a  mit  tervbe  fogtunk. 

Ókét  tekintjük  érte  bűnbakul, 

S  midőn  merész  reményünkből  lebuktunk, 

Lelkünk  talán  a  laulton  elfogul, 

S  titokban  vádat  is  vet  önmagára : 

Rárakjuk  a  hibát  ezek  nyakára. 


Nos,  hát  Balázs  hirt  kapva  róla,  mintha 
Madarat  fogott  voln',  vígan  fölkiáJt: 
Ez  jó  nekem,  ez  lesz  Záchomra  minta, 
Ö  adjon  egy  alakhoz  ideált!  — 
S  két  újjá  közt  fennyen  nagyot  csattintva, 
A  József-városig  most  meg  sem  állt, 
]tt  egy  kicsiny  ház  ajtaját  kitárja 
S  magát  egy  illatos  kertben  találja. 

Alig  nagyobb  a  kert  egy  jó  szobánál, 
Befojtva  négy  magas  tűzfal  között; 
Elül  két  gömb-akácz  s  két  kis  platán  áll, 
Alattok  üde,  frissen  öntözött 
Gyep  és  virágágy;  a  szomszéd  falánál 
Borostyán  fut  fel  sorban  kötözött 
Zsinórra.  Látható,  hogy  m.ennyi  bajjal 
Kell  vívni  e  köves,  sovány  talajjal. 

Bámulva  hősöm  jobbra-balra  fordul : 
Hát  lakhat'  áruló  ily  csendlakot? 
ö  fél-romot  képzelt,  melyen  becsordul 
A  zápor ;  a  szél  ajtót,  ablakot 
Csapkodva  ráz;  a  szélkakas  csikordul, 
Bűzt  izzad  a  fal  és  penészszagot .  .  . 
—  Azonban  egy  ajtóhoz  ér,  benyit, 
S  egy  szép  leányt  talál  himezvc  itt. 


Zavarral  ez  himzését  félre-tolva. 
Föláll  előtte  és  kérdésre  vár; 
Növendék-lányka,  kissé  meghajolva 
A  gyors  növéstől,  ám  karcsú,  sugár; 
Dús  fürtje  vállán  repked,  szétomolva, 
Szeme  a  vásznon  tétovázva  jár, 
S  míg  ön-zavarját  szem-lesütve  rejti, 
Balázst  kegyetlenül  zavarba  ejti. 


Nem  lepte  volna  meg,  ha  összetörpedt 

Odvas  szemű,  aszott  aggot  talál. 

Ki  lelki  mardosás  alatt  legörnyedt, 

Övéig  ér  a  sárga,  torz  szakái, 

De  ím  előtte  most,  ily  csúnya  szörny  helytt, 

Egy  gyermeteg-szép  szűzi  angyal  áll, 

Ó  kétkedik  vajon  jó  helyre  jött-e  — 

S  egész  kigondolt  tervét  elfeledte. 


Kifőzte  jól :  ez  embert  hogy'  kikérdi. 
Szőrmenti  ben  csinnyán  beszél  vele, 
Mig  ellesett  szókból  szépen  megérti, 
Minő  rémekkel  népes  éjjele. 
Ha  alszik,  a  lidércz  hogyan  kisérti. 
Mellérc  czirmos  kandúr  térdel-e? .  .  . 
Mindezt  kitervezé  ő  jó  hiszemmel: 
S  most  e  leánynyal,  íme,  szólni  sem  mer. 

Arany   László   munkái. 

«Rcfalvy  úrhoz)) .  .  .  kezd  szót ;  a  Nincs  atyám  honn. 

Felel,  segítve  rajta,  a  leány. 

—  Tehát  leánya,  szól  Balázs  magában; 

lly^  gyermek  és  ilyen  kerti  Mily  talányi 

((Ön  itt  lakik  tehát  e  szép  virányban?)) 

ciÓh,  gúnyol  ön?  De,  bárha  nem  virány, 

Kedves  nekünk  e  kis  kert  mégis  itten, 

Mi  ültetők,  apám  meg  én,  mi  ketten. » 


Balázs  szabadkozik  s  aztán  szavából 
Kifogy  —  beszélne,  csak  nem  tudja,  mit. 
Köszön  s  tűnődve  megy  ki  a  szobából : 
—  Ah,  a  világ  itt  még  se  jól  gyanit. 
Ki  ily  leányt  növel,  virágot  ápol. 
Annak  lidércz  nem  nyomja  álmait 
S  ki  élni  ily  magánosan  szeret, 
Nem  gyötri  azt  rossz  lelkiismeret. 


Midőn  az  utcz'ajtón  kilépne,  szembe 
Magas,  komoly,  nyilt  arczú  férfi  jő ; 
A  gazda  az,  otthonosan  köszön  be,  — 
Balázs  habozva  mondja  meg  ki  ő  ; 
S  a  gazda  ím  kezet  nyújt :  (í  Atyja  nemde 
Ez  és  ez  volt?  Lám,  lám,  mily  nagyra  női 
Ringattam  én  önt  térdemen  sokat; 
Pesten  tanúi?  Szép,  hogy  meglátogat* 


S  többet  nem  is  kérdez,  hiszen  barátja 
Vonása  ott  van  homlokán,  szemén  ; 
Megfogja,  visszavonja,  nem  bocsátja, 
Balázs  meg  kész  örömmel  visszamén, 
A  kis  leányt  futólag  újra  látja, 
S  aztán  bizalmasan  szivart  vévén, 
Gyanú  eloszlik,  bizalom  növekszik 
S  Balázs  a  szóba  is  belé  melegszik. 

Sokat  beszél,  bízvást,  hévvel,  kigyúlva. 
Föl  lelkesül  arcza,  tekintete. 
A  gazda  csak  néz  s  hallgat  e  fiúra : 
Hogy'  tud  remélni,  mily  nagy  önhite; 
Ilyen  volt  egykor  ő  is,  míg  kiforrva, 
Az  ábrándból  csalódva  ébredé,  — 
Nehéz,  nagy  leczke  ez,  lassan  tanúi 
Az  ember,  míg  megtér  s  kijózanul. 


S  tűnődve  szól :  «lfju,  önt  elragadja 

Magasba,  fönnre,  dicsvágy  s  képzelet ; 

Ám  menjen,  lelke  szózatát  fogadja, 

Most  van  tavasza,  majd  ér  még  telet; 

De  a  ki  csak  költők  hónát  kutatja, 

A  földön  járni  tudni  elfeled, 

S  itt  múzsa,  nympha  nincs  ám,  hogy  vezesse  ; 

Hát  egy  koczkára  mindenét  ne  vesse.3> 


Balázsra  áthat  e  beszéd  sugalma, 

S  fölizgatottan  távozik  haza. 

Kissé  megingadoz  merész  bizalma: 

E  kétkedőnek  nincs-e  igaza? 

Csak  az-e  boldog,  kit  lágy  szelek  fuvalma 

Nyugalmas  élet  révéhez  hoza  ?  .  . . 

S  a  mint  ezen  tűnődik,  ím  elébe 

Föllebben  a  leányka  szende  képe. 


A  szerelem  tündére jaj  de,  esdek. 

Jó  olvasóm,  ne  képzeld  azt  az  Ámort, 
Kit  a  szobrászok  annyiszor  kinyestek, 
A  kit  Rubens  vörös  festékbe  mártott, 
S  azóta  annyi  rossz  kontár  lefestett. 
Pufók  arczczal,  mint  egy  bor-issza  kántort 
Dicsőn  alkotta  őt  az  ősi  múlt. 
Hanem  ma  már  nagyon  meghúsosult. 


5i  Keltői  mtívek- 

Ama  tündéire  gondolj,  kit  te  alkotsz, 
Merengve  néha  csöndes  éjjelen ; 
Ki,  a  midőn  magadba  zárva  hallgatsz, 
Szivedbe'  titkon,  lopva  megjelen, 
Kit  rejtve,  tán  szégyenlve  is  takargatsz, 
Ki  tán  nem  is  több,  mint  egy  sejtelem. 
Kit  nem  lehetne  vásznon  festeni. 
De  erezed,  hogy  lénye  isteni. 


Alakja  olykor  nyájas  esti  szél, 
Máskor  vihar,  villámmal  vemhezett, 
Ma  kis  madár,  hizelgve  gőgicsél, 
Holnap  vadállat,  vérre  éhezett; 
Büszkén  szülemlik,  mint  egy  élet-czél 
S  meghal,  mint  egy  múló  emlékezet  ; 
Szülője :  ábránd  s  néha  unalom, 
Szülöttje :  a  legtöbbször  fájdalom. 


E  dévaj  isten  ím  haragra  lobban 
Balázsra,  mert  annyit  gúnyolta  őt ; 
Ezért  kemény  boszút  forral  titokban, 
Megtörni  ezt  az  önhitt  kétkedőt : 
De  félve,  hogy  ha  nyiltan  csak  betoppan, 
ugy  nem  vehetne  vad  szivén  erőt : 
Álarczot  ölt,  más  mezbe  burkolódzik, 
S  hősünk  szivébe  mint  Részvét  lopódzik. 


És  sug  fülébe  lágy  érzelmeket : 

—  Mily  szép  leány,  ártatlan,  tiszta,  szende, 

S  e  torz  világban  egy  ily  gyermeket 

Gúny,  megvetés,  lenézés  büntetend-e? 

Hullatnak  érte  Júdás-könnyeket, 

,Kár,  hogy  gaz  áruló  az  apja'  —  nemde? 

És  rágalom,  botrány  sarába  mártják. 

Ily  árva  lánynak  óh  ki  fogja  pártját? 

«Éni\  mond  Balázs.  ((E  gúnyra  összczördül 

1  gazságérzetem  s  fölháborog. 

Kimentem  őt  a  vád  hinárja  közül, 

S  mint  a  vak  éjben  fénylő  csillagok, 

A  rágalom  sötét  ködén  keresztül 

Szűz  angyal-arcza  tisztán  fölragyog; 

Ha  minden  elhagyá,  pártját  fogom 

Hahó,  Balázs.  ...  de  lessz-e  rá  jogom? 


«:Lesz.  Van  bizalmam,  hogy  nyerek  jogot, 
S  hatalmam  is  lesz,  hogy  megvédjem  őt. 
Szerzek  magamnak  állást,  birtokot, 

És  akkor)) ah,  de  már  itt  bökkenőt 

Talál ;  szégyenli  ezt  a  szándokot, 

Rcstelli  czélját  önmaga  előtt, 

Bölcs  hallgatással  hát  kitér  előle: 

íAkkor  —  ki  tudja,  eh,  mi  lesz  belőle  .  .  .  .^ 


Hősünk  negédes,  elbizott  szivébe 
A  dévaj  isten,  e  pajkos  kujon, 
Alarcz  alatt  magát  igy  fészkeié  be. 
Nem  kérdve,  hogy  szállást  kap-é  vajon? 
S  midőn  utóbb  nyilt  arczczal  is  kilépe, 
Nem  volt  idő  segítni  a  bajon  ; 
Miként  mindezt  leirom  majd  alább, 
De  mára  tán  elég  e  vers-nyaláb. 

]]. 


Men   wrlte,   speak,  prcach,   end   hcvoes   kill 
And   bards   buin,    what  thcy   call,  iheir 

i' midnight-íapcr  - 
To  have   —  a  namc. 

"Byriífi. 


Hányszor  megállunk  a  Hcraklesz-úton  : 
Küzdésre  késztet  dicsvágy  s  büszke  ész, 
De  a  szív  csendes  nyugalom  után  von, 
Pázsitra,  gyepre  a  szem  vágyva  néz  ; 
Lelkünk  röpülne,  túl  minden  határon. 
De  bágyad  a  test,  és  ólom.-nehéz.  — 
Fölvillanó  vágy,  hamvadó  remény! 
Küzdelmeket  de  sokszor  érzem  én. 


De  a  dologra  hát!  Mesénk  megoldzott, 
Szedjük  guzsalyra  s  fejtsük  a  fonált. 
Balázs  szivébe  új  érzés  lopódzott, 
Melynek  nevet  biz'  ő  még  nem  talált; 
Képzelme  folyvást  szerteszét  kalózolt, 
Ábrándja,  mint  hegyormí  köd,  zilált ; 
Lelkében  hol  magas  dicsvágy  zajong, 
Hol  csendes  élvek  édes  vágya  zsong. 


Vágy,  mely  szelid  ábrándokat  növelve, 
Útjára  gátat,  kétkedést  hajít : 

—  Nem  jobb-e,  szól,  nem  bölcsebb  élet-elv-e 
Nem  űzni  balgán  hírnév  csábjait? 

Nem  boldogabb-e,  a  ki  nem  figyelve 

Szirén-dalokra,  éli  napjait? 

S  ily  boldog  ő  is  mért  ne  lenne  mint  más?.  .  . 

—  Az  ám!  ha  oly  könnyű  voln'  a  lemondás. 

Ha  rajta  áJlna,  hogy  pihenni  szálljon  — 
McJy  szárnyra  kelt  —  a  dicsvágy,  képzelet ; 
Ka  tőle  függne,  hogy  futtán  megálljon 
S  egye,  mint  más,  a  napi  kenyeret  1 
De  a  jövő  ködös,  s  e  vak  homályon 
Öt  nem  vezérli  még  önismeret. 
Kedélye  hol  borul,  hol  földerül 
S  tűnődve,  küzdve  igy,  elszenderül. 


S  lát  álmokat.  — ^  De  hisz'  hogy  is  ne  látna? 

Eposzokban  a  vízió  szokás; 

Lám,  példa  Haidée  álma  és  Tatjána, 

S  az  Ili-  Aene-  Zrinyi-  s  többi-  ász; 

A  kritika  bizony  meg  nem  bocsátna, 

Ha  hiányzanék  versemből  a  (ícsodásí).  — 

Ó  álmodott  hát  s  ez,  mint  majd  kitűnik. 

Beteljesült,  bár  nem  mind  egy  betűig. 


Heverve  űl,  zöld  erdő  tompa  mélye 
S  illat-lehellő  lombos  fák  alatt ; 
lm,  egyszer  egy  menet  vonul  feléje. 
Bizarr,  de  tündöklő  királyi  had  ; 
Zilált  összhangban,  mint  Wagner  zenéje, 
Kavargva  és  zajongva  elhalad, 
Egyik  lovag  lovon,  másik  szamáron. 
Oroszlánon,  sason,  vagy  griff-madáron. 


Közbül  szó-szék-alaku  díszfogattal 
(Minővel  ünnepet  ős  Róma  ült) 
Hős  nő-alak  jő,  fején  cserfonattal, 
Haja  mint  fátyol,  messze  szélbe  züllt ; 
A  környezet  megállva  hódolattal, 
A  zűr,  zsivaj  rögtön  lecsendesült, 
S  az  amazon  Balázs  felé  mosolygva 
Hivólag  int,  közclb,  közelb  hajolva  : 


Költői  művek. 

«Én  vagyok  a  Dicsőség,  jer  velem !» 

És  újra  nyájas  méltósággal  int; 

Ö  kelne  már,  de  hátul  hirtelen 

Vállára  másik  női  kéz  legyint: 

(íNe  menj,  ne  higyj,  ne  légy  oly  esztelen, 

Lebúvöl  és  csalárdul  eltaszít; 

Nyomán  jön  a  Kudarcz  s  a  csáb-igézet 

Éhez  csatol;  —  amott  a  példa,  nézzed. » 


S  egy  új  alak  most,  mint  sátrak  bohócza 
Rongy-tarka  díszben  jő  egy  talyígán ; 
Saraglyáján  egész  ruj  van  fogódzva. 
Ifjú,  öreg-nép,  asszony,  férfi,  lány, 
Művész,  író,  konczertek  virtuóza. 
Katona,  sans-culotte,  hires  zsivány, 
Herosztrát,   Macbeth,  Jánku,  Law,  Marat 
Kiket  leperzselt  dicsvágy  sugara. 


íLásd,  mind  ama  fény  csalta  e  csoportotí) 
—  Szól  súgva  hátul  a  halk  női  hang  — 
((Mind  ült  a  dics-kocsin  s  magasra  hordott 
Fejjel  hivé,  hogy  hír,  kéj,  pálma,  rang 
Már  mind  övé  —  míg  lelke  elvakult  ott 
S  lebukva  most  e  talyigán  tolong))  .  .  . 
Balázs  szorult  kebellel  néz  oda  — 
De  egy  perez :  s  eltűnik  mind  a  csoda. 


Csak  a  két  nő  marad ;  bosszút  zihálva 
Az  amazon  dühvel  rohanja  meg 
A  szende  nemtőt,  —  ez  galambbá  válva 
Öalázs  keblére  röppen  s  ott  piheg; 
De  a  másik  mint  éhes  ölyv  utána! 
És  keble  mélyén  űzi  s  fojtja  meg .  . . 
Ö  felkiált  s  nagyot  rándulva  teste, 
Fölébred  —  ágyáróJ  a  földre  esve. 

Virrad ;  föleszmél ;  átgondolja  álmát : 

Mily  elriasztó,  a  mit  álmodott; 

De  most  a  dacz  fokozza  önbizalmát, 

Azért  se'  hagyja,  a  mihez  fogott. 

Rendszert  követ :  éjjel  fog  irni  drámát 

S  nappal  tanúi  kenyér-adó  jogot, 

Kitartó  szorgalom  mindent  tehet, 

—  Lám,  Bánk  szerzője  is  ügyvédkedett  1 


Mért  is  keresné  ő  a  )omha  csendet, 
Hisz  őt  a  csend  nem  boldogítaná : 
Ám  tengjen  félre-bújva,  a  ki  tenghet, 
öt  szűk  családi  kör  megfojtaná ; 
S  tán  álma  is  ellenkezőt  jelenthet 
S  boldogság  és  dics  egy  ült  vár  reá ; 
—  Hiszen  ((somnia  sünt  contraria)), 
Kár  volna  gyáván  meghátrálnia. 


((Nem,  nem  szabad  —  kiált — köz-létbe  vesznem, 
Ha  e  lányt  megvédeni  szándokom  ; 
Dicső  nevet,  hirt  kell  mérlegbe  vetnem, 
Midőn  világ  előtt  pártját  fogom ; 
Más  élhet  elvonulva  is,  de  én  nem, 
Küzködni  kell,  míg  győzök  vagy  bukom.  >^ 
S  agyában  ily  eszméket  hányva-vetve. 
Hősünknek  újra  éled  munka-kedve. 


Valóban  rajta  hát !  Mohó  kapással 
Tanul  rakásra  most  mindent,  sokat. 
Vágyik  benyelni  rögtön  egy  falással 
Dramaturgiát  s  corpus  jurisokat 
S  körül  vévé  magát  nag)'  könyv-rakással, 
Köztük  kutat,  túr,  hány,  vet,  válogat, 
Nappal  fejét  joggal  szedi  teli, 
S  az  éjét  Melpoménnek  szenteli. 

S  bár  érzi,  hogy  sok  e  kctlős  irány,  de 
Biztatni  önmagát,  példát  keres ; 
Előtte  áll :  Machiavelli,  Dante, 
Lamartine,  Zrinyi  és  több  ily  jeles. 
Ki  államférfi  s  költő  egyaránt,  —  eh. 
Hisz  volt,  ha  kell,  akárhány  még  ilyes : 
Goethe  miniszter,  Burns  fináncz,  szegény, 
Vagy  itt  hazánkban  is :  Eötvös,  Kemény. 


Ö  is  tehát  hol  drámát  irva  kotlik. 

Hol  újra  jog-könyvek  közé  \zszz ; 

A  jog  sovány,  a  dráma  csetlik-botlik, 

S  már  érzi,  hogy  erőltetett  esze 

Bágyadni  kezd,  nem  fog,  meg-megbicsaklik. 

De  ő  nem  nézi,  mennyit  végeze, 

S  hogy  agya  bír-e  oly  zilált  halommal, 

ö  csak  tanúi,  kibuggyant  buzgalommal. 


Drámát  ír  vagy  hatot ;  megkezdi  tűzzel 
Megír  belőle  egy  fél  felvonást. 
Elsőt,  utolsót,  mindegy,  kapzsi  észszel, 
Az  expositiót,  vagy  végcsapást, 
Majd  ág-bogas  bonyodalmakba  vész  el. 
Vagy  unja  tervét,  elkezd  újra  mást, 
S  úgy  össze-vissza  fonja  szövedékét. 
Hogy  némelyiknek  meg  se'  lelte  végét. 


És  asztalánál  görnyedcz  szünetlen, 
A  test  igényire  semmit  sem  ád ; 
Daczolni  kezd  az  ősi -természet  ellen, 
Pedig,  hajh,  megtorolja  ez  magát: 
Szárnyszegve  hull  alá  a  büszke  szellem, 
Ha  megszegé  a  testnek  ős  jogát,  — 
Balázsnak  is  megjött  e  büntetése, 
Elméje  zsibbad,  lankad  érverése. 

A  megzavart  vér  mind  fejére  tóduJ, 
Szemén  át-átfut  egy  sötét  homály  ; 
Az  ér  fülében  lüktet,  agya  bódul, 
HaJánték-csontja  szakgatózva  fáj, 
S  mintegy  jövő  időkre  kóstolóul. 
Érezni  kezdi  hol  fészkel  a  máj, 
S  midőn  órák  hosszát  görnyedve  hajlik, 
Egy-egy  ideg  mellében  megnyilallik. 


De  vére  lüktethet,  és  melle  sajghat, 
Nem  tántorítja,  nem  csüggeszti  el ;  — 
Mi  ád  erőt  neki  :  a  vér-  s  agy-alkat? 
Kevély  anyag-hivő,  ha  tudsz,  felelj! 
Mi  készti,  hogy  testére  rá  se  hallgat, 
Sőt  öntudattal  nyomja  s  g>'ötri  el ; 
Mi  az,  mi  benne  nyugtot  nem  találhat? 
Hol  itl  az  anyag,  hol  van  itt  az  vállat))? 


]fjú  korát  miért  nem  éli  nyugton?  — 
Hány  szép  öröm,  mit  balgán  elszalaszt! 
Ifjonti  vérrel,  mint  agg  tesped  otthon. 
Minden  g^'önyört  jövőjébe  halaszt, 
S  ha  vágya  ébred  mégis  néha,  titkon. 
Kemény  szigorral  visszanyomja  azt;  — 
Az  ismerős  köröktől  elmarad, 
Nem  bánja,  hadd  legyen  (ífaché»,  harag. 


Estélyre,  vagy  no  épen  bálba ! .  .  .  píha. 
Majd  ő  bíz'  ott  rángatja  a  bokáit! 
Vagy  társalogni !  —  Ejh  afféle  léha 
Szalon-beszélgetést  bizony  nem  áhit. 
Csupán  Réfalvyhoz  megy  néha-néha 
S  el- elbeszélget,  szívesen,  sokáig, 
S  biztatja,  nagy  hitű  ifjúi  hévvel. 
Magát,  hazáját,  mindent,  szebb  jövővel. 


6o  Költői  müvek. 

<r Hiszem,  mond,  hogy  van  egy  osztó  igazság 
S  czélt  ér,  kiben  volt  hűség,  szív,  erő ; 
Egy  perezre  néha  tán  el-cltapossák, 
De  pálya-nyerve  tör  megint  elő; 
jutalma  mindig  szubjektív  boldogság, 
Eléri  azf,  miben  üdvöt  lel  ő: 
Ez  hirt,  amaz  pénzt,  nőt,  vagy  testi  élvet,  - 
Én  tán  babért,  ön  boldog,  csendes  éltet.D 


Mint  szirt  megáll,  ha  hab  tolul  körüle, 
Míg  ez  csapongva,  játszva  rája  fut: 
Balázs,  magát  ringatva,  így  hevűle, 
S  a  gazda  ciak  hallgatta  e  fiút.  — 
Hisz  a  ki  gyermeket  lát,  nem  derűl-e. 
Ha  ez  vidáman  lepkét  űzni  fut, 
Sőt  néha  nem  fut-é  utána  szinte?  — 
Réfalvy  is  Balázsra  így  tekinte. 


Ó,  mint  az  árny,  komoly  volt  s  fénytelen, 
Balázs  reménye  még  ragyogva  szárnyal,  — 
S  mint  a  pirosló  hajnal  megjelen. 
Ha  a  kelő  nap  küzd  az  éji  árnynyal : 
Mögöttük,  im,  elrejtve  s  nesztelen 
Egy  tiszta  hajnal  kelt  föl  röpke  szárnynyai. 
Szűz  szerelemnek  tünde  hajnala, 
S  új  fény  derült  a  házra  általa. 


Mert  e  bezárt  lak,  e  kis  kert  viránya. 
Melyben  egy  tört  kedély  enyhet  talált. 
Kietlen  zárda  volt  a  kis  leányra, 
Midőn  a  gyermek-év  serdültre  vált; 
Nyomasztja  őt  komoly,  hideg  magánya, 
Merengő  lelke  a  távolba  szállt : 
((Mily  elhagyott  ez  a  házD,  így  sohajta, 
(íAAikcntha  titkos  átok  ülne  rajta.  )^ 

Nem  tudta  ő,  mi  vitte  sírba  anyját, 

Ezt  atyja  tők  félve  titkolá ; 

Olykor,  halottak  napján,  látta  hantját, 

Ilyenkor  sírkövét  mcgcsókolá  ; 

Mint  gyermek,  otthon,  megszoká  magányát, 

Egész  világát  atyja  pótolá. 

De  most,  midőn  szűz  korszakára  feslett, 

Lelkének  e  kicsiny  világ  kevés  lett. 


Örömre  vágyó  ép  kedélye  honn  már 
Néhány  virágban  kedvét  nem  leié, 
S  mint  a  növésnek  induló  folyondár. 
Folyt,  folyt,  fel  a  tövéről,  ég  felé ; 
Ifjúi  lelkét  isten  tudja  hol  jár. 
Midőn  a  sors  Balázst  hozá  elé, 
S  mint  a  folyondár,  mely  meglelte  fáját. 
Ügy  fonta  most  körül  ez  ideálját. 


De  hosszasan  felölök  mért  beszéljek? 
Mint  képi  ró  lapján  a  fény  sugara, 
E  fennre  küzdő,  ifjú,  büszke  lélek 
Bevéste  képét  szíve  nyilt  lapjára ; 
Visszasugárztak  rá  e  szenvedélyek, 
E  dicsvágy,  mely  eget,  földet  bejára, 
Az  ifjú  lelkét  lelkével  követte 
S  addig  követte,  míg  őt  megszerette. 


Ne  hidd,  hogy  a  szerelem  mindig  oly  vad, 
Rontó,  sebes  tűz,  mely  lobbanva  gyúl, 
Melynek  hevén  az  érez  is  összeolvad. 
Mely  mint  kitört  Vezúv  pusztitva  dúl ; 
Többször  szeli d  napfény  az :  éltetőn  hat, 
Hevén  a  fejlő  élet  fölvidul, 
'^dám  dal  ébred  a  mezőn,  berekben, 
Virág  kinyílik  és  madár  kireppen. 

Balázs  Etclkévei  ritkán  jön  össze 

S  szerelmiből  egy  hangot  sem  mutat; 

Hogy  érzelmét  saját  nevén  nevezze, 

Titkon  is  elpiritja  e  tudat: 

Ó,  a  komolyság  higgadt  ponti fexe, 

Ki  a  komor  codexek  közt  kutat, 

Ki  Ámor  ellen  csaknem  verset  íra, 

Szerelmet  esdjen  ő  —  hah,  mily  satira  í 


Nyilatkozatokat  nem  adva,  kérve, 
Nem  is  sóhajtva  a  szavak  helyett. 
Talán  saját  érzelmöket  sem  értve 

A  két  bohó  így  tölte  egy  telet. 

De  ím  nagy  dolgok  lépnek  pályatérre 
És  fölzavarják  e  csend-életet, 
S  föl  azt  is,  a  mit,  kényuralma  ormán, 
Elbizva  élvezett  a  bécsi  kormány. 


Mert  felpufasztott  nagy  hatalma  mint  a 
Kiszúrt  degesz  hólyag  úgy  elfakadt, 
Nem  mentheté  meg  sem  szurony,  se'  tinta, 
Egy  jó  szúrásra  szörnyen  meglohadt, 
Bele  csapott  Solferino,  Magenta, 
S  a  büszke  Rendszerben  szusz  sem  maradt 
S  mint  a  kit  a  mennykő-csapás  aláver, 
Tehetetlen  feküdt  a  nagy  cadaver. 


Fonák  időszak  volt  ez  a  mag^'arra ! 

Nem  sirva  vigadt,  de  ujongva  sírt ; 

Ön-fiait  ölé  a  harcz  viharja, 

S  itthon  örömmel  várt  felőle  hirt, 

S  mig  a  harcztért  saját  vérünk  takarja, 

Ugy  megvigadt,  hogy  könnyével  se'  bírt: 

a:Hurráh,  megint  egy  új  csatánk  veszett  eJ, 

Bár  benne  tízezer  magyar  esett  el.d 

Szilaj,  torz  kedvvel  egykor  így  ujonga 
A  gályarab,  midőn  a  vész  kitört; 
Recsegve  tágult  minden  borda,  donga 
Hajójukon  s  az  ár  végig  söpört; 
ö,  látva  kényurát  hogyan  szoronga, 
Vad  kárörömmel  gúnykaczajba  tört: 
«Ha-ha!  bitang,  most  sirhatsz,  esdekelhetsz! 
Nem  bánom,  meghalok,  csakhogy  te  elveszsz!^ 


De  nemzetünkbe  újra  visszatértek 

Az  elröpült  hit,  a  zsibbadt  erő  ; 

S  már-már  az  égtől  is  segélyt  reméltek, 

Egy  új  Csabát,  ki  légből  száll  elő, 

S  lőn  tüntetés,  zavar,  hűhó  tömérdek, 

Hisz  Csaba-mondánk  oly  szép,  megnyerő, 

S  a  politikák  legmagyarbika  : 

A  sült-galamb-várás-politika. 


S  bár  sült  galamb  a  szánkba  nem  repült. 
Vígan  csörgettük  a  már  gyenge  lánczot ; 
Népünk  az  elnyomók  fejére  ült, 
Megvert,  ha  verhetett,  egy-egy  finánczot. 
Az  ifjúság  zajonga,  lelkesült, 
S  a  kjs  diák,  ha  a  földből  kilátszott, 
Már  harczba  készült,  fennen  hordta  orrát 
S  daczczal  mulasztá  el  a  német-órát. 


Balázs  se  nézi  mind  e  zajt  közönynyel, 
S  ámbitiója  új  irányba  tér  ; 
Ki  bibelődnék  drámatervvel,  könyvvel  ? 
Most  tettre,  harczra  nyilt  előtte  tér: 
Megvívni  a  ((zsarnok  kormányi  kénynych, 

Am  hadd  ömöljön  bár  a  honfi-vér 

S  fejében  már  kész  a  forradalom. 
Csak  jönne  hát  a  kivánt  alkalom. 

Szentül  hivé,  hogy  a  hon  lángra  lobban, 
Mihelyt  lehűli  az  első  szikra  tűz; 
C-s  lelkesít,  lázít,  nyíltan  s  titokban. 
És  zajra  zajt,  zavart  zavarra  űz  ; 
Szózattal  ajkán,  csákánynyal  marokban, 
Rendőr- csapattal  is,  ha  kell,  kitűz; 
Ez  vala  akkor  honfias  divat. 
Míg  meg  nem  bánta  egy  pár  áldozat. 


Megbánta  néhány.  "Egy  nem  bánhatá  meg, 
Szegény  Forinyák,  ő  elvérezett; 
A  tréfa  árát  éltével  adá  meg. 
Vakot  vetett  a  sors  s  ő  elveszett; 
Halálát  fegyver  nem  boszúlhatá  meg. 
Őrizze  meg  nevét  emlékezet, 
Egy  mull  időnek  lett  vég-áldozatja. 
Nem,  mint  hivők,  jövőnk  első  halottja. 


Balázs  merész  remény  nyel,  ifjú  hévvel, 
Rohant  a  bajba,  rajta,  hűbele  I 
Nem  sejtve,  hogy  miként  macskák  egérrel, 
Csak  játszik  egy  <r felsőbb  erő))  vele; 
Mert  titkon  a  kormány  nagy  tei-vet  érlel. 
Országos  forradalmat  kémlele : 
Nagyot  markolt,  de  semmit  sem  fogott. 
Nemes  vadat  várt  s  aztán  lőtt  bakot. 


Mi  azt  hivők,  hogy  kész  a  fölkelés, 
A  kormány  meg :  hogy  fölfedezte  ezt, 
S  mikor  kitűnt  a  kettős  felsülés. 
Dühében,  a  kit  ér,  sorozni  kezd  ; 
Balázs  is  így  borjú  alá  kerül,  és 
A  forradalmárságba  benne-veszt ; 
De  bízik  a  jövőben,  ezt  se'  bánja, 
Reménye  kész,  könnyen  fordul  iránya. 

Most  érzi  már ;  ügyvédkedésre,  pörre, 
Teremtve  nincs ;  más  sors  való  neki ; 
A  sok  betűbe  is  belé-csömörle, 
S  a  dráma,  a  vers,  a  mit  gyermeki 
Nagy  önhiszemmel  egykor  összeőrle, 
Birálatát  most  már  nem  áJJja  ki  : 
Mind  féJre  dobja  most,  nagyobbra  készen 
Garibaldihoz  átszökni  majd  merészen. 


Csak  egy  van,  a  mi  szivét  búba  ejti. 
Mit  eddig  eltagadt :  a  szerelem. 
Hiába  nyomja  el,  hiába  rejti. 
Midőn  most  válni  kéne,  megjelen. 
Gonosz  hatalmát  rajta  most  kifejti, 
Átjárja  szivét  véges-végtelen, 
S  az  eddig  fojtva  égett  indulat 
Lángolva  csap  ki,  mint  nyilt  öntudat. 


S  hit  és  vigasz,  lemondás  s  büszke  tervek. 
Remény  és  félelem  s  százféle  tarka 
Ábránd,  tűnődés,  váltakozva  kelnek 
Szivében,  egymást  gyorsan  űzve,  hajtva; 
Arra  is  gondol,  hogy  Etelka  gyermek, 
S  önkénytelen  dúdolni  kezdi  ajka : 
ccLágy  a  kenyér,  pirítani  nem  lehet, 
Kicsi  a  lány,  férjhez  adni  nem  lehet. d 


Jgy  dallal,  okkal,  szívét  csillapitja 
S  búcsúra  indul,  bölcs  tervvel  teli  ; 
Indulatát  kemény  féken  szoritja, 
Magát  mintegy  hidegre  tüzeli ; 
Hanem  midőn  a  kis  kaput  benyitja, 
S  Etelkét  otthon  egyedül  leli : 
Most  érzi,  ho^  mi  a  válási  óra, 
Milyen  nehéz  indulni  háborúra. 

Arany   László   munkái. 

S  midőn  Etelka,  gyermek-érzelemmel, 

—  Nem  tudva  még,  hogy  ezt  titkolni  illik, 

Reá  tekint  könny-fát)^olozta  szemmel, 

S  mosolygó  arczán  két  nagy  csepp  leomlik 

ö  is  hiába  tömné  türelemmel,  — 

Mint  áradat,  ha  a  zsiÜp  kinyílik, 

Szétomlik  elfojtott  szerelme  árja, 

S  a  lánykát  szótlanul  keblére  zárja. 


S  önfékezést  és  bölcs  közönyt  felejtve. 

Búcsúja  terve  édes  csókba  fúl, 

És  a  jövő  felől  egy  szót  sem  ejtve, 

Szedé  a  percznek  kéjét  ajkirúl,  — 

Mig  karja  közül  majd  magát  kifejtve 

Etelka  fölsikolt,  fülig  pirul, 

S  kifut  —  de  visszatér,  mert  ott  jön  atyja. 

Kivel  a  dolgot  persze  nem  tudatja. 


Balázs  igyekszik  válni  most  közönynyel. 

Bár  köny  boritja  csillogó  szemét : 

—  Búcsúzni  jöttem,  úgymond,  isten  önnel  1 

Búcsúzni  Pesttől  sajgó  érzelemmel, 

De  visszatérünk  büszke  győzelemmel, 

Hiszem  a  magyarok  nagy  istenét, 

Ha  más  nap  süt,  más  csillag  jár  az  égen, 

S  hazánk  szabad  lesz,  nagy,  dicső,  mint  végen, 


Elválik,  elmegy.  S  most  a  drága  hontól. 

Pesttől,  körétől  könnyen  válni  kész  ; 

Azt  véli,  hogy  mentt  a  szerelmi  gondtól 

S  hogy  most  jöhet  hát  balsors  s  bármi  vész ; 

S  mégis  szerelmére,  csak  arra  gondol. 

És  szíve  mégis  oly  igen  nehéz, 

S  mit  oly  erőszakos  kézzel  lerázna. 

Lekötve  tartja  még  szerelmi  láncza. 

De  ő  lerázza,  daczczal  dobja  félre, 
S  fogadja,  hogy  reá  sem  hederít ; 
FöláldozóJag  büszke  ön-hitére. 
Hogy  a  honért  szerelmét  hagyja  itt. 
És  nemzetének  nagy  jövőt  ígérve, 
E  szép  reményből  új  erőt  merít, 
S  keblét  a  honfi-érzés  emelé. 
Hogy  útra  kelt  Itália  felé. 


S  kifesti  a  jövőt  élénk  szinekkel, 
Midőn  győztes  hadak  közt  visszatér, 
A  harcz  terén  kivívott  érdemekkel 
S  szabad  hazában  várja  őt  babér ; 
Gonosz  gyanútól  többé  félni  nem  kell, 
Nyilt  lesz  előtte  mindeu  pályatér, 
S  midőn  Etelkét  is  keblére  zárja. 
Dicsőség  és  boldog  szerelme  várja. 


Réfalvy  is  leányával  lerándul, 
Levinni  őt  egy  jó  nagynénihez, 
Egy  új  világba,  ott  lenn,  a  Tiszán  túl. 
Hol  tarka  ábrándoktól  mentve  lesz  ; 
Mert  félti  most  őt  otthon  a  magánytul, 
Midőn  az  ifjú  sziv  dobogni  kezd, 
A  lélek  oly  merengő,  olvadékony, 
Szeretni,  szenvedni  egyként  fogékony. 


S  Etelka  is,  Petőfiből  meritve 
Az  úti  rajzot  (Baedecker  hiján). 
Rajongva  ment  a  szép  alföldre  szinte. 
Hol  délibábban  fördik  a  virány. 
Hol  rét,  mező,  virággal  van  behintve, 
S  oly  boldog  a  nép,  oly  hős  a  zsivány, 
ö  mindezekről  eszményképet  alkat, 
S  elinduláskor  vig  kedvvel  dalolgat. 

Szívét  elönté  szűz  szerelme  kéje, 
E  boldog  érzés  lelkét  áthatá, 
Nem  a  fölingerelt  vér  szenvedélye, 
Sem  Darwin  ((fajösztöne))  izgatá, 
Fejében  zajgott  hű  szivek  regéje, 
Pál  és  Virginiát  nem  rég  forgatá ; 
llyesre  gondol  ő  is  s  felfogadja. 
Hogy  hős  Balázsát  a  sirig  se'  hagyja. 


S  ím  a  tavasz-lég  frissesége,  bája, 
A  zöld  mező,  hol  utjok  áthalad, 
A  sik  vidéknek  végtelen  lapálya. 
Hol  lélek  és  szem  gáttalan,  szabad, 
A  mélaságnak  e  harmóniája. 
Mely  úgy  kicsalj'  a  rejtett  vágyakat, 
E  téli  álmából  most  ébredő 
Természet :  új  előtte  s  meglepő. 


Még  egy  darabka  hó  itt-ott  kivillan, 
De  a  tavon  nem  látni  már  jeget; 
Nyílt  tükre  lágy  széltől  fodrozva  csillan, 
Másolva  lenn  a  bárány-felleget, 
Az  úton  át  egy  ürge  játszva  illan, 
A  gólya  andalogva  lépeget, 
Bibicz,  sirály,  szalonka  ünnepelte, 
Hogy  szép  tavasz  a  zord  telet  kiverte. 


Egy  pára  nem  száll  a  fény-fedte  földrül. 
Körül  az  ég  azúrja  földig  ér. 
Gyep,  rét,  vetés,  mind  más  szint  játszva  zöldül, 
]tt  kékesebb,  amott  sárgába  tér; 
Rugékony  pázsiton  suhanva  gördül 
Zörej,  zaj  nélkül  a  könnyű  szekér, 
Pihent  lovak,  vihogva,  friss  erőben, 
Tocsognak  a  sekély  vizű  mezőben. 

A  lányka  leJkén  vág^'ak  serge  rajzott: 
Tavasz,  virány  és  első  szerelem.  — 

Ah,  félre  tőlem  szép  eszményi  rajzok! 

Ne  űzzetek  csel-játékot  velem. 

Pest,  tél,  köd  és  sár,  lárma,  hejsze-hajszok, 
Zaj-baj,  hausse-baisse  unalmát  viselem; 
Hiába  vágyunk  messze,  elvonulni, 
Jobb  észre  térni  hát  s  kijózanulni. 


Jer,  próza;  fesd  ama  képnek  viszáját. 
Míg  e  bohó  ábránd  el  nem  ragad ; 
Törüld  le  csak  költészet-adta  báját 
S  akkor  mutasd  meg  a  mi  ott  marad : 
Egy  torz-vonással  biggyeszd  félre  száját, 
S  ím  a  mosolygó  arcz  sirva  fakad.  — 
A  képzelet  nem  lesz  sehol  se  testté. 
Alföld  sem  oly  szép,  mint  Petőfi  festé .  . 


A  nap  hanyatlik,  kezd  az  est  leszállni, 
De  hang  se  hallszik  távol  és  közel. 
Az  ég  borul,  eső  is  kezd  szitálni. 
Bőrig  ható,  hideg  szemcséivel, 
A  sáros  utat  már  alig  találni, 
A  lóra  hagyják,  az  tán  nyomra  lel ; 
Míg  végre  egy  megváltó  ebvonyítás, 
Jdzé,  hogy  a  helység  csak  egy  hajítás. 


De  még  odáig  rozzant  gát  vezet  be; 
Magyar  mac-ádám  munka:  sár  sáron. 
Kerék  agyig,  lovuk  csülkig  sülyed  be, 
S  az  éj  meg  oly  sötét,  mint  a  korom. 
Unott  álom  jön  a  fáradt  szemekbe. 
De  jó  a  sors,  segít  a  vándoron, 
S  hogy  felfrissítse  őket  egy  kicsit. 
Bedönti  egy  árokba  a  kocsit. 

A  sár  megóvja  testök'  lágy  kebellel. 
Csontjuk  se  tört,  habár  itt-ott  sajog. 
S  bevonva  csokolád  szinű  lepellel, 
Tovább  haladnak  a  gáton  gyalog ; 
A  pesti  kis  czipő  a  híg  mederrel 
Czuppanva,  csókot  váltva,  társalog. 
S  legyőzve  egy  kuvasz-had  támadását. 
Elérik  végre  igy  nénjök  lakását. 


Már  alszik  a  ház-nép.  Sok  döngctésrc 
Kidugja  egy  szolgáló  végre  orrát, 
S  rátartva  lámpását  egy  deszka-résre, 
Kinéz :  (íNi,  Jézus,  a  szemem  ha  jól  lát, 
A  pesti  téns  uram. .  .  hé,  Borcsa,  Perzseli 
- —  És  felzavar  gazdát,  szakácsnét,  szolgát. 
Tesz,  vesz,  szalad,  fejét  is  majd  elejti. 
De  a  kaput  kinyitni  elfelejti. 


A  gazda  is  kel,  és  pipára  gyújtván, 
Kényelmesen  szétnéz:  ((No,  hát  ki  jött?i) 
így  végre  a  vendégek  is  bejutván, 
Lón  köz-sopánkodás  a  baj  fölött; 
Etelkét  nénje  pelyhes  ágyba  dugván. 
Majd  megfulasztja  a  dunyhák  között ; 
((Galambom!  óh  csuron-viz  a  ruhája  1 
Csuda  lesz,  ha  nagy  baj  nélkül  kiállja. » 


De  Etelkét  az  álom  nem  kerüli  — 

Oh  Alom  urnák  jó  izlése  van ; 

Vén  asszonyokra  csókját  nem  fecsérli, 

De  szép  leányt  ha  lát,  hozzá  suhan, 

Enyhíti  szívét,  könyét  letörüli. 

Ajkára  csókokat  lop  finoman.  — 

Irigylésre  méltó  czudar  kamaszsza! 

Míg  a  kelő  nap  —  úgy  kell!  —  elriasztja. 

RéfaJvy  visszatér,  s  Etelka  másnap 
Szokatlan,  új  szerep-körébe  fog ; 
A  környezet  s  a  házi  jó  szokásnak 
Sok  ága-boga  szörnyen  uj  dolog ; 
Nincs  vége  hossza  ajtó-csapkodásnak, 
Szekér  zörög,  kút  ostor  nyikorog; 
És  mindezekhez  a  hű-hó  sava: 
A  néni  perlő  és  pergő  szava. 


Mert  Zsófi  néni,  ő  mindenben  ott  van 
Künn  és  belül,  mindenkinek  nyomán; 
Pöröl,  hogy  férje  mért  ül  oly  nyugodtan. 
Senkit  se'  szid  le  és  semmit  se'  bán ; 
De  Gerzsi  bácsi  csak  hallgat  szokottan, 
És  szívja  egy  pipát  a  más  után ; 
Jó  gazda  ő  künn  a  tanyán,  de  otthon. 
Gondolja,  hadd  vezényeljen  az  asszony. 


S  ezt  bölcsen  gondola:  így  jól  megosztván 

Kinek-kinek  saját  hatás-kövét. 

Nyugodt  családi  éltet  éltek  aztán 

S  a  házi  szent  békét  meg  nem  törék  ; 

A  bácsi  künn  biráskodott  a  pusztán, 

A  néni  otthon  végezé  pőrét 

S  húsz  éve  múlt,  hogy  a  vidék  csudálja 

Ez  egyetértést,  melynek  ritka  párja. 


De  volt  is  a  családnak  sok  barátja, 

Jártak  sokan  vendégek,  tisztelők; 

A  szép  leányt  bizony  mindenki  látja. 

Hiába  bújnék  a  világ  előtt; 

Imádja  ifja,  véne :  s  egy-egy  (íbátyjaí) 

Atkapva  csípején  két  kézzel  őt, 

S  szemébe  nézve,  meg-megbillegette : 

De  szép  vagy,  édes  húgom,  szedte- vette. 

Ételkének  soká  (ífád))  volt  ez  élet; 
A  délibáb-honból  alá-bukott. 
Alföldi  szép  idylije  szerte  széledt. 
Mit  ő  eszményileg  megalkotott; 
Kedélye  ily  keretbe  még  nem  illett. 
Zajához  is  nem  oly  könnyen  szokott, 
S  mást  lelve,  mint  előre  képzelé, 
Lassan,  nehéz  szívvel  törik  belé. 


Néhány  napig  sokat  sir,  rejtve,  titkon, 
Megbánja,  hogy  miért  is  jött  ide; 
Mily  boldog  és  nyugodt  volt  élte  otthon. 
Mily  csendes  a  ház  s  kerjtök  mily  üde.  — 
De  bezzeg  nénje  ezt  nem  nézi  nyugton, 
Ily  méla  búra  nem  jut  itt  idő ; 
Sürög,  forog,  ront -bont,  őt  is  szorítja 
S  pörölni  is  szépecskén  megtanítja. 


S  míg  megtanul  egy  háztartást  vezetni, 
E  leczke  a  legjobb  vigasztaló  ; 
Megszokja  egyszerű  körét  szeretni 
S  szépnek  találni  azt,  a  mi  való; 
Es  kezdi  észrevétlenül  feledni 
Eszmény-honát,  mely  fényes,  ám  csaló, 
S  nem  érve  rá  merengni  most  felette. 
Még  azt  is,  hogy  csalódik,  elfeledte. 


S  miként  az  ábránd  lassan  szélyeloszlott 

A  visszatetszés  sem  tartott  soká, 

A  képzeletből  szőtt  fátyol  lefoszlott. 

De  boldogsága  titkát  fel  foga. 

Jó  kedve  megtért,  arcza  megpiroslott, 

Es  a  falut  szeretni  megszoká. 

Friss  légkörén  megedzött  teste,  lelke, 

—  így  lett  tűzről  pattant  leány  Etelkc. 

S  mint  a  Tiszának  csendes,  halk  folyása, 

Folyt  észrevétlenüJ  a  vén  idő ; 

Sok  régi  emléknek  szinét  levássa; 

Ront  és  tenyészt ;  pusztító  s  éltető ; 

Etelke  vár-vár  hasztalan  ;  Balázsa 

Ki  tudja  hol  jár,  róla  hir  se'  jő. 

Míg  végre  álmai  közé  sorozza, 

S  képét  új  érzelem  halvájiyra  mossa. 


]]]. 


És  a  nép  a  királyokat  neveti,  és  a  feje- 
delmek néki  csúfságok  ...  de  ...  a  népek 
tűzre  építenek  és  hiába  munkálkodnak  a 
nemzetségek.  Biblia. 


lllc  ego  ...  ki  a  cypressi  berket 
Bolyongtam  eddig  s  Tempe  ligetét: 
Csatákat  éneklek,  vitézi  serget, 
Dobok  riajját,  harcz  rémületét.  — 
El,  szende  Múzsák!  Eris,  Enyo,  jertek; 
Kalliopé,  áldd  meg  lantom  énekét. 
Tárd  föl  szememnek  e  sok  tarka  képet, 
Torzot  s  valót,  rútat  s  eszményi  szépet. 


Midőn,  kapkodva  minden  fűhöz-fához, 

Ki  a  magyart  lenyűgözé  imént, 

A  kényuralkodás  —  közel  bukáshoz,  — 

Nem  vethetett  erőszakban  reményt : 

Engesztelőleg  nyúlt  egy  új  fogáshoz. 

Csinált  a  kényszerűségből  erényt 

S  mosolylyal  fedve  a  ránk  fent  agyart, 

Föllelkesülni  hívta  a  magyart. 

S  fölzenge,  mint  régente,  a  toborzó, 

A  nyalka  verbung-táncz,  magyar  zene, 

Rákóczy  ős  dala,  szilaj,  viharzó 

S  mégis  borús,  mint  népünk  jelleme; 

Hisz  a  magyarra  hogyne  lenne  vonzó 

S  őt  lelkesítni  más  mi  kellene, 

—  Gondolta  Bécs  —  mint  egy-egy  régi  nóta, 

Mit  húzni  is  tilos  volt  évek  ótal 


De  gyűlt  is  ám  sereg,  szép,  tarka,  kényes. 

Minőt  álom  se'  merne  jóslani ; 

Nem  oly  föllelkesülő,  büszke,  fényes. 

Mint  a  íVitam-sangvinem))  hajdani. 

De  meglepőbb,  oly  czondra,  piszkos,  éhes, 

Czudar,  csavargó,  rongy,  sehonnai. 

Elámult  a  világ  s  nem  tudta  senki. 

Honnan  kerülhetett  e  sok  bitang  ki. 


Mert  ily  had  nem  terem  minden  bokorba'! 
Remek  diszpéldány  minden  egy  alak, 
S  mikor  kiállnak  együtt,  harczi  sorba. 
Ah  mily  dicső  phalanxok,  sorfalak; 
Rovátkosan  (mint  a  fésű,  ha  csorba) 
Igazodik  a  sok  süveg  s  kalap; 
Aprója  poczkos,  a  nagyobbja  csámpás, 
Borittks  arczuk  fénylik  mint  a  lámpás. 


És  tagjaik:  egész  állatvilág: 
Lúdtalp,  ökör-térd,  pók-has,  légy-gyomor, 
Vakand-szem,  birka-nézés,  kecske-láb, 
Sertés-szakái,  bulldog-  kos-  majom-orr. 
És  medve-talpak,  és  más  ily  csodák, 
Vagy,  mintha  szerszámból  voln'  egy  szobor 
Motóla-kéz,  lőcs-láb,  cséplő-karok, 
Markukban  enyv,  szivökben  csak  szurok. 

Bőven  foly  a  bor,  és  a  had  növekszik 
Csoportosulva  nemzetek  szerént; 
Mellét  düleszti  a  magyar  s  vetekszik. 
Káromkodásban  látva  ős  erényt, 
A  rácz  veszekszik,  a  tót  hasra  fekszik, 
Czigány-legény  czivódik  kényeként. 
Oláh  szeretne  menekülni  bajtól, 
Megbánja,  hogy  beállt  s  búsongva  gajdol. 


Balázs  is  e  sereg  közé  beosztva,  — 

S  mivel  le  tudta  irni  a  nevét, 

Káplári  rangra  mindjárt  fölmagasztva, 

Átvette  tíz  legény  vezérletét, 

S  vasútra, rakva  s  két  éjt  átvirasztva. 

Meglátta  Isztriának  kék  egét. 

De  benne  nem  soká  gyönyörködött, 

S  ott  hagyva  tíz  legényét,  megszökött. 


Majd  észrevették  s  a  tenger  fokáig 
Egész  csapat  zsandár  üldözte  őt; 
Jtt  víz  alá  bukott,  úszott  sokáig. 
Utána  ötven  cső  hiába  lőtt; 
És  úszik  egy  huzamban  Anconáig, 
Hol  egy  halász-tanyán  nyer  új  erőt, 

Így  mondaná  talán  el  sok  regény. 

De  kérlek,  olvasóm,  ne  hidd,  hogy  én. 


Tőlem  ne  várj  kaland-okozta  lázat; 
Ha  borzadályt  kivánsz,  vérbódítót. 
Ha  véred  petyhüdt,  hogy  forgásba  rázzad. 
Keress  kötéltánczost,  czirkust,  bitót. 
Vagy  nézz  cl  egy  Pesten  épitte  házat, 
S  lesd  meg,  mikor  potyog  le  róla  tót, 
S  borzadj,  ha  tetszik,  ott,  de  e  poéma 
Nem  izgató  szer,  éo  tintám  se'  pézsma. 


J(ölt6i  művek. 

Hősöm  szökése  nem  vészes  kaland  volt; 
Ó  szárazon  ment  s  elment  szárazon. 
Ábrándozó  bár,  még  sem  oly  bolond  volt, 
Hogy  vízbe  szökjék  hűvös  tavaszon; 
Várt  alkalomra,  mindent  jól  kigondolt, 
Kijátszta  a  határőrt  ravaszon, 
S  több  szenvedés  közt  bár,  mint  ő  remélte, 
Szép  május  elsején  Milánt  elérte. 


Tavasz  napon,  itt  a  tavasz  honában. 
Hol  tél  sem  ölti  föl  hideg  mezét; 
Hol  vigaszul,  nehéz  rabság  korában. 
Örök  tavasz-sugár  lövelle  szét, 
S  most,  a  szabadság  újdon  mámorában. 
Mily  május  ez,  mily  fényes,  tiszta,  szép; 
Természet,  ég,  föld,  mind  együtt  szavaz, 
Szivben,  lélekben,  mindenütt  tavasz. 


Lombardia  már  nem  zsarnokát  uralja 

És  nem  tiporják  idegen  hadak; 

Verő  napfényben  úsz  az  Alpok  alja, 

Kigyózva  fut  lejtőin  a  patak, 

S  nem  ront  alá  —  miként  költője  dalija  — 

Völgy-úíain  fegyverzett  zuhatag. 

Mint  annyiszor,  midőn  kincs-  s  kéj-sováron 

Ömölt  be  gót,  sváb,  osztrák  e  határon. 


]tt  a  remény,  hit,  ábránd  ritka  percze. 
Midőn  kételyre  minden  fül  siket. 
Csak  a  dóm  égre  küzdő  száz  jegecze,-  : 
Marad  magaslatán  nyugodt  s  hideg,    ■ 
Mikéntha  szólna :  űzd  csak,  űzd  te  messze, 
Szegény  nép,  álmodat,  míg  tart  hited. 
Sok  ily  izgalmas  órát  értem  én. 
Tudom  hogy'  hervad  el  majd  c  reményi 

Hanem  ki  félne,  hogy  jöhet  csalódás. 
Míg  ajkain  a  kedves  csókja  ég? 
Ki  bánja  :  Jesz-e  fejfájás,  vajúdás. 
Míg  tart  a  mámor  s  habzik  kelyhe  még? 
Ki  kérdi :  mily  jövőt  hoz  a  megoldás. 
Nem  lesz-e  többé  pör,  baj,  gond  elég. 
Ki  kétli,  hogy  szebb  kor  lesz  vére  ára, 
Midőn  szabadságért  indul  csatárai 


Föl,  föl  tehát!  Itália  Uníta! 

El,  délszigetre,  mely  még  nyög  rabul ! 

S  ez  édes  eszme  mindent  elboríta, 

Az  ellenállás  félve  meglapul ; 

Egy  puszta  jelszó  országot  hódíta, 

(Megért  gyümölcs  volt,  mely  önkényt  lehull) 

És  a  ((.vörös  inges  vezér))  szavára 

A  lelkesült  ccezer*  hajóra  szállá. 


Hol  Genua  öble  habot  habra  kerget, 
Dühét  mólók  övén  tombolva  szélyel. 
Az  ősz  vezér  a  vágy-tüzelte  serget 
Ott  lopja  útra  titkon,  rejtve,  éjjel ; 
Mélyen  eltitkolá  az  úti  tervet, 
Nem,  mintha  nyiltan  járna  sok  veszélylyel, 
De  fél,  ha  a  helyőrség  észre  venné, 
Az  is  mind,  egy  legényig,  őt  követné. 


Föl  a  vitorlát!  És  himbálva  rengett 
Útjára  a  LombarJo  s  Piemonty 
S  mikorra  a  pitymalat  földerengett 
A  kis  sereg  már  nyilt  vizén  osont; 
Balázs  is  a  födélzetén  merengett, 
Képzelme  fölkerest'  a  messze  hont, 
Most  útja  attól  messze  elviszi. 
De  ez  vezérli  vissza,  —  úgy  hiszi. 


Költői   müvek. 

Negyed  nap  Marsalánál  partra  szállnak, 

Kijátszva  Nápoly  őr  hajó-sorát. 

Siciliában  ellent  sem  találnak, 

Ki  az  voln'  is,  barátnál  jobb  barát, 

Nápoly  hadsergei  csak  szerte  malinak, 

Bosco  vezér  örül,  ha  táborát 

El  tudja  vinni,  míg  át  nem  toborzzák, 

—  Pár  hét  alatt  övék  a  sziget-ország. 


Volt  kapkodás  ott,  fejveszett  ijedtség, 
Egyik  vezér  bújt  a  másik  mögött. 
Volt  várba  várból  futkosó  követség, 
Csak  hadsereg  nem,  mert  az  szétszökött, 
S  volt  Nápoly  udvarában  vad  sietség. 
Papok,  kik  átkozák  az  ördögöt, 
S  futó,  menekvő,  rémült  udvaronczok. 
Kik  félve  dugtak  még  el  holmi  konczot. 


S  volt  lelkesülés,  éljen,  hurrah,  víva! 
A  nép  lerázta  a  fojtó  igát, 
Mint  föl  dühített  bika,  vérre  síva 
S  nem  tartja  többé  vissza  semmi  gát; 
Harcz  harcz  után  tűzzel,  vassal  kivíva, 
Vár  vár  után  adottá  meg  magát, 
Bosco  maradvány-sergét  visszahúzza 
S  hódol  Palermo,  Messin,  Syracusa. 


S  most  át  Calabriába,  győzelemmel !  — 
Sergök  növekszik,  mint  az  áradat. 
Egy-egy  hazát  hord  keblén  minden  ember, 
Dicső  napok,  magasztos  pillanat! 
Balázs  előtt,  vérmes  prophéta-szemmel, 
Nápoly,  Velencze,  Róma,  mind  szabad,  — 
Képzelme  száll,  mint  gyo'-s  röptű  madár, 
Nincs  már  előtte  sem  gát,  sem  határ. 

Átszáll  az  Adrián,  Alpok  tetőin. 
Hazája  sikján  s  a  Kárpátokon, 
A  Visztulának  szél-termő  mezőin. 
Át  tengeren,  pusztán  és  hegy-fokon, 
És  szerte  mindenütt  Európa  föl  din 
Az  eszme  ^erjed,  ige  megfogan. 
Szabadság  napja  süt  minden  határra, 
S  még  muszka-földre  is  jut  egy  sugara. 


Lát  hősi  népeket,  jármot  ledobva, 

Szétverni  elnyomóik  vén  hadát, 

S  egy  szent  ügyért,  együtt  fegyvert  ragadva, 

Kivívni  a  legvégső  nagy  csatát. 

És  ember  embert  többé  nem  tapodva, 

Mindent  igazság,  mindent  jog  hat  át 

S  leszen  szabadság,  örökig  menő  .  .  . 

—  Hahó  Balázs,  van  itt  még  bökkenő. 


Van  bökkenő ;  s  míg  hévvel  ők  buzognak. 

Az  ifjú  had  s  az  ifjabb  ősz  vezér, 

S  örülnek  a  holnapra  várt  túzoknak : 

Van,  ki  nem  adja  verebét  ezer' ; 

Sok  kishitű,  kik  csak  lépést  mozognak, 

S  nézik,  ha  nincs-e  utjokon  veszély  — 

Szóval,  Balázs  szerint,  a  sok  filiszter, 

A  pariiment,  kormány  s  Cavour  miniszter. 


S  míg  ő  legyőzné  már  a  fél  világot, 
Ezek  egyszerre  azt  mondják :  megállj !  — 
És  tétlenül  hever  sergök  soká  ott. 
Míg  jön,  nyakukra  ül  az  új  király. 
S  a  harcz  helyett,  miért  szivök  sóvárgott, 
Rest  béke  orvén  nő  a  lomha  máj, 
Marad  nyakán  a  népnek  régi  járma 
S  eloszlik  a  rajongók  édes  álma. 


8o  Xöltői  művek- 

Ott  honfi  honfival  már  meghasonlik, 
Az  agg  hős  búsan  Caprerába  tér, 
Csapatja,  mint  jámbor  nyáj,  szerte  bomlik, 
Lehűl  a  hirtelen  itali  vér. 
Ki  merre  lát,  mind  száz  felé  iramlik. 
Remény,  dicsőség  kurtán  véget  ér, 
Kinek-kinek  kijár  félévi  zsoldja,  — 
Balázs  keservét  most  ily  szóval  oltja : 


dOh  gyáva  nép,  ki  fél-utján  megáll  itt. 
Midőn  kezében  sorsa,  fegyvere, 
Nagy  szóval  ajkain  világot  amit, 
S  ha  tenni  kell,  annak  nem  embere;  — 
Eredj,  csinálj  makarónit,  szalámit. 
Elkorcsosult  faj,  sok  czudar  here; 
Nem  féltek-é,  hogy  a  Brutusok,  Cátok 
Átkot  kiáltnak  a  sirban  reátok! 


((Dicső  magyar  fajom,  neked  ha  adna 

Ilyen  szerencsés  órát  végzeted, 

Ha  néped  egyszer  így  fegyvert  ragadna. 

Ledobva  nyűgét,  mit  kény  rávetett. 

Oh  harczra  harczról  bátran  hogy  haladna, 

Nem  nézne  sok  ormellék-tekintetet)). 

Nem  félne  rémtől  s  egyszer  harczba  szállván, 

Győzelmi  úton  meg  nem  állna  gyáván. » 


így  buga  hősöm,  így  sok  honfi-társa. 
Kiket,  mint  őt,  nemes  vágy  csalt  oda; 
Búsan  verődnek  Nolában  rakásra. 
Magyar  szabadság  törmelék-hada. 
Óh,  hány  fiú  várt  ott  a  nagy  tusára. 
Hány  várta,  hogy  harsanjon  trombita; 
Ha  csügged  egyik,  a  másik  vigasztal : 
cMajd  visszatérünk  a  jövő  tavaszszalU 

Szegény  fiúk,  a  hog\'  tudtak,  remélte':, 
Vái-ván  az  ébredés  új  tavaszát ; 
Mint  jobb  szelet  leső  hajós,  henyéltek 
S  hívék,  hogy  így  mentik  meg  a  hazát. 
Balázs  nagy  álmai  is  visszatértek, 
Szerelme  is  meglelte  vigaszát, 
S  ha  fél,  hogy  elveszítheti  Etelkét, 
Egy  gondolat  megvigasztalja  lelkét. 


Mint  a  mesében  —  véli  jó  hiszemmel. 
Elátkozott  leányt  a  tüske-vár. 
Melyen  keresztül  senki  törni  nem  mer, 
S  hol  sors-jelölte  mentőjére  vár. 
Míg  ez  betörve  bátor  küzdelemmel, 
Varázs  eloszlik,  bűv-idő  lejár, 
S  hű  szerelem  győz  a  veszélyeken : 
így  őrzi  alyja  álka  őt  nekem. 


Nem  rét  virága  ő  (igy  üzte-füztc 
Ábrándjait),  hogy  úton-útíelen 
Letépje  bárki  s  kebelére  tűzze,  — 
De  bérezi  rózsa,  ára :  küzdelem, 
Most  tőle  sorsom  messze,  messze  űz,  de 
Van  egy  talizmán,  egy  remény  velem, 
Egy  édes  emlék,  egy  szerelmi  csók, 
Az  nem  volt  gyermeké  :  —  ő  várni  fog. 

Óh,  szép  Remény,  hány  bús  szív  szidva  vádolt. 
Hogy  megcsalád,  hűtlen  vagy,  kéj-leány.  — 
Pedig  hazugság,  ő  kért,  esde,  ápolt, 
O  csal  magához,  nem  te  jársz  nyomán ; 
Nem  vagy  te  kéjhölgy,  a  ki  unva  ránk  told 
Kegyed,  hanemha  min-szivünk  kivan, 
S  nem  is  kisér  csömör,  csak  néma  bánat. 
Csalj  százszor  meg,  százszor  futunk  utánad. 

Ariuiy   László  munkái.  o 


8i  Kifif^i  müvek. 

így  fut  Balázs  is,  és  futott  hiába.  — 

Jött  Aspromont  s  ügyök  végkép  bukott ; 

Sebet  kapott  öreg  vezCre  lába, 

S  mankóra  azzal  hány  szép  terv  jutott, 

Hány  nagy  remény  dőlt  hirtelen  dugába. 

Hány  édes  álom  €  csillagot  rúgott », 

Valóra  hány  nagy  álmodó  viradt, 

S  a  kis  magyar  had  is  hogy  szétriadt. 


És  ment  világra,  a  ki  merre  látott, 
Balázs  maradt  magára,  egyedül, 
Veszítve  czélt,  iránvt,  hazát,  barátot. 
Állott  meg  útján  ösvény  s  terv  ne'kül, 
Csak  egy  bálványa  volt,  mit  még  imádott, 
S  fájdalma  most  csak  ehhez  menekül. 
Ebben  központosul  szív,  lélek,  elme. 
Üdv,  érzelem,  remény,  minden :  szerelme. 


Ha  szórakozni  könyvet  vőn  kezébe, 

Költőt,  kiben  a  bú  megédesül, 
Vagy  a  művészet  csarnokába  lépé. 
Hol  a  mit  ábránd  esd,  mit  szem  becsül. 
Mi  eszményül  tfint  ezredév  elébe,  — 
Szoborban,  képben,  mind  megtestesül : 
O  mindenütt  csak  ábrándján  merengc. 
Előtte  szebb,  tökélyesebb  Etelke. 


Tassót  ha  olvasá :  ő  volt  Lenora, 
Ö  volt  Beatrisz  Dante  édenében, 
Guidot  ha  nézi,  ő  az  Aurora, 
Érette  sir  Petrarca  énekében, 
Tizián  idylljein,  Raphael  egében, 
Költők,  művészek  minden  remekében 
Egy  arcz,  egy  ideál  mosolyg  felé, 
Azt  látta,  vag)',  mindegy,  —  azt  képzeJé. 

Ha  bolyga  Nápoly  kéjittas  határán, 
A  kék  öbölnek  zöldelő  övén, 
Sorrento  szirtje  közt,  vagy  Capri  árján. 
Hamvas  Vezúv  verőfényes  tövén, 
Avento  zord  taván  s  a  Solfatárán, 
Pompejinek  sirból  kikelt  kövén, 
Ha  Cumsc,  Bajae  halmain  bolyongott, 
Lelkén  csak  a  saját  érzelme  zsongott. 


Óh  Bajx,  Cumx!  OH  szerelmi  kéjek 

Tanyái  ti,  hol  a  lég  is  buja ; 

Gyönyör,  kéjelgés,  lázas  szenvedélyek 

Két  ezredéves  élő  tanuja!  — 

Mit  karddal,  észszel  —  vad  harczos  veszélyek 

S  ravasz  kalmár  zsugorgó  alkuja 

Árán  —  begyüjte  kincset  évek  óta, 

Élvezni  mind  partod  csendjébe  hordta. 


Nem  irigylem  kéjhajhász  gazdagoknak, 
—  Kiált  Balázs  —  kincsen  vett  élveit; 
Nem,  dél  vidéke,  kéjét  hő  napodnak. 
Mely  zsibbatag-hideg  vért  fölhevít ; 
Nem  vágyom  én  reád ;  el  nem  ragadnak 
Érzéket-izgató  szépségeid. 
Boldogságot  lakóddal  nem  cserélek, 
Nagyobb  üdv  vár  reám,  ha  visszatérek. 


Távolba  csapkodó  szerelme  árját 

Ekként  fokozza  ábránd,  öncsalás.  — 

így  járja  egyszer  a  Chiaja  parkját. 

Midőn  mögötte  egy  ((Hogy  vagy  Balázs ?i> 

Hangzik  felé  s  egy  kéz  nregfogja  karját,  — 

—  Ki  az?  Te  vagy,  Dezső?  öKi  volna  más?> 

—  Hol  jársz  itt?  Utazol?  Hozott  az  Isteni 
Hogy  vagytok  ;  hol  lakol  most?  persze  Pesten? 

<iNcm  én,  barátom;  én  megházasodtam, 
S  falun  lakom.  Csodálod,  ug)'-e  bár? 
Hja,  így  van  az,  látod,  lépen  ragadtam. 
Korsó  is  eltörik,  ha  kútra  jár; 
Más  asztagát  eleget  húzogattam. 
Szobalányt-mit  az  ember  unja  már 
S  restelni  kezdi  lótni -futni  szoknya 
Után  —  nyugalmasb  nős  életre  szoknia. 


«Dc  meg  szerelmes,  a  bolondulásig 
Az  is  vagyok  ;  pajtás,  nincs  ily  leány, 
Nincs  hét  határban  ily  menyecske  másik, 
Fölkelne  érte  a  holt  is  talán  ; 
Tudom,  ha  látod,  ínyed  érte  vásik. 
Hát  még  ha  látnád,  mint  én,  pongyolán. 
Mily  melle  van,  minő  gömbölyke  térde  — 
Juhász-kutya  lennél  két  hétig  érte,)) 


—  De  mondd  meg  há"  nevét!  <íOh  a  ki  lelkei 
Majd  elfeledtem.  Pedig  ismered. 
Beszélt  felőled  :  Réfalvy  Etelke. 
No,  ugy-e  jó  falat,  pompás  gyerek? 
Nem  fáj  fogad  reá?  Hanem  mi  lelt,  te, 
Egész  elsápadtál.))  —  Csak  a  meleg; 
Se  baj;  beszélj,  mikor  volt  esküvőd? 
Régóta  ismered?  mióta  nőd? 


(íNem  messze  birtokomtól  a  Tiszánál 
Pár  évig  egy  nagynénjinél  lakott ; 
Az  apja,  az  hirben  kissé  furán  áll. 
Mondják,  hogy  tűzre  rossz  fát  is  rakott ; 
Mit  bánom  én  ;  biz'  engem  nem  profanái, 
Lányt  vettem  el,  nem  a  vén  apjokot,  — 
Az  esküvő,  az  most  volt,  pár  hete, 
S  Nápolyba  hoztam,  mert  vág^'ott  ide. 

«Amott  lakunk  —  nézd,  a  Hote]  di  Roma  .  . . 

Öcsém,  itt  édes  ám  a  szerelem! 

Mily  levegő,  mily  tenger,  mily  aroma, 

És  mily  menyecske!  —  No  de  jer  velem  .  .  .i> 

S  már  vinné  is  Balázst  körülkarolva, 

S  ez  lép  is  egynehányt  önkénytelen. 

Majd  hirtelen  megáll  :  most  rá  nem  cr  .  .  . 

Bocsássa  meg .  .  .  tán  holnap,  s  visszatér. 


Megy  csendesen  ;  nem  kel  ki  önmagábúl ; 
Jár  föl  s  alá  —  még  lépte  sem  heves. 
Olykor  megáll,  a  messze  vizre  bámul. 
Ki  látja,  azt  hinné,  hajóra  les. 
íiGyöngyházD  morogja  s  szinleg  fölvidámúl, 
«Ha  leszakad  lesz  más;  nem  érdemes 
Búsulni  érte)),  —  s  kézzel  rá  legyint. 
Szétnéz,  megy  öt  lépést,  s  megáll  megint. 


De  keble  mélyén  híborgó  vihar  dul, 
A  dlánczos  eb))  lelkében  fölriad  ; 
Érzelme  torkát  fojtogatja  orvul, 
Sirhatnék,  csakhogy  könnye  fenn-akad, 
A  jégcsap  is,  ha  nrp  süt  rá,  lecsordul. 
De  mig  nem  enyhül,  nedve  nem  fakad, 
Balázst  kietlen  dermedés  fagyasztja. 
De  enyhítő  könnyekre  nem  fakasztja. 


Majd  önmagára  fordul  vissza  vádja : 
—  Szerettem-é  mint  férfi  őt?  Nem  én. 
Bálványt  faragtam,  lelkem  ezt  imádja, 
Ábrándjaimban  istenné  tevém, 
S  im,  más  ez  istent  játszva  földre  rántja 
Oh  büntetésemet  méltán  vevém. 
Nem  sorsom  üldöz,  én  vagyok  rajongó. 
Bolond,  ábrándozó,  mamlasz  fajankó. 

Csak  férje  volna  más!  —  forrong  agyában  — 

Nem  ily  rüpők,  lelketlen  és  sivár, 

Kinek  szivében  egy-egy  percznyi  vágy  van 

S  szereti  addig,  mig  reá  sóvár.  — 

Az  (Cégi  lény)),  kit  én  érintni  vágyban 

Alig  merek,  talán  most  arra  vár, 

Mig  visszatér  ez  és  —  hisz'  nemde  férje  — 

Üdvét,  mit  ő  hí  annak,  tőle  kérje. 


S  most  lássam  e  nőt?  Nem,  nem  a  világérti 
Bár  volna  százszor  ő  az,  nem  meg^xk. 
Dőrén  futék  testetlen  ideákért; 
Csalódtam ;  és  most  Tantalus  legyek. 
Rajongjak  el  nem  érhető  virágért, 
Mit  más  nevetve  tép  le,  s  én  tegyek 
Olajt  a  tűzre,  mely  csak  engem  éget:  — 
Nem,  nem ;  kerülöm  őt  és  e  vidéket. 


És  a  kelő  nap  már  úton  találja. 
Romába  tér.  —  A  pusztult  Campagna, 
Kiélt  vidék  é!etnélküli  tája. 
Kopár  mezők,  egy-egy  ledőlt  tanya. 
Csatangoló  pásztor  nép  méla  nyája. 
Nagy  multak  elsötétült  alkonya, 
Letűnt  dicsőség,  lassan  összeomló 
Romok:  kedélyéhez  mind  oly  hasonló. 


Elérte  Rómát.  Lábánál  terűié 
Az  egykor  büszke  Urbs,  most :  holt  gigász ; 
Korcs  nemzedék,  mint  légyraj,  dong  körüle. 
Világot  kardja  többé  nem  igáz, 
Sem  átka.  És  Balázs  el-elmerűle 
Mulandóság  ködén  —  majd  átczikáz 
Szivén  szerelmi  kín ;  költői  vágyat 
Érez  lobogni,  míg  ez  is  lebágyad. 

Szeretne  irni,  oltni  lelke  szomját, 
Költészet  írjától  a  szív  heged, 
De  iz\  érintni  is  szerelme  romját ; 
Most  irjon-é,  midőn  lázas  beteg, 
Midőn  az  önvád,  bánat  földre  nyomják, 
Dicsvágya  meghalt,  lelke  csüggeteg,  — 
Most  sz'wz  titkát  a  piaczra  dobja? 
Nem,  nem,  saját  keblét  igy  meg  nem  lopja. 


Kiállni,  mint  szinész :  <rno  jer  közönség. 
Lásd,  hogy  szomorkodom,  nézd  a  pofám. » 
Hogy  érte  tapssal  vagy  fütytyel  köszöntsék 
S  röhögjenek,  mint  kárvallott  kofán  ; 
Titkolt  szerelmét,  mely  előtte  szentség, 
Bírálja,  méregesse  e  profán, 
Ez  a  közömbös  nép,  vásári  had :  — 
Ah,  ily  szereptől  lelke  elriad. 


S  mi  haszna  irni  ?  Légy  bár  Dante,  Tasso, 
S  Petrarca  bűvös  húrjait  rabold  el : 
Fejezhetsz-é  ki  annyit,  mint  csak  egy  szó. 
Mit  ajk  az  ajkon  lágyan  súgva  mond  el. 
Ha  szív  hevül,  szem  éget,  ajjak  izzó, 
S  múlt  és  jövő,  csalódás,  bánat,  gond  el- 
Feledve  mind  s  tiéd  a  szép  jelen  .... 
De  én  —  enyém  csupán  a  gyötrelem. 


]gy  tépi  lelkét  s  aztán  mégis  újra 
Enyhet  keres  pár  rimben  néma  búja. 


Merre  jártam,  mit  kerestem 
Messze  földi  pályán? 

Hírt,  szerelmet,  mely  csalókán 

Tűnt  föl  mint  szivárvány. 

S  leltem  tört  reményt,  lezsibbadt 

Önbizalmat  —  hajjah. 

Balga  dőrét  így  nevet  ki 

Sorsa  víg  kaczajja. 


(íEjh,  szerelem!))  szól  vén  korunk,  oka 
((A  vér  fölöslege  s  nagy  hőfoka ; 
((Csapot  reá,  hűtőt  neki!)) 
—  Hideg  ész,  hajh,  hiába  küzdesz. 
Anyagiságod  bár  meddig  űzd,  ez 
A  sziv  tüzét  nem  oltja  ki. 


De  telnek  hónapok.  Szív-seb  begyógyul. 
Az  ész  uralmat  űl  a  bú  felett.  — 
S  olvasni  kezd,  előbb  vigasztalóul, 
—  Hogy  őrjön  valamit  a  képzelet, 
Mely,  mint  bomolt  malom,  mindegyre  fordul 
De  majd  a  tárgyba  is  belé  szeret, 
ös  Róma  élte  napról  napra  jobban 
Érdekli  őt  s  Tacitus,  Mommsen,  Gibbon 


Forog  kezén  s  Machiavelli,  Guizot; 
Kutatja:  Róma  mért  s  hogy  dőle  meg? 
Erkölcse  vésze  s  dorbézolva  hízó 
Puhult  polgára  a  harcztól  remeg? 
Vagy  gőg  miatt  Ion  tűi  magába-bízó, 
Vagy  megfulasztá  zsirja,  a  «tömeg»  ?  — 
S  mig  a  romok  közt  így  tűnődve  jára, 
Latolja,  mily  jövő  várhat  honára. 

Róma  bukott,  mert  senkisem  szerette. 
Nem  volt  többé  hon,  édes  írpatriaD  ; 
Egygyé  nem  eszme,  csak  vak  sors  kötötte, 
Polgára  volt  sok,  ám  kevés  fia; 
Nőtt  gyomra,  szíve  nem ;  mohón  megette 
A  mit  benyelhetett,  mint  rest  boa,  — 
De  nép,  ha  teng  csupán  s  nem  lelkesül. 
Nem  teng  sokáig,  mert  megsemmisül. 


S  ki  tud  hevülni,  és  ki  tudja  jobban 

Szeretni  mint  mi,  a  hazát,  ha  kell? 

De  csak  —  mikor  tetőnk  már  lángba  lobban. 

És  igy  tovább  .  .  .  Hiszen  mért  mondjam  el 

Mit  még  Balázs  elgondol  e  napokban, 

Míg  újra  egy  vezér-ötletre  lel 

S  mivel  kaland-vágy,  harczi  kedv  kiége. 

Vesszőlova  lesz  most:  a  munka,  béke. 


Eszmény-világban,  úgymond,  eddig  éltem. 
Ábránd  után  magam'  balgán  törém. 
Szerelmi  üdv,  dicsőség,  haiczi  érdem 
Mosolyga  rám  s  más  ily  csalóka  rém ; 
De,  hála  Isten,  józan  útra  tértem. 
Az  életet  jobban  megismerem  : 
Dolgozni  kell,  nem  égből  várni  mannát, 
Sem  múlt  időkről  zengni  bús  hozsannát. 


S  most  azt  hivé,  tovább  űzvén  ez  eszmét, 
Hogy  túl  haladt  az  ábrándok  korán. 
Hogy  úttalan'  többé  nem  tévedez  szét, 
S  előtte  biztos  a  czél  és  irány. 
Mint  a  ki  azt  álmodja,  hogy  föleszmélt 
S  tovább  haladva  szép  álmok  során, 
Ugy  érzi  s  tudja  biztosan,  hogy  az. 
Mi  most  levetkezik,  már  mind  igaz. 

Hisz  hoí  van  oly  jeles  föld,  mint  hazánké; 

Van  ércze,  fája,  búzája,  bora  ; 

De  közjóJétet  munka  fejt  csupán  ki, 

Korunk  a  nemzetgazdaság  kora. 

Ig)^  szól  Balázs  s  Ádám  Smith,  Carey,  Blanqui 

S  Roscherre  tér  az  olvasmány  sora  : 

Ezek  tanítnak  meg,  mi  a  való, 

Egyéb  rajongás,  álnok  és  csaló. 


S  most  oekonom-szemmel  néz  a  világra. 
Nem  érdekes  előtte  Róma  már; 
Csak  múltja  van ;  volt,  nincs ;  lehullt  virága. 
Talajjá  kimerült,  a  föld  kopár.  — 
Miért  maradjon  itt?  Még  élte  drága, 
Még  egykor  otthon  ő-rá  munka  vár. 
Miért  merengne  itt  e  letarolt 
Italián,  mint  holmi  Childe  Harold? 


Oh  Childe  Harold,  —  kiált  Balázs  —  te  lázas- 
Beteg  fiú,  beteg  kor  szültje  te ! 
Hős,  a  kinek  tered  nincs  hogy  csatázhass. 
Szenvedsz,  mivel  hazád  nem  szenvede  ; 
Bolyongsz,  hogy  pusztuló  népet  találhass. 
Mert  a  tied  nagy,  boldog,  büszke,  de 
Unott  szived  izgalmat,  bút  keresvén, 
Jajongsz  Velencze,  Athén,  Róma  estén. 


Így  bolygók  én  is,  számkiűzve  szinte 
Ábrándozás  csalt  engem  is  tova. 
De  mégis  boldogabb  százszorta  mint  te. 
Van  czél  előttem  :  kis  hazám  java  ; 
Téged  kietlen  fájdalom  hevíte. 
Engem  dologra  int  lelkem  szava,; 
Te  pusztulást  kerestél  és  romot. 
Engem  tanítson  tettre  zöld  honod. 

Jer  Albion,  taníts  hazát  szeretni. 
Nem  nagy  szavakkal  —  tettel,  igazán ; 
Nem  éltemet  vakon  koczkára  vetni. 
De  munka  által  szolgálnom  hazám' ; 
Mi  haszna  Don  Quixotte-harczot  követni, 

Korunk  fegyvere  a  gyár,  gép,  kazán 

S  ez  eszme  érik  s  hősöm,  húbele, 
Londonba  aztán  útra  is  kelé. 


Sietve  készül,  gyorsan  menni  óhajt. 
Örül,  hogy  e  romoktól  menekül. 
Hogy  e  papok  fészkét  s  e  korcs,  bigót  fajt 
Elhagyva  egy  szebb  hon  felé  repül.  — 
De  a  mint  vizre  száll  s  a  távozó  part 
Mögötte  a  tengerben  elmerül, 
S  Tivoli  ormát  a  szem  elveszíti, 
Keblét  fájdalmas  érzelem  feszíti. 


«lsten  veled  Frascati,  Róma  tája, 
Szép  félsziget,  te  második  hazám  ; 
Ép  volt  ifjúi  lelkem  ideálja. 
Midőn  oltáraidra  elhozám. 
Isten  veled  most,  ábrándom  hazája. 
Izgalmaim,  csalódásom  tanyája, 
Vig  harczi  kedv,  rajongó  képzelet, 
Bohó  remény,  dicsvágy,  isten  veled  li 


S  hajójuk  a  habot  hasítva  szántja. 
Nyomán  barázda  csillog  végtelen  — 
Balázs  sokáig  néz,  néz ;  —  majd  kirántja 
Magát  ez  andalgásból  hirtelen. 
Fölpattan  és  daczczal  mintegy  lehányja 
A  bút,  mi  elfogá  önkénytelen*  ; 
Beballag  a  szalonba,  szóba  áll 
Pár  utazóval,  a  kit  ott  talál. 

Marseillet,  Gibraltárt,  Cadizt  éri  útja. 
De  meg  sem  áll  (más  czélja  most  neki) 
Mig  a  Temzén  a  vén  Towert  nem  gyanítja 
Füstös  homályból  barnán  tűnni  ki. 
E  zűrbe  ott  magát  belé  hajítja, 
Árját,  mint  úszó  a  habot,  szegi, 
El-elmerül,  de  ismét  boldogul, 
Jár-kel,  figyel,  tapasztal  és  okul. 


Azaz  okúina,  hogyha  arra  volna 
Születve,  hogy  (íszakférfiúj)  legyen. 
Ha  hajlamával  (?:business))-hez  hajolna 
És  volna  benne  mérték,  súly- egyen, 
Ha  lelke  addig  is  nem  kóborolna 
Merengni  messze  völgyön  és  hegyen. 
Ha  elveit  praxisban  is  követné 
S  mig  czélra  küzd,  az  eszközt  nem  feledné. 


De  mig  bejárja  Britthon  csoda-földjét. 
Hisz'  látja,  látja  a  szántást-vetést, 
Csudálja  a  dús  rétek  halma-völgyét, 
Alag-csöves  mezőt,  rét-öntözést,  — 
De  inkább  nézi  a  táj  üde  zöldjét, 
Mint  holmi  részletes  berendezést, 
Nem  bánja  csinja-binját,  —  azt  szeretné 
Ha  igy  hónába  készen  áttehetné. 


Gyárakban,  dockban  szívesen  barangol 
S  ráfogja,  hogy  zajuk  dkedves  zenei). 
-—  Lám,  igy  csinál  vasból  aranyt  az  angol 
Így  változik  gyémánttá  kőszene! 
S  ilyenkor  vágya  messze  elcsatangol ; 
Nekünk  is  otthon  igy  s  ez  kellene, 
Dock  a  Dunán,  gyárak,  sokféle  gőzgép. 
Akkor  mi  is  lehetnénk  ily  dicső  nép. 


A  délibábok  hőse.  93 

S  mint  London  változó  deiü-  s  homálya. 
Az  élet  árnya  s  fénye  úgy  suhan 
Vegyest  előtte :  kincsek  garmadája  , 
S  koldusbot  együtt  ér  szomszédosán. 
Dús  tárlatoknak  millió  csudája 
S  nyomor,  piszok  bűn  a  külvároson, 
A  Hyde-park  bűvölő  sok  büszke  szépe 
S  odább  a  Southwark  satnya,  kósza  népe. 


Nép,  kiknek  e  földön  nincsen  hazájok. 
Gyárban  nyomorgják  át  az  életet. 
Nyirkos  lakokban,  hol  kór,  fene,  tályog. 
Rongy,  gaz,  gyerekjaj,  inség,  bűn  ered, 
Hol  a  sötét  tudatlanság  kóvályog 
S  nem  kapni  sem  igét,  sem  kenyeret. 
Nincs  egy  derűit  sugár,  se'  czél,  sem  eszme, 
S  hömpölyg  az  ember  egy  tömegbe  veszve. 


Hol,  mint  föveny  viharban,  elsodorva 
Elvész  az  ember,  nincs  név,  nincs  egyén, 
Mint  a  salak-vas,  egy  torz  tömbbe  forrva, 
Torlódnak  egymás  hátán  és  hegyén  ; 
Ha  egy  kihull  is,  nincs  miatta  csorba, 
A  többi  összetörik  könnyedén. 
És  nem  marad  se'  híre,  sem  hiánya. 
Kipusztul,  elvesz :  nincsen,  a  ki  bánja. 


Balázs  ilyfélc  eszméken  boronga, 

És  Mill-Stuart  s  Proudhon  forog  kezin; 

Tűnődik  a  földrente,  tőke,  munka, 

Túlnépesűlés  nagy  kérdésein  ; 

Megúszható-e  ez,  vagy  elbukunk  a 

Társadalmi  özönvíz  mélyein. 

Olvas,  tanul,  hogy  nyitját  megtaíálja, 

S  minél  mélyebbre  néz,  csak  nő  homálya. 

Nagy  tenger  ez.  Mit  rejt  lenn  rémes  aJja, 
Nem  látja  szem ;  titkos,  mint  a  jövő. 
Ha  olykor  egy  vihar  föl-föl  kavarja. 
Sok  ismeretlen  titka  színre  jő; 
Rém-serge  egymást  ott  lenn  tépi-marja, 
Csak  a  vész  napjain  bújván  elő  .  .  . 
S  Balázs  megáll  a  partokon  figyelve. 
Míg  sorsa  fordul  s  másra  tér  figyelme. 


IV. 


SzOletünk  fog,   haj    i*  íllusiók  né'ko]  ; 
mcghaJunk  fog,   haj   és  illusiók  nélkQl, 


Bejártam  a  Kárpát  sok  büszke  bérczct:  - 
Oh  szép  az  út,  nem  fáraszt  fölfelé; 
Vágy  edzi  a  feszülő  izmok  érczét. 
Csábítva  új  meg  új  táj  tűn  elé ; 
Az  arcz  hevül,  a  szem  sugárzva  néz  szét, 
Túl-hágva  erdőn,  mely  körét  szélé ; 
Ormok  legét  keblünk  dagadva  iszsza, 
Ki  nézne  a  sikamlós  útra  vissza? 


Egy-egy  kövecs  lehull :  ki  néz  utána, 
Hogy  merre  gördül  s  ott  lenn  hol  vesz  el? 
Szirt-omladék  közt,  meredély  fokán,  a 
Test  átsikamlik,  láb  bizton  szökell; 
Veszélyt,  ha  túl  van  rajta  már,  ki  bánja  I 
A  czél  olyan  szép  s  oly  igen  közeli  — 
A  ritka  légben  a  szem  is  hibádzik 
S  a  messze-csúcs  olyan  közelre  látszik. 

Hanem  le!  A  fáradt  test  félve  zökken 

Csukló  inakra;  léptünk  ingatag: 

Szemünk  a  mélybe  lát  és  visszahökken. 

Az  út  sikamlós,  nyirkos,  omlatag ; 

Baljóslatot  látunk  a  görgetegben. 

Mely  lépteink  elől  alászakad; 

Alig  vehetjük  észre  :  mit  haladtunk, 

S  a  völgyi  nyughely  messze  még  alattunk  .  .  . 


De —  (ímit  nekünk  ti  zord  Kárpát  b  Ne  járjuk 
Kopár  kövét.  Gyerünk  alföldre  le.  — 
Jhol,  Balázst  is  épen  ott  találjuk, 
Nem  harczi  kedvvel,  más  tervvel  tele ; 
Mert  más  világ  lett,  a  mióta  láttuk, 
Hazánkra  is  jobb  nap  derült  vele, 
A  fecske,  gólya  vígan  visszajöttek. 
Fészkükbe  tértek  a  rég  száműzöttek. 


Balázsnak  is  megnyílt  tehát  hazája, 
Fátyol  fedé  őt,  mint  a  multakat. 
Örömmel  tért  haza.  Higgadt  dagálya, 
Lelkét,  mint  a  kövecskét  a  patak, 
Idő  s  út  megcsiszolták;  büszke  pálya 
Nem  csalja,  harczért  keble  nem  dagad. 
Mert  béke,  jólét,  tőke,  munka,  bér, 
Forog  fejében  nem  harcz  és  babér. 


Óh,  látta  szinterét  a  nagy  tusának, 

Hol  lételért  küzd  nép,  család,  egyén, 

S  nem  jósol  könnyen  nagy  reményt  honának. 

Nem  mondja,  hogy  nincs  párunk  földtekén. 

De  örvend  a  kiegyezés  korának, 

Hogy  önura  lón  a  magyar  megén' 

S  csak  rajta  áll,  hogy  a  sorstól  kivájja 

Üdvét  —  im  nyitva  a  küzdelmi  pálya. 

És  váll-vetett,  serény  munkára  számít, 
Buzgalmat  vár,  nemes  szándékba'  hisz  ; 
Mosolygja  a  rajongók  dőre  almit, 
ö  nem  csudákba,  min- karunkba'  bíz'. 
És  szidja  a  poésist,  mely  csak  ámít. 
Nem-létező  ábránd-világba  visz, 
Fölháborítja  szívünket,  fejünket. 
De  a  konyhára  nem  hoz  egy  fityinget. 


Bejárta  Európát ;  vénült,  tapasztalt. 
Nagy  városoknak  végig  élte  minden 
Élményeit;  csatangolt  Paris  aszfalt 
Boulevardjain  s  a  szép  (>Unter  den  Linden»  ; 
Mézzel  bizony  nem  egyszer  mérget  is  falt. 
Puhult  erőben,  halványuia  színben  ; 
Mindegy,  —  most  kedvvel  jő  haza  fele. 
Nem  az,  ki  rég,  de  most  is  húbele. 


Ifjú  szerelmét,  azt  feledte  régen. 
De  pót-szerelmet  lelt  itt-ott ;  olyat, 
Mitől  ránczot  ver  a  szem  sima  vége 
S  az  ifjú  fej  levedii  a  hajat.  — 
Kívül  ép,  mint  tojás,  de  záp  a  széke. 
Bódít  mint  szesz  s  nem  oltja  szomjadat, 
Éva  almája,  de  vaczkor  az  ize. 
Éden,  de  a  szomszédja :  Lindewiese. 


Nos  hát  —  alföldi  buczkákon,  fenyéren, 
Hol  utad  a  homokdomb  elnyeli, 
Rövid  szekéren  s  három  friss  egéren 
Az  olvasó  őt  újra  fölleli  ;  — 
Szép  őszi  dél  van  :  a  posványos  éren. 
Mely  a  határt  kanyargva  átszeli, 
Bibicz-csapat  kel,  vijjog,  szerte-széJed, 
Azonkívül  sehol  sincs  semmi  élet. 

KörüJte  nincs.  Hanem  benn  lelke  mélyén 
Friss  életet  nyer  a  kihalt  vidék; 
Sok  gyermek-emlék  átvonul  kedélyén. 
Bár  évekig  remény,  ábránd  fedek ; 
E  domb,  ama  tölgy,  melynek  terebélyén 
A  csóka-fészket  egykor  ők  szedek, 
E  szárcsa-tó,  amott  a  Tisza-menti; 
Fűzes  —  mind  jó  barátjaként  köszönti. 


Majd  újra  áttör  a  szív  e  regényes 

Vonzalmain  a  nemzetgazda-ész  : 
Mily  elhagyott  tanyák,  minő  szegényes. 
Hanyag  gazdálkodás,  bár  merre  néz  1 
Ah,  példa  kell  itt,  bátor  és  erélyes. 
Reformok,  gépek,  munkás  gazda-kéz,  — 
Hej,  hogyha  ö  nagy  birtokos  lehetne, 
Most  mennyi  hasznost,  mennyi  jót  tehetne. 


S  vágygyal  repülve  száll  előre  lelke, 

De  a  ló  nem  repül,  alig  halad  ; 

S  a  szét  csapongó  vágyak  játszi  serge 

Fáradva,  röptiből  alább  lohad, 

Mint  légy-raj,  a  mely  oszlopban  kerengve 

Vonul  velők  s  megint  el-elmarad, 

Míg  végre  a  szekérre  ül  körül, 

Balázs  is  hallgatásban  elmerül. 


Úszó  ökörnyál  szétkuszálva  hosszan 

Terül  a  pusztán  mint  tépett  lepel ; 

A  nap  hanyatlik,  csendesen  lecsuszszan, 

S  eget,  mezőt  szürkés  liomály  lep  el, 

A  néma  csendben  egy  fűszál  se  moczczan. 

Csak  néha  pár  csörgő-rucza  csap  el 

Fölötte  —  ő  vadász-élvekre  gondol. 

De  hűl  az  est  —  egy  pár  gombot  begombol. 

Aiuny    László   munkái.  7 

Rég  volt  biz'  az,  midőn  ifjúi  teste 
Fáradni,  fázni  még  nem  lankadott. 
Midőn  övig  vizet  gázolva  leste 
Vad  lúd  csapatját,  félénk  kócsagot, 
S  egy  jól  talált  gém  ív-körű  le-estc 
Gyönyört,  szivének  izgalmat  adott, 
S  ha  szijra  fűzve  táskáján  czepelt 
Pár  vén  kacsát :  már  vágya  mind  betelt 


Majd  feljön  a  hold  réz-vörös  nagy  üstje 
S  Balázs  meglátja  falvát :  egy  marok 
Kis  putrit;  a  tőzegtűz  lomha  füstje, 
Elhordva  bűzét  messze,  áporog,  — 
De  a  Tiszának  megsárgult  ((ezüstje)) 
Még  duzzadozva  köztük  háborog, 
Tükrén  rabolt  zsákmánya  fut  suhogva : 
Nád,  deszka,  házfedél,  zsúp,  széna-boglya. 


Alább  a  nép  kifogja  mind  ez  áldást,  — 
«No  lám,  miiy  élénk  forgalom ;  pedig 
Mennyit  kell  hallanunk  a  szemrehányást, 
Hogy  a  mag^'ar  nép  nem  kereskedik!)) 
Gondolja  gúnyosan  Balázs.  Hanem  mást 
Beszél  kocsisa  most:  komp  és  ladik 
Kikötve  a  túlsó  parton  nyugosznak 
S  révészeik  túl,  csárdában  boroznak. 


Ordítnj  hát  —  és  tűrni  s  újra  várni  1 

Kurjongatásra  néma  éj  felel ; 

Távirda  nincs,  policemant  sem  találni 

K*  a  zavart  bölcsen  intézze  el ;  — 

No  szép  kilátás  ott  saslódva  hálni  1 

Ah,  végre  egy  hang:  ((Hó,  ki  az,  mi  kell?* 

—  Így  sok  beszéd  után  és  hármas  áron 

Athordja  őket  egy  pár  honi  Charon. 

És  bátyja  otthon  ölelő  karokkal 
Fogadja  a  várva-várt  jövevényt ; 
Kinálja  papra-morgóval,  borokkal, 
Hoz  friss  czipót,  hideg  kolbászt,  lepényt, 
Aztán  pipát  tölt  rá-termett  marokkal, 
Asztalra  helyez  egy  öblös  edényt 
S  pipázva,  iddogálva  is  vegyest. 
Beszélgetés  között  eltelt  az  est. 


Másnap  Balázs  szétnéz  az  agglegényes 
Tanyán;  ah,  mily  kietlen,  idegen! 
Kongó  szobák,  kis  ablakok,  szegényes 
Bútorzat,  régi  puska  egy  szegen. 
Nagy  sárkemencze  (ő  a  gőzre  kényes) 
Könyvtár  gyanánt  naptár  ]ög  zsinegen, 
Bűzhödt  cselédház,  füstös  konyha,  pitvar, 
Gazos  kert,  rongyos  ólak,  sáros  udvar. 


Ásítva  ácsorognak  jobbra-balra 

Pár  vén  agár  s  néhány  lassú  cseléd. 

És  bátyja  szidja  —  borsót  hányva  falra  — 

Kinek  kezét,  kinek  lábát,  belét, 

Vagy  (íbéle  istenét  ;í)  ctHopp,  erre-arra! 

Kész  lesz-e  minden,  lessz-e  jó  ebéd? 

Sok  renyhe  nép!  Holnap  mind  elcsapom. 

Nem  mondtam-é :  ma  lessz  a  névnapom,  j) 


S  valóba  gyűlni  kezd  üdvözletérc 

Egész  vidéknek  színe  és  java. 

Első,  ki  már  korán  reggel  betére, 

A  peczkes  agg  legény :  Horpasz  koma. 

0  a  vidéki  ifjűság  vezére. 

Ki  mindenütt,  csak  otthon  nincs  soha, 

Magát  s  lovát  a  környék  tartja  ki,  — 

Utána  meg  jön  mindjárt  Szij  Muki. 


loo  "Költői  művek. 

Muki  kemény  fiú,  de  mos  baj  érte. 
Gyengélkedik  szegény,  köhög,  beteg; 
Egy  bácskai  legény  jött  a  vidékre, 
Mulattak  együtt,  volt  egy  kis  peték. 
Megettek  gyertyát,  lőport,  szöszt,  de  végre 
Amaz  —  valódi  bácskai  gyerek  — 
Ólom-golyókat  is  kezd  nyelni  sorra, 
Nyelné  Mukink  is,  ám  torkára  fórra. 


Jön  Vermes  úr  is,  rozzant  vén  batáron. 

Mely  szíj-rugóin  erre-arra  hintál, 

Ó  legnagyobb  úr  ott  vagy  tíz  határon. 

Csak  pénze  nincs,  mert  mindig  nagyba  fundál, 

Termésit  el  nem  adja  semmi  áron, 

Számitja  szüntelen,  hogy  ára  mint  áll. 

Örökké  háborús  hirben  bizik, 

Mig  vermeit  megrontja  a  zsizsik. 


Egy  perezre  majd  Szikár  úr  is  behajtat; 

Öt  száz  felé  száz  dolga  kergeti : 

Ügyvéd  s  kupecz  :  vesz,  ád,  peri,  végrehajtat, 

Mondják  hogy  a  zsidót  is  rászedi. 

Megcsal  ha  bir  s  aztán  szid,  hogy  le  csaltad, 

A  hir  sok  czifra  dolgát  hirdeti, 

De,  bár  gyalázzák  s  megvetik  titokba'. 

Tűrik  maguk  közt,  meit  port  dob  nyakokba. 


S  most  egyik  a  másik  nyomát  taposta. 
Ki  önkényt  jön,  kit  hajt  a  szél  s  eső ; 
Sok  jót  kivánó  Marczi,  Jóska,  Pista, 
(Köztük  Etelke  férje  is,  Dezső,) 
Majd  jönnek  a  pap,  rektor  s  holmi  kosta, 
Egypár  czigány  is  —  névnapot  leső  — 
]gy  egyesülve  alkot  szép  egészet 
Tisza-zugban  a  tudomány  s  művészet. 

És  jöttek,  ámbár  lassúbb  kényelemmel 
Tiszánk  mentének  ős  alakjai, 
Minőt  az  ember  messze  földre  nem  lel, 
Erő,  egészség  prototypjai ; 
Gyönyörűség  csak  rá  is  nézni  szemmel, 
Hogy  megtömik  dolmányát  tagjai, 
Mily  domború  mellű,  arasznyi  vállú, 
Boglyas,  de  vas-fejű,  borzas  szakállú. 


E  vas-fej  a  fokos-csapást  kiállja 
És  épen  oly  kemény,  makacs  belül ; 
Uj  eszme  vagy  reform  nem  ideálja, 
Nagy  ügy  legyen,  miért  ő  felhevül. 
Előbb  az  eszmét  jól  belé  pipálja 
Magába,  rajta  hosszasan  el-ül. 
Nem  rest,  de  biz'  nem  is  izeg-mozog. 
Nem  nyargal  elv  terén,  csak  úgy  koczog. 


Nem  gőgös,  arra  nem  kevély  ha  gazdag. 
De  büszke  rá  hogy  úr,  bármily  szegény. 
Csak  úgy  beszél  magáról:  dMink  parasztoké  — 
(Pedig  nyomán  a  sujtásos  legény) 
Nagy  czímre  nem  vágy,  mert  az  drága  maszlag, 
S  gúnyolja  is,  de  szíve  rejtekén 
Örül,  ha  Pesten  pénzét  szórva-szórja, 
Hogy  érte  a  pinczér  nagyságosolja. 


Különben  otthon  eltanyáz  magában, 
Az  ősi  földet  szántja  és  veti ; 
Panaszkodik :  sok  pót-adó  nyakán  van. 
De  megfizet,  ha  nem  kerülheti ; 
Izgágaság  nincs  a  vér-alkatában, 
Sociolog-ábránd  sem  kell  neki, 
De,  bár  nem  elvből,  sem  tapasztalásból. 
Hű  forradalmár  ő,  merő  szokásból. 


XöUői  művek. 

Nagyapja,  apja,  másfél  század  óta 

Mind  nagy  kurucz  volt  s  erre  ő  hiú; 

Hozzá  szokott  s  —  quo  semel  est  imbuta, 

Scrvabit  testa  odorem  diu, 

S  mikor  fülébe  sir  egy  régi  nóta, 

S  elönti  keblét  titkos  honfi-bú, 

Ugy  elkáromkodik  a  szent  honért,  — 

Talán  maga  sem  tudja,  hogy  miért. 


S  névnapra  ott  még  számosan  begyülnek, 

S  aztán  elé  kerül  sok  jó  ital, 

És  fölriad  —  midőn  belé  hevülnek  — 

A  « jaj  be  hunczut))  és  a  többi  dal ; 

Nem  nagy  gyönyör  biz'  ez  zenészi  fülnek. 

Egy  dúdol,  a  másik  nagyot  rivall,  — 

De  bár  a  bass  el-eltér  a  primótol, 

A  honfi  érzelem  sokat  kipótol. 


Balázst  ölelgetik,  nap  hőse  köztök. 
Kikérdezik,  kört  alkotnak  körüle: 

—  Az  angolok  hát  úgy-e  nagy  különczök? 

—  Hát  a  miniszter  gyapjús-zsákon  űl-e? 

—  ]ó-é  a  plumpudding,  a  whisky,  böfsztök? 

—  Calaisig  a  nagy  tunnel  sikerül-e? 

—  Hozott-e  bicskát  s  más  efféle  czikket? 

—  Miféle  játék  az  a  hires  érieket? 


Közben  meg  (íkabai  asszonyt))  idézik 
Egy-egy  quaterka  bort  beöntenek, 
Aztán  egymás  keserveit  tetézik. 
Jog-eljátszás  miatt  kesergenek. 
Az  elvesző  hazát  búsulva  nézik. 
Forognak  ajkukon  az  (íistenekí),  — 
Majd  szétoszolnak:  pár  dalol  s  iszik, 
A  többi  meg  vitáz  vagy  ferblizik. 

Balázsnak  oly  visszás  most  c  mulatság 
S  emléke  össze-vissza  eltűnődik  : 
Oh  mennyi  ős  erő,  de  mennyi  vadság! 
Eszébe  jutnak  a  szép  szende  ladyk, 
Az  angol  estélyek,  nemes  szolidság, 
Imádkozással  kezdődő  ebédik, 
Az  illatos  thcák,  csendeske  whistek, 
Beszédes  ajkú,  kedves,  csacska  missek. 


S  borát  csak  úgy  szinleg  érinti  nyelvvel. 

Kérdéseikre  sem  felel  sokat ; 

Elméje  terhes  újítási  tervvel, 

Szervezni  kell  e  társaságokat, 

Alkotni  kört,  komoly  czél  s  józan  elvvel, 

Ncmesb  irányú  mulatságokat, 

Nem  tudja  még  hogyan  ~-  de   bármi  jobbat 

Felolvasó  estélyt  vagy  vándor-clubbot. 


Hanem  midőn  zaj,  lárma  csendesülve, 

Uralmat  nyer  hegedű,  czimbalom, 

S  már  hangszerével  csaknem  összenőve 

Méláz  cl  a  czigány  a  bús  dalon, 

S  szeszélye,  kedve  most  dalt  dalra  szőve, 

Zokogva  sir  húrján  a  fájdalom  : 

Balázs  szivébe  is  mélyebbre  járt 

E  hang,  mint  bármilyen  Hayden,  Mozart. 


Oh  érzi  :  mint  el  tudna  andalodni 
E  ringató  érzelmen  hosszasan. 
Egész  lelkével  a  dalhoz  tapadni, 
Beszívni  azt,  gyönyörtől  ittasan  .  .  . 
De  nem  felejti,  hogy  ki  kell  ragadni 
Lelkét  ez  álomból,  mely  átkosan, 
—  Bénitva  tetterőt,  bágyasztva  testet  — 
A  magyar  jellemen,  mint  rozsda,  tesped. 


I04,  Keltői  művek. 

És  majd  nagy  elveit  hirdetni  kezdi. 
Bejár  faJut,  határt  nemcsak  hefet, 
De  lelke  buzgalmát  hiába  veszti. 
Nem  kezdenek  bíz'  ők  új  életet; 
Ez  biztató  szóval  tovább  ereszti, 
Amaz  mosolygja  a  nagy  terveket, 
S  ha  pár  rajongó  mégis  lelkesül. 
Az  mind  olyan,  kit  ép'  ő  nem  becsül. 


Meg  másba  kezd:  a  nép  számára  tervez 
Tanegyletet,  de  népe  szétszökik; 
Népkört  csinál,  de  abból  mokra  kör  lesz, 
(Nem  kell  az  ige,  közföld  kell  nekik) 
Gátat  kezd  a  Tiszán,  s  gát  nem,  de  pör  lesz, 
Népbankot  állit,  azzal  megbukik. 
Beszél,  vitatkozik  s  a  honfi-puffot 
Csakúgy  leszidja,  mint  a  régi  czopfot. 


S  ha  fárad  járni-kelni  mint  zarándok. 

Ír  Pestre  czikkeket,  röpiratot; 

Gondolja,  más  se'  kell,  csak  tiszta  szándok. 

Mond  dolgaikra  nyilt  birálatot,  — 

S  bár  azt  hivé,  ezzel  senkit  se  bántott, 

Egy  reggel  aztán  arra  virradott. 

Hogy  nem  maradt  nevén  egy  csepp   becsület, 

Hóbortosnak  tartja  mind  a  kerület. 


S  gyanú  is  lengedez  :  vajon  mi  végett. 
Mi  titkos  czéllal  teszi  azt  vagy  ezt? 
Hol  egyszer  félreértés  fura  éket, 
Nem  tágul  az,  hanem  hasít,  repeszt; 
Balázs  megunja  végre  a  vidéket, 
Hol  ennyi  buzgalmat  hiába  veszt. 
Hiába  küzd,  czélt  semmiben  sem  ér,  - 
Ott  hagyja  daczczal  őket  s  Pestre  tér. 

Ah,  más  az  élet  itt!  —  S  elnézi,  tcIvc 
GyönyörreJ,  a  kőpartba  tört  vizet, 
Az  ifjú  Pestet,  (ímely  bizton  öleJve 
Nyújt  Corvin  agg  várának  hű  kezet, 3> 
Uj  part-sorát,  mely  a  habból  kikelve. 
Néz  pruttya  nénjével  farkas-szemet, .... 
—  Kelet  s  nyugat,  muIt  és  jövő,  vegyest : 
Szép  vagy  fonák  arczoddal,  Budapest. 


Oly  szép  —  ha  nyári  napnak  tiszta  regjén 
A  fölkelő  fény  a  Gellértre  tűz, 
S  sziklái  száz  rovátkáján,  üregjén 
Sugarat  árny,  sugár  meg  árnyat  űz ; 
Fenn  a  királylak  csillogó  üvegjén 
Vakitva  gyúl  ki  a  viradti  tűz, 
S  alant  is  a  Duna  sík  tükribcn : 
Mert  hab,  hajó,  ember,  még  mind  pihen. 


Szép  őszi  estén :  túl  a  Vérmezőre 
—  A  vár  kicsorbitván  a  tág  eget 
Mint  szakgatott  papirt  —  pihentetőre 
Lecsúszik  a  nap  a  bástyák  m égett ; 
Árnyék  takarja  a  tabáni  pőre 
Partot  (e  brouweri  részleteket) 
S  a  czik-czakos,  sötét  árnyékba  rejtett 
Körrajz  homálya  annyi  szépet  sejtet. 


Száz  lámpa,  és  alant  vizképi  mása, 
Rezegve  függő  tüzes  szalagok, 
A  Tecske,  Hattyú  röpke  villanása, 
A  siklónál  lekúszó  csillagok, 
A  holt  morajt  átbőgő  ordítása 
Egy  vontatónak,  mely  pöfög,  lohog, 
Hosszú^uszálylyal ....  Eltűnődve  rajta  : 
aCsak  mind  magyar  voln'I  j>  szól  Balázs  sóhajtva. 


io6  Köttői  művek. 

Oh,  ha  magyar  voln'  e  friss  tett-erő, 
E  fürge  nép,  mely  itt  sürög-forog! 
Hogy  épül  gyár,  malom,  egetverő 
Kémények,  új  és  büszke  ház-sorok; 
Hány  vállalat  kel,  hogy  nyer  a  merő, 
A  pénz  nem  is  cseppen,  hanem  csorog, 
A  vérkeringés  élő,  friss,  sebes, 
Hogy  a  ki  látja,  lelke  is  repes. 


Bank,  társaság,  egylet,  nő  mint  a  gomba, 

S  Balázs  örömmel  mindezt  élvezi ; 

Belé  vegyül  az  élénk  mozgalomba, 

Hisz  a  hazát  dicsővé  ez  teszi ; 

Külföldi  tőkék  jőnek  forgalomba, 

Francz,  belga,  angol  meg  se'  kérdezi 

Kinek,  mi  czélra.  mily  pénz  s  mennyi  kell ;  — 

Szilárd  s  korlátlan  a  magyar  hitel. 


Szegény  Balázs !  Öt  a  közügy  vezérli 

S  nem  nézi,  hogy  más  ember  úgy  tesz-e? 

De  míg  bizalmát  szerteszét  fecsérli, 

A  többi  honfinak  van  ám  esze ; 

Bölcs  ember  a  köz-jót  ugyan  beszéli, 

Hanem  maga  felé  hajlik  keze; 

S  Balázs  hányódva  köztük  össze-vissza, 

Most  kezdi  látni :  mit  rejt  a  kulissza. 


Lát  álnok  és  irigy  bujósdi-harczot, 
Szent  czél  alá  dugott  ön-érdeket. 
Lát  bókolást,  sok  szemközt  nyájas  arczot. 
Ki  most  gyalázta  egymást  hát-megett; 
Mit  bánnak  ők  sikert,  vagy  köz-kudarczot, 
S  mig  ajkuk  országos  czélt  emleget. 
Kezet  fognak  még  az  ördöggel  is, 
Ki  bánja  a  hont,  bár  meggebbed  is. 

És  lát  -—  de  sokkal  többet  látni  képzel: 
A  sok  nagy  ember  mind  hitvány  üzér, 
Az  államférfit  megvehetni  pénzzel, 
S  még  ára  is  szabott,  hogy  mennyit  ér ; 
Mi  haszna  lelkesül  és  küzd  vitézen 
A  közlegény,  midőn  gaz  a  vezér? 
Honszerelem,  becsület  hova  tűnt  el  ? 
Megette  egy  száz  gyomrú  szörny :  a  schwindeJ. 


(íllyen  kezekbe  jut  hát  népem,  üdve? 
Ily  koncz-lesés-e  önkormányzatunk? 
Oh,  hol  van  egy  Mátyás  király,  hadd  ütne 
Vas  karja  közbe,  míg  javulhatunk! 
Európa  forr ;  körültünk  zúgva,  küzdve 
Váj  medret  más  nép,  csak  mi  poshadunk  : 
Hol  van,  ki  a  veszélyt  majdan  bevárja, 
Ha  túlcsap  gátjain  a  népek  árja?í 


S  vihart,  veszélyt  Balázs  mélyen  tekintő 
Képzelme  által  százszorozva  lát; 
Így  vesz  fajunk  s  helyén  a  hont  elöntő 
Jött-ment  kalandorok  vernek  tanyát.  — 
Kis  népet  elnyel  a  nagy ;  a  jövendő 
Csak  a  nagy  törzseké.  —  S  Darwin  tanát 
Olvasva  búsan,  lelke  elfogul,  — 
(cAh,  jobb  nekem:  negotiis  procul !» 


«Ha  volna  mennydörgő  szóm,  hogy  kiáltsam 

Hazám,  vakard  le  ez  élősdi  fajt! 

Ha  voln'  erőm,  hogy  álarczuk'  lerántsam, 

De  egy  kiáltó  szóra  vajh  ki  hajt? 

Óh,  jobb  nekem  falun,  a  hol  ne  lássam 

E  rut  üzérkedést,  szennyes  zsibajt, 

Hol  a  szó  tán  szilaj,  de  nem  fanyar, 

Tán  nyers,  de  nyílt,  hű  és  talpig  magyar. » 


io8  K/^Hői  ívfívek. 

Eszébe  jut  vidám  ifjonti  kedve: 

Mikor  palaczk  közt,  boldog-részegen, 

Minden  pohárra  <ícgy-egy  seb  heged  be», 

A  bánat  félretéve  íügg  szegen ; 

Baráti  körben,  gondokat  feledve. 

Hol  ember  embertől  nem  idegen, 

Hol  bizva  nyújthatsz  még  baráti  jobbot .  .  . 

■ —  Az  élet,  oh  százszorta  boldogabb  ott. 


Jön  egy  levél :  névnapra  hívja  bátyja. 
S  a  gyü-anyag  kedélyében  kilobban. 
Ragadja  képzelődés,  csalja  vágya. 
És  indul,  és  a  névnapon  betoppan : 
(íFiúk,  im  egy  hajótörött  —  kiáltja  — 
Ki  nem  keres  már  kincset  a  habokban. 
De  partotokra  tér  nyugodni  vissza^  .  .  . 
S  pohárt  ragad,  köröm-cseppíg  kiiszsza. 


(íÉljen  Balázs,  éljen!))  kurjant  rekedten 

Pár  kótyogós,  ki  mindent  éljenez. 

S  Balázs  vigadni  kezd,  mindent  feledten, 

Iszik,  nem  bánja  bármi  vége  lesz! 

Dezső  is  ott  van  s  szembe  ülve  ketten. 

Sok  régi  jó  tréfát  újít  fel  ez. 

Sok  régi  emléken  kedvök  derül, 

S  buzdítva  egymást,  isznak  emberül. 


<!i: Hanem,  Balázs,  te  szörnyen  büszke  lettél* 
Morog  Dezső  úgy  pipaszár  megett ; 
ccMióta  itthon  vagy,  felénk  se  jöttél. 
Pedig  az  asszony  gyakran  emleget,  — 
Nápolyban  is,  tudod,  hogy  ott  feledtél! 
No  hisz  leszidtunk  akkor  tégedet . .  . 
Hanem  tudod  mit:  egy  jó  ötletem  van 
Gyér  most,  Etelkét  lepjük  meg  titokban.* 

Balázs  fölrezzen  a  szó  hallatára, 
Már  arcza  ég,  szikrát  lövell  szeme.  — 
Mint  bűv-italtól  a  mágusz  szavára 
Föltámad  a  halottak  szelleme : 
—  Mit  eltemetve  már  szívébe  zára, 
A  rég  nem  ízlelt  mámor  szilaj  árja 
Most  fölriasztja  félig  elfeledt 
Érzelmeit.  —  ccjó,  hát  megyek  veled  1d 


Kocsira  ülnek.  A  szép  csendes  alkony 
A  bor  hatását  gyorsan  éri  elé ; 
Dalokkal  a  kiduzzadt,  nedves  ajkon, 
Vígan  haladnak  a  tanyák  felé, 
S  mikor  betérve,  át  a  nyárfa-parkon, 
A  bricska  fölrepül  a  ház  elé, 
Hol  őket  a  folysón  Etelka  várja ; 
Már  lábuk  a  hágcsót  alig  találja. 


Etelke,  a  nő,  —  már  nem  a  növendék. 
Nyúlánk  leány,  kit  ő  hímezve  lelt. 
Csak  a  nagy  kék  szemek  a  régi  szendék 
De  arcza  gömbölyű,  alakja  telt; 
Nem  sejti,  hogy  ki  e  garázda  vendég, 
S  döbbenve  ád  szemeinek  hitelt. 
Midőn  figyelmesen  nézvén  Balázsra, 
Rá  ismer  e  földúlt,  féltorz  vonásra. 


Egykor  szerette,  lassanként  feledte. 
Aztán  Dezső  jött,  szíve  változott. 
Aztán  a  néni  nyomdokát  követte. 
Rendezte  házát  s  nem  ábrándozott ; 
A  régi  érzést  újabb  gond  befedte, 
Üj  élte  új  örömöket  hozott, 
Elfoglalá  bölcső,  ház,  kert,  tanya. 
Nyugodtan  élt  a  boldog  nő  s  anya. 


Jiölfői  művek- 

Dezső  szerette  lobbos  szenvedélylyel, 
Legtitkosabb  kivánatát  kileste ; 
Olykor  ha  sérté  egy-egy  vad  szeszélylyel, 
Megbánta  mindjárt  és  kegyét  kereste ; 
Vezeklő  arczczal,  könnyű,  vig  kedélylyel, 
Bocsánatát  tréfával,  csókkal  esdte ; 
Ki -kirúgott,  de  aztán  szánta-bánta, 
Szilaj,  de  szíve  jó  volt,  s  nyilt  iránta. 


S  Etelkét  régi  emlék  nem  kísérté. 
De  volt  Balázsról  tiszta  nimbusza, 
Csapongó  lelke  vágyait  megérté 
S  egy-egy  sóhajt  is  érte  áldoza ; 
Mit  a  szív  átélt,  nem  lessz  az  nem-éltté, 
Bár  más  idő  más  gondokat  hoza, 
Etelke  érzé,  hogy  Balázs  kerülte, 
Sejté  okát  s  ezért  is  csak  becsülte. 


Ki  tudja :  tán  ha  sorsuk  mást  határoz, 

S  másként  találkozék  e  méla  pár. 

Csendes  magányban,  hol  perez  perez  után  hoz 

Emléket,  érzést,  s  a  múltért  sóvár 

Szivet  rokonszenv  csalja  a  hinárhoz, 

—  Oh  a  rokonszenv  sima  szép  hinár  — 

Ki  tudja :  mit  rejt  egy  perez  félre-lépte .  .  . 

De  a  hinárt  ma  sorsuk  összetépte.  — 


Nagy  bajjal  a  szekérről  bontakozva 
Betér  a  lakba  a  két  boldog  úr, 
S  Balázs,  eszét  egy  kissé  rendbe  hozva, 
Társalgni  kezd,  de  lassan  boldogul ; 
Sehogy  se  lel  szót,  csak  hebeg  habozva, 
Mert  nyelve  botlik,  szíve  elfogul ; 
Dezső  hallgatva  ül  s  egyszerre  szuszsza 
Jelenti,  hogy  már  álmait  aluszsza. 


A  délibábok  hőse. 

Balázst  egy  vilJanó  vágy  átnyilalja. 
Mint  a  ki  fényre  áJmából  ijed; 
A  füJ-tövére  ömlő  vér  sugallja: 
Most  itt  az  óra,  most  a  perez  tied ! 
Fölébred  a  vad  érzelmek  legalja, 
Ész,  szív,  önérzet  bennök  elsülyed, 
Eszményi  emlékekkel  össze-vissza 
Vegyül  vad  gerjedés  salakja,  rossza. 


dAlszikí),  susog  mohón.  <(A  végzet  adta, 

Jó  Isten  adta  e  perczet  nekem  ; 

Rég  vártam,  oh  sokáig  megtagadta, 

De  itt  az  óra   most  kiönthetem 

A  szenvedélyt,  mely  éltemet  ragadta, 

Tudod-e  mennyit  szenvedek  miatta ! 

De  most  enyim  vagy,  égi,  földi  joggal, 

Jegyesem,  nőm  egy  szent  szerelmi  csókkal.)) 


(íEmlékszel-é?  E  csók  —  ez  volt  talizmán, 
Ez  volt  nekem  remény,  hit,  bátorítás  ; 
Üdvöt,  reményt,  mindent  e  csókra  bizván. 
Rabolva  karjaimból  elszakít  más .  .  . 
Nézd,  rablód  alszik,  nézd  feszült    nyak-izmán 
Hogy  duzzad  a  vér  —  most  csak  egy  szorítás  - — 
S  enyim  vagy  újra,  boldog  és  szabad. 
Te  is  szeretsz,  szerettíl,  ne  tagadd. » 


A  mámor,  a  vér  láza  fölkavarja 
Mindazt,  mi  benne  állat,  a  mi  vad; 
S  fölugrik,  hogy  szerelmét  élje,  marja  — 
Etelke  rémülettel  fölriad, 
Dezső  felé  fut,  költeni  akarja. 
De  erre  már  Balázs  időt  nem  ad, 
Útjába  áll,  ölelni  tárt  karokkal, 
Hiú/i  szemmel,  csók-sovár  ajakkal. 


Könői  müvek. 

Etelke  vissza,  végig  a  szobán. 
Lihegve  forduJ  és  kiáJt  segélyt, 
BaJázs  dühödve  űzi  őt  nyomán, 
Vakon,  mohón,  vaduJ  szomjazva  kéjt, 
Se  hall,  se  lát,  se  érez  mást,  csupán 
E  fékevesztett  őrült  szenvedélyt,  — 
Egy  székbe  botlik,  földön  elterül. 
Fölkelne,  nem  bir,  küzd,  s  elszenderül. 


Mikor  fölébred  éjjel,  egy  szokatlan 
Agyban  leié  magát,  nem  tudja  hol, 
Csak  annyit  érez,  félig  öntudatlan', 
Hogy  melle,  homloka  égő  pokol ; 
Vizet  motoz  körül  —  de  olthatatlan 
Az  égető  szomj,  mely  ott  benn  honol, 
S  bár  óczeánok  árját  ráborítná, 
Belső  gyehennáját  nem  csillapítná. 


Hisz'  jó  meginni  olykor  a  borókát. 
Vigadni  is,  kirúgni,  jó  bizony.  — 
Igyék,  ki  jól  hozzá  mivelte  torkát, 
S  van  kedve  s  gyomra  közt  kellő  viszony. 
De  a  ki  nem  tud  könnyen  fogni  rókát, 
S  próbálta:  a  mell-égés  mily  iszony. 
Vigyázzon  ám,  hogy  ily  csúfot  ne  lásson. 
Mint  vánkosát  maró  szegény  Balázsom. 


Fetreng,  soká,  fél-ébren,  fél-aludva, 

brzése  lét  s  nemlét  közt  imbolyog. 

De  végre,  kínosan  fölhúzakodva. 

Az  ablakig  bajjal  eltámolyog, 

(Vetkezve  sincs,  csak  úgy  volt  ágyra  dobva. 

Inas  vivé  be  —  urfias  dolog) 

Kinyitja  ablakát,  egy  kertre  lát. 

Ragyogva  süt  reá  a  holdvilág. 

Fenn  a  magasban  sok  felhő-gomclyí 
Kerget  nyugotra  úszó  szél-roham, 
S  a  változó  sötét  és  tiszta  folt 
Között  a  hold  kelet  felé  suhan, 
S  mint  a  csapongó  szél  űz  boJyra  bolyt. 
Hol  egy  tömegben,  hol  foszlányosan, 
Balázs  fejében,  űzvén  köd  ködöt, 
Homály  és  öntudat  úgy  küzködött. 


Majd  a  hűvös  szél,  mely  fürtjével  játszik, 
A  kába  mámort  kissé  szétveri ; 
Vágyik  szabadba,  csendesen  kimászik 
A  kertbe  s  a  tanyát  megismeri  ; 
De  a  fonál  emlékiből  hibázik, 
Hol  járhat  ő  itt,  el  nem  képzeli, 
Az  út,  Dezső,  Etelke,  s  holmi  nóta 
Rémlik  neki,  —  de  hát  mi  volt  azóta? 


Am  űzi,  hajtja  ösztönök  hatalma. 

Nem  tudja  merre,  és  nem  tudja  mért ; 

Elbandukol,  se'  czélja,  sem  fogalma, 

Csak  méri  hosszában  a  puszta  tért 

De  elvezérli  a  mámor  sugalma, 

És  viradat  felé  bátyjához  ért  ; 

Se  kérd,  se'  hall,  hanem  beszökve,  hosszan 

Egy  ágyra  dől  és  délig  meg  se  moczczan. 


De  majd  magához  tér,  emléke  tisztul, 
Kezd  szűnni  fejfájás,  mell-égetés : 
Óh,  lelke  ekkor  mily  ön- vádra  buzdul. 
Hogy  gyötri  benső  titkos  bűnhődés! 
A  tegnap  oly  dúsnak  vélt  szív  kipusztul, 
S  nincs  benne  más,  csupán  ön-megvetés. 
Kialszik  a  fölizgatott  kivánság, 
És  nem  marad,  csak  hamva,  a  sivárság. 

Arany  László  munkái. 

Álomra  véli  —  bárcsak  az  lehetne!  — 

A  tegnapot  s  zilált  emlékeit; 

Ily  álmot  is  bár  ébredés  követne, 

Mint  éleiét,  ifjú  szép  terveit, 

Ábrándozását,  nagy  reményeit 

S  mindazt,  mit  egykor  képzelegve  hitt  —   — 

Az  élet  álom,  -^  csakhogy  meddig  az  ? 

Rossz  öntudatra  ébred-é  vigasz? 


S  mint  a  pogány,  ki  részegen,  garázda 

Kezekkel  illeté  szent  fétiszét, 

Úgy  érzi,  hogy  szentségét  meggyalázta. 

Hogy  istenére  dobta  vad  kezét ; 

Hogy  önmagát,  lelkét,  mélyen  alázta. 

Önérzetét,  jobb  részét  tépte  szét, 

S  úgy  érzi,  —  űzvén  képzelet  hatalma 

S  ideges  láz:  hogy  nem  lesz   több    nyugalma. 


Nem  volna- é  jobb,  hogyha  menedékül 

Agyába  egy  golyót  röpítene? 

így  háborog  vad  elmével.  De  végül 

Lecsillapul  hánykódó  szégyene, 

Önvád  lezsibbad,  gyötrelem  kibékül, 

Engesztelődik  házi  istene  : 

Mint  vágyat  egykor,  most  meg  bút  feled, 

S  marad  szivében  száraz  bölcselet. 


Azóta  :  nézi  a  világ  folyását.  — 

Boldog,  ki  nem  futott  ábránd  után! 

Irigyli  is  tán  egy-egy  régi  társát. 

Ki  általuszva  négy-öt  év  jogán, 

A  járt  nyomon  kereste  hivatását, 

S  ballag  fölebb  a  hivatal  fokán  ; 

Nincs  gondja  több,  mihelyt  kékes  papirja 

Néhány  két-rétre  gyűrt  ivét  beirja. 

Boldog,  ki  lassan  nyomról  lépve  nyomra, 

Egyszerre  utján  nagy  szirt  nem  mered, 

A  kit  nem  égetett  tudási  szomja, 

S  nem  terhel  sok  mohón  falt  ismeret, 

Meg  nem  csömörit,  maradt  ép  szíve,  gyomra, 

Jó  ízűen  eszik,  alszik,  szeret. 

Ki  ifjan  ifjú  volt,  kedvet  kitombolt. 

Aztán  családra,  életmódra  gondolt. 


Ki  a  jövőnek  adta  ifjúságát 
Majd  cserbe  hagyja  ifjúsága  is ; 
Korán  ha  megnyitá  tavasz-virágát. 
Könnyen  befagy  s  kopár  lesz  a  fa  is  ; 
Ki  lelke  ifjú  ép  rugckonyságát 
Hamar  feszíti,  gyorsan  lankad  is: 
Aranyt  tojó  tyúk  a  jövő,  de  dőre 
Kézzel  ne  vágd  föl  a  begyét  előre. 


Ne  tarts  veszélytől,  dicsben  meg  ne  bizzál, 

Máskép  üt  ez  ki,  mint  eszedbe  jut. 

Nagy  férfi  nem  lészsz  s  rongy  sem.  Ritka  Caesar, 

Kinek  beválik  az  aut-aut.  — 

Leszünk  bizony:  beamter,  gazda,  csiszár, 

Meglakjuk  otthon  a  sáros  falut. 

És  elfelejtünk  mindenféle  mámort. 

Eszményvilágot,  Múzsát,  Marsot,  Ámort. 


Ikarust  fog,  ki  fölrepülne  napba, 
De  nem  szegi,  mikor  lehull,  nyakát, 
Csak  elterül  alant  a  lágy  iszapba, 
Mely  tán  kotús,  de  megszokjuk  szagát. 
Sőt  benne  végre  ismét  lábra  kapva, 
Az  ember  jól  is  érzi  tán  magát. 
Nem  száll  biz'  onnan  ég  felé  soha, 
De  a  fekhely  különben  jó,  puha. 

Ne  csüggj  rajongva  sem  hazán  se'  népen, 

Majd  csak  megélnek,  úgy  ahogy,  azok; 

Ne  hidd  hogy  a  föJd  vagy  pokol  vagy  éden, 

Túlhit,  túl-kétkedés  eg^^kint  hazug, 

Köztük  leled  meg  a  valót  középen, 

Az  emberek  se'  szentek,  sem  gazok;  — 

A  haza  dolga :  gordius-kötés, 

De  kard  nem  oldja  meg,  csak  küzködés .  .  . 


—  És  mégis  boldog,  százszor  boldog  az. 

Kit  csüggedetlen  képzelem,  ragad; 

Bár  fürtje  ősz  is,  szíve  friss  tavasz, 

Melyben  örökké  új  virág  fakad ; 

Sebére  ír,  bajára  van  vigasz. 

Bizalma  szívós,  nyúlik  s  nem  szakad,  — 

Ki  bizva  vár:  h'\  majd  ez  lesz,  vagy  az  lesz. 

Nép,   hon,  világ,  mily  boldog,  bölcs,  igaz  lesz. 


Az  öncsalás  nem  hasznos,  ámde  édes, 
S  bár  vége  :  a  csalódás,  keserű, 
Hiába!  a  szív  mégis  oly  negédes, 
Szeret  ott  lenni,  hol  szebb  a  derű.  — 
Kinek  reménye  sánta,  hite  kétes, 
Jelene  unott,  jövője  szűk  körű. 
Múltjába  néz,  szép  emlékkel  paJástol 
Bút,  bajt  —  s  vigaszt  nyer  egy  kis  öncsalástól 


Hisz  én  is,  ennyi  tarka-barka  rímmel 
Mért  bibelődtem,  s  pöngetém  dalom'? 
Miért  merengtem  egy  mesén  örömmel? 
Nem-é  :  mert  azzal  en-magam'  csalom. 
Beczéztem  egy  ifjonti  érzelemmel. 
Miből  ma  nincs,  csak  egy  kis  fájdalom; 
JGs  jól  esett  e  dőre  öncsalás .  .  . 
—  Jsten  veled,  szegény  bohó  Balázs. 


A  délibábok  hős€.  1 1  j 

Oh,  jóJ  esett  a  múltból  visszazsongó 

Emléken  egyszer  andalogni  még .  .  . 

És  most  pihenj  te  is,  fáradt  bolyongó, 

—  Bolygó,  de  melynek  fénye  már  kiég,  — 

Se  izgalom,  se  a  hazán  borongó 

B^nat  ne  sértse  nyugtod' !  .  .  .  Ám  elég  1  — 

Isten  veled,  nagy  álmok  mámora, 

Szép  délibábok  elfutó  kora. 


JEGYZETEK. 

1.      1  7.  stropha  : 

«A  hármas  jelből  kettő  :  szív  s  horog 
Mindez,  mind  ködkép,  hömpölyög,  forog.» 

Kereszt,  horog,  szív :  a  hit,  remény,  szeretet  jelvénye 

11.      5.   stropha: 

((Lám  példa   Haidée  álma  és  Tatjána.)) 
Lásd  Byron  :  Don  Jüan  IV.  30 — 3  1  ;  és  Puskin  :  Anyegin,  V. 

]]].      12.   stropha: 

((S  nem  ront  alá,  miként  költője  dalija, 
Völgy-útain  fegyverzett  zuhatag.)) 

Lásd  Filicaja  költeményét:    «Sonette  all"   Itália  :b 

otChc  giü  dall   Alpi   non  vedrei   torrenti 
Scender  d'armati,  né  di  sangue  tinta 
Bever  l'onda  del   Po  gallící   armenti.)) 

IIJ.      18-    stropha: 

íLombardo*  és  «Piemont»  Garibaldi  hajóinak  nevei,  me- 
lyekkel 1860  május  5.  és  6.  közti  éjjel  a  sicilíai  expeditióra 
indult. 

]]].      54.   stropha: 

(( Lábánál  terüle 

Az  egykor  büszke  Urbs,  most :  holt  gigász  : 

fProstata  jacet,  instar  gigantei  cadaveris  corrupti  atque 
undique  exesi.  >    (Poggio.) 

IV.     45.  stropha: 

«Fecske»,   ((Hattyú))   a  budapesti   helyi  gyors  hajók. 


A  HUNOK  HARCZA 

1873 


Sietős  munkája  lehet  a  világnak, 

Mindenki  farag,  fúr,  kalapál,  fut-fárad ; 

Sürög- forog  a  nép  az  egész  föld  hátán. 

Éhes  tömegekben  ide-oda  árad; 

Csak  te,  jó  magyarom,  te  maradsz  a  régi, 

Bomolhat  a  világ,  oda  sem  nézsz  néki, 

Ha  veszély  nincs  rajtad,  ha  tatár  nem  kerget, 

Bizony  a  gyors  tettvágy  most  sem  igen  sürget, 

Verseny  heve  nem  bánt,  munkavágy   nem  sarkal, 

Mit  bánod  akárki  akárhova  nyargal  ; 

Sőt  nyugodalmadban  tán  észre  se  vetted, 

Micsoda  ellenség  leskódik  mögötted. 

Hogy  verne  le  tollal,  tiporna  le  pörrel 

Hős  Eduárd  Kattner,  vitéz  Franz  von  Löher, 

Hogy  költi  holt  hired,  hogy  lesi  a  veszted, 

Iszonyún  fölborzolt  tollal  hogy'  ijesztget, 

S  huhogja,  —  fölülvén  a  kakasülőre : 

« Haldoklik  a  magyar,  miénk  lesz  a  bőre.D 

De  nem  úgy,  hős  baglyok,  még  ne  olyan  fönnycn  l 
Az  ilyen  népirtás  nem  megy  olyan  könnyen. 
Bár  ontana  tintát  Lech-etek  és  Spree-tek, 
Százszor  keserűbbé  sürülne  epétek, 
Bár,  mint  stymphalidák  tollainak  szála. 
Valahány  tollatok  csupa  nyillá  válna, 
S  vaskos  csataménné  vessző-paripátok: 
Ti  ugyan  nyugtunkból  föl  se  zavarnátok. 

Más  harczot  is  éltünk,  más  szelet  is  láttunk, ' 
Más  nép  volt  ősötök,  kikkel  szemközt  álltunk. 
Mert  régi  viszály  ez  :  faj  vívja  faj  ellen, 
örökölt  ádáz  harcz,  kiegyenJíthetlcn, 

Száz  ivadék  jő-megy,  löki  egymást  sírba, 
E  küzdelem  átka  van  róla  megírva: 
Változik  alakban,  de  nem  fogy  erőben, 
Nincs  kezdete  múltban,  sem  vége  jövőben ; 
Eredete  titkát  senki  föl  nem  nyitja. 
Ezer  meg  ezer  év  rétege  borítja; 
S  hol  a  hagyományok  fénye  is  kialszik, 
A  puszta  homályból,  a  levegő  égből 
Harsona-zaj,  kürtszó,  hadi  lárma  hallszik. 

Mikor  ama  zord  hős,  ura  hunnak,  gótnak, 
Bálványa  keletnek,  ostora  nyúgotnak. 
Viharos  néptenger  szigonyos  Neptunja, 
Mikor  nagy  Attila  szemeit  behunyta, 
S  vele  sirba  tették  az  isteni  kardot, 
Melylyel  egész  földrészt  remegésben  tartott 
Az  uratlan  nép,  mely  addig  az  ő  fékén 
Moczczanni  se  merve  összelapult  békén, 
Hun,  alán,  gót,  svéd  faj,  gepidák,  herúlok. 
Mint  riadó  ménes  egymásra  tolultak, 
Míg  újra  csitulván,  mint  víz  az  olajtól, 
Atyafi  törzsekben  vált  ki  faj  a  fajtól, 
S  a  szerteriadt  nép  rémült  zavarából 
Két  részre  verődött  két  iszonyú  tábor 
S  ki  ki  ön  vérével,  itt  hunok,  ott  gótok, 
Netád  vize  mellett  egymásra  csapódtak. 

Milyen  özön  volt  az,  milyen  ember-irtás, 
Hol  egész  nemzedék  önmagának  sírt  ás; 
Harcz,  hol  a  megholtnak  sem  vol  menedéke, 
Harcz,  mit  a  síron  túl  sem  követett  béke. 
Diadal  nem  végzé,  halál  szét  nem  vágta, 
Túlélte  az  éltet  gyűlöl etök  átka, 
S  mikor  élő  már  több  nincs  a  csatatéren, 
A  ki  sebért  sebet  s  vért  váltana  véren. 
Csak  a  letarolt  rend  hever  szanaszélyel, 
S  a  nagy  temetőre  leborul  az  éjjel : 

lm  a  csatasíkról  föl  fakadó  pára, 
Mint  darabos  ködfolt  lengvén,  idomulván. 
Emberi  formákat  kezd  venni  magára. 
Eleinte  szállong,  viszi  a  szél  kénye. 
Majd  tömörebbé  lesz  foszladozó  lénye. 
Nem  vesz  erőt  a  szél  otromba  alakján. 
Köd  leple  kiduzzad  izmosodó  tagján, 
Már  önerejével  nyomul  a  magosba. 
Ruganyos  léptekkel  levegőt  taposva ; 
Metszi  a  híg  éthert  karja,  feje,  válla. 
Mögötte  lobogva  húzódik  uszálya, 
S  mint  ha  kilőtt  nyílnak  zizeg  éles  tolla. 
Süvölt  a  lég,  a  mint  nyilaló  röptében 
Előre  feszített  pallosa  széttolja. 

És  párolog  a  tér  szerte  közel-távol. 
Csupa  hős  válik  ki  az  üres  párából ; 
Minden  szakatag  köd  repülő  harczossá. 
Lenge  alak  válik  marczona  izmossá, 
Seregökkel  a  lég  népesedik  gyorsan, 
S  új  zaj  riad  ott  fenn,  tárogató  harsan. 
Kavarognak,  zúgnak,  mint  mikor  a  fegyver 
Pihenő  nádasból  vad  madarat  felver. 
Majd  csapat  és  had  gyűl,  szállva  alább-fcllebb, 
Egymásra  toluló  két  viharos  felleg. 
A  tömeges,  súlyos,  sűrű  csatárén  dtül 
Erőlködik  a  lég,  meginog,  megzendül, 
Mint  jégrianásnak  csengő  repedése. 
Vagy  viharos  égnek  haragos  zengése. 

Mert  nem  csatarend  az,  oszloposán  fejlő. 
Csak  kavarog,  kóvályg  két  eleven  felhő. 
Nincs  terv,  nincs  vezető,  ki  parancsát  adja. 
Tömegekben  mozdul  a  levegő  hadja, 
Öntehetetlenül,  végzetes  ösztönben, 
Mig  összecsapódnak  egy  bonyolult  tömbben. 
Mely  idomul,  hömpölyg,  se  árnya,  se  fénye. 
Örökös  bomlásban  szakadoz  szét  lénye ; 

bár  az  alak  ember :  nincs  húsa,  se  csontja, 
Testébe  ütött  kard  vérét  ki  nem  ontja, 
Átverheti  a  nyíl,  mint  az  üres  léget, 
Küzdő  erejének  nem  vet  vele  véget; 
Ha  kétfelé  vágják,  két  tagra  oszolva 
Folytatja  tusa  ját,  újjá  alakulva; 
Nincsen  olyan  bennök,  mit  meg  lehet  ölni, 
Nem  halni  születtek,  csak  dúlni,  gyűlölni. 
S  nem  látva  halottat,  nem  félve  haláltól, 
A  düh  nem  irtózván  a  vér  iszonyától : 
A  tehetetlen  harcz  maga- magát  szítja, 
Had  hadat  űz,  egymást  nyomja,  veri,  győzi, 
Alul  ostromolja,  felülről  tetőzi, 
Felhőkbe  szorítja,  földig  letaszítja  ; 
Néhol  kiszakadnak,  küzdve  ketten-hárman. 
Tova  elszáguldnak,  majd  vissza  lehullnak. 
Újra  elenyészvén  a  tömeges  árban, 
Máshol  gubalyonként  átölelik  egymást. 
Karukon,  mellökön,  derekuknál  fogvást, 
S  a  tehetetlen  tömb,  a  lég  magasábul, 
Küzdve  esés  közt  is,  a  földig  aláhull, 
Itt  szétszakad  ismét  s  föl,  visszacsapódik. 
Kettes-hármasával  harczát  tovább  vijja, 
S  mint  a  levegőben  veszekedő  héja. 
Űzi,  veri  egymást,  felhőkbe  fúródik. 
El,  tova,  végetlen,  föl  egész  a  holdig. 

Lent  pedig  a  földön,  a  dúlt  csatatéren 
A  holt  tetem  e  zajt  hallja,  de  nem  ébren  ; 
Látja,  mi  ott  fönn  foly,  noha  behunyt  szemmel. 
Érzi,  miként  harczol  szelleme  szellemmel. 
Neki  e  rém-látvány  egy  iszonyú  álom. 
Szelleme  fönn  harczol,  de  teste  nem  ébred 
Amaz  örök  éjből,  mit  a  halál  rá  nyom ; 
Mint  néha  az  alvó,  a  kinek,  álomban. 
Lelke  tusakodik  szörnyű  izgalomban. 
Hasztalanul  óhajt  serkenni  tudatra. 

A  szökevény  lelket  hasztalanul  hívja, 

Fogva  van  az,  nem  bír  hüvelyéhez  térni, 

Alma  varázsterhéí  lerázni  nem  bírja. 

De  az  élénk  kíntól,  mit  gonosz  álom  fest. 

Vergődve  vonaglik  a  tehetetlen  test. 

Delejes  ár  ömlik  csontja  velőin  át, 

A  szellemi  harcznak  érzi  egész  kínját,' 

Öt  égeti  a  seb,  őt  üti  át  kopja, 

Ideges  rángassál  összeszorul  jobbja. 

És  minden  izében  remeg  a  látványtul, 

Hang  akadoz  torkán,  idege  megrándul, 

S  vergődve  vonaglik  —  míg  eljön  a  hajnal,] 

Szétverni  az  éjnek  ködéit  és  árnyát, 

S  had  eloszlik,  zaj  szűn,  harcz  kihal  s  a  sikon 

Az  enyészet  ismét  leteríti  fátylát. 

De  azon  éj  óta,  mirt  örök  igézet, 
Marad  e  két  népen  az  iszonyú  végzet, 
Hogy  soha  gót  s  hun  közt  ne  lehessen  béke, 
Küzdjön  a  két  fajnak  minden  nemzedéke, 
Örökösön  egymást  támadva,  gyöiörve. 
Leveretve  százszor,  soha  meg  nem  törve, 
S  bár  a  kimerült  test  lankadva  lerogyjon, 
Szellemök  egymástól  nyugodni  ne  tudjon, 
Életöket  folyvást  fenekedve  töltsék, 
Éjöket,  napjokat  zaklassa  gyűlölség. 
Ha  az  egyik  nyugszik,  verje  föl  a  másik, 
Erejök  fogytáig,  lélekszakadásig. 

A  harcz  foly  azóta,  földön,  levegőben, 
Volt  bizony  a  hun  faj  sokszor  kiveszőben. 
Néha  csak  egy-egy  folt,  besnyő,  palócz,  székely, 
Félre  hegyek  mélyén  bújva  menekvék  el, 
De  szorongó  harczát,  felhők  magasából, 
Figyelemmel  nézte  amaz  őrző  tábor, 
S  ha  erejök  lankadt,  ha  bizalmok  csüggedt. 
Ha  életök  már  csak  imádságon  függött, 

Akkor  riadó  kürt  harsog  mcgin  ott  fön, 
S  védő  seregével  Csaba  vezér  megjön, 
Szállva  alá  a  menny  ívezetes  hídján, 
Amaz  örök  mívű,  fényes  Hadak-útján, 
Védve  marok  népét,  már-már  kiveszőket, 
Míg  messze  keletről,  újabb  hatalommal, 
A  magyar  is  eljött  megmenteni  őket. 

Jött  legutolsónak,  faja  közt  íegvégü], 
S  rá  maradott  e  harcz  súlyos  örökségül. 
Folytatja  azóta,  se  nyeri,  se  veszti, 
Soha  nem  végezvén,  mindig  elül  kezdi: 
Folytatta  csatában,  bajnoki  fegyverrel. 
Folytatja,  ha  szükség,  ravasz,  álnok  csellel. 
Néha  vérontással,  majd  tinta  özönnel. 
Néha  igen  nyájas  krokodilus-könynyel. 
Néha  reánk  törlek  irtani,  pusztítni. 
Máskor  vad  fajunkat  szépen  finomítni, 
Mosolyos  jósággal,  békés  olajággal, 
Kínálva  bennünket  csupa  boldogsággal, 
lm  csata  és  fegyver  más  alakot  ölte. 
Levegőből  a  harcz  rég  lejutott  földre. 
Majd  nyilt  csatasíkról  beszorult  fal  közzé, 
S  most  újra  alább  száll,  le  a  föld  gyomrába, 
Bányák  üregébe,  gépek  odújába. 
Nem  is  a  lőpor  küzd,  jobban  küzd  a  kőszén, 
Nem  fellegek  ormán,  de  kazánok  gőzén, 
Otromba  kürtőkből  kigomolygó  füstben. 
Mozdonyok  öblében,  katlanokon,  üstben. 
Ott  jön  a  hódító,  nesztelenül,  rejtve, 
Egy  ujjal  sem  bántva,  egy  szitkot  sem  ejtve. 

De  ha  zsibbadt  álom  szállott  a  magyarra, 
Ha  szunnyadt  erélye,  ha  lelankadt  karja. 
Felriadt  egy  szózat,  amaz  ősi  szellem: 
Talpra  magyar,  ébredj!  nyakadon  az  ellen. 
Oda  vigyázz,  ott  légy,  most  vagy  soha,  rendben 
Hol  ama  munkásraj  közeledik  csendben, 

Ki  nem  éget-pusztít,  nem  öl  cs  nem  sarczol, 
De  kemény  munkával  szótalaniiJ  harczol. 
Kit  nem  ijeszt  ágyú,  kit  nem  sebez  a  kard, 
Kit  hősi  vitézség  soha  vissza  nem  tart, 
Mert  nem  erővel  jön,  nem  tör  be  hadastul, 
De  kitart,  tűr,  fárad,  soha  meg  nem  lassul. 
Nem  koszorúért  vív,  nem  harczi  babérért, 
De  az  éhhom  készti,  küzdeni  a  létért. 
Nem  bánt,  de  eláraszt  zord  idegen  szóval, 
Bizvást  megy  előre,  vasúttal,  hajóval, 
öt  hozza  magával  a  siető  mozdony. 
Ott  van  előőrse  minden  kicsi  poszton. 
Ott  ül  türelemmel,  gyár,  huta,  gép,  hámor 
Zugaiban  s  vés,  fúr,  dolgozik  és  számol, 
Csáklya,  gyalu,  pöröly  forog  a  kezében, 
Csatarendjök  megfér  egy-egy  kicsi  gépben, 
Nem  alél,  nem  csügged,  ha  korán  vagy  későn. 
Izzad  koha  mellett,  kalapácson,  vésőn. 
Szívós  türelemmel  vasat  is  meggyúrja, 
Czélja  felé  útját  mindig  odább  fúrja  : 
Mint  hangya  seregnek  portyáz  elül  őrse, 
S  ha  enni  valót  lát,  azt  meglepi  törzse, 
Fészket  üt  a  földben,  váj  bele  tág  magtárt, 
Folyosókat,  czellát,  alagutat,  raktárt, 
Es  a  laza  földet  addig  szedi,  bontja. 
Míg  össze  nem  omlik  aláásott  hantja. 

Te  pedig,  oh  magyar !  .  .  .  mennyi  üres  látszat ! 
Mennyi  hiú  légvár  és  mennyi  káprázat! 
Délibábban  úszol,  csalfavizű  árban. 
Mely  hol  fényben  mutat,  hol  csúnya  hínárban, 
Melyben  fenekestől  felforgani  látszol, 
Mi  szilárd  is  rajtad,  mind  inog  és  tánczol, 
A  látkör  előtted  csupa  ködben  vész  el. 
Félbehagyod  munkád  lehanyatló  kézzel ; 
Önbizalom  csügged,  hit.  erély  megrendül, 
Az  egész  nemzetre  zsibbadt,  tunya  csend  ül, 

Iszonyú  rémképek  s  raily  tétlen  ijedség! 
Hol  van  az  önhit,  mely  kétségbe  ne  esnék? 
Oh  lesz-e  segítőd?  Lesz-e,  ki  megóvjon. 
Hogy  ez  a  föltúrt  föld  reád  ne  omoljon? 
Lebirod-e  győzni  az  összetolúlt  bajt? 
jön-e  csuda  ismét,  védeni  a  hun  fajt? 
Mint  eljőve  egykor  felhők  országából 
Fenn  a  Hadak-útján  a  szellemi  tábor, 
Mint  földi  csatákban  Magyarok  Istene, 
Mint  rabigádban  is  nagy  nemzeti  szellem, 
Mentő  hatalommal,  nem  földi  erővel, 
Védett  beözönlő  népek  hada  ellen  .  .  . 

Elég  az  álomból!  - —  De  bizony  nem  védett, 

El  ne  hígy  valahogy  ily  mesebeszédet. 

Mi  megóvott  eddig,  nem  bűv-csuda  volt  az, 

Nem  szellemi  tábor  s  holmi  külön  isten, 

De  erőd,  de  kardod,  de  hazaszerelmed. 

Mely  vész  idejében  sutba  nem  ül  resten; 

Védett  okos  ildom,  ép,  józan,  erős  ész, 

Akarat,  mely  bátran  nagy  czélja  felé  néz. 

Száz  vészt  kikerültél,  rabigád'  áltűrted, 

Mi  hajolt :  hajlítád,  a  mi  nem :  eltörted ; 

Bölcsen  az  időkhöz  idomulni  tudtál. 

Ha  szunyókáltál  is,  még  el  nem  aludtál.  — 

Félre  kishitűség :  szég^'en,  ki  most  retteg. 

Jön  már  az  erősb  kor  :  szavak  után  tettek. 

Ál-lelkesedésnek  kezd  fogyni  határa, 

Az  üres  hű-hónak  lefele  száll  ára; 

Kezd  csak  te  dologhoz,  vedd  csak  magad  észre, 

Fogd  csak  ez  új  fegyvert  igazán  két  kézre, 

Leld  ki  csak  a  csínyját,  tudj  vele  jól  bánni, 

A  régi  hatvágást  ezzel  is  kivágni  : 

S  jöhet  a  hódító,  nyiltan  avagy  titkon, 

Tied  ez  a  föld  még,  te  vagy  itt  még  itthon. 


mAsodik  rész 
TANULMÁNYOK 

MAGYAR  NÉPMESÉINKRŐL. 

(Székfoglaló  a   Kisfeludy-Társaságban.) 

Mióta  e  tisztelt  társaságban  s  egyszersmind  egész 
irodalmunkban  is  utolszor  volt  tüzetesen  szó  népme- 
séinkről, szép  gyarapodást  vett  ezek  gyűjteménye. 

Henszlmann  Imre,  midőn  a  Kisfaludy-társaságnak 
1847  július  31-én  tartott  ülésében  a  Magyarországi 
népmesékről  értekezését  tartotta  —  mely,  mint  általá- 
nos, összes  mesegyűjteményünket  magába  ölelő  czikk 
irodalmunkban  mindeddig  egyetlen  —  csak  14  oly  me- 
sére terjeszthette  ki  vizsgálódását,  melyek  magyar  nyel- 
ven jelentek  meg.  Ezek  a  J^épdalok  és  mondák  két  első 
kötetében  jöttek  ki,  s  több  gyűjtemény  még  akkor 
nem  volt. 

Ma  már  240  mesét  mutathatunk  föl  18  kötetnyi  kis 
mesekönyvtárunkból.  —  A  gyűjtemények  —  mellőzve 
AAajláthnak  és  Gaálnak  német  kiadásait,  melyek  utóbb 
nagy  részben  megjelentek  magyarul  is  —  a  következők  : 

Népdalok  és  Mondák.  A  Kisfaludy-társaság  meg- 
bízásából szerkeszté  Erdélyi  János.  3  kötet.  Pest 
1846/7/8.  (Tartalmaz  összesen  34  mesét.) 

Gaál  György :  Magyar  népmese  gyűjteménye.  Ki- 
adják Kazinczy  Gábor  és  Toldy  Ferencz.  3  kötet.  Pest 
1856/7/8.  (Összesen  53  mese.) 

Erdélyi  János  :  Magyar  népmesék.  Pest  1 855.  (Ösz- 
szesen  20  mese,  melyekből  azonban  hét  Gaáltól  volt 
véve.) 

Merényi  László:  Eredeti  népmtsék.  2  kötet.  Sajó- 
völgyi népmesék.  2  kötet.  Dunamelléki  népmesék.  2  kö- 
tet. Pest  1862/3.  (Összesen  65  mese.) 

Arany  László:  Eredeti  népmesék.  1  kötet.  Pest  1862. 
(35  mese.) 

Kriza   János:   Vadrózsák.   1  kötet.    KoJozsvár    1863. 

(20  mese.) 

Pap  Gyula :  Palócz  népköltemények.  Sárospatak. 
I  kötet.   1865.  (6  mese.) 

Gróf  Majláth  János :  Magyar  regék,  mondák,  nép- 
mesék. Fordította  Kazinczy  Ferencz.  Kiadta  Kazinczy 
Gábor.  1   kötet.  Pest  1864.   (6  mese.) 

Jókai  Mór:  A  magyar  nép  mondái.  1856.  (Tartal- 
maz az  adomákon  kívül  össszesen  8  mesét.) 

Van  még  egy  pár  kisebb  anthologia ;  fordul  elő 
folyóiratokban  vagy  gyermeki  könyvekben  egy-egy 
mese,  s  a  hol  kezemre  esik,  idézem  ezeket  is. 

Ama  gyűjteményeket  nem  egyenként  követve,  hanem 
körülöttök  mintegy  kört  vonva,  akarok  tehát  meséink- 
ről pár  vonást  vázolni. 

Tárgyam  megkívánja,  hogy  a  cmese))  szónak  fogal- 
mát meghatározzam.  Nem,  mintha  azokkal  tartanék, 
kik  bármely  tárgyú  fejtegetésnél  első  és  főkelléknek 
tartják  az  egyes  szavak  fogalmainak  körülírását,  mert 
inkább  Pascal  elvét  vallom :  ((ismert  kifejezést  ne  de- 
finiálja, hanem  azért,  mert  mese  szavunkra  nézve  még 
mindig  nagy  a  zavar  irodalmunkban.  Mint  tudjuk,  a 
nép  különböző  elbeszéléseinek  jelölésére  három  szó 
van  a  mi  nyelvünkben  is,  mint  a  németben  :  mese,  rege, 
monda;  Marchen,  Sage,  Fabel.  De  míg  a  németeknél 
az  egyes  szavak  határa  meglehetősen  ki  van  jelölve :  s 
a  Sage  alatt  némileg  történelmi,  vag)'is  helyhez,  idő- 
höz, vagy  személyhez  kötött  —  a  Fabel  (fabula)  alatt 
az  állatokat  szerepeltető  elbeszéléseket  —  Marchen 
alatt  pedig,  a  minek  aztán  a  Schwank  (bohózat)  egyik 
alosztályát  teszi,  azon  költészeti  darabokat  értik,  me- 
lyekről épen  szólani  akarok :  addig  mi  össze-vissza 
használjuk  három  szavunkat.  Csak  néhány  példát  hozok 
fel.  A  rege  szóval  Kisfaludy  S.  {T{egék  a  magyar  eíő- 
időkhőí)  Tompa  (JSlépregék  és  népmondák)  Mednyánszky 
{T{egék,  Legendák)  Arany  {Buda  halála  —  hun  rege)  a 
Sage-t,  s  viszont  Tompa  {Virágregék)  és  Arany  (Jóka 
ördöge  —  pór  rege)  a  Márchcnt  jelölik.  A  monda  szó- 

val  Kazinczy  s  utána  legtöbben  a  Sage-t,  de  a  J^ ép- 
dalok  és  mondák  a  Márchent  fejezik  ki.  A  ((mese*  szó 
pedig  közhasználatban  van  mind  a  Marchen,  mind  a 
Fabel  (például :  Fáy  meséi ;  Lafontaine  Száz  meséje) 
megjelölésére,  sőt  ezenkívül  valamely  dráma  vagy  re- 
gény cselekvényét  is  mesének  nevezzük.  Látnivaló 
tehát,  hogy  az  irodalmi  nyelv  ki  nem  segít.  De  több 
biztosságot  ád  a  népé.  Az  általam  ismert  alföldön,  s 
Ipolyi  szerint  az  általa  ismert  felvidéken  is,  a  nép,  el- 
beszélései megnevezésére  a  mese  szónál  egyebet  nem 
használ.  Mesének  pedig  hívja  kizárólag  az  oly  elbeszé- 
léseket, melyeket  sem  az  elbeszélő,  sem  a  hallgató 
igaznak  nem  tartanak,  melyek  sohasem  megtörtént  do- 
logként, hanem  mint  költemények,  gyönyörködtetésül 
járnak  szájról-szájra.  Ha  ellenben  valamely  várhoz, 
tóhoz  s  más  ilyeshez  kötött  eseményt  beszél  el,  melyet, 
Tiint  hagyományt,  hivőleg  ád  tovább,  ez  neki  vagy 
itörténet)),  íchistóriaD,  vagy  általában  csak  annyit  mond 
róla,  <J:iJgy  mondják,  azt  beszélik^).  A  mit  nem  hisz,  azt 
mondja  rá  «ejh,  mese  azD,  s  a  mit  bár  b?bonás  hittel 
igaznak  tart,  sohasem  mondaná  mesének.  ((Nem  mese 
ez  gyermek)),  így  feddi  az  apja  a  Családi  kör  czimű 
költeményben  a  fiút,  ki  a  kalandjait  elbeszélő  harczfit 
arra  kéri,  hogy  meséljen  még  egyet. 
|f  A  nép  ez  öntudatlan  megkülönböztetése  tehát  megóv 
bennünket  attól,  hogy  a  mesét  a  kisértetes  mondákkal, 
babonás  történetekkel  összezavarjuk.  De  másfelől  arra 
kell  ügyelnünk,  hogy  a  meghatározás  olyan  legyen, 
mely  a  mesét  az  egyszerű  adomától  elkülönítse.  Ez  el- 
különítés a  tündérmeséknél,  s  azoknál,  melyekben  álla- 
tok vagy  növények  mint  elbeszélő  lények  szerepelnek, 
tisztán  megtehető,  miután  ily  természetfeletti  dolgok 
az  adomákban  nem  fordulnak  elő.  Nénuleg  nehezebb 
az  a  pusztán  tréfás  meséknél,  mivel  ezeknek  tárgya 
igen  közel  van  az  adomáéhoz  ;  azonban  itt  is  ismérvül 
szolgál  egyfelől  az,  hogy  az  adoma  leginkább  csak  egy 
pointot  foglal  magában,  a  mese  pedig  több  ily  részletet 
kapcsol  össze,  másfelől  az,  hogy  az  adoma  mindig  közel 


1 34  Tanulmányok. 

van  a  hihctőséghcz,  a  mese  pedig  messze  túlcsapong 
azon.  Ha  például  azt  beszélik  valami  jámbor  emberről, 
hogy  esteli  holdvilágnál  a  torony  keskeny  árnyékát 
ároknak  nézte,  s  neki  lódult,  átugrotta,  —  vagy  ha  a 
lédecziekről  azt  mondják,  hogy  csókafészket  akarván 
szedni,  a  létrát  keresztben  vitték  az  erdő  fái  közt,  s 
így  minden  fát  ki  kellett  vágniok, —  vagy  ha  a  rátótiakra 
azt  fogják,  hogy  templomukat  bővíteni  skarván,  borsón 
kezdték  annak  falát  kijebb  gördíteni  :  mindez  olynemű 
együgyűség,  melynek  némi  alapja  valóban  lehet  s  min- 
denikben egy-egy  baklövés.  Ellenben  a  mese  az  ily 
bohóságoknak  mindig  egész  halmazát  foglalja  egybe,  s 
oly  képtelenségeket,  melyeknek  megtörténte  hihetetlen. 
A  sok  ily  mese  közül  csak  egyet  hozok  fel  Merényi 
gyűjteményéből.  A  mese  hőse,  Jankó,  elmegy  szolgálni 
s  keres  egy  gombostűt.  Ezt  hazamenet  szénásszekérbe 
dugja,  melyben  az  természetesen  elvész.  Otthon  az 
apja  megmondja  neki,  hogy  a  gombostűt  a  kalapjához 
kellett  volna  szúrni :  ő  hát  újra  elmegy  s  kapván  egy 
ekevasat,  ezt  kalapjához  tűzi,  de  nyaka  majd  kitörik 
alatta,  jsmét  felvilágosítják,  hogy  ezt  kötélre  kötve  a 
hátán  kellett  volna  hazavinnie.  Megint  elindul  tehát  s 
kap  egy  borjút,  a  mit  aztán  kötélre  köt,  s  hátára  vesz, 
de  a  borjú  megfulad.  Újra  felvilágosítják,  hogy  ezt 
haza  kellett  volna  hajtani,  otthon  jászolhoz  kötni,  s 
szénát  tenni  elébe.  ]smét  k^ip  tehát  egy  leányt,  ezt  haza 
hajtja,  jászolhoz  köti,  szénát  tesz  elébe.  Otthon  aztán 
összeházasítják  a  leánynyal.  A  lakodalom  éjjelén  a  vő- 
legény megéhezik,  s  keresgélvén  a  kemencze  vállán, 
ott  paradicsomalmát  talál,  megeszi  és  attól  telehány 
egy  fazekat.  A  felesége  mondja  neki,  hogy  menjen, 
vágja  a  fazekat  a  kapufélfához;  Jankó  úgy  érti,  hogy 
vágja  az  apja  hátához,  s  oda  vágja.  A  menyasszony 
megrémül,  s  mondja,  hogy :  kövesd  meg  apádat ;  ő  úgy 
érti,  hogy  cckövezd  megí>,  s  kővel  megdobálja  az 
apját.  Ekkor  elfutnak  hazulról,  hogy  meg  ne  büntes- 
sék őket.  A  menyecske  oda  ád  Jankónak  egy  sült  kap- 
pant s  egy  kalácsot,  hogy  vigye  el  az  útra  ;  mikor  pedig 

kilépnek  a  házból,  mondja  neki :  ((húzd  be  az  ajtótD ; 
ő  űgy  érti  ((hozd  el  az  ajtót)) ;  hátára  veszi  az  ajtót. 
A  mint  mennek,  találnak  egy  döglött  kutyát,  melynek 
fogvicsorításától  Jankó  úgy  megijed,  hogy  odaadja  neki 
a  kappant ;  azután  egy  tócsát  találnak,  s  Jankó  a  kalá- 
csot beleveti,  hogy  ráléphessen,  s  ne  kelljen  sárba 
lépnie.  Végre  az  erdőbe  jutnak,  ott  egy  fára  másznak, 
Jankó  még  az  ajtót  is  fölviszi ;  tizenkét  zsivány  oda 
telepedik  a  fa  alá  pénzt  olvasni;  Jankó  ijedtében  leejti 
az  ajtót ;  ettől  a  zsiványok  megijednek,  szétszaladnak, 
a  sok  pénz  mind  a  házaspáré  marad. 

Jme  mily  különbség  a  csoportosítás,  összeillesztés 
és  kerekdedség  tekintetében  a  mese  és  az  adoma  közt. 

A  fentebb  kijelölt  határvonalak  megőrzése  tekinteté- 
ből tehát  a  magyar  ((népmesei  szó  definiálásánál  szük- 
ségesnek tartom  kifejezni,  hogy  azok  tárgya  a  termé- 
szetfelettibe, vagy  legalább  a  m.egtörténhetőségen  túl 
csapong,  s  másodszor,  hogy  az  elbeszélő  nép  maga  is 
mint  csupán  költeményeket  beszéli  el. 

Alakba  önteni  ezeket  ilyformán  lehetne :  ((Nép- 
mese :  a  nép  ajkán  forgó,  általa  is  csupán  költöttnek 
tartott,  s  a  közélet  viszonyai  fölötti  tárgyú  kerek- egész 
elbeszélés.)) 

E  meghatározásban  azonkívül,  hogy  ez  pusztán  ma- 
gyar, s  más  nyelvnek  egy  kifejezésére  reá  nem  illik 
(a  mi  azonban  szavunk  természetében  fekszik  és  szo- 
rosabb meghatározás  mindig  önkényszerű  volna),  min- 
denesetre megvan  azon  hiány,  hogy  néha  bizonytalan, 
a  mennyiben  egyes  eseteknél  bajos  elhatározni  a  nép 
észjárásának  ismerete  mellett  is,  vajon  az  elbeszélteket 
a  nép  hiszi-e,  vagy  nem. 

Azonban  e  bizonytalanság  csak  ritka  esetben  fordul 
elő  és  semmi  esetre  sem  oly  nagy,  hogy  irányt  veszt- 
hetnénk miutta.  lm'  eddigi  mesegyűjteményeinkben  is 
kijelölhetek  néhány  oly  darabot,  melyeken  a  babonás 
hiedelem  világosan  meglátszik,  melyeket  tehát  nem 
tartok  meséknek.  Ilyen  Merényinél  a  "Patkós  J^örmen- 
diné  czímű  (Jl.  köt.  7.  szám),   mely  egy  boszorkánynak 

éjjeli  lovaglásáról.  Gellérthegyi  tánczárói,  az  embereken 
végbevitt  (ímegnyomásD-áról  szól ;  ilyen  (ugyanott  5.  sz.) 
JJ  lidércz,  mely  magát  e  babonás  hitet  mondja  el,  mi- 
ként kell  hónalj  alatt  kikölteni  a  jérczetojást,  hogy 
lidércz  legyen  belőle,  miként  hord  ez  aztán  gazdájának 
aranyat-ezüstöt,  s  miként  veszíté  el  ezt  végre,  vérét 
kiszíva  és  lelkét  pokolra  vive.  Jlyen  Gaálnál  a  J^incs- 
keresők  (40.  sz.),  mely  a  bányászok  kincsőrző  kobold- 
jaihoz hasonló  szellemet  szerepeltet.  Ilyen  Pap  Gyulá- 
nál Jl  halál  vőlegény,  s  ennek  a  \0sz0ruh2in  közlött 
baranyamegyei  változata,  melyeken  a  balladai  homályos 
hiedelem  köde  terül  el.  Tartalma  következő:  Egy  csa- 
tában elesett  legényt  kedvese,  eg^'  emberkoponya  főzése 
által,  fölidéz  sírjából:  az  fehér  lovon,  fehér  alakban 
érte  jő  s  maga  mellé  ülteti  őt;  menet  kisértetekkel 
találkoznak ;  a  legény  háromszor  kérdezi : 

«Jaj   de  szépen  süt  a  hód,  az  holdvilág. 
Jaj   de  szépen  masírolnak  a  hálák  (halálok). 
Félsz-e  lelkem  Judikám?)) 

de  a  leány  mindháromszor  azt  feleli,  hogy  nem  fél ; 
így  végre  a  sírhoz  érnek;  a  legény  a  sírba  fekszik, 
hívja,  erővel  vonja  a  leányt  is,  de  ez  —  itt  mesei  for- 
dulat áll  be  —  megmenekszik,  s  egy  földes  úrhoz  fut, 
ki  őt  elveszi.  Alapjában,  kivéve  a  boldog  befejezést, 
azonos  e  gyönyörű  rémballada-vázzal  Bürger  Le/ioreja, 
melyben  a  hasonlóan  lovagló  szerelmes  pár  szintén  a 
halál-szellemekkel  találkozik,  s  a  vőlegény  háromszor 
kérdi : 

«Graut  Liebchen  auch  ? .  .  .  Der  A\ond   scheint  hcll  1 
Hurrah  !   Die  Totcn  rejten  schnell  ! 
Graut   Liebchen  auch  vor  Toten  lí> 

s  a  leány  háromszor  felel : 

«Ach  !  láss  sie  ruh'n,  die  Toten.w 

Bürger  kidolgozásán  is  világosan  meglátszik,  hogy 
az  idézett  három  sor  népi  eredetű ;  különben  a  bevcg- 
ződés  természetesen  tragikus  és  balladailag  homályos. 

Találtam  ugyanennek  egy  holland  változatára  is,  hol 
a  rejtélyes  vőlegény,  itt  már  azonban  nem  épen  halott, 
csak  egy  rablóvár  ura,  hasonlóan  visz  lován  egy  leányt 
és  sűrű  erdőbe  jutva  kérdi  tőle : 

<(Der  Mond  scheint  so  he)], 
Meine   Fferdchen  laufen   so  schnel]. 
Süss'   Lieb,  reut  dich's   aucn  njcht  ?* 

mire  a  leány  háromszor  felel,  hogy  eljöttét  nem  bánja, 
akkor  a  rablóvárba  jutnak,  s  itt  más  alakot  ölt  a  mese. 
Van  ugyanezen  kísértetes  lovaglásnak,  hasonló  dallal, 
még  egy  norvég  változata,   is.    (Grimm  ]]].  k.  75.  lap.) 

E  különböző  alakok  rokonságáról  itt  nem  akarok 
szólani  :  csak  példaként  hozam  fel,  hogy  mily  világo- 
san látszik  valamennyin  a  balladai  nyom,  s  mily  mű- 
vészileg ragadá  azt  meg  Bürger.  Hogy  az  elbeszélők 
hivő  borzalommal  adják  szájról-szájra,  bizonyítgatni 
fölösleges :  s  épen  e  hivő  borzalom  az,  melyben  a  me- 
séktől különbözik. 

A  mese  szónak  fentebbi  meghatározása  után  követ- 
keznék a  rege-  és  mondaszavak  értelmezése.  De  e  két 
szó  közt  az  eddigi  irodalmi  használat  nyomán  határ- 
vonalat vonni  nem  lehet  s  itt  nem  is  feladatom,  Ugy 
látom  mégis,  hogy  a  monda  leginkább  a  történeties 
alappal  biró  elbeszélésekre,  a  rege  pedig  mint  legálta- 
lánosabb kifejezés  mindenik  fajra  egyaránt  használ- 
tatik. A  mesék  osztályozásában  is  kénytelen  vagyok 
új  módot  követni.  Az  idegen,  kivált  német  írók  által 
felállított  osztályok  nálunk  nem  alkalmazhatók,  mert  a 
mesék  alakjaiban  létező  eltéréseken  kívül  nálunk  maga 
a  név  is,  mint  mondám,  több  fajt  foglal  magában,  mint 
más  nyelvnek  egy  kifejezése.  Henszlmann  osztályozá- 
sát pedig,  mely  már  a  magyarországi  mesékre  vonat- 
kozik, nem  tartom  teljesen  kielégítőnek.  0  ugyanis 
említett  értekezésében  három  osztályt  állít  fel. 

Az  első  osztályba  sorozza  a  jelképes,  vagyis  azon 
meséket,  melyekben  a  mesét  költött  népnek  vallásos 
hitét,  vagy  természetről  képzett  nézetét  tárgyazó  mag 

rejlik.  A  másodikat  azon  mesékből  alkotja,  melyekben  a 
természet  vagy  phantasia  valamely  lényének  jellemzése 
a  fő  elem. 

Harmadik  osztályba  pedig  állítja  a  Schwankot  (dé- 
vajkának  nevezi),  melyben  «a  népnek  nedélyes  vonása 
jelentkezik)). 

E  három  osztály  közül  az  elsőt  én  is  megtartom; 
bár  a  meghatározás  nem  eléggé  kimerítő. 

A  második  osztályt  én  a  tanmesékből  alakítom,  me- 
lyekben valamely  erkölcsi  vagy  élettapasztalati  tanítás 
elmondása,  s  természeti  tárgyak  tulajdonságainak  is- 
mertetése a  főczél.  A  jellemmesék  tehát  ez  osztálynak 
csak  egy  alfaját  teszik. 

Végre  a  harmadik  osztály  terjedelmi  körén  bővítck, 
s  ide  sorozom  a  tulajdonképeni  bohózaton  kívül  mind- 
azon furcsaságokat,  melyekben  a  puszta  mulattató  el- 
beszélésen kívül  másnemű  alkatelemeket  nem  találhatni. 

Az  egyes  meséket  ezen  osztályok  szerint  elkülöní- 
teni természetesen  nehéz  :  egyik  részlet  ide,  másik  oda 
tartozik ;  némelyik  furcsaságban  megvillan  egy  mytho- 
logiai  vonás,  másikban  didaktikai  nyomot  vagy  jellem- 
zéseket találunk;  azonban  a  főjelleg  mégis  a  legtöbbön 
meglelhető. 

1. 

A  jelvi  mesék  faja  nálunk  is,  mint  a  velünk  szom- 
szédos germán,  szláv,  román  népeknél,  minden  mesék 
közt  legnagyobb  számban  fordul  elő.  A  240  meséből 
170  —  és  pedig  mind  a  hosszabbak  —  ide  tartoznak. 
Azonban  természetesen  ezek  között  igen  sok  van  egy- 
mással azonos  részlet,  s  talán  ötödik  sem  maradna  meg, 
ha  a  rokon  részleteket  kiszemelgetve,  elbontnók,  a  mi 
azonban  azért  volna  csaknem  lehetetlen,  mert  a  rokon 
részletek  oly  össze-vissza  kuszálva  vannak  egymásba 
szövődve,  mint  egy  hinár  vékony  szálai,  —  és  pedig 
nemcsak  saját  meséink,  hanem  Madagaskartól  a  lap- 
pokig, s  Angliától  Indiáig  valamennyi  népé. 

E  mesék  jelképi  értelmének  földerítése  körül  a 
Grimm  testvérektől  kezdve,  kik  e  század  elején,  midőn 
a  német  irodalom  oly  nagy  erélylyel  fogott  a  mytho- 
logiai  kutatásokhoz,  legelőször  méltaták  a  népmeséket 
tüzetes  vizsgálatra,  a  negyvenes  években  Schott  Artúr 
és  Albert  s  Bechstein,  és  legújabban  Benfey,  Köhler, 
Liebrecht  s  még  számosan  munkálkodtak,  főleg  a  néme- 
tek közül.  Egybevetették  a  különböző  népek  hagyomá- 
nyait, hasonlítgattak  a  legapróbb  részletekig,  s  az  ered- 
mények immár  annyira  elismertetnek,  hogy  a  népek 
őskori  rokonságának  kutatásánál,  a  nyelvészeti  bizony- 
latok mellett,  egész  tekintélylyel  hivatkoznak  a  mesei 
részletek  azonosságaira,  mint  az  ős  rokonság  egyik 
főbizonyságára. 

Azon  különböző  értelmezéseket,  melyek  c  magyará- 
zat körül  eddigelé  megkiséreltettek,  egyenként  ismer- 
tetnem fölösleges  és  meddő  dolog  volna.  Csak  két  né- 
zetről kivánok  tehát  néhány  szót  mondani,  mint  a 
melyek  magyar  íróknál  is  pártolásra  találtak. 

Az  egyik  szerint,  a  mit  Ipolyi  (Magyar  mythologiájsi 
344  1.)  magáénak  vall :  (ca  népmesék  az  ős  vétek  és 
bűnsúly  tudatáról  s  a  majdani,  megváltás  általi  meg- 
szabadulásról létező  hitnek  nyilatkozatai!!).  Ez  tehát 
dogmatikai  értelmezés.  Hogy  lényegileg  mit  tartsunk 
e  magyarázatról,  mely  a  mesék  ős  alapjául  ily  erős  val- 
lásos és  pedig  majdnem  keresztyén  vallási  meggyőző- 
dést állít  föl :  inkább  a  theologia  vagy  emberi  művelődés 
történetéhez,  mintsem  a  mesék  köréhez  tartozó  kérdés. 
Hogy  azonban  a  mesék  közül  igen  sokat,  péld.  mind- 
azokat, melyek  egy-egy  szegény  fiúnak  vagy  leánynak 
szelídség,  bátorság,  ártatlanság,  jó  szív  vagy  jó  sze- 
rencse általi  magasra  jutása  körül  forognak  (pedig  a 
jelvi  meséknek  mondhatni  fele  ily  tárgyú),  innen  meg- 
fejteni nem  lehet,  arról  egy  tekintetre  könnyű  meg- 
győződni. 

A  másik  vélemény  szerint,  melyet  Schott  Albert  állí- 
tott föl,  s  Henszlmann  60  magyarországi  magyar,  tót, 
oláh  mesére  egyenként  és  részletezve  igyekezett  alkal- 

mázni,  —  kivétel  nélkül  minden  jelvi  mese  a  termé- 
szetnek téli  merev  álma  s  tavaszi  újra  éledése  körül 
forog ;  a  mesékben  előforduló  feladatok,  küzdelmek, 
mind  a  napistennek  a  tél  dermesztő  fagya  elleni  har- 
czait  jelképezik;  a  mesék  alakjai,  mint  királyfiak,  király- 
kisasszonyok, tündérek,  sárkányok,  vasorrú  bábák,  tá- 
tosok,  segédállatck  stb.  mind  az  elemeket,  földet,  tüzet, 
vizet,  vagy  az  időszakokat,  telet,  tavaszt,  vagy  a  hide- 
get és  meleget  személyesítik;  ha  hetes  szám  fordul 
elő,  ez  a  hét  napjait,  ha  lizenkettős,  ez  az  év  hónapjait 
jelenti  stb.  • —  Hogy  e  felfogás  lényege  tisztábban  áll- 
jon előttünk,  lássunk  egy  pár  példát. 
^■"  Schott  amaz  ős  mese  alapjait  az  általa  ismert  töm.ér- 
dek  mese  közt  legjobban  feltalálja  a  német  Domröscben 
czímű  mesében.  Eg^^  királynak,  kinek  országában  tizen- 
három fehér  nő  (tündér)  lakik,  leánykája  születvén,  a 
keresztelőre  e  nők  közül  meghív  tizenkettőt,  a  tizen- 
harmadikat azért  nem,  mert  csak  tizenkét  aranytányérja 
van.  A  tündérek  aztán  ajándékokat  adnak  a  gyermek- 
nek:  egyik  ízépséget,  másik  jóságot,  harmadik  szelíd- 
séget, negyedik  gazdagságot  stb.  Már  tizenegy  ki- 
mondja jó  kivánatát,  midőn  a  tizenharmadik,  ki  a  meg 
nem  hívásért  haragszik,  belép  és  megátkozza  a  gyer- 
meket, hogy  1 5  éves  korában  egy  orsó  szúrja  meg 
halálosan.  Ez  átok  ellen  a  tizenegy  tündér,  kik  már  jó 
kivánataikat  kimondták,  semmit  sem  tehet,  de  a  tizen- 
kettediknek még  hatalmában  iU  a  halált  100  éves 
álomra  szelídíteni.  A  leány  aztán  növekszik,  s  15  éves 
korában,  minden  óvatosság  mellett,  egy  orsó  csak- 
ugyan megszúrja,  minek  következtében  mély  álomba 
esik  és  vele  együtt  a  királyi  várban  minden  lény,  em- 
berek, állatok,  leg^^-ek  a  falon,  a  növények,  sőt  a  kony- 
hai tűz  is ;  és  az  egész  várat  sűrű  töviskerítés  növi 
körül.  Több  szerelmes  királyfi  igyekezik  a  tüskekerí- 
tésen behatolni,  de  lehetetlen ;  végre  száz  év  elteltével 
megjelenik  eg)^  királyfi,  betör,  megleli  a  leányt,  meg- 
csókolja s  ez  által  életre  hozza:  az  ő  ébredtével  pedig 
az  egész  vár  újra  fölébred,  a  lovak  ugrálnak,  a  szakács 

főz,  a  tűz  lobogni  kezd  stb.  —  Már  a  Grimmck  kimu- 
tatták c  mese  nevezetes  voJtát :  rokon  ez  az  Edda 
mondabeli  Brunhild  meséjével,  ki  hasonló  álon^ban  van 
egy  tűzzel  körüllobogott  várban,  s  kit  hasonlóan  ment 
meg  a  hős  Sigurd ;  rokona  az  olasz  Pentameronnak, 
s  a  franczia  Perrault-gyűjteménynek  is  egy-egy  me- 
séje. A  magyarban  csak  igen  kevés  rokonságot  lelek 
Merényi  egyik  meséjében,  hol  egy  fél  kigyóvá  bűvölt 
királyfit  kővé  vált  várával  és  népével  együtt  hasonlóan 
ment  meg  egy  csókja  által  egy  királyleány.  Tehát  a 
mese  jelképi  értelmét  Schott  így  magyarázza ;  az  alvó 
leány  jelképezi  a  virág-istent,  vagy  tavasz-istent;  őt  a 
tél -isten,  kit  itt  a  meg  nem  hivott  tizenharmadik  tündér 
személyesít,  mély  és  dermedt  álomba  varázsolja,  s  ez 
mindaddig  tart,  míg  a  nap-isten  (itt  a  szerelmes  királyfi^ 
meg  nem  jelenik  és  fölmelegítő  csókja  (napsugarak) 
által  meg  nem  váltja.  A  mint  latjuk,  a  magyarázat,  ezen 
mesére  alkalmazva,  mind  aesíhetikailag  igen  szép,  mind 
az  ős  alak  valószínűsége  tekintetében  igen  elfogadható, 
habár  a  1 3  tündér  megjelenése,  ajándékaik,  melyek 
egészen  másnemű,  allegóriái  jelentőséggel  birnak,  az- 
tán a  gonosz  tündér  átkának  a  jó  tündér  általi  enyhí- 
tése mind  megfejtetlenül  maradnak,  s  több  fontos  rész- 
let, melyeknek  pedig  az  előbbi  részletekkel  egykorú- 
ságát  s  ős  eredetét  kétségbe  vonni  semmi  alap  sincs, 
későbbi  sallangoknak  állíttatik  is. 

Mondám  azonban,  hogy  a  Dornrőschen  azon  mese, 
melyben  a  Schctt-féle  elmélí'^t  leg+isztábban  föltalálja 
amaz  ős  alak  nyomát.  A  többi  fajú  meséken  nagy  erő- 
szakot kell  végbevinni,  hogy  az  alakhoz  simuljanak. 
■]  Lássuk  például  a  Kisfaludy-Társaság  gyűjteményé- 
nek Szóló  szőlő,  mosolygó  alma,  csengő  baraczk  czímű 
meséjét,  melyet  Henszlmann  a  magyar  mesék  közt 
legelső  helyen  hoz  fel,  melyre  nézve  tehát  a  magya- 
rázat nem  tartozik  a  kevésbbé  sikerültek  közé.  Egy 
atya  vásárba  indulván,  három  leánya  közül  kettő  drága 
ruhákat,  a  legifjabb  pedig  szóló  szőlőt,  mosolygó  almát 
és  csengő  baraczkot  kér  ajándékul  hozni.    Ez  utóbbia- 

kat  az  apa  sehol  sem  talál,  s  szomorúan  haza  indul. 
Útjában  elakad,  s  egy  sertés  csak  úgy  szabadítja  ki, 
ha  neki  adja  legifjabb  leányát.  Az  apa  kénytelen  oda- 
adni ;  a  sertés  elveszi  a  leányt,  de  a  nászéjen  gyönyörű 
ifjúvá  változik,  pompás  kertbe  vezeti  aráját,  hol  ez  a 
kivánt  gyümölcsöket  fölleli.  A  magyarázat  szerint  itt 
a  sertés  a  tél-isten,  a  leány  pedig  egy  személyben  nap- 
isten és  virág-isten  is;  s  azután  a  visszabüvölés  foly- 
tán a  sertés  válik  nap- istenné,  ki  a  leányt,  a  virág- 
istent, kimenti. 

Kell-e  fejtegetnem,  hogy  ezen  egész  magyarázat,  a 
nap-istennek  és  virág-istennek  egy  személyben  szemé- 
lycsítése,  s  aztán  a  személyesítésnek  váltakozása  mily 
erőltetett?  Pedig,  mint  említem,  ez  egyike  azon  me- 
séknek, melyekben  ama  magyarázat  legjobban  fölta- 
lálni véli  az  ős  alakot.  Hát  még  azokat  a  meséket,  a 
melyekben  az  ártatlanság  megjutalmazása,  a  bántalma- 
zott árva  fiú  vagy  mostoha  leány  boldoggá  létele  (pél- 
dául Merényi  IJ.  8.  V].  6.,  Arany  ii..  Pap  5.,  Kriza 
2.,  5.  stb.),  a  jószívű,  adakozó  fiúnak  magas  rangba  ju- 
tása az  alapeszme,  szóval  a  mesék  azon  nagyobb  több- 
ségét, melyekben  még  csak  nyoma  sincs  az  átbüvölt 
álomnak,  mily  Prokrustes- ágyba  kell  szorítani,  hogy  az 
értelmezéshez  csak  némileg  is  hozzá  illjenek.  S  aztán, 
magában  véve  is,  mily  egyoldalú  vélekedés,  hogy  az 
ős  népek  azon  legelső  költői,  kik  élénk  képzcletökkel 
az  ős  mythos  első  csiráit  teremték,  a  roppant  termé- 
szetben semmi  egyebet  i.ieg  nem  figyeltek  s  jelképileg 
mesékké  nem  alakítottak  volna,  mint  a  természet  téli 
álmát  s  nyári  újraéledését.  A  körültünk  levő  világ  ala- 
kulása, kormányoztatása,  a  hegyek  és  vizek,  növények 
és  állatok  keletkezése,  a  megdöbbentő  mennydörgés, 
az  elragadóan  szép  szivárvány,  a  nappal  és  éjjel  válta- 
kozása, aztán  az  ember  eredete  s  halál  általi  megsem- 
misülése és  ezer  ily  tárgy  nem  közelebbről  s  nem 
inkább  megkapják-e  a  természeti  embernek  mind  kép- 
zeletét, mind  értelme  elmélkedését,  mint  a  tél  der- 
mesztő hatása?  Sőt  én  azt  hiszem,  hogy  a  téJ-,  nyár-  s 

virág-istcnnck  ily  pcrsoni fi cáti ójához,  a  mi  inkább  el- 
vont eszme  már,  az  emberi  szellem  fejlődésének  má- 
sodik foka  volt  szükséges,  s  ezért  amaz  elméletet,  — 
bár  kétségtelen,  hogy  néhány  igen  elterjedt  mesére 
feltűnően  alkalmazható,  —  ős  alapnak  nem  tartom.  ^ 

Mindkét  magyarázatnak  pedig  —  mind  a  dogmainak, 
melyet  Jpolyi,  mind  az  astralisnak,  melyet  Henszlmann 
alkalmazott  —  lényeges  hibája  az,  hogy  minden  me- 
sére akarják  alkalmazni,  a  mi  néhányra  illik.  Az  álta- 
lánosítási törekvés  szokott  tévedése  ez  is. 

Midőn  azonban  a  jelvi  mesék  fentebbi  magyaráza- 
tait el  nem  fogadom,  nem  szándékom  helyettök  más 
ős  alapot  keresni.  En  miuden  ily  irányú  kisérletet  csak 
többé-kevésbbé  sikerült,  de  —  mert  az  egyes  mesék 
alapeszméje  sokszor  egymástól  igen  eltér,  s  e  mellett 
épen  oly  kevéssé  kutatható  ki,  mint  egy  költeménynél 
az  annak  alapul  szolgáló  legelső  gondolatszikra,  —  egy- 
oldalú és  hiányos  föltevésnek  tartok.  Miként  bármely 
tárgy  körüli  fejtegetésnél,  úgy  a  mythologiai  kutatás- 
nál is  igen  helytelen  a  merev,  egyetlen  szempontból 
való  vizsgálat;  s  ha  meséinket  egyetlen  ős  alapra  akar- 
juk visszakényszeríteni,  nem  kisebb  botlást  követünk 
el,  mint  Creuzer  Fridrik,  a  híres  német  mytholog,  ki 
az  ős  mysteriumokban  a  töi'ténelmi  és  hőskori  vonat- 
kozásokat tekintetbe  nem  véve,  csak  csillagászati  és 
természeti  alapokat  látott,  s  ki  még  az  ]liász-  és  Odys- 
széától  is  megtagadott  minden  történelmi  alapot,  tel- 
jesen öntudatos,  csupán  képzeleti  költeményeknek  ál- 
lítá  őket  és  vitatta,  hogy  azok  sem  a  nép  uralkodó 
vallását,  sem  a  nemzeti  szokásokat  nem  vették  tekin- 
tetbe, sőt  olykor  egyenes  ellentétbe  jöttek  ezekkel. 

Nagyon  figyelmesen  meg  kell  tehát  különböztetnünk 
a  jelvi  meséket  azon  források  szerint,  melyekből  eredni 
látszanak.  E  forrás-kutatás  még  bizonytalanabb  ered- 
ményű ugyan,  mint  a  Nilus  kútfőjének  nyomozása,  de 
ha  a  legelső  eredetet  el  nem  érjük  is,  néhány  ágat 
már  megkülönböztethetünk  s  egyelőre  ez  elég. 

Hogy  a  népmesék   nem  csupa  képzeletcsapongások, 

hanem  bennök,  Grimm  Vilmos  szavaiként,  mint  fa  fű 
közzé  szóródott  apró  drágakő-darabkák,  melyeket  ki- 
szemelgetni nehéz,  egy  ős  cultus  maradványai  rejle- 
nekD,  ma  már  alig  fogja  valaki  kétségbevonni.  Én  azon- 
ban ezenfelül  nemcsak  azt  az  igénytelen  füvet  —  a 
népmesék  alakját  —  tartom  igen  szépnek  s  figyel- 
münket megérdemlőnek,  hanem  ez  elszóródott  drága- 
köveket is  szeretem  lehetőleg  megkülönböztetni. 
^^  Magyar  jelvi  meséinkben  —  a  mint  ezek  a  megne- 
vezett gyűjteményekben  közöltetnek  —  ötféle  egy- 
mástól külön  jelölhető  anyagot  találunk. 

Vannak  tisztán  költészeti  részletek,  melyek  valamely 
vallási  maradványokkal  csak  külsőleg  kötvék  össze. 
?:  Van  keresztyén  vallási  költészet. 
"Vannak,  harmadszor,  hősmondai  részletek,  sőt  egész 
mesék  is. 

S  végre  a  negyedik  és  ötödik  elem  az  indogermán 
és  az  altáji  népek  ős  vallásának  homályos  maradványai. 

Egyenként  sorozni  a  meséket  ezen  osztályokba  igen 
sok  tért  venne  igénybe ;  csak  példákat  hozok  föl  az 
egyes  osztályokhoz. 

A  költői  alakítás  mindenben,  a  mi  a  nép  ajkán  forog, 
folytonos  és  szakadatlan.  Az  egyes  elbeszélők  fölfogása, 
értelme,  aesthetikai  érzéke  lazábbá  vagy  tömörebbé 
teszi  az  elbeszélést,  kifelejt  vagy  pótol  valamit,  össze- 
elegyíti a  különböző  mesék  alkatrészeit,  szóval  idomít 
s  ugyanazon  anyagot  ezerféle  alakba  öltözteti.  Ha- 
sonló —  de  sokkal  szembeötlőbb,  mert  egészen  jelleggé 
válik  —  az  idomítás  a  nemzeteknél  vagy  népfajoknál, 
sőt  egyes  osztályoknál  is.  Valamely  nemzet  elbeszé- 
lési modorára  rendkívül  befolyással  van  szokásain,  kor- 
mányszerkezetén, életmódján  kívül  maga  az  égalji  és 
geographiai  fekvés  is.  Elmés  észrevétele  egy  német 
nyelvésznek,  hogy  a  délszakibb  nyelvekben  azért  sok 
a  magánhangzó,  mert  a  hőségben  gyakran  kell  lélek- 
zeni,  s  az  éjszaki  nyelvekben  azért  kevés,  azért  tor- 
lódnak össze  a  mássalhagzók,  mert  a  ködös,  hideg  lég 
beszívása  kellemetlen.  Csaknem   hasonló   a  viszony  az 

clbcszcJésckben  is,  meglehet  ugyanazon  okbóJ.  A  déli 
népek  elbeszélései  hosszak,  leirók,  részletezők,  kinyújt- 
ják az  alkatrészeket;  a  hideg  égalj  lakói  röviden,  szag- 
gatottan mesélnek.  Ki  ne  ismerné  az  arab  Ezeregy- 
éjszakáxl  Egy  óriási  mese  keretébe  van  foglalva  az 
egész,  s  az  egyes  mesék,  egymásba  illesztgetve,  bok- 
rosán és  végtelen  lánczolatban  folynak  megszakadat- 
lanuJ.  Hasonló  szerkezete  van  az  ind  Páncsatántrán^ik, 
mely  csupa  egymásba  skatulyázott  mesékből  áll.  Az 
olasz  Slraparola  Éjei  nem  kevésbbé  tanúsítják  ama 
részletező  elbeszélést.  Ellenben  a  skandináv,  svéd,  dán, 
angol,  sőt  a  német  mesék  is  rövidek,  egyetlen  cselek- 
vényt  beszélnek  el  és  episodot  nem  szőnek  bele  soha  ; 
s  minél  éjszakibb  a  nép,  annál  kevésbbé  ;  a  skandináv 
mesék  már  egész  a  homályosságig  rövidek  és  szakado- 
zottak.  Mondhatni,  hogy  maga  az  előadás  is  kifejezi : 
amott  azon  kéjes  heverést,  melyben  a  sátora  szőnye- 
gén pihenő  arab  ébren  álmadozik,  s  álmait  a  legapróbb 
részletekig  mesébe  szövi  ;  emitt  a  didergést,  melylyel 
a  hosszú  hideg  téli  éjben  Scandinávia  lakója  egy-egy 
rejtelmes  mesét  félve  és  reszketve  elmond,  csak  annyit 
adva  belőle  elő,  a  mennyi  szükséges,  hogy  a  hallgató 
phantasiáját  a  részletek  körüli  elmélkedésre  mintegy 
útbaigazítsa. 

Nemcsak  a  mesékre  terjeszthető  ki  e  megjegyzés : 
ott  van  éjszakon  Ossián,  délen  Homér,  vagy  a  svéd- 
dán balladák,  s  az  olasz  és  spanyol  románczok ;  az 
előadás  mindenikben  hasonlót  mutat.  Sőt  a  finn  és 
vogul  népköltészet  körül  ta'án  egy  sajátságos  nyomra 
is  vezethet  ez  észrevétel.  Tudjuk,  hogy  minden  népnél 
a  kötött  beszedi  hagyományok  változatlanul  maradnak 
századokon  át,  míg  a  prózai  elbeszélés  folytonosan 
alakul.  A  finn  és  vogul  népek  e  kétnemű  hagyományai 
feltűnő  ellentétet  mutatnak :  a  prózai  elbeszélés  rövid, 
olykor  a  homályosságig,  a  költői  énekek  ellenben  min- 
den gondolatot  ú.  n.  ((bokrosa  kifejezésekkel,  vagyis 
a  legszaporább  szóhalmazzal  nyújtanak  el.  —  Nem 
lehetne-e   talsn    ez    is    egy   bizonyság  arra,  hoqy  ama 

népek,  mikor  első  énekeik  keletkeztek,  még  nem  lak- 
tak mostani  hideg  tanyáikon,  a  hol  ma  már  ős  mon- 
dáikat  ők   is  oly  szakadozott  mondatokban  regélik  cl. 

Magyar  meséinkben  főleg  a  bonyolódottság  az,  mi 
a  környező  szomszédnépek  meséitől  elüt.  Ezek  egyike 
sem  fűzi  úgy  össze-vissza  a  kölönböző  alkatrészeket, 
mint  a  magyar  nép,  kivált  az  alföldi,  a  németeknél 
inkább  kifeled  valamit  az  elbeszélő,  s  a  Grimmck  szá- 
mos mesénél  fölemlítik,  hogy  azt  két  meséből  ők  alkot- 
ák  össze;  magyar  gyűjtőinknek  pedig  épen  a  hosszú 
nesékkel  s  ezeknek  egymást  kergető  bonyodalmaival 
gyűlik  meg  a  bajuk.  E  körülmény  okának  azonban  nem 
azt  tartom,  a  mit  Henszlmann,  ki  ebben  elegbizto- 
sabb  (í)  jelét  látja  annak,  hogy  meséink  más  népeknek 
már  meglevő  meséiből  eredtek)),  mert  hiszen  c  véle- 
ménynek mind  a  logika,  mind  a  mesék  elterjedése 
körüli  minden  tapasztalat  ellent  mond  —  hanem  oká- 
nak tartom  inkább  népünk  pásztorias,  tanyai,  gyakori 
dologtalan  estvékkel  járó  életmódját  s  természetes  hall- 
gatag jdlemét,  mely  az  elbeszélések  végig  hallgatásá- 
ban igen  türelmessé  teszi. 

Ez  a  befolyás  tehát  minden  fajú,  minden  tárgyú 
népmesénél  meg  van,  s  ugyanazon  mese  részleteit  ezer 
alakba  szövi,  fonja  az  egyes  elbeszélők  nagyobb  vagy 
kisebb  találékonysága,  idomító    s    emlékező   tehetsége. 

De  nemcsak  itt,  a  külalakon  mutatható  ki  a  nép 
aesthetjkai  működése,  hanem  magára  az  anyagra  is  mó- 
dosító, sőt  olykor  teremtő  hatással  bir  az. 

A  naiv,  örökös  költői  igazságszolgáltatás,  a  mindig 
vidám  bevégzés,  melynél  a  jók  a  jutalmat,  a  gonoszok 
büntetésüket  elkerülhetetlenül  elérik,  világosan  sesthe- 
tikai  Ízlés  következményei.  Sajátságos,  hogy  míg  a  nép 
egyéb  elbeszéléseiben,  a  mondákban,  balladákban,  az 
egy-két  legendában,  tragikai  végződés  elégszer  fordul 
eJő,~^a  mesék  mindig  házasságra  ütnek  ki,  mint  a  mo- 
dern vígjáték.  Oka  ennek  az  lehet,  hogy  amazok  meg- 
történt eseményből  fejlődhettek  ki,  s  némileg  ilyenként 
járnak    folyvást ;  ezek   ellenben    puszta   gyönyörködte- 

tcsül  beszélt  költemények,  s  az  egyszerű  ízlés  szereti, 
hogy  ki-ki  kapja  meg  végüJ,  a  mit  érdemel.  Bizony  a 
tragikumot  aífectáló  novellaírók  tanulhatnának  innen 
annyit,  hogy  ne  öljenek  meg  minden  igaz  ok  nélkül 
holmi  ártatlan  szerelmeseket. 

így  lazít  vagy  tömörít  az  élő  nép  elődeinek  mythi- 
kus  hagyományain.  De  teremt  is  hozzájuk  egészen  új 
részleteket.  Hiszen  tulajdonképen  csupa  xsthetikai  al- 
kotás, merő  költészet  az  egész  mythologia  is  :  dúsabb 
képzeletű  emberek  elmélyedtek  a  világ  isieni  kormány- 
zata körüli  elmélkedésben,  s  az  égalj,  a  hőmérsék,  a 
föld  termékei,  a  kifejlett  népi  szokások  különbözősége, 
a  magasabb  vagy  csekélyebb  műveltségi  fok,  a  helyi 
viszonyok  befolyása  mellett  alakult  a  skandináv  vagy 
görög,  aegypti  vagy  buddha  mythologia.  A  koptoknál  a 
krokodil,  a  finneknél  a  medve  volt  a  legfélelmesebb 
állat ;  a  költői  képzelet  isteneket  alkotott  belőlök. 

Ám  e  költészet  még  sem  tartozik  már  az  aisthetika 
országába,  mert  ezt  a  positiv  felfogás  valódi  vallássá, 
teljes  hiedelemmé  emelte  s  vizsgálatunknál  előtérbe 
kell  lépnie  a  művelődés  történeti  szempontnak. 

Vannak  azonban  világos  példák,  a  hol  a  csodás  ele- 
mek egészen  a  költészet  termékei,  s  világosan  meg  is 
látszik  rajtok,  hogyan  lettek  az  első  természetes  alap- 
gondolatból csudás  vonásokká.  Ilyen  a  hó-leány  törté- 
netében a  varázstükör,  mely  a  gonosz  mostoha  király- 
nénak, ki  gyermekét,  mert  nála  szebb,  el  akarja  vesz- 
teni, mindig  megmondja,  van-e  oly  szép  nő  a  világon, 
mint  ő.  A  hiú  királyné  tükre  elé  áll  s  kérdezi  :  édes 
tükröm,  van-e  s.Tebb  teremtése  nálam  az  istennek? 
A  tükör  felel :  te  is  szép  vagy,  de  a  leányod  hétszerte 
szebb.  A  királyné  erdőre  téteti  ki  a  leányát,  de  itt 
tizenkét  zsivány  (német  változatban  erdei  törpék,  me- 
lyek azonban  magyar  meséinkben  soha  elő  nem  for- 
dulnak) reá  talál,  s  megmentik.  Majd  egy  vén  banya 
különböző  szerekkel  igyekszik  a  leányt  megmérgezni, 
s  midőn  ezektől  ájulásban  fekszik,  a  tükör  mindig  azt 
feleli   a  királynénak,  hogy    nincs  szebb  nála  a  világon  ; 

mikor  pedig  a  Jeány  újra  föleszmél,  a  tükör  ismét  meg- 
mondja, hogy  leánya  még  hctvenhétszcrte  szebb. 

oSpJeglein,   Spieglcin  an   der  Wand, 

Wer  ist  die   Schönste  im  ganzen   Land?» 

ííFrau   Königjn,   Ihr  seid  die   Schönste  hier, 

Aber  Schneewittchen  ist  tausendmal   schöner  als  Ihr.)' 

Mily  világosan  meglátszik  itt,  hogy  a  tükör  felelge- 
tése csak  a  hiú  nő  eszmemenetét,  tépelődései  tünteti 
elő,  hogy  tehát  az  egész  csak  költői  alkotás. 

Hasonlóan  csak  költői  jelképies  nagyításból  szár- 
maztak a  mindenkit  megtánczoltató  hegedű,  melynek 
szavára  embereknek,  állatoknak  leikök  szakadtáig  tán- 
czolni  kell,  —  a  tengerlépő  czipő,  a  láthatatlanító  kö- 
peny vagy  kendő,  - —  a  magától  vagdalózó  kard  (Maj- 
láth  3.  sz.  Kriza  442.)  vagy  magában  verekedő  bot  s 
kalapács  (Gaál  2.,  Gaál  42.,  Grimm  36.),  —  a  mindent 
lelövő  puska,  (Gaál  42.)  —  mindannyi  pusztán  költői 
nagyítása  az  illető  eszközök  természetes  tulajdonságai- 
nak. Ilyen  eredetű  az  átidomulásoknak  némely  faja. 
Magok  az  átidomulások,  részint  halál  után,  tehát  né- 
mileg metempszüchosisilag,  részint  különböző  bűverők 
által  már  ez  életben,  igen  gyakran  fordulnak  elő  me- 
séinkben, így  változik  a  kútba  dobott  tündérleány 
aranyhallá,  azután  ennek  pikkelyéből  fává,  ennek  egy 
forgácsából  újra  leánynyá.  (Merényi  111.  162.,  Arany 
137.)- —  a  királykisasszony  gyűrűvé  és  vissza  (Mer.  111. 
J09.);  —  a  boszorkány  leányai  lóvá  s  aztán  birkává, 
nyúllá  és  csirkévé,  a  hősnek  tátosa  pedig  ehhez  mérten 
farkassá,  agárrá,  patkánynyá  (Merényi  IV.  40 ;  rokon 
Erdélyi  2.)  —  tündérleányok  hattyúvá  (Arany  46.)  — 
a  kis  fiú  az  őz  nyomából  ivott  víztől  őzzé  (Arany  103. 
Népd.  111.  9.  ;  rokon  Grimm  11.)  —  az  üldöző  boszor- 
kány felleggé  (Mer.  IV.  48.)  vagy  csábító  de  mérges 
forrássá  s  gyümölcsfává  (Népd.  111.  231.),  a  szegény  em- 
ber gyermekei  varjúvá  (Mer.  VI.  5.,  Majláth  5.,  Grimm 
25.,  93,)  —  a  vándorló  hős  többféle  állattá,  sas,  hal, 
hangya,    farkas   alakban    (Gaál   1.    1 25.)  stb.  —  Mind- 

ezekre  okvetlenül  volt  befolyása  a  mythologiai  hagyo- 
mány mellett  az  32sthetikai  ízlésnek  is.  De  van  aztán 
olyan  átidomulás  is,  mely  tisztán  költészet.  Például 
midőn  a  megölt  anya  sírjából  is  eljár  aranykacsa  vagy 
galamb  képében  gyermekét  bepólyázgatni,  kedves  férjét 
végig-végig  siratgatni.  (Arany  107.,  1  1  3.,  1.,  Grimm  1  1.). 
Vagy  a  tündérleány  meséje,  kit  egy  czigányasszony 
megöl,  hogy  helyette  királynévá  ő  legyen ;  a  meggyil- 
kolt poraiból  fa  nő,  s  ennek  két  ága,  mikor  a  király 
és  a  gonosz  új  királyné  alatta  ülnek,  beszédet  kezd 
egymással  ;  a  király  fölötti  ág  örömmel  terjeszti  reá 
árnyékát,  a  királyné  fölötti  pedig  azt  mondja,  inkább 
kiszáradna,  mint  árnyékot  adjon  neki  ;  majd  két  ágyat 
csináltatnak  a  fából,  s  a  király  ágya  nem  is  érzi,  hogy 
a  király  rajta  fekszik,  a  királynéé  pedig  majd  lesza- 
kad. ]ly  sesthetikai  átalakítás  a  jávorfácska  meséje  (ki- 
dolgozta Tompa.  Versei  111.  k.  1 38.)  :  három  király- 
leány epret  szed  atyjoknak ;  a  legkisebb  leány  kosara 
legelőbb  megtelik,  s  ezért  nénjei  irigységből  megölik, 
s  egy  jávorfa  alá  temetik  őt.  A  fából  új  sarj  nő  ki,  ezt 
egy  pásztorfiú  levágja  furulyának,  s  a  furulya  hangja 
dallamosan  szól : 

Fújjad,   fújjad  én   kedvesem. 
Én  is  voltam  király  leánya. 
De  most  vagyok  jávorfácska. 
Jávorfából   furulyácska. 

Mikor  pedig  a  csodálatos  furulyát  a  királyhoz  fölviszi, 
s  a  leányok  kezdik  fújni,  az  első  sor  megváltozik: 
((Fújjad,  fújjad  én  gyilkosom ..  .>»>  Hasonló  mese  van 
Grimmnél  (28.  sz.) :  két  fitestvér  kiindul  egy  pusztító 
vadkan  megölésére ;  míg  az  öregebb  egy  korcsmában 
dőzsöl,  az  ifjabb  elpusztítja  a  vadat ;  irigy  bátyja  azon- 
ban egy  hídról  a  vízbe  taszítja,  az  érdemet  magának 
tulajdonítja  s  ezért  övé  lesz  a  királyleány.  Egyszer  az- 
tán egy  arra  járó  pásztor  megtalálja  a  megölt  fiú  csont- 
jait és  sípjához  fúvókat  csinál  belőlök ;  a  síp  kifújja  a 
történeteket : 

..  Ach   du   Jíebcs    Hirtelcin, 

Du   blSst  2uf  meincm    Knöchelein. 

Mcjn   Brúder   hat  mich  crschlagen, 

Unter  dcr   Brűckc   begraben, 

Um  das   wiJde   Schwein, 

Für   des   Königs   Töchterlein.* 

Mi  aztán  itt  is  kideríti  a  gyilkosságot.  Alapjában  ha- 
sonló ezekhez,  de  már  tréfás  elemekkel  is  vegyítve  Pap 
Gyulánál  a  Jártár  varjú  czímű  :  egy  anya  megöli  kicsi 
fiát,  azután  megfőzi  s  kiküldi  férjének  a  mezőre ;  a  férje 
meg  is  eszi ;  a  kis  fiú  kis  nővére  pedig  összeszedi  a 
csontokat  s  egy  odúba  rejti,  hol  nemsokára  kikölti  egy 
varjú.  Ekkor  a  kis  fiú  kiül  az  odú  szélérc  s  ott  da- 
lolgat : 

íAnyám  öli,  apám  c$z\. 
Néném   csontocskámat  szedegeti. 
Gyolcsruhába  kötögeti 
Odúcskába  tevcgeti, 
Jártár  varjú  vagyok  én.» 

Meghallgatja  ezt  egy  mentés  ember,  a  dal  annyira 
megtetszik  neki,  hogy  a  kis  fiúnak  adja  mentéjét;  az- 
után egy  mankós  mankót  s  egy  molnár  malomkövet  ád 
neki.  Ezekkel  apja  házára  száll,  s  ott  is  elkezdi  dúdolni 
a  nótát.  Kimegy  előbb  nénje,  ennek  odaadja  a  mentét; 
azután  atyja,  ennek  a  mankót,  hadd  legyen  vénségé- 
ben mire  támaszkodnia ;  s  végre  anyja,  ezt  agyonüti  a 
malomkővel. 

Feltűnő  mindháromban  a  verses  alak,  a  mi  bizo- 
nyára a  furulyázást  vagy  dalolást  igyekezik  kiemelni. 
De  még  feltűnőbb  az,  hogy  a  megölt  gyermek  nem 
támad  föl,  s  csupán  a  boszú  által  adatik  költői  igaz- 
ságszolgáltatás ;  —  a  mi  igen  ritka  sajátság  a  mesék- 
ben, s  a  mit  én  itt  a  keresztyén  vallás  túlvilági  bol- 
dogságot Ígérő,  vigaszteljes  elvei  befolyásának  tartok. 
Ezen  hivő  megnyugvás  még  erősebben  kiemelkedik 
Kriza:  Megölő  Istefán  czímű  meséjében,  melyet  mind- 
járt alább  bemutatok. 

Mert  bár  a  tisztán  költészeti  vonásokat  csak  halává- 

nyan  vázolhatám   a   teJhozott    néhány   példában,    ideje 
áttérnem  a  keresztyénies  részletekhez. 

A  biblia  s  a  szent  atyák  tanainak  mintegy  költői 
idomítása  fölismerhető,  miként  mondám,  nemcsak  egyes 
vonásoknál,  hanem  olykor  egész  mesén  is :  bár  ahhoz 
képest,  hogy  mily  régóta  uralg  a  keresztyén  vallás, 
Európa  népeinél  azon  befolyásnak  nyoma  csak  igen 
kevés  mesében  vehető  észre.  Ennek  különben  igen 
természetes  oka  magának  a  vallásnak  alapelveiben 
fekszik.  A  természet  vallása  jelképies  költészetre,  per- 
sonificatiókra  vezet ;  a  polythcismus  emberi  alakot  ád 
isteneinek,  nymphákkal  és  syrénekkel  népesíti  meg  a 
ligeteket,  érzéki  kalandokat  regél  Zeusről  vagy  Vish- 
nujáról  (ind);  de  a  keresztyén  nép  költészete  a  szent- 
háromságnak titkos  fátyolát  érinteni  nem  meri,  s  imádva 
hallgat  a  mindenütt  jelenlévő  és  így  képzelhetetlen 
istenről,  kit  ha  olykor  a  germán  népköltészet  délczeg 
férfiúnak,  mi  magyarok  pedig  szakálos  ősz  agg  em- 
bernek képzelünk  is,  ez  világosan  saját  őskori  vallá- 
sunknak mindeddig  elenyészni  nem  tudott  maradványa. 
A  keresztyén  vallás  sémi  fejlődésű,  s  a  sémi  népek- 
nél —  Mózes,  Jézus,  Mahomet  tanaiban,  ha  fejlett 
is  ki  a  monotheísmus  egy,  igaz,  mindenható  istene 
mellett  még  némi  angyali  s  ördögi  kar,  vagy  határo- 
zatlan hit  a  dzsinekről  és  perükről,  mind  ezek  igen 
messze  állanak  akár  a  görög-római  sirénektől,  akár  a 
germán  népek  fee  és  ebefeneitől,  vagy  a  mi  tündéreink 
5  például  a  finnek  llmatai*,  Eteletár  stb.  nevű,  légies, 
ködben,  szélen,  hajnallal,  léggel  repdeső  szellemi  lé- 
nyeitől. A  sémi  népek  tündérei  csak  egy  testületet, 
szolgáló  chorust  képeznek  ;  egyenként,  ha  nevök  van 
is  (pl.  az  angyalok  közül  néhánynak),  de  egyéniségök 
külön  kidomborítva  nincs,  s  ha  olykor  a  hagyomány 
egy-egy  angyalt  vagy  dzsint  az  emberek  közt  szere- 
peltet, az  alak  és  megjelenés  mindig  egyforma,  hogy 
az  egyesek  közt  különbséget  tenni  nem  lehet,  külde- 
tésök  inkább  az  értelemé,  mint  a  képzeleté;  alakjok, 
ha  áldást  hoznak,  mindig  tisztes  férfi  vagy  nő  ;  ha  bün- 


15a  Tanulmányok. 

tetni  jőnek,  irgaJmatian  óriás,  vagy  torz,  fekete  em- 
ber. Hog^'an  változtatott  az  értelem  ezen  alakjain  az 
európai  népek  gazdagabb  képzelő  ereje,  hogyan  ke- 
veri őket,  miután  hite  és  az  egyház  éber  ellenőrködése 
nem  engedé  meg  néhány  legendán  kívül  a  komolyabb 
hitregék  alakulhatását  —  legalább  tréfás  kalandokba, 
hogy  dévajkodik  az  ördöggel,  a  halállal,  kit  a  szegény 
ember  rászed.  Krisztussal  és  Péterrel,  sőt  néha  a  sze- 
mélyesített Istennel  is,  alább  a  tréfás  mesék  osztályá- 
nál említem  meg. 

]tt  csak  a  keresztyén  elvek  népköltészeti  idomítására 
mutatok  föl  pár  példát  —  mondhatnám  az  egyedülie- 
ket,  melyeket  találtam,  mert  az  oly  részleteket,  midőn 
például  Ki-isztus  egy  gyermeket  születésekor  megáld, 
s  ez  valóban  királyi  rangra  jut  —  minthogy  bennök 
Krisztusnak  csupán  neve  szerepel,  valamely  más  ván- 
dorló istenség  helyettesítőjéül,  - —  keresztyéni  voná- 
soknak nem  tekinthetjük. 

Legszebb  példája  a  keresztyéni  felfogású  magyar 
meséknek  Krizánál  a  14-.  szám  alatti  Möndölécskék'  Va- 
lódi parabola  és  egyes  vonásai  akárhonnan  mentek  is 
át  a  néphez,  egész  összeállításában  oly  szép,  hogy  e 
nemben  párját  ép  oly  kevéssé  találtam,  mint  a  Júlia 
szép  leány  czímű  székely  néplegendának.  Egy  fiú  szol- 
gálni indul  s  beáll  egy  ősz  öreg  emberhez,  ki  a  mön- 
dölécskék  (bárányok)  órizését  bizza  reá.  Reggel  elindul 
a  fiú,  s  hajtogatja  maga  előtt  a  möndölécskéket.  Leg- 
előbb egy  szép  zöld  rétet  s  azon  egy  sebes  folyó  vizet 
találnak.  A  möndölécskék  átmennek  a  vizén,  s  a  fiú  is 
utánok  megy,  de  a  sebes  folyóvíz  úgy  elsorvasztja  róla 
a  ruhát,  húst,  mindent,  hogy  a  mikor  a  túlpartra  ér, 
csak  a  csontja  s  bőre  marad.  Hanem  a  túlparton  a 
möndölécskék  reá  fújnak,  s  még  szebb  legény  \zsz  be- 
lőle, mint  volt.  Ismét  mennek  a  möndölécskék  s  egy 
rétet  érnek,  melyen  kaszálni  lehetne  a  füvet,  s  mégis 
a  marhák  oly  soványok  rajta,  hogy  a  szél  majd  elfújja 
őket;  azután  más  réthez  érnek,  mely  csupa  kopasz 
föld,  s  a  marhák  mégis  oly  kövérek   rajta,  mint  a  gyú- 

rott  háj.  Innen  egy  erdőbe  jutnak,  hoj  minden  ágon 
egy-egy  csóré  verébfiú  ül,  és  sír-ri  keservesen.  Majd 
egy  kertet  találnék,  melynek  kerítésénél  két  kutya 
marakodik  nagy  dühvel,  de  nem  tudják  egymást  soha 
megharapni ;  azután  egy  tavat,  melyből  egy  asszony 
eg)'  kalappal  mereget,  de  nem  tud  semmit  kimeríteni  ; 
azután  egy  forrást,  mely  döglött  kutya  szájából  buzog 
ki.  Végre  egy  virágos  kertbe  érnek,  hol  a  fiú  meglát 
egy  szép  galambot,  reá  lő,  de  csak  egy  tollát  tudja 
kilőni,  mit  aztán  tarisznyába  tesz  s  hazamegy.  Ott- 
hon az  öreg  ember  ily  magyarázatát  adja  a  látottak- 
nak: ((Az  első  szép  rét  az  ifjúságod,  a  folyam  a  bűn- 
mosó élet  vize,  mely  eddigi  bűneidet  lemosta,  midőn 
ruhádat  és  húsodat  elemészté ;  a  reád  fúvó  möndölécs- 
kék  az  angyalok,  s  a  kegyes  tanítók,  kik  a  bűnből 
megtisztítanak;  a  kövér  füvön  élő  sovány  marhák  a 
gazdag  fösvényeket  jelentik,  kik  magoktól  is  sajnálnak 
valamit:  azok  a  más  világon  is  bőségben  lesznek,  mégis 
éheznek  mindig;  a  sovány  földön  legelő  kövér  marhák 
azt  jelentik,  hogy  a  kik  a  földön  kevésből  is  juttatnak 
a  szegényeknek,  a  másvilágon  kevésből  is  jóizűen  esz- 
nek s  nem  éheznek  ;  a  siró  verébfiak  a  kereszteletlcn 
gyermekeket,  a  marakodó  kutyák  a  pörösködő  atyafia- 
kat jelentik;  a  vízmeregető  asszony  e  földön  vizet  töl- 
tött a  tejbe,  s  ezért  a  tóból  egy  kanál  tejet  kellene  ki- 
halásznia ;  a  döglött  kutya  szájából  folyó  tiszta  forrás 
a  papokat  jelenti,  kiknek  szájából  úgy  foly  a  szép  pré- 
dikáczió,  de  magok  nem  tartják  meg;  a  virágos  kert  a 
mennyország,  melybe  a  bünnélküliek  bejutnak.)) 

A  fiú  ekkor  előmutatja  a  lelőtt  galambtollat  is  ;  a 
galamb  maga  az  öreg  ember  volt,  ki  egész  útján  úgy 
ügyelt  rá,  mint  az  Isten  szokott  az  emberekre;  a  ki 
lőtt  toll  az  ő  kis  újjá,  mit  aztán  oda  is  ragaszt  mind- 
járt helyére.  Ekkor  megajándékozza  a  fiút ;  ez  haza 
megy,  s  hatökrös  gazda  lesz  belőle. 

Nem  merném  állítani,  hogy  ezen  eszmék  eredetiek  a 
székely  népnél :  az  egyes  vonások  közül  egyik  itt,  má- 
sik amott  jó  elő ;  a  kutya  szájából   folyó   tiszta   forrás. 

mint  Kriza  megjegyzi,  már  a  Hármas  históriában  (]].  1 2.) 
dőjő ;  a  kercszteletlen  gyermekekhez  s  a  perelő  atya- 
fiakhoz hasonló  vonásra  Dante  poklában  emlékezem  ;  de 
népmesék  közt  hasonló  alakút  és  tárgyút  sehol  sem  ta- 
láltam. Azonban  e  mese  is  világos  példája,  hogyan  ele- 
gyednek össze  a  különböző  elemek ;  mert  hogy  a  mön- 
dölécskék  rálehelnek  a  fiúra  s  ez  meggyógyul,  már 
teljesen  népmesei  vonás,  a  tátos  paripa  leheletének  tu- 
lajdoníttatván több  mesében  hasonló  bűverő ;  úgyszin- 
tén a  galambból  kilőtt  tollhoz,  mely  miatt  egy  kis  újj 
esonkán  marad,  sok  ily  átbüvöltségnél  van  rokoncszme. 
Az  egész  mese  azonban  valódi  keresztyén  felfogással 
szól  a  mennyországról  s  a  bűnök  büntetéséről,  és  mint 
ilyen,  egyike  a  legszebb  paraboláknak  az  összes  val- 
lási költészetben. 

Másik  hely,  melyben  keresztyén  vonást  látok,  Kriza 
Megölő  Ishfán  czímű  1 8.  számú  meséjének  vége.  Egész- 
ben véve  a  mese  tréfás  szerkezetű,  s  az  ördögök  ki- 
játszása körül  forog,  de  van  benne  egy  erős  vonás. 
Egy  zsiványt  tömérdek  bűne  alól  csak  úgy  igér  egy 
fiatal  pap  feloldozni,  ha  szúette  botját  egy  sziklába 
elültetvén,  térden  csúszva  mindaddig  hordja  rá  egy 
távoli  forrásból  szájában  a  vizet,  míg  kizöldül  s  piros 
almát  terem.  A  fiatal  pap  aztán  pápaságig  emelkedik, 
s  rég  elfeledte  a  bűnös  embert ;  mint  pápa  egyozcr 
arra  utazik,  s  ott  találja  a  sziklából  kinőve  a  pirosló 
almákkal  telt  fát,  melyet  a  zsiványnak  már  csak  kopo- 
nyája őriz,  mert  egyéb  részei  régen  elenyésztek,  s 
csontjai  széthulladoztak.  A  pápa  aztán  feloldja  ót  bű- 
neiből ;  a  csontokat  összeszedeti  és  eltemetteti. 

Lehet-e  a  töredelmes  bűnbánatnak,  s  a  kitartó  ve- 
zeklésnek  szebb  példája?  Sisyphus  és  köve  utoléri-e 
költői  szépségben  ez  egyszerű  mesét  ? 

Itt  azonban  Krizának  egy  tévedését  meg  kell  czá- 
folnom.  ö  azt  állítja,  hogy  gyűjteményének  15 — 20 
számú  meséi,  köztük  e  fentebbi  is,  dlegfrissebb,  alig 
egy  éves  terményei  az  egyszerű  székely  emberek  elmé- 
jének)), —  s  meg  is    nevezi    Fa   Miskát,    mint   JKegöíó 

IsUfán  szerzőjét.  Mennyire  téves  e  vélemény,  kitűnik 
abból,  hogy  ugyanezen  mesét,  egészen  azonosan,  alig 
némi  eltéréssel  Merényi  és  közli  Dunamelléki  Meséi 
között  (11.  k.  7.  sz.),  melyek  még  valamivel  előbb  ke- 
rültek ki  nyomda  alól,  mint  Krizáé.  Ha  állana  Kriza 
véleménye,  hogyan  került  volna  e  mese  oly  hirtelen 
a  székelyföldről  a  Duna  mellé.  Sőt  magát  az  alapesz- 
mét —  de  a  kivitelben  természetesen  a  buddha  vallás 
felfogásával  —  egy  ind  mesében  is  föltaláltam,  mely- 
ben egy  szegény  brahmánnak  hosszas  vezeklése  utáni 
megjutalmazása  abban  áll,  hogy  csontjai  a  Ganges 
szent  hullámaiba  dobatn?k.  A  többi  négy  mesére 
nézve,  melyről  Kriza  azt  véli,  hogy  legfrissebb  termé- 
nyek, hosszas  volna  részletes  egybevetésekbe  ereszked- 
nem, bár  azokkal  rokon  részleteket  is  tudnék  mutatni. 
Hogy  azonban  mily  kevéssé  lehet  bízni  az  ily  nép- 
ncsekészítők  eredetiségében,  vagy  az  egy  más  vidéken 
történt  dolgokként  beszélt  esetek  igaz  voltában,  élén- 
ken figyelmeztetett  engem  reá  egyebek  közt  egy  rövid 
adoma. 

Tudjuk,  hogy  majd  minden  falunak  van  egy-egy 
bűnbakja,  valami  jámbor  ember,  kire  minden  furcsa- 
ságot reá  fognak.  Ilyen  volt  Szalontán  G  .  .  .  Lukács 
becsületes  csizmadia.  Erről  beszélték  egyebek  közt, 
hogy  egyszer  estenden  ki  kellett  állania  a  ház  végére, 
»  elintézni  azt  a  dolgot,  a  mit  a  király  sem  bízhat 
másra.  Épen  eső  esett,  s  az  ereszről  csendesen  csordo- 
gált a  víz ;  ő  csak  ott  áll,  folyvást  hallja  a  víz  csörgé- 
sét, azt  véli,  hogy  annak  ő  az  okozója,  s  ott  áll  egész 
reggelig,  míg  a  följövő  napnál  meglátta  tévedését.  — 
Ez  adomát  azóta  nem  hallottam  soha  ;  mindig  azt 
hittem,  csupa  szalontai  tréfa,  s  ime  a  napokban  reá 
akadtam  egy  török,  egy  középkori  német  s  franczia 
változatára.  A  latin  szövegű  németországi  variatio 
(Bebelnél)  így  van  :  Quidam  ebrius,  dum  noctu  juxta 
aquas  ex  canalibus  proflucntes  minxisset,  cum  laben- 
tis  aquae  strepitum  et  murmura  audiisset  continua 
noete  stetit,    credens  se  urinam  emitterc,  et  illius  stre- 

pentis  sonum  audire.  Meglehet,  hogy  ez  az  együgyű- 
ség több  helyen  s  többekkel  is  megtörténhetett,  de  én 
inkább  hiszem,  bár  kimagyarázni  nem  tudom,  hogy  az 
adoma  terjed  így  el,  valami  módon.  Azonban  ezekről 
alább. 

Mellőzve  egyes  lényegtelen  vonásokat,  melyekben 
csak  némi  külső  máza  van  a  keresztyén  nyomoknak,  mint 
például  azon  részlet,  hogy  a  csodaszörnynyé  változott 
királygyermek  megkereszteltetés  által  felszabadul  az 
átok  alól  —  az  egyetlen  magyar  mese,  mely  keresztyé- 
ni es,  Merényinél  a  \ereszHeány  czímű.  Egy  szegény 
leányt  Szűz  Mária  mint  keresztleányát  magához  fo- 
gadja, s  tizenkét  szoba  tisztitását  bizván  reá,  megtiltja, 
hogy  a  tizenharmadikba  csak  be  is  nézzen.  A  leány 
azonban  kiváncsiságának  nem  állhat  ellent,  betekint  a 
kulcslyukon,  s  látja,  hogy  az  öreg  isten  ott  ül  lángos- 
lobogós  tűz  közt.  A  kicsapó  világosságtól  haja  és  kis 
ujja  megaranyozódnak.  Haza  jön  Szűz  Mária,  s  rögtön 
meglátja,  hogy  a  titkos  szobában  járt,  kérdezni  kezdi, 
hogy  volt-e  benn.  A  leány  csak  hallgat  s  háromszori 
kérdésre  nem  felelvén.  Szűz  Mária  megbünteti,  (íha 
néma  vagy,  hát  némulj  meg)).  Ekkor  egy  szekrénybe 
záratja,  egy  erdőbe  kitéteti,  itt  egy  királyfi  reá  talál, 
hazaviszi,  nőül  veszi.  Mint  királyné  három  gyermeket 
szül  egymásután,  de  mindenikét  elviszi  tőle  a  Szűz 
Mária  ;  híre  terjed,  hogy  a  királyné  maga  eszi  meg 
gyermekeit,  s  ő  nem  tudván  mentegetni  magát,  ezért 
máglyán  akarják  megégetni :  már  lobog  körülötte  a  tűz, 
mikor  Mária  megjelenik,  újra  kérdezi,  hogy  volt-e  a 
tilos  szobában.  A  leány  felel,  hogy  nem  volt,  csak  be- 
nézett, mire  Mária  feloldja  nyelvét,  eloltja  a  tüzet  s 
visszaadja  neki  aranyhajú  gyermekeit.  Alig  van  Euró- 
pában oly  nép,  melynél  e  mesének  némi  váitozása  meg 
nem  volna:  a  hasonlóságokat  kimutatja  Grimm  ]]].  k. 
8.  1.  Én  csak  azt  akartam  kijelölni,  hogy  a  keresztyé- 
niesség  itt  nemcsak  Szűz  Mária  szereplésében,  nem- 
csak azon  erkölcsi  büntetésben  nyilatkozik,  melylyel  a 
makacs  hallgatás  bűnhődik,  hanem  az  Isten  személye  is 

(Grimm ncl  épen  a  Szentháromság)  arany  láng  között, 
emberi  szemnek  láthatatlanul,  mintha  ((ülne  a  cherubi- 
nokonj)  keresztyénies  egyénisítésében  tűnik  föl  s  ez  a 
népmesékben,  tudtommal,  páratlan  vonás. 

A  jelvi  mesék  anyagának  harmadik  fajaként  fentebb 
a  hős  mondai  maradványokat,  melyekben  vallási  nyom 
semmi,  vagy  csak  igen  kevés  van,  jelöltem  ki.  Hogy 
ily  hős  mondák  léteztek,  ez  lehető  legtermészetesebb 
föltevés.  Az  irás  használata  előtti  korban  a  nagy,  hő- 
sies tettek  szájhagyomány  által  maradtak  emlékezet- 
ben, s  minél  tovább  gördültek  az  elbeszélők  ajkain, 
annyival  lettek  a  távol  nimbusban  nemcsak  nagyob- 
bakká,  hanem  csodásakká  s  emberfelettiekké  is,  míg 
végre  egészen  kerek  cselekvénynyé  csiszolódtak.  Ez  a 
legtermészetesebb  processus.  A  jelvi  mesék  legnagyobb 
részében,  hiszem,  hogy  meg  van  a  vallási  nyom  mellett 
a  hősmondai  is  :  a  sárkányokkal  vívó  hősök,  az  óriás 
feladatokat  teljesítő  királyfiak,  a  kísértetes  várak  min- 
den rémeit  bátran  legyőző  vitézek  alakjaira  nézve  niég 
mindig  nagy  kérdés,  mennyiben  pusztán  költői  nagyí- 
tásai mondai  hősök  vitézségeinek.  A  köd  homálya  igen 
égésformáknak  tünteti  föl  a  távoli  tárgyakat ;  csak  a 
körvonalak  s  a  tárgy  tömege  látszik,  a  jellemző  voná- 
sok nem  vehetők  ki.  így  folynak  össze  az  őskor  homá- 
lyában az  emberek  s  istenek  alakjai.  Achillesnek  ugyan- 
azon haragja,  szenvedélye  van,  s  ugyanoly  hős,  mint 
Apolló;  Siegfried  nem  kisebb Thor  istennél  ;  -  a  kü- 
lönbség leginkább  a  halhatatlanságban  található  föl. 
Még  nehezebb  volna  tehát  a  népmesékben  elkülöní- 
teni az  ember-hősök  tetteit  a  vallási  hagyományoktól, 
itt  még  jobban  egybebonyolítvák  azok.  Ezért  e  kettőt 
csak  egybefoglalva  lehet  vizsgálni,  mint  ős  mythosi 
adalékokat.  Azonban  van  egy  pár  mesénk,  melyben 
mondai  vonást  vagy  talán  újabbkori  pótlékot  igen,  de 
vallási  nyomokat  nem  lelek. 

Ilyenek  a  Népd.  I.  köt.  2.  és  111.  k.  8.  szám  alatt 
közölt,  alapjokban  azonos  mesék :  Egy  szegény  ember 
kis  fia  megálmodja  saját  jövőjét,    de   álmát   atyja   előtt 

eltitkolván,  az  elkergeti.  A  magyarok  királya  magához 
veszi  őt,  azonban  álmát  ez  előtt  is  makacsul  eltitkolja, 
miért  aztán  kő  közzé  falazzák.  A  királyleány  szerelmes 
lesz  a  fiúba,  s  egy  nyilason  titkon  táplálja  őt.  Más  már 
rég  cl  is  felejtette  a  fiút,  mikor  egyszer  a  tatár  király 
hét,  teljesen  egyforma  fehér  lovat  küld  a  magyar  ki- 
rályhoz, azzal  az  izenettel,  hogy,  ha  ki  nem  találja, 
melyik  öregebb  a  másiknál,  mily  rendbe  következnek 
egymásután,  egész  országát  felnyársalja.  Tanácsot  senki 
sem  tud  adni,  s  nagy  a  szomorúság  az  országban.  A  be- 
falazott fiú  azonban  megtudván  a  királyleánytól  a  szo- 
morúság okát,  tanácsolja,  hogy  hét  évi  termésű  zabot 
öntsenek  le  sorba  egymás  mellé,  a  lovakat  ereszszék 
reájok,  s  a  mint  régibb  vagy  frissebb  zabra  fognak 
menni,  úgy  következnek  korra  egymásután.  A  tanácsot 
a  leány,  mintha  álmodta  volna,  elmondja  atyjának,  s  a 
talány  meg  van  fejtve.  A  tatár  király  újra  egy  pál- 
czát  küld,  talányul  tűzvén,  hogy  melyik  vége  való 
annak  tőről.  A  fiú  ezt  is  megfejti,  egy  czérnát  köt- 
tetvén annak  közepére,  s  így  a  nehezebb  végét  je- 
lölvén ki  tőről  valónak.  Ekkor  a  tatár  király  nyilát 
sújtja  a  várhoz,  s  kívánja,  hogy  az  hasonló  crőveJ 
visszasújtassék.  Ezt  már  csak  maga  a  fiú  teheti  meg; 
kiszabadítják  tehát  a  falból,  s  oly  erővel  sújtja  visz- 
sza  a  nyilat,  hogy  a  tatárkirály  palotája  megrendül 
bele. 

A  tatárkirály  ekkor  látni  kivánja  a  vitézt ;  ez  tizen- 
ketted magával,  kik  hozzá  az  utolsó  hajszálig  minden- 
ben hasonlók,  el  is  meg}'  a  tatár  királyhoz,  ki  aztán 
semmi  módon  meg  nem  tudja  fejteni,  hogy  tizenkettő- 
jük közül  melyik  a  valódi  hős.  így  végre  a  fiú  párbaj- 
ban megöli  a  tatárt,  hazamegy  s  elveszi  a  királyleányt ; 
így  teljesedvén  be  álma,  mely  épen  ezeket  foglalta 
magában. 

E  mese  csaknem  azonosan  meg  van  Schott  oláh  me- 
séi közt  is  9.  szám  alatt.  Schott  ezt  is  saját  elmélete 
szerint  igyekszik  kimag^^arázni,  s  részint  a  fiúban,  ré- 
szint a  leányban  keresi  hol    a   napistent,    hol   a   virág- 

ist«nt.  Aaonban  azt  a  nevezetességet  már  ő  is  föJemlíti, 
hogy  a  testi  erő  helyett  itt  az  értelmi  felsőség  győz; 
s  figyelmezteti  olvasóit,  hogy  alapeszméjében  van  némi 
rokonság  az  ó-testamentomi  József  történetéhez,  ki 
szintén  álmodik,  szintén  börtönbe  kerül,  s  csodás  ta- 
nácsai által  menekül  ki  onnan.  Mondai  alapjának  kell 
tehát  c  mesének  lenni  ;  eredete  homályba  vész  el,  s 
mint  nyári  égbolton  csak  a  kitömörült  felhőt  látjuk, 
de  a  párákat,  melyekből  alakult,  nem  veszszük  észre, 
itt  is  csak  a  kész  mese  áll  előttünk  szintoly  teljesen 
magyar  és  oláh  alakjában,  mint  az  őskori  zsidó  varia- 
tióban. 

Hasonlóan  mondai  elemű  mesének  látszik  Jí  gróf- 
kisasszony (Népd.  11.  2.)  Három  rabló  jár  egy  grófi 
családhoz,  grófoknak  adván  ki  magokat,  s  mindig  kérik 
a  grófleányt,  hogy  látogassa  meg  őket  erdei  lakásuk- 
ban. Ez  végre  elindul  egyedül,  fölleli  a  kastélyt,  be- 
megy s  száz  lépcsőn  felhaladván,  itt  egy  kalitban  ülő 
madár  figyelmezteti,  hogy  vigyázzon  magára.  A  leány 
azonban  bemegy,  összejárja  a  magányos  szobákat  s 
talál  igen  sok  rablott  tárgyat  és  végre  egy  beretva- 
szüzet.  Ekkor  jönnek  a  rablók  s  a  leány  ágy  alá  búvá 
látja,  hogy  egy  másik  leányt  hoznak,  kifosztják,  s  a 
beretvaszűz  karjaiba  dobják,  mely  aztán  összedara- 
bolja. Erre  a  rablók  lefeküsznek,  a  grófleány  pedig 
szerencsésen  haza  jut,  s  másnap  elfogatja  őket.  Ki 
nem  látja  ebben  egy  rablólovagkori  kaland  nagyított 
vonásait  ?  S  mégis  annyira  el  van  terjedve,  hogy  a 
németeknél  több,  sőt  a  dánoknál  és  hollandoknál  is 
forognak  változatai,  a  mi  legalább  is  nagy  régiségről 
tesz  tanúságot. 

Van  még  magyar  gyűjteményeinkben  részint  ősi, 
részint  újabbnak  látszó  mondai  vonás,  s  aztán  sületlen 
íhistoriaí),  krónikái  is  egy  pár,  de  az  elmondott  két 
példa  legyen  elég  a  mondai  kérdéshez,  melyre  csak 
röviden  akartam  a  figyelmet  felhívni. 
r^TFelosztásomhoz  képest  következnék,  hogy  a  jelvi 
mesék  ős  vallási  részleteiről   szóljak,  s  a  mi  itt  legfon- 

tosabb  kérdés,  kiemeljem,  hogyan  bonyolódnak  a  kü- 
lönböző rokonságok,  mit  és  mennyit  vehettünk  át  az 
indogermán  mesék  anyagából,  s  van-e  nyoma  meséink- 
ben a  finn,  vogul  s  altáji  népek  hagyományaival  rokon 
oly  részleteknek,  melyek  az  európai  népfajoknál  nin- 
csenek meg? 

E  kérdés  azonban  annyi  anyag  fölöíclését,  a  szom- 
szédos, de  nem  rokon,  s  távoli,  de  nyelvre  atyafias 
népek  meséinek,  sot  mondai,  hős-éneki,  krónikái  ha- 
gyományainak oly  részletes  egybevetését  igényli,  hogy 
mindezt  kívül  kell  hagynom  mostani  vizsgálatom  ke- 
retén, mert  hiszen  ez  már  nem  is  annyira  a  mesék, 
mint  inkább  a  mythologiai  kutatás  körébe  vág. 

S  ezzel  áttérek  a  második  osztályhoz. 

A  tanmeséknek  fentebb,  általános  osztályozásomnál 
két  faját  jelöltem  meg. 

Egyiket  azon  mesék  alkotják,  melyek  valamely  er- 
kölcsi vagy  életíapasztalati  oktatás  magvát  foglalják 
magokban;  másikat  azok,  melyek  valamely  lényt  (álla- 
tot, növényt,  stb=)  jellemeznek.  Ez  utóbbi  fajnál  a  köz- 
vetlen didaktikai  irány  nem  mutatható  ugyan  egyene- 
sen ki,  de  már  maga  a  jellemzés  valamely  tárgy  ismer- 
tetését, ez  pedig  tanítást  tartalmazván,  ezt  a  fajt  is 
legalkalmasabb  a  tanmesék  közé  sorozni. 

Mindkét  fajú  mesében  legtöbbször  állatok  viszik  a 
főszerepet,  még  pedig  oly  túlnyomóan,  hogy  a  didak- 
tikai meséket  általában  állatmeséknek  szokás  legtöbb- 
nyire  nevezni.  Ez  elnevezést  azonban  nem  tartom 
szabatosnak.  Mert  egyfelől  az  állatok  a  más  osztályú 
mesékben  is  igen-igen  gyakran  szerepelnek;  például  a 
jelképes  mesékben  a  farkas,  róka,  oroszlán,  medve, 
tigris,  egér-király,  sas-király,  hangya-király,  galamb- 
király, halak  királya,  kígyók  királyának  leánya  stb.,  — 
mindannyi  mind  segédállat,  vagy  a  béka,  disznó,  kígyó, 
hattyú,  galamb,  mint  átbűvöltségi  alakok ;  sőt  van  a 
mesék  között  egy  egész  génre  —  miket  én  a  furcsasá- 
gok közé  soi'ozok-  a  német  nyelven  úgynevezett  Thier- 
marchen,    melyekben    sem    didaxis,  sem  állatok  jellem- 

zésc  nem  fordúJ  vagy  csak  igen  mellékesen  fordul  elő ; 
s  az  egyedüli  czél  csupán  a  hallgatók  mulattatása.  Más- 
felől pedig  a  didaktikai  mesék  között  is  akárhány  van, 
melyekben  az  állatoknak  éppen  semmi  szerepök.  De 
különben  még"  az  Aesop-féle  erkölcsi  mesékben  is  gyak- 
ran igen  kevés  jelentősége  van  annak,  hogy  mily  állat 
mond  valamit :  a  lényeg  leginkább  azon  fekszik,  a  mit 
mond,  s  ezért  még  ezeket  is  ép  oly  teljes  joggal  meg- 
illethetné a  tan-mese  név,  mint  illeti  a  szokott  álJat- 
mese  nevezet. 

A  viszony  e  szerint  így  áll :  a  tanmesék  között  van 
állatmese  és  nem  állatmese,  viszont  az  állatmesék  kö- 
zött van  tan-  és  nem  tan-mese.  De  a  körvonalok,  ter- 
mészetcsen, gyakran  összefolynak. 

Mindenesetre  legtisztább  a  didaktikai  irány  az  Aesop- 
Phaedrus-féle  mesékben,  mert  ezeknél  végül  pár  sor- 
ban a  tanulság  is  egybe  van  foglalva.  Azonban  az  ily 
modorú  fabuláknak  a  népköltés  nem  igen  barátja.  Nem- 
csak maga  a  nép  nem  alkot  hasonlókat,  hanem  a  kü- 
lönben annyira  ismert  s  elterjedt  Phaedi-us,  meg  s» 
franczia  Lafontaine,  vagy  a  magyar  Fáy-féle  mesék  sem 
tudtak  soha  és  egy  népnél  sem  közforgalomba  jutni  ;  a 
minek  oka  bizonyára  abban  fekszik,  hogy  e  mesékben 
a  tanulság  igen  tisztán  elvont,  mondhatni  philosophikus, 
s  a  cselekvény  egészen  háttérbe  van  szorítva,  s  a  sze- 
replő állatok  jellemzésére  is  csak  csekély  súly  van  fek- 
tetve. Például  az  oroszlán  hatalma,  a  róka  ravaszsága,  a 
farkas  kegyetlensége,  a  bárány  ártatlansága,  a  medve 
brutalitása  következetesen  meg  van  ugyan  tartva  min- 
denütt, de  az  állatok  csak  mellékesen,  mint  amaz  elvont 
tulajdonságok  személyesítői  tűnnek  fel.  Tiszta  aesopi 
fabulát  tehát  sem  a  magyar,  sem  más  népek  meséi  közt 
nem  találtam. 

Van  azonban  az  állati  tanmeséknek  egy  másik,  népies 
árnyalata,  melyhez  az  átmenetet  a  Pancsaíantra  tünteti 
legjobban  ki.  E  roppant  terjedelmű  mesekör  telve  van 
keleties  bölcs  mondásokkal,  példabeszédekkel,  s  tömér- 
dek, egymásba  illesztgetett   kisebb-nagyobb   didaktikai 

mesével.  A  legszélső  keret  az,  hogy  egy  királynak  há- 
rom balga  fiát  kell  egy  tudósnak  az  életbölcscségre 
megtanítania.  Hogy  ezt  tehesse,  öt  mesét  költ;  tulaj- 
donképen mindenik  csak  igen  rövid  volna,  azonban  a 
szereplő  állatok  minduntalan  új  és  új  mesét  mondanak 
el  beszédközben  egymásnak,  beszedők  úgy  lévén  szer- 
kesztve, hogy  az  új  mese  mintegy  példaként  bele  üljék; 
így  aztán  az  öt  mese  mindenike  csaknem  kötetnyi 
hosszúra  nyúlik  el,  a  nélkül,  hogy  érdekéből  valamit 
veszítene.  Az  öt  mese  közül  a  legelső,  melynek  czímc : 
A  barátok  elidegenitése  —  körvonalaiban  ennyi :  Egy 
bika,  elmaradva  gazdájától,  eltéved  egy  rengetegben, 
hol  az  oroszlán  királyi  udvarával  együtt  lakik,  s  nem 
talál  utat  semerre.  Félelmében  ordítozni,  bömbölni 
kezd.  Meghallja  ezt  az  oroszlán,  s  anyira  megijed  az 
iszonyatos  hangtól,  hogy  nem  mer  arra  sem  menni. 
Van  azonban  udvarában  két  sakál,  kik  a  miniszteri 
rangra  vág^mak,  s  ezek  egyike  elmegy  és  fölkeresi  a 
bikát.  Ott  ezt  elijeszti,  hogy  mily  félelmes  állat  az 
oroszlán ;  visszatérve  pedig  az  oroszlánt  ijeszti  a  bi- 
kától, így  a  két  állatot  addig  ijesztgeti  egymástól,  míg 
végre  csupa  félelemből  barátságot  kötnek.  Egy  ideig 
jól  folyik  a  viszony,  s  a  két  állat  a  legbensőbb  barát- 
ságot köti  egymással  :  hanem  ez  újra  féitékenynyé 
teszi  a  két  sakált,  s  hog}^  a  két  barátot  ismét  össze- 
veszítsék, egyik  a  bikának  kezdi  sugdosni,  hogy  éle- 
tére tör  az  oroszlán,  másik  az  oroszlánnak,  hogy  a 
bika  összeesküvést  szervez  ellene.  Így  addig  szítják 
köztük  a  tüzet,  míg  végre  nyilt  harczba  keverednek, 
melyben  a  bika  életét  veszti  s  eledelül  szolgál  a  saká- 
loknak. 

Egy  fejedelmi  udvari  ármány  leírása  tehár  az  egész, 
s  bizonyára  tanulságos  mese  egy  írónörökösre  nézve. 
A  sakál,  mely  —  mint  az  európai  népek  meséiben  a 
róka,  a  finneknél,  lappoknál  a  hölgymenyét,  s  a  bornui 
négereknél  is  a  menyét  —  egész  keleten  a  legcselszö- 
vőbb  állatnak  tartatik,  rendkívüli  ügyességgel  kezeli  a 
cselszövéseket,  s  a  közbe  font  sok  apró  mese  leginkább 

az  ő  szájába  van  adva.  Igen  jellemző  a  bika  bambasága 
s  a  királyi  oroszlán  méltóságos  félelme  is,  melyet  ud- 
vara előtt  titkolni  igyekszik. 

Ez  egész  mesecydus  tehát  —  melyet  itt  ismertetni 
nem  lehet  szándékom  —  mint  mondám  átmenet  az 
aesopi  s  a  népi  állat-mesék  között.  Átmenet  annyiban, 
hogy  a  tanulság  minden  eg}'es  mesénél  itt  is,  mint  az 
aesopiaknál,  egy-egy  bölcs  mondatba  van  foglalva,  de 
a  compositio,  mint  a  népmeséknél,  már  kerekdedebb, 
s  magára  a  cselekvényfejtésre  is  nag^^obb  gond  van 
fordítva.  Sőt  az  egész  Pancsatantra,  eredete  tekinteté- 
ben is,  ily  fél-népi,  fél-irodalmi  mű :  nem  lehet  meg- 
határozni, vájjon  egy  szerző  munkája-e,  vag)^  csak  népi 
mesékből  állítá  elö  valamely  ismeretlen  író  ;  keletkezé- 
sének korát  a  Kr.  utáni  második  s  hatodik  század  közé 
teszik,  midőn  az  ind  irodalom  fejlettségének  már  igen 
magas  fokát  érte  el. 

Az  európai  mesék  közt  a  Pancsatanhához,  vagy  a 
hasonló  tartalmú  ind,  szanszkrit  stb.  mesékhez,  minők 
3  Mahahhárata  czímű  nagy  eposzbaji  is  gyakran  for- 
dulnak elő,  talán  legközelebb  jár  a  német  T^einek^ 
Tuchs  —  mely  azonban,  kivált  Goethe  kidolgozása 
után,  sokkal  ismertebb,  sem  hogy  róla  bővebben  szól- 
nom szükséges  volna.  Legfeljebb  annyit  jegyzek  meg, 
hogy  már  ebben  a  tanulságok  mellett  a  komikumnak  is 
feltűnőbb  szerepe  jut. 

|:"* Magyar  meséink  közt  általában  tanmese  is  kevés, 
állati  tanmese  pedig  csupán  három  található  s  ezek  is 
annyira  ismertek  más  népeknél  is,  hogy  eredetiségöket 
kétségbe  kell  vonnunk. 

Az  egyiket  Gaál  közli  német  kiadásában  1  1.  sz.  alatt 
a  Világ  hálája  czímmel.  Egy  ember  egy  nagy  kő  alá 
szorult  kígyót  talál,  s  ez  rimánkodik  neki,  hogy  szaba- 
dítsa ki,  meg  fogja  neki  hálálni  azzal,  a  mivel  a  világ- 
ban jótettekért  fizetni  szoktak.  Az  ember  kiszabadítja, 
s  ekkor  a  kígyó  meg  akarja  őt  enni,  mert  úgymond,  ez 
a  világ  hálája.  Hogy  e  kérdést  eldöntsék,  birót  válasz- 
tanak :    előbb    egy  vén   lovat,  kit  gazdája    hosszú  szol- 

gálat  után  a  peczcrnek  adott,  majd  egy  elkergetett  vén 
hű  ebet,  —  s  ez  mindkettő  a  kígyó  részére  dönti  el  a 
kérdést.  Harmadszor  egy  rókát  kérnek  bíróul  s  ennek 
az  ember  hat  tyúkot  ígér,  ha  őt  megmenti.  A  róka  te- 
hát, birói  bölcs  arczot  öltvén,  azt  mondja  a  kígyónak, 
hogy  a  tényállás  alapos  fölvehetése  végett  bújjék  vissza 
a  kő  alá.  A  kigyó  bebúvik,  beszorul  és  az  ember  meg- 
szabadul. Ekkor  a  róka  elmegy  az  emberhez  a  tyú- 
kokért, ott  azonban  az  em.ber  felesége  agyon  veri. 
E  mese  kétségtelenül  ind  eredetű :  nemcsak  a  világ 
hálája  felőli  sötét  fölfogás,  nemcsak  az  ind  intézményű 
biróválasztás  győzhet  meg  erről,  hanem  ime  az  eredeti 
ind  mese  is  (P ancsalantra  1.  113.)  <íEgy  utazó  brah- 
mánt  megkér  egy  krokodil,  hogy  vigye  őt  el  a  Ganges 
vizébe.  A  brahman  útitáskájába  teszi,  elviszi,  mikor 
azonban  a  Gangeshez  jutnak,  a  krokodil  meg  akarja 
enni  őt.  A  brahman  szemére  veti  a  hálátlanságot;  a 
krokodil  azonban  hivatkozik  a  korszellemre,  mely  épen 
a  hálátlansígba  helyezi  az  erényt.  A  brahman  ezt  nem 
hiszi,  s  három  birót  választanak  :  előbb  egy  mangó  fát, 
melynek  az  emberek  árnyékát  élvezték,  gyümölcsét  le- 
szedték, hála  fejében  gyökereit  is  kihúzogatták;  azután 
egy  vén,  bitangba  csapott  tehenet ;  természetesen  mind- 
kettő a  krokodilnak  ád  igazat.  Harmadik  biró  itt  is  a 
róka,  5  ez  —  mint  Gaál  meséjében,  —  visszabujtatja  a 
krokodilt  az  útitáskába,  melyben  aztán  a  brahman 
agyon  veri.!)  Csak  a  bevégzés  nincs  tehát  meg,  külön- 
ben a  cselekvény  teljesen  hasonló  a  magyarhoz.  A  mese 
egyes  vonásaira  nézve  a  különböző  rokon  helyeket  fej- 
tegetnem itt  nem  volna  helyén  :  lásd  ezekre  nézve 
Aesop  130.  Phaedrus  IV.  19.  —  Lafontaine,  magyar 
kiadás  70.  sz.  Benfey  Pancsat.  I.  114 — 124.  Grimm 
]]].   \%\.  346.  Bechstein  73.  sz.  stb. 

A  másik  ily  fajú  mese  Merényi  Vl-ik  kötetében  10. 
sz.  a.  Jlz  asszonyi  ki'^áncsiság  czímű.  <íEgy  juhászt  a 
kígyók  királyának  leánya,  melyet  valami  égő  tűzből  ki- 
szabadított, megtanít  az  állatok  nyelvére,  úgy  hogy 
minden  állatot  megért.    így  eg)'özer  szamara  beszédén 

eJ mosolyodik.  A  felesége  fákgatni  kezdi,  hogy  mondja 
meg,  mit  nevet,  de  a  juhász  nem  mondhatja,  mert  ha 
titkát  elárulná,  rögtön  szörnyet  kellene  halnia.  Az  asz- 
szony  azonban  nem  hagy  békét  s  annyira  kinozza 
kérdéseivel  férjét,  hogy  ez  végre  elhatározza  inkább 
meghalni,  mint  a  fakgatást  tűrni.  Csináltat  tehát  egy 
koporsót,  belefekszik,  s  így  akarja  kimondani  titkát,  a 
halálra  készen.  Hű  kutyája  szomorúan  őrzi,  a  házi  ka- 
kas pedig  vígan  ugrál  ottan  körül.  A  kutya  szemére 
veti  a  kakasnak,  hogy  hogyan  tud  ily  víg  lenni,  mikor 
ura  oly  közel  a  halálhoz ;  de  a  kakas  aztán  megfelel 
reá:  hát  miért  oly  bolond  és  gyáva  a  gazdám;  nekem 
ötven  feleségem  is  van,  mégis  mind  azt  teszi,  a  mit  én 
akarok,  —  ő  pedig  egy  feleséget  sem  tud  megverni  ? 
Meghallja  ezt  a  juhász,  fölugrik,  fog  egy  vizeskötelet, 
jól  elveri  az  asszonyt,  s  aztán  békén  s  boldogul  élnek, 
míg  meg  nem  halnak.))  Tanulság  e  meséből,  hogy:  az 
asszony  verve  jó;  a  mi  mindenesetre  élettapasztalatból 
merített  tanács  lehet.  Különben  e  mesének  számos 
változata  ismeretes.  Az  olasz  Straparola  Íjéi  czímű 
gyűjteménynek  1 1.  számú  meséjében  hasonló  tanácsot 
ad  egy  kakas.  Az  1001  éjben  csaknem  szórói-szóra 
azonos  mese  fordul  elő.  Igen  hasonló  egy  szerb  mese 
is  (Vúk"Kharadsics  német  fordításban  3.  szám).  Sót 
Grimm  hoz  föl  egy  bornúi  néger  mesét  is  (111.  364.), 
melyben  a  férj  hasonlóan  megérti  két  patkány  beszé- 
dét, elmosolyodik,  s  neje  fakgatására  végi*e  kimondja 
titkát,  —  mire  elveszti  tudományát,  s  ő  sem  érti  többé 
az  állati  nyelvet. 

Harmadik  és  utolsó  állati  tanmesénk  A  medve  és 
farkas  (Merényi  1.  9.  sz.).  A  medve  dicsekszik,  hogy 
semmi  állattól  sem  fél ;  a  farkas  pedig  vitatja,  hogy  az 
ember  a  legerősebb  állat.  Kisérletet  tesznek  tehát,  — 
kimennek  az  erdőre  várni  az  embert.  Előbb  egy  isko- 
lás fiú  jön,  de  a  farkas  azt  mondja,  hogy  ez  csak  ember 
lesz ;  azután  jön  egy  vén  koldus,  ez  csak  ember  volt ; 
végre  jő  egy  vadász,  s  ennek  a  medve  neki  ront.  Ka- 
landját  aztán  így  beszéli    el:  «C»ak   furcsa  állat  az  az 

ember ;  előbb  úgy  rám  köpött  a  botján  keresztül,  hogy 
a  bőröm  is  borsózott  bele,  azután  pedig  hátulról  ki- 
húzta fényes  nyelvét,  s  úgy  megnyalogatott  vele,  hogy 
el  kellett  szaladnom!))  E  mesének  szintén  számos  vál- 
tozatát közli  Grimm,  72.  számú  meséje  mellett,  mely  a 
fentebbivel  azonos,  csak  azon  különbséggel,  hogy  nem 
a  farkas  szedi  rá  a  medvét,  hanem  a  róka  a  farkast. 
Legrégibb  alakja  az  egésznek  egy  Xlll.  századbeli 
ó-német  költemény.  (Grimm  IJJ.  123.)  Az  újabb  gyűj- 
teményekben aztán  majd  mindenütt  előfordul. 

E  három  tanmese  volna  tehát  magyar  állatmeséink- 
ben, —  de  ezek  is,  úgy  látszik,  csak  vendégek  nálunk. 
Azért  idéztem  mindenik  mellett  a  különböző  rokon- 
ságokat —  a  mit  más  meséinknél  a  rövidség  okáért 
mellőznöm  kell  —  hogy  e  részben  minden  kételynek 
elejét  vegyem,  s  magyar  szerzeménynek  ne  láttassam 
tulajdonítani  azt,  a  mi  hihetőleg  nem  magyar. 

Ép  ily  szegények  magyar  gyűjteményeink  a  nem 
állati  tanmesék  tekintetében  is.  E  nemből  sem  találtam 
négynél  többet,  s  ezek  sem  mondhatók  tisztán  magya- 
roknak. 

Ilyen  Gaálnál  a  46.  számú :  Jl  kérkedés  Jutalma.  Egy 
apa  három  fiától,  kik  közül  egyik  borbély,  másik  ko- 
vács,, a  harmadik  katona,  mikor  vándor  utaikból  haza- 
térnek, kérdezi,  hogy  mit  tudnak.  ((Én,  felel  a  borbély, 
úgy  tudom  a  mesterségemet,  hogy  a  nyulat  futtában 
megborotválom.))  íÉn  meg,  mond  a  kovács,  a  lóra 
nyargaltába  patkót  tudok  verni.))  (íEn  pedig,  szól  a 
katona,  úgy  tudok  vagdalkozni,  hogy  egyszer  egy  nagy 
záporban  órahosszat  künn  álltam,  de  oly  gyorsan  for- 
gattam a  kardot,  hogy  egy  csepp  eső  sem  esett  reám.)) 
(íNo,  fiaim  válaszol  az  apa,  ti  már  a  mesterségetekből 
urasán  megéltek,  én  hát  mindenemet  a  szegényeknek 
hagyom.))  És  csakugyan  azoknak  hagyta.  Rokon  e  me- 
sével az,  melyben  a  szegény  ember,  kinek  csak  egy 
darab  kenyere  van,  kérdezi  fiaitól  reggel,  mit  álmod- 
tak. A  két  öregebb  elmondja,  hog>'  dús  asztalnál  lakmá- 
roztak álmukban  :  a  legifjabb  pedig  álmában  is  szegény 

volt,  s  éhezett.  ((No  fiam,  mond  az  apa  a  legkisebbnek, 
gyere,  együk  meg  a  kenyerecskét,  bátyáidnak  úgy  sem 
kell,  ők  jóllaktak  álmukban. x>  Irányára  nézve,  a  meny- 
nyiben a  gőgöt  bünteti,  hasonló  Merényinél  (V.  k.  8. 
sz.)  A  rátarió  kisasszony  meséje,  ki  tetűbőrből  varrat 
czipőt,  s  ahhoz  Ígérkezik  nőül,  a  ki  kitalálja,  hogy  mi- 
ből van  az  ő  czipője.  Sokan  hiába  kisérlik  meg,  de 
végre  egy  herczeg,  koldusnak  öltözve  kilesi  a  titkot,  s 
így  megnyervén  a  királyleányt,  nyomorult  koldusvis- 
kóba viszi,  ott  pár  napig  nyomorogtatja,  s  csak  akkor 
fedezi  föl  magát,  mikor  a  leány  már  teljesen  megbánta 
kevélységét. 

A  JSépdalok  111-ik  kötetében  a  ii.  számú  mese  a 
hiábavaló  kivánságokat  teszi  nevetségessé.  Egy  szegény 
ember  egy  piczi  kis  tündért,  kinek  négy  kis  kutya  ál- 
tal vont  kocsija  megfeneklik  a  sárban,  kisegit  a  kátyúból 
s  ezért  azt  nyeri  jutalmul,  hogy  feleségének  három  kí- 
vánsága teljesüljön.  Az  asszony  örömében  legelőször  is 
egy  szál  kolbászt  kivan,  s  ez  rögtön  ott  is  terem.  Míg 
aztán  ez  sül,  tanakodni  kezdenek  a  másik  két  kivánság 
fölött.  Tanácskozás  közben  az  ember  pipára  akar  gyúj- 
tani, s  a  mint  a  parázsért  nyúl,  feldönti  a  kolbászos  tá- 
lat. « Ugyan  miért  nem  vigyáz  kend  —  kiált  mérgesen 
az  asszony  —  bár  az  orrára  ragadna  kendnek  a  kol- 
bász. :í>  A  kolbász  aztán  oda  ragad,  s  a  harmadik  kiván- 
ság nem  lehet  más,  mint  az,  1  ogy  ismét  váljék  le  on- 
nan. Hasonlóan  a  kívánságot  gúnyolja  ki  Ádám  és  Éva 
meséje,  melyet  egy  falusi  gyermektől  hallottam.  Egy 
szegény  ember  és  felesége  egymással  beszélgetve  ócsá- 
rolják Ádámot  és  Évát,  hogy  megkóstolták  a  tiltott  al- 
mát, s  kíváncsiságuk  által  kiűzték  minden  ivadékait  a 
paradicsomból.  Meghallja  ezt  a  király,  s  magához  hi- 
vatja az  embereket:  ((No  szegény  emberek,  adok  én 
nektek  egy  szép  kerti  házat,  ott  lakhattok,  nem  lesz 
semmi  dolgotok,  öt  tál  ételt  kaptok  naponként,  de  egy 
hatodik  leborított  tálat  is  visznek  be,  s  azt  soha  meg 
nem  szabad  néznetek ;  abban  különös  jó  étel  lesz,  de 
ha  fölemelnétek,   tovább   nem   kaptok  semmit. »   Meg- 

Örülnek  az  emberek,  s  néhány  napig  élnek  a  nagy  bol- 
dogságban. De  az  asszonyt  mindig  fúrja  a  kíváncsiság, 
hogy  mi  lehet  a  hatodik  tálban;  végre  nem  állhatja  s 
rábeszéli  férjét,  hogy  nézzék  meg.  (íílgy  se  látja  senki, 
nem  tudja  meg  a  király. D  Fölemelik  a  borító  födőt,  s 
a  tálból  kirepül  egy  darázs,  a  mit  aztán  nem  tudnak 
többé  megfogni,  s  így  kiesnek  az  uraságból. 

Íme,  ez  öt  darabbal  ki  van  merítve  tanmeséink  sora. 
Egyébiránt  természetes,  hogy  épen  itt  legkevésbbé 
Jehet  az  egyes  osztályok  közt  határvonalat  vonni,  mert 
hiszen  a  költői  elbeszélések  morálja  épen  a  népmesék- 
ben emelkedik  ki  legegyszerűbb  tisztaságában,  az  ily 
morál  pedig  többé-kevésbbé  mindig  erkölcsi  tanítást  is 
foglal  magában. 

Van  azonban  a  fennebbi  meséken  kivül  Kriza  gyűj- 
teményében még  három  allegória,  melyek  szintén  a 
tanmesék  osztályába  illeszthetők   be  legalkalmasabban. 

Első  az  Igazság  és  Hamisság  meséje,  melyet  Gyulai 
is  kidolgozott,  s  pár  változata  a  T^foízoruban  is  megje- 
lent. Az  Igazság  utaztában  találkozik  a  Hamissággal,  s 
együtt  folytatják  útjokat.  Abban  egyeznek  meg,  hogy 
előbb  az  Igazság  útravalóját  eszik  meg  együtt,  azután 
a  Hamisságét.  De  mikor  az  Igazságé  elfogy,  a  Hamis- 
ság csak  szeme  kiszúrásáért  s  kezei  levágatásáért  ád 
neki  egy  kis  kenyeret.  A  szegény  megcsonkított  Igaz- 
ság aztán  kihallgatja  hávom  ördög  (más  változatban  há- 
rom varjú)  beszédét,  s  ebből  megismeri  azon  füvet, 
melytől  a  bénák  megegészségesednek.  így  maga  is  ki- 
épül, s  másokat  is  g>'ógyítva  (itt  még  egyéb  is  jő  közbe) 
nagy  úr  lesz.  Utóbb  aztán  ő  is  kiszúrja  a  Hamisság 
szemeit,  s  irgalomból  elvezeti  ug)^anazon  helyre,  hol  ő 
az  ördögök  beszédét  kihallgatta.  Az  ördögök  azonban 
e  közben  megtudták,  hogy  őket  valaki  kihallgatta ;  most 
hát  mielőtt  beszélgetni  kezdnének,  felkutatják  a  helyet, 
meglelik  a  Hamisságot  és  porrá  tépik.  <?;De  a  pora  is 
olyan  ártalmas  volt,  • —  teszi  hozzá  a  mese  —  hogy  az 
egész  világon  mindenüvé  jutott  belőle,  s  ez  az  oka,  hogy 
a  hol  ember  van,  ott  hamisságnak  is  lenni  kcll.D  E  mese 

is  viJágos  tanúságot  szolgáltat  arra,  hogy  mennyire  el- 
kopnak a  mesék  régibb  alakjai.  Csaknem  biztosként 
állíthatni  ugyanis,  hogy  e  mesének  a  fentebbi  allegori- 
kus alakja  a  legrégibb,  legeredetibb,  s  ime  már  csupán 
székelyföldön  ismerik  azon  formájában;  maga  a  mese 
Magyarországban  is  igen  ismert.  Gaál  is  közli  (47.  sz. 
a.),  de  csak  emberek  szerepelnek  benne,  s  az  Igazság 
és  Hamisság  személyesítése  már  régen  feledségbe 
ment. 

A  másik  allegorikus  mese  Jl  Szerencse  és  Jlldás  (Kri- 
zánál 12.  sz.  a.).  Egy  szegény  ember  seprűt  árul  a 
piaczon,  s  a  Szerencse  és  Áldás  versenyezni  akarnak, 
^^Sy  g^^^^gg^  tegyék.  Az  Áldás  megveszi  hát  seprőit 
hatszoros  áron,  de  biz'  a  szegény  nem  sokára  megint 
csak  seprűt  árúi ;  ismét  megveszi  az  Áldás  tizszeres 
áron,  de  azért  az  em.ber  csak  szegény  marad.  Harmad- 
szor aztán  a  Szerencse  vesz  tőle  seprűket  csak  egy- 
szeres áron,  s  mégis  nem  sokára  hatökrös  gazda  lesz 
belőle. 

A  harmadik  ily  mese  az  Irigy  testvérek  czimű  (Kriza 
5.),  melyet  hosszúsága  miatt  nem  vonhatok  itt  ki.  Csak 
annyit  jegyzek  meg  róla,  hogy  ez  is,  mint  az  Igazság 
és  fíamisság  Magyarországban  s  a  németeknél  és  szer- 
beknél is  szinte  ismert  mese,  de  nem  ily  allegorikus 
alakban.  (Vesd  össze:  Népdalok,  ]]].  1.  Grimm  31., 
"Wuk,  33.  stb.,  melyek  mind  rokonok). 

Az  épen  említett  allegorikus  mesék  mindenesetre  a 
legabstractabb  tárgyú  mesék  közé  tartoznak,  a  meny- 
nyiben cszincket  személyesítenek  meg.  Szemközt  ezek- 
kel állnak,  egészen  a  természethez  tapadva  s  azt  ját- 
szóan  magyarrzva,  a  jellemmesék,  melyek  természeti 
jelenséget  az  által  akarnak  mintegy  ismertetni,  hogy 
mesét  kapcsolnak  hozzá.  A  tanmódszer  nem  rossz,  — 
s  én  talán  miaig  sem  tudnám,  vagy  rég  elfeledtem  volna, 
hogy  a  szarka  igen  mesterségesen  font  galyfészket,  a 
vadgalamb  pedig  szintén  galyból,  de  csak  félig-meddig 
összehányva,  szokott  készíteni,  ha  gyermekkoromban 
a   következő    mese,    melynek   eredeti    magyar   voltát  a 

hangutánzás  Icgkétségtclencbbül  igazolja,  meg  nem  ta- 
nított YoJna  reá.  A  vadgalamb,  nem  értvén  a  fészek 
csináláshoz,  megkérte  a  szarkát,  hogy  tanítsa  meg  őt 
arra.  A  szarka  elkezdte  tehát  oktatását,  de  mint  csacska 
állat  folyvást  mondogatta:  ((Csak-így  csak-úgy;  csak 
így  csak-úgy)),  a  galamb  pedig  belé-belé  turbékolt: 
((tudom-tudom-tudom)>.  Ezért  aztán  a  szarka  meghara- 
gudott: ((ha  tudod,  csináld)),  ott  hagyta,  s  a  galamb 
máig  sem  tudja  fészkét  egészen  megcsinálni. 

Hasonló  ehhez  az  illető  madarak  hangjának  utánzása 
tekintetében  kéziratg^'űjteményem  következő  meséje, 
melynek  tiszta  magyar  eredetiségéhez  szintén  nem 
férhet  kétség:  ((Bujdosott  Krisztus  az  üldözők  elől,  kik 
mindenütt  nyomon  követték,  s  egy  cserjésben  el  akart 
rejtőzni.  Az  üldözők  ott  is  fürkészni  kezdték,  s  a  kis 
pacsirta,  hogy  Krisztust  megmentse,  fölszállt  a  levegőbe 
és  folyvást  ezt  fecsegte:  «Nincs,  nincs,  nincs,  nincs  — 
nincs  sehol  itten)).  Már  az  üldözők  távozni  akartak, 
mikor  a  fürj  csupa  gonoszságból,  elkezdte :  (íltt  szalad, 
itt  szalad));  ekkor  Krisztus  egy  bokorba  bujt,  de  erre 
meg  a  bibicz  kezdce  el  kiabálni  :  ((Bu-vik,  bu-vik,  bú- 
vik)) s  a  galamb  is  bele  turbékolt:  crA  bokorban,  a  bo- 
korban, a  bokorban)).  így  a  poroszlók  meglelték  a  bo- 
korban Krisztust,  ki  aztán  a  pacsirtát  megáldotta,  hogy 
a  levegőben  minden  madarak  közt  csupán  ő  tudjon 
énekelni,  a  fürjet,  bibiczet  és  galambot  pedig  megát- 
kozta, hogy  soha  fára  ne  szálljanak,  hanem  fű  közt  és 
falombadékban  legyen  örökös  tanyájok.»  És  tény,  hogy 
e  három  madár  sohasem,  vagy  legalább  igen-igen  rit- 
kán száll  fára. 

Krisztusról  még  két  hasonló  mese  van  kézirati  jegy- 
zeteim közt.  Az  egyik  a  nádleveleken  látszó  sajátságos 
képződést,  mely  három  fog  nyomához  a  csalódásig 
hasonlít,  azzal  magyarázza,  hogy  egyszer  Krisztus  sza- 
mara egy  nádlevélbe  harapott,  de  Krisztusnak  sietős 
útja  lévén,  nem  állhatott  meg,  hogy  egészen  leharapja, 
s  azóta  a  fog-hely  minden  nádlevélen  meglátszik. 
A   másik  a  szamarak   hátgerinczéről   két   oldalt    lefutó 


Magyar  népmeséinkrSl.  \y\ 

verhcnycges   csikót  annak  tulajdonítja,  hogy  Krisztus 
vére  foJyt  vala  rajta  végig. 

Ilynemű  mese  csupán  egyetlenegy  van  a  gyűjtemé- 
nyekben, a  mi  annyival  sajnálatosabb,  mert  az  ily  kis 
mesék  sokkal  több  találékony  észre  mutatnak,  mint  a 
tündérmesékből  ezer  alakban  összetoldozása  ugyanazon 
anyagnak.  Ez  az  egy  mese  (Arany  L.  23.  szám)  azt 
önti  tréfás  keretbe,  hogy  miért  haragszik  a  disznó  a 
kutyára,  a  kutya  a  macskára,  a  macska  az  egérre  — 
mert  ez  az  ellenszenv  amaz  állatoknál  valóban  feltűnő. 
Volt,  mond  a  mese,  a  disznónak  egy  szabadságlevcle. 
Egyszer  útra  kellett  mennie,  s  drága  okmányát  barát- 
jára, a  kutyára  bizta.  Később  a  kutyának  is  dolga 
akadt,  s  ő  meg  a  macskaszomszéd  őrizetébe  adta  azt. 
A  macska  aztán  megunta  őrizni,  s  kapta  felvitte  a  pad- 
lásra, beszúrta  egy  gerenda  mellé,  s  maga  átment  be- 
szélgetni a  szomszédba.  Az  okmányt  azalatt  szétrágta 
az  egér,  s  így  nem  tudván  egymásnak  beszámolni  vele, 
azóta  a  disznó  a  kutyát,  a  kutya  a  macskát,  s  a  macska 
az  egeret  engesztelhetetlenül  gyűlöli. 
_' ~  A  fentebbiekben  elősoroltam  tehát  valamennyi  ma- 
gyar népmesénket  (gyűjtemények-  és  saját  jegyzeteim- 
ből), melyekben  a  közvetlen  vagy  távolabbi  didaktikai 
iránynak  feltűnőbb  nyomai  vehetők  észre.  Számuk  ke- 
vés ;  de  e  kevés  is  elég  meggyőzni  arról,  hogy  létez- 
nek s  keringnek  a  nép  ajkain  ily  osztálybeli  mesék  is. 
És  hogy  az  eddigi  gyűjteményekben  csak  ily  csekély 
számmal  fordulnak  elő,  ezt  hajlandó  vagyok  egy  rész- 
ben a  gyűjtőknek  is  róni  föl,  kik  talán  e  rövid  meséket 
kevesebb  figyelemre  méltaták.  Pedig  mindenesetre  meg- 
érdemelnék a  följegyzést.  Isten  mentsen,  hogy  e  me- 
séknek valamely  mélységes  értelmet  tulajdonítsak, 
vagy  fontosságukat  mythikus  jelentőségökkel  indokol- 
jam :  de  a  nép  eszmevilágának  ismeretéhez  minden- 
esetre szolgáltatnak  egy  adatot,  s  ez  ma,  midőn  el  van 
ismerve,  hogy  a  nemzeti  költészet  virágzó  fája  csak  a 
népköltés  földjéből  sarjadhat  ki  szilárdan,  elég  arra, 
hogy  a  feledségtől  megóvni  igyekezzünk  őket. 

Lehet- e  egy  tréfás  embernek  vagy  jókedvű  társaság- 
nak össze-vissza  hadart  dévaj  bohóskodását  rendszerbe 
illesztgetni  ?  lehet-e  keretbe  rakni,  osztályokba  sorozni 
a  pattogó  élczet,  a  zamatos  adomákat? 

S  ha  ezeket  nem  lehet,  lehet-e  a  néphumornak  a 
mesékben  található  nyilatkozványait? 

És  a  ki  mégis  megkisérli,  nem  pedáns,  hiábavaló 
zabhegyezésre  vesztegeti-e  munkáját? 

llyféle  tépelődések  fogtak  el,  mikor  a  népmesei  fur- 
csaságok, tehát  fő  felosztásom  harmadik  osztályának 
alfajairól,  s  ezek  különbözőségéről  gondolkozi  kezdek. 
De,  mert  értekezésemnek  feladata  a  magyar  meséket 
minden  oldalról  megvilágítani  a  tisztelt  társaság  előtt, 
kénytelen  vagyok  furcsa  meséinket  is,  irányuk  külön- 
bözősége szerint  szakaszokba  csoportosítani.  i 

A  nép  humora  rendkívül  termékeny  és  kifogyhatat- 
lan, s  különösen  a  magyar  népet,  hála  legyen  érte  vér- 
mérsékletünk alkotójának,  soha,  a  legnehezebb  körül- 
mények közt  sem  hagyta  el.  Mennyi  élczet  csináltak 
az  ötvenes  évek  népcsigázó  hivatalnokainak  eljárására! 
Vagy,  hogy  még  súlyosabb  időket  említsek,  hogy  fakadt 
egy-egy  kétségbeesett  tréfára  a  nép  az  1863-diki  inség 
alkalmával :  mikor  a  gazda,  lovait  tartani  nem  birva, 
éjjel  áteresztette  azokat  a  szomszéd  udvarára,  mit  a 
szomszéd  aztán  úgy  torolt  meg,  hogy  a  másik  éjjel 
saját  lovaival  együtt  visszalopta  őket  az  előbbinek 
istállójába;  vagy  mikor  a  másik  ráakasztotta  lova  fülére 
a  passust,  s  úgy  eresztette  bitangba,  hadd  fogja  el  a 
kinek  tetszik.  Lehet-e  a  keserű,  byroni  humornak  en- 
nél szilajabb  kifakadása? 

Azonban  boldogabb  napokban,  mikor  mesélgetni 
összeül  a  nép,  ily  keserves  hangokra  nem  fakad  kedélye 
soha.  Akkor  a  vidám,  mulató  tréfa  járja  köztük,  s  nem 
a  sirást  igyekeznek  kaczajba  ölni,  hanem  a  nevetéí 
sajtol  szemeikbe  könnyet. 

Tehát  a  meséken  is  csupa  ily  vidám  hanguJat  ömlik 
cJ.  Még  érzeJgősebb,  vagy  pathetikus  helyekre  is 
gyakran  oda-oda  szúr  az  elbeszélő  valami  bohóságot. 
Például  mikor  a  mese  hőse  szomorodott  kedélylyel 
útnak  indul  s  irtóztató  veszélyek  közt  bolyong,  egy- 
szerre oda  veti  a  mese :  (íment  aztán  bánatában  ope- 
rencziás  tengeren  is  túl,  még  azon  is  túl,  a  hol  a  kis 
kurtafarkú  disznó  túr));  vagy  másutt,  azon  magasztos 
Jelenetben,  hol  a  kővé  varázsolt  vitézek  a  mesehős 
által  megszabadíttatnak,  egyszerre  úgy  fordítja  a  han- 
gulatot nevetésre :  (C föltámadtak  a  kővé  vált  vitézek, 
kik  a  hosszú  pihenésben  rettentően  megerősödtek))  — 
stb.  A  bohózatokban  aztán  még  gyorsabb  a  játszi  elme 
ezen  czikázása,  s  különösen  itt  tűnik  ki,  mily  nagyítá- 
sokra kész  a  nép  a  mulattató  csciekvény  vagy  érdekes 
bonyodalom  kedvéért,  s  mily  erősen  szereti  szi nézni 
az  egyes  vonásokat.  Clgy  látszik,  az  egyszerű  hallgatók 
kevésbbé  kifejlett  érzékeinek  erősebb  árnyékolás  kell, 
hogy  az  eléjök  adott  képben  gyönyörködjenek. 

Ezért  van  a  tréfás  mesékben  mindenütt  annyi  túlzás. 
Ha  együgyűségről  szól  a  mese,  oly  balga  embert  állít 
elő,  mint  a  fennebb  bemutatott  Bolond  Jankó ;  vagy 
mint  az  a  leány,  ki,  mikor  kérők  vannak  nála,  azon 
kezd  búsulni,  hogy  ha  ő  férjhez  megy,  s  kis  fia  lesz,  s 
a  kis  fiának  kis  ködmöne  lesz,  ha  a  kis  fia  le  talál  menni 
a  pinczébe,  s  ha  ott  egy  kő  le  talál  szakadni,  s  ha  a  kis 
fiút  agyon  találja  ütni:  kire  marad  a  kis  ködmön?  — 
vagy  mint  a  czigány,  ki  maga  alatt  fűrészeli  a  fát,  s 
aztán  leesik,  azt  hiszi  meghalt,  de  egy  pap  jól  végig 
vervén  rajta,  ettől  föltámad  s  azt  véli,  hogy  a  botban 
van  az  elevenítő  erő,  és  ő  is  gyógyítani  akar  másokat, 
hanem  mindenütt  csak  bolondot  tesz  stb. 

^rHa  ravasz  embe.t,  minő  Csalóka  Péter,  szerepeltet 
a  mese,  ezzel  egész  falvakat  bolondíttat  el ;  ha  jó  zsi- 
ványt, ügyes  tolvajt,  ezt  oly  helyzetekbe  hozza,  hogy  a 
király  alól  kell  ellopnia  a  lepedőt,  melyen  hál;  ha  bá- 
tor legényt,  ezzel  rémletes,  kísértetes  várakban  tölteti 
az  éjét,  hol  a  kisértet  úgy  jő  be,  hogy  előbb  egy  kéz. 

azután  egy  láb,  másik  kéz,  derék,  kar,  fej  hull  le  egy- 
másután a  padlásról,  s  mikor  mind  lenn  van,  egy  cgész- 
szé  pattan  össze,  de  a  bátor  legény  jó  estét  kivan  neki, 
s  föl  sem  kel  a  vacsorától. 

Másutt  az  cg^'ügyű  vagy  a  gyáva  emberekkel  a  leg- 
bölcsebb vagy  hősiesebb  tetteket  viteti  végbe.  A  nápicz 
szabó  óriásokat,  medvéket,  oroszlánokat  győz  le;  az 
ostoba  csizmadia  csupa  véletlenségből  a  legtalálóbb 
jövendölésekre  bukkan  s  magas  rangra  jut. 

Örömest  segíti  diadalra  a  népmese  a  szegényt,  ki- 
csinyt, gyengét,  s  buktatja  az  óriást,  a  gazdagot.  Ide 
vonhatók  az  óriások  meséi,  kiket  többnyire  valami 
vándorló  legény,  kóbori  szabó  stb.  tesz  csúffá,  vagy 
Babszem  Jankó,  Kökény  Matyi  alakjai,  kik  akkorák, 
mint  egy  szem  bab,  s  mégis  csodálatos  hős  dolgokat 
visznek  végbe:  mert,  a  miként  meséinkben  szerepelnek, 
sem  ezek,  sem  azok  nem  mythologiai  alakok.  Ide  a 
gazdag  és  szegény  szomszédok  meséi,  minő  például  az, 
melyben  a  szegény  ember  egy  darab  gyémántot  talál, 
azt  elviszi  a  királyhoz,  kap  érte  egy  zsák  pénzt,  otthon 
pedig  fukar  szomszédjának  azt  mondja,  hogy  macská- 
kat vitt  a  királynak,  mert  a  király  igen  szereti  a  macs- 
kát: mire  a  szomszéd  eladja  házát,  földjét,  ezek  árán 
mind  csupa  kandúrt  vesz,  a  királyhoz  viszi,  honnan 
azután  ebrúdon  vetik  ki.  Jde  sorozható  az  annyira  el- 
terjedt Teríts  abroszt  asztalkám,  —  Tischchen,  deck  dich 
czímű  mese,  s  ennek  százféle  változata,  melyekben  a 
szegény,  de  jó  szívű  ember  hol  egyenesen  az  istentől, 
hol  Szt.  Pétertől  vagy  jézustól  különböző  csodálatos 
eszközöket  kap,  s  ezekkel  gazdagságra,  s  nagy  hata- 
lomra jut.  ilynemű  eszközök :  az  asztal,  melyhez  csak 
jelszót  kell  szólni  s  terítve,  a  bot,  a  bunkó,  vagy  kala- 
pács, mely  magától  megver  egész  sereg  embert,  a  he- 
gedű vagy  síp,  melynek  szavára  mindenkinek  tánczolnia 
kell,  a  puska,  mely  czélzás  nélkül  is  mindent  lelő  — 
mindannyi,  mint  már  fentebb  említem,  puszta,  tréfás 
túlzásai  az  illető  eszközök  természetes  tulajdonainak : 
az    asztalénak,    hogy   terítve   álljon,    a    boténak,    hogy 

üssön,  a  puskáénak,  hogy  löjjön,  a  hegedűének,  hogy 
megtánczoltasson.  Nemcsak  eszközöknél  van  aztán  meg 
ez  a  túlzás,  hanem  tréfás  emberi  alakok  is  vannak  ily 
túlzott  tehetségekkel  fölruházva;  minők  a  messzeJátó, 
ki  száz  mérföldről  nézi,  hogyan  reggelizik  egy  veréb 
szunyogczomboí,  a  keng^y'elfutó,  ki  egy  óra  alatt  a 
pokolig  szalad  és  vissza,  a  nagy  ehető,  ki  háromszáz 
sült  ökröt,  a  nagyiható,  ki  háromszáz  akó  bort  fogyaszt 
el,  a  jó  fúvó,  ki  fél  orrlyukán  át  szuszogva  hét  szél- 
malmot hajt,  s  mindkét  orrlyukát  nem  eresztheti  ki, 
mert  akkor  fúvása  elsöpörné  a  malmokat,  a  nagy  fázó, 
a  ki  a  legjobban  befűtött  kemenczében  is  majd  meg- 
fagy (Merényi  IJl.  1.  sz.)  s  ez  mindannyi  nem  önálló 
alak,  hanem  csak  segédei  a  mesehősnek  valamely  nagy 
föladat  vagy  csín  kivitelében. 

Ezekben  tehát  már  a  tréfás  elem  vegyítve  van  a 
csudással.  E  tekintetben  hasonló  mese  a  fennebbiek- 
hcz  az  Jlranyszőrű  bárány  czímű  (Kriza  ]  8.  Grimm  44. 
sz.  Arany  L.  266  lap  —  mindenütt  igen  azonos),  mely- 
ben egy  báránynak  az  a  tulajdona  van,  hogy  a  ki  hozzá 
ér,  menten  oda  ragad  :  így  aztán  a  bárányt  megsimítja 
egy  leány,  a  leányra  pálczával  ráüt  egy  pap,  a  papon 
lapáttal  végig  legyint  egy  sütő  asszony,  az  asszony 
karját  megfogja  egy  lovat  vezető  katona,  a  lovat  meg- 
simítja a  kezében  tartott  vászondarabbal  egy  takács,  a 
takácsot  oldalba  üti  egy  csizmadia  —  s  valamennyi 
mind  egymáshoz  ragad,  s  valamennyit  úgy  terelgeti 
előbb- előbb  az  aranyszőrű  bárány  juhásza,  folyvást 
mondogatván :  hőj  elő,  hőj  elő,  édes  aranyszőrű  bárány- 
kám ;  szőröd  szálán  a  leány,  leány  hátán  pálcza,  pálcza 
végén  a  pap,  pap  farán  lapát,  lapát  végén  asszony, 
asszony  karján  katona,  katona  kezében  kantárszár, 
kantárszáron  paripa,  paripa  farán  vászon,  vászon  végén 
takács,  takács  hátán  kapta,  kapta  végén  varga  —  a  mi- 
ből aztán  az  lesz,  hogy  e  látvány  egy  királykisasszonyt, 
ki  soha  életében  nem  nevetett,  s  annak  van  Ígérve,  a 
ki  képes  őt  megnevettetni,  jóizű  hahotára  fakaszt,  s  így 
a  juhász  elnyeri  kezét  és  vele  a  íci'C  királyságot. 

Az  a  kiapadhatatlan,  vidám  néphumor  aztán  tréfás 
kalandokba  elegyít  istent  és  ördögöt,  Jézust  és  halált, 
Szent  Pétert  és  boszorkányokat  egyaránt. 
:  Érintem  fentebb,  hogy  a  komoly  mesék  félő  tiszte- 
lettel hallgatnak  a  keresztyén  cultus  istenéről,  s  alig 
találni  nyomát  személyesítésnek.  Hanem  bizony  a  dé- 
vajságokban  neki  is  gyakran  föl  kell  lépnie:  alakja 
mindig  tisztes,  komolyságos  férfiú,  s  a  tixfákban  csak 
szenvedőlegesen  vesz  részt,  rendre  utasítva  vagy  kedé- 
lyesen büntetve  valami  bohó  legényt.  így  Gaál  egyik 
meséjében  (1.  k.  5.  sz.)  egy  obsitos  katona  beférkőzvén 
a  pokolba,  onnan  kilenczvenkilencz  lelket  kiszabadít,  s 
ezek  bárányokká  változván,  hajtja  őket  a  menyország 
kapuja  felé.  A  menyország  kapujánál  Szent  Péter  őrt 
áll,  s  a  lelkeket  be  akarja  bocsájtani,  a  katonát  pedig 
nem.  De  a  bárányok  közt  szépen  beszökik  és  sehogy 
sem  tudják  kikergetni.  Végre  az  úristen  porrá  változ- 
tatja testéi,  s  nagy  szelet  bocsátván  reá,  kisepcrteti 
onnan,  lelkét  pedig  silbakra  állítja  a  menyország  kapu- 
jához, meghagyván  neki,  hogy  Péter  hire  nélkül  senkit 
be  ne  eresszen.  De  biz  ő  minden  érkező  lélektől  azt 
kérdezi  :  (( voltál-e  katona ?i>  s  ha  volt,  bebocsátja  szó 
nélkül,  és  csak  a  többieket  jelenti  be  Péternek.  így  hát 
innen  is  elcsapták  s  azóta  állomás  nélkül  sétálgat  a 
menyországban,  mert  semmire  sem  lehet  vele  menni. 
Egy  másik  mesében  (kézirat-gyűjteményemből)  egy 
czigány  megy  föl  az  égbe,  elveszett  ökrét  keresni. 
A  kapunál  Péter  nem  akarja  bebocsátani,  mert  nincs 
otthon  az  isten,  s  annak  tudta  nélkül  nem  eresztheti  be. 
Ekkor  a  cíigány  lekapja  a  kalapját,  bedobja  a  kapun, 
mintha  a  szél  futta  volna  be.  Kéri  Pétert,  hogy  adja 
ki,  de  Péter  nem  adhatja,  mert  odabenn  messze  gurult 
a  kalap,  s  mig  érte  menne,  a  kapu  előtt  várakozó  sok 
lélek  mind  bebúj kálna  a  kutyabejáráson.  A  czigány 
pedig  sürgeti  a  kalapját  s  fenyegeti  Pétert,  hogy  be- 
panaszolja az  istennek,  ha  ki  nem  adja  az  igaz  jószá- 
gát. Mit  volt  mit  tennie?  Péter  beeresztette  a  czigányt 
a   kalapjáért.    De  ez  a  mint   belül  volt,  eszeágába  sem 

jutott  újra  kimenni,  hanem  elindult  a  menyországban 
sétálni.  A  mint  bolyong,  egyszer  egy  dombhoz  ér, 
melynek  a  tetején  egy  nagy  karos  szék,  körülte  pedig 
sok  apró  gyalog-szék :  ez  volt  az  istennek  és  az  angya- 
loknak ülőhelye.  A  czigány  egyenesen  beleül  az  isten 
székébe  ;  hát  látja,  hogy  onnan  az  egész  világot,  eget, 
földet,  tengereket  be  lehet  látni.  Nagy  gyönyörködés- 
sel nézeget  aztán  szét;  egyszer  meglátja  az  apja  putri- 
ját, s  észre  veszi,  hogy  a  szomszéd  czigány  épen  akkor 
akarja  ellopni  az  apja  egyetlenegy  malaczát.  Meg- 
haragszik, fölkap  egy  széket,  oda  vágja,  de  nem  talál : 
felkap  másikat,  harmadikat,  s  így  neki  kezd  a  hajigálás- 
nak.  Ép  akkor  jő  haza  az  isten:  ((Hát  te  mit  csinálsz 
itt,  semmire  kellő?))  ((Jaj,  felséges  uram,  a  szomszédunk 
épen  most  lopja  az  apám  malaczát,  azt  akartam  oldalba 
ütni.))  ((Hohó,  fiam,  felel  az  isten,  ha  én  minden  em- 
berhez egy  széket  vágnék,  a  ki  egy  malaczot  ellop, 
nem  győzne  engem  a  világ  minden  fúró-faragó  embere 
székkel.))  így  aztán  kikergetik  a  czigányt,  s  ő  elindul 
ökreit  keresni  a  pokolba. 

Szálljunk  vele  alá  mi  is  Plútó  országába,  s  lássuk 
hogy  komázik  a  népmese  az  ördögökkel,  a  borzalom  ez 
alakjaival,  kik  azonban  immár  többnyire  egészen  jó 
czimborákká  (good  felow)  lettek,  nemcsak  valamennyi 
nép  meséiben,  hanem  már  középkori  zárdai  adomákban 
is,  melyek  sok  ily  ördögi  tréfát  tudnak  :  hogyan  ker- 
gették ki  az  algarbi  királyleányból  a  sátánt  —  mint 
magyarban  Jóka  ördögét  —  zsémbes  asszonynyal 
ijesztve  reá ;  hogyan  felelt  a  magdeburgi,  Te  Deumot 
éneklő  papnak,  mikor  ezt  monda:  ((Hanc  ego  diem 
gloriosam  feci!))  ily  szavakkal  az  ördög:  ((Hanc  ego 
diem  cruentum  feci  b)  hog^'an  állt  eg^'-egy  tudós  férfiú- 
nak, minő  a  magyarban  is  a  nagyhírű  Hatvani,  szolgá- 
latában egész  sereg  ördög  és  pedig  nem  fausti  két- 
oldalú szerződés  alapján,  hanem  valódi  szolgai  minő- 
ségben, stb. 

Folytatva  tehát  a  fennebbi  mesét :  a  czigány  a  po- 
kolba ér,  s  követeli  ökreit  az  ördögöktől,  de  ezek  nem 

adják,  O  erre  a  pokol  kapuja  előtt  nagy  léptekkel  lépe- 
getni kezd,  mintha  valamit  péczézne.  dMit  csinálsz», 
kérdik  az  ördögök.  ((Biz  én  egy  anyaszentegyházat 
rakok  ide  a  kaputok  elébe,  hogy  attól  soha  ki  ne  jö- 
hessetek, s  örökre  benn  szoruljatok.))  Ettől  megrémül- 
nek az  ördögök,  s  rögtön  kiadják  neki  az  ökröt,  s  az- 
után hiába  mennek  utána,  hogy  visszavegyék,  mert  ő 
mindannyiszor  elbolondítja  őket  egy-egy  ügyes  ravasz- 
sággal. Egy  más  mesénkben  felesen  művelnek  egy 
darab  földet  az  ördög  s  egy  szegény  ember.  Első  év- 
ben krumplit  vetnek  bele,  s  mikor  a  szüretelésre  kerül 
a  dolog,  kérdi  a  szegény  ember  az  ördögtől :  no  koma, 
melyik  kell  neked,  a  mi  a  föld  felett  van,  vagy  a  mi  a 
föld  alatt?  Az  ördög  azt  gondolja,  hog>'  minek  neki  a 
gyökér,  tehát  a  föld  fölötti  részt  választja,  s  kap  száraz 
levelet.  A  másik  esztendőben  aztán,  mikor  káposzta 
van  vetve,  a  íö\á  alatti  részt  választja. 

Félelmes  alakban,  például  külsőleg  rettentő  arczczal 
s  termettel,  vagy  szereplésre  nézve  mint  fenyítő  hata- 
lom, népmeséinkben  az  ördög  soha  sem,  vagy  csak  igen 
ritkán  jő  elő  :  s  ilyenkor  is  mindannyiszor  ő  húzza  a 
rövidebbet.  Általában  a  babona  azon  borzalmas  lényein, 
kikről  egy-egy  (íigaz  történetet!)  oly  félve  beszél  egy- 
másnak a  nép,  a  mesék  hőse  mindig  kifog.  így  a  bo- 
szorkány, ki  babonákban  oly  megrontó  hatalommal  bir, 
a  mesékben  is  gyakran  szerepel  ugyan,  mint  a  jónak 
ellensége,  az  emberek  elkárhoztatója,  de  kivétel  nélkül 
mindannyiszor  legyőzetik  nagy  erő  által,  vagy  ha  tréfás 
mesében  lép  rz),  csellel.  Például  egy  ismert  mesében  a 
kis  lány,  kit  a  boszorkány  kemenczébe  akar  vetni,  hogy 
megsüssön,  mikor  a  bevető  lapátra  kellene  ülnie,  azt 
mondja :  jaj,  nénémasszony,  sohasem  ültem  én  még 
sütő  lapáton,  mutassa  meg,  hogyan  kell  rajta  ülni  ;  s  a 
mikor  a  banya  ráül  a  lapátra,  fölkapja,  kemenczébe 
veti,  reá  teszi  az  előtét,  s  a  banya  bennég. 

Hát  a  halállal  mennyi  bohóságot  visz  végbe  a  sze- 
gény ember,  mindig  megcsalva  azt,  mikor  el  akarja 
vinni. 

Tulajdonképeni  tréfás  tündér  pedig,  a  minőkben  a 
germán  népek  mythoJogiája  annyira  gazdag,  (Shak- 
spere:  Robingood-feJow,  Puck,  PiJIicock  stb)  népme- 
séinkben csupán  egyetlen  van:  neve  Panczimanczi, 
(Arany  277),  vagy  a  székelyeknél  Tánczi  Vargaluska 
(Kriza  4.  sz.).  Alakja  kicsiny,  «fél  singes  a  hossza,  két 
sing  a  bajusza,  három  a  szakálla. D  Szereplése  mind  a 
magyar,  mind  a  Kriza  gyűjteményében  azonos  mesé- 
ben fordul  elő.  Egy  rossz  fonó  leányt  lustaságáért 
anyja  meg  akar  verni ;  arra  jár  egy  királyfi,  s  kérdi, 
hogy  miért  bántja  a  leányt?  (cHogyne  bántanám,  felel 
az  asszony,  mikor  annyit  fon,  hogy  nem  győzöm  ken- 
derrel, már  a  kerítésemet  is  mind  felfonja.))  (íhia  csak 
az  a  baj,  mondja  a  királyfi,  adja  kend  nekem  a  leányát, 
majd  adok  én  neki  elég  kendert.))  És  nőül  veszi  a 
leányt. 

A  mézes  napok  után  bevezeti  egy  kenderrel  teli 
kamarába,  s  örülve  mondja:  <(Na,  lelkem,  itt  találsz 
elég  fonni  valót  ?»  Bezzeg  búsul  a  királyné,  s  bújába 
nem  tud  hová  lenni,  mert  hiszen  a  kendernek  felét 
sem  tudná  megfonni  életében  sem.  A  mint  így  esten- 
den szomorkodik,  egyszer  szobájában  terem  egy  kis 
félsinges  ember,  s  igéri  neki,  hogy  kenderét  három  nap 
alatt  megfonja,  díjúi  pedig  azt  köti  ki,  hogy  a  királyné, 
ha  az  ő  nevét  ezen  idő  alatt  ki  nem  tudja  találni,  men- 
jen hozzá  feleségül.  A  megszorult  királyné  beleeg)'ezik, 
de  aztán  hiába  töri  eszét  a  kis  ember  nevének  kitalá- 
lásában. Mikor  már  a  harmadik  este  is  közeleg,  a  ki- 
rálynak egy  vadásza  beszéli  el  a  királynénak,  hogy  az 
erdőben  látott  egy  furcsa  kis  embert,  ki  egy  kis  tüzet 
folyvást  keresztűl-kasúl  ugrált,  mindig  ezt  dalolva :  dén 
vagyok  Panczimanczi,  az  én  nevem  senki  sem  tudja, 
sütök,  főzök,  holnapután  szép  menyasszonyt  hozok))  — 
vagy  a  székely  változat  szerint: 

((az  én  nevem  Tánczi  Vargaluska, 
feleségem  lesz  jó  fonó  Zsuska.» 

Így  a  királyné  megfejti  a  nevet,  megszabadul  —  s  a 

mese  más  (magyar  és  szckcJybcn  szintén  azonos)  vál- 
tozatba csap  át. 

Ez  a  kis  kobold  egyéb  mesénkben  sehol  sem  jő  elő, 
s  úgy  gyanítom,  bár  az  eredetit  nem  tudom  felmutatni, 
hogy  a  német  'Wichtelmanner  valamelyikéhez  tartozik, 
kik  hasonlóan,  csakhogy  viszonszolgálat  kikötése  nél- 
kül, tesznek  jót  a  szegény  emberekkel,  és  hasonló  pi- 
cziny  alakú,  nagy  szakállú  emberkék  (Grimm  39.  szám). 

Még  egy  faja  van  a  népi  tréfának,  mely  az  ind  és 
mongol  mesékben,  az  arab  Ezeregy  É/'szdfi^ában,  s  a 
XVJ.  századbeli  olasz,  franczia,  német  gyűjtemények- 
ben igen  nagy  szerepet  játszik,  s  tetőpontját  Boccaccio 
novelláiban  érte  el :  ez  a  faj,  mely  egy-egy  sikamlós 
szerelmi  kalandot,  féltékeny  férj  kijátszását,  kaczér  s 
kényes  hölgyek  megejtését  foglalja  magában.  Ez  azon- 
ban igen  kevéssé  tudott  utat  törni  magyar  népünkhöz. 
A  gyűjteményekben  mindössze  négy  van  (Népd.  Hl. 
14.  Gaál  25.  Merényi  V.  9.  —  Vj.  8.  sz.)  s  ezek  közül 
is  egyen  (Mer.  V.  9.)  világosan  meglátszik,  hogy  a  col- 
legiumból,  s  nem  a  néptől  került.  És  e  gyűjteménye- 
ken kívül  sem  emlékezem  hasonló  tárgyú  népmesékre, 
ha  csak  ide  nem  sorozzuk  az  adomákat  is,  a  milyen 
például  ez :  ((Egy  csizmadia  megtudván,  hogy  feleségé- 
hez egy  huszár  jár,  szörnyen  fenyegetőzött,  hogy  azt 
a  huszárt  ő  megöli ;  de  mikor  a  pitvarban  a  kardcsör- 
gést meghallotta,  ágy  alá  bújt.  Felesége  aztán  intett  a 
huszárnak,  hogy  hol  a  férj,  mire  a  huszár  nagy  dérrel- 
durral  szitkozódni  kezdett,  (íerre-arra,  ha  most  haza 
jönne  az  urad,  mindjárt  összeaprítanám.))  Hallja,  ezt 
a  férj  az  ágy  alatt  s  rettegésében  nagyot  sóhajt.  ((Mi 
volt  az?  ki  sóhajtott  itt?  kérdi  még  dühösebben  a 
huszár,  tán  a  férjed  bújt  valahová?))  ((Dehogy  —  felel 
az  asszony,  —  a  kis  borjú  van  ott  az  ágy  alatt,  behoz- 
tuk az  istállóból,  hogy  meg  ne  vegye  a  hideg!))  A  férj 
aztán  ez  állítás  igazolására  elkezd  az  ágy  alatt  borjú  mód- 
jára bőgni.  A  huszár  ki  mulatta  magát  az  asszonynyal  s 
végre  elment.  Ekkor  a  férj  kibújt  az  ágy  alól,  s  ujjával 
diadalmasan  homlokára  bökve,  monda  az    asszonynak : 

«van  itt  ész,  feleség!  mikor  te  mondtad,  hogy  borjú 
van  az  ágy  alatt,  én  meg  bőgtem. » 

jmc  csak  felületesen  érintve  is,  hány  különböző  al- 
kotását mutatám  ki  a  termékeny  nép-humornak.  De 
mind  e  tréfákban,  tárgyuk  bár  egymástól  igen  külön- 
böző, a  felfogás  és  irány  tekintetében  bizonyos  egység 
fedezhető  föl,  mely  valamennyinek  közös  jelleget  ád 
s  őket  a  többi  fajú  tréfás  meséktől  elkülöníti.  Ez  egy- 
formaságot abban  látom  legki mutathatóbban  feltűnni, 
hogy  valamennyi  ilyen  mese  vagy  emberi  gyarlóságo- 
kat s  morális  gyengeségeket  akar  nevetségessé  tenni, 
vagy  másfelől  a  dévaj  ügyességet  juttatja  diadalra  az 
emberek  felett:  szóval  mindig  az  emberi  viszonyok  kö- 
zött mozog,  s  ez  iránytól  nem  is  tér  el  soha,  habár 
egyes  mesékben  a  tárgy  s  a  költői  kivitel  körül  messze 
jár  is  egymástól  a  csapongó  képzelet. 

E  tréfákat  tehát  egy  keretbe  foglalva,  a  furcsaságok 
osztályában  első  helyre  soroztam. 

A  második  helyre  a  gyermek-mesek  jőnek. 

Csupa  naiv  és  élénk  kedélyesség  az,  a  mi  ezeket  al- 
kotja ;  nincs  bennök  semmi  mythologia,  semmi  didaxis, 
semmi  vonatkozás  az  emberi  viszonyokra,  és  semmi 
csapongó  élez.  Egyszerű  történeteket  beszélnek  el,  de 
oly  elevenséggel,  oly  érdekesen,  a  gyermek  figyelmét 
annyira  megkapó  modorban,  hogy  mindig  akaratlanul 
eszembe  jutnak,  mikor  egy-egy,  gyermekek  számára 
írni  erőlködő  munka  sületlenségeit  látom.  Szerepel  c 
mesékben  minden  tücsök-bogár:  hólyag,  szalmaszál, 
tüzes  üszök,  kis  madár,  farkas,  malacz,  kórószál,  varró 
tű,  gömböcz,  félig  nyúzott  bakkecske  stb.  s  többnyire 
mindenik  a  nélkül,  hogy  szereplésének  valami  egyéni 
jelentősége  volna. 

E  bohó  ártatlanságok  tekintetében  különösen  gazdag 
a  Grimmek  német  gyűjteménye.  Magyar  gyűjtőink, 
úgy  látszik,  kevés  gondot  fordítottak  reájok.  Merényi- 
nél van  egy  (UJ.  köt.  12.  sz.).  Erdélyinél  három  (18. 
19.  20.  sz.),  az  én  népmeséim  között  tíz;  pedig  hogy 
e  gazdag  naivitás   acsthetikai  szempontból    nem   érdek- 

telén,  elméleti  bizonyítgatás  helyett  igazolja  im  e  két 
mese : 

Volt  egyszer  egy  tojás,  s  ez  a  tojás  elindult  világra. 
Az  úton  egyenként  találkozott  egy  ruczával,  kakassal, 
varró  tűvel,  rákkal,  lóval  és  ököiTel  s  mindnyájan 
hozzá  csatlakoztak.  A  mint  mendegéltek  aztán,  egyszei 
rajok  esteledett.  Találtak  egy  kis  házat,  abba  betértek: 
a  tojás  a  hamuba  feküdt,  a  rucza  és  kakrs  felültek  a 
kandallóra,  a  rák  egy  dézsa  vízbe  mászott,  a  tű  a  törül- 
közőbe szűrődött,  a  ló  lefeküdt  a  ház  közepére,  az 
ökör  meg  a  pitvarba-  Az  a  ház  pedig  tizenkét  farkasé 
volt  s  éjjel  egyszer  csak  jön  ám  haza  a  tizenkét  farkas. 
De  nem  tudták,  hogy  ki  lehet  a  házban,  s  csak  nag^' 
sokára  mert  egyik  bemenni,  szétnézni.  Legelőször  is  a 
kandallóhoz  ment,  hogy  majd  mécsest  gyújt,  de  a  ru- 
cza s  kakas  lármázni  kezdtek ;  akkor  a  hamuba  nyúlt 
parázsért,  ott  a  tojás  elpukkant  s  tele  fricskázta  a  sze- 
mét, megy  a  vízhez  mosdani,  megcsipte  a  rák ;  törül- 
közni akar,  megszúrta  a  tű;  ijedten  a  ház  közepére 
ugrik,  kirúgja  a  ló,  a  pitvarból  pedig  szarvával  kilökte 
az  ökör.  Rémülve  futott  a  többi  farkashoz :  ((Jaj  fus- 
sunk, fussunk!  valamennyi  ördög,  mind  odabenn  van. 
Nyúlok  a  hamuba  meglőnek  puskával;  szaladok  dézsá- 
hoz, megvágnak  ollóval ;  kapkodok  kendőhöz,  banya 
szúr  tűjével ;  futok  ajtó  mellé,  kilöknek  lapáttal  ;  sza- 
ladok pitvarba,  vesznek  vasvillára ;  egy  kiált,  hepp- 
hep-hep,  más  ordít,  add  feljebb,  —  akkor  nagyot  es- 
tem, bezzeg  jaj  volt  nekem!))  Ekkor  a  farkasok  mind 
neki  indultak,  még  most  is  szaladnak,  ha  meg  nem 
állottak. 

Még  több  rendű-rangú  szereplőt  léptet  föl  eme  má- 
sodik mese:  cl  Volt  egyszer  egy  kis  madár,  s  ez  rászáJ- 
lott  egy  kis  kóróra,  hogy  ringassa  őt.  De  a  kóró  nem 
ringatta.  Elment  hát  a  madár  a  kecskéhez,  hogy  rágja 
el  a  kórót,  de  ez  sem  hallgatott  rá ;  majd  a  farkashoz, 
hogy  egye  meg  a  kecskét ;  a  faluhoz,  hogy  kergesse 
el  a  farkast ;  a  tűzhöz,  hogy  égesse  fel  a  falut ;  a  víz- 
hez, hogy  oJtsa  ei  a  tüzet ;    a  bikához,  hogy  igya  meg 

a  vizet ;  a  farkóhoz,  hogy  üsse  agyon  a  bikát ;  a  féreg- 
hez, hogy  fúrja  ki  a  furkót ;  —  de  hiába :  féreg  nem 
ment  fúrni,  furkó  nem  ment  bikát  ütni,  bika  nem  ment 
vizet  inni,  víz  nem  ment  tüzet  oltani,  tűz  nem  ment 
falut  égetni,  falu  nem  ment  farkast  kergetni,  farkas  nem 
ment  kecskét  enni,  kecske  nem  ment  kórót  vágni,  s  a 
kóró  még  se  ringatta  a  kis  madarat.  Ekkor  elment  a  kis 
madár  a  kakashoz  :  kakas  kapd  fel  a  férget.  Szalad  a 
kakas,  kapja  a  férget,  szalad  a  féreg,  fúrja  a  furkót, 
szalad  a  furkó,  üti  a  bikát,  szalad  a  bika,  issza  a  vizet, 
szalad  a  víz,  oltja  a  tüzet,  szalad  a  tűz,  égeti  a  falut, 
szalad  a  falu,  kergeti  a  farkast,  szalad  a  farkas,  eszi  a 
kecskét,  szalad  a  kecske,  rágja  a  kórót,  —  a  kóró  bez- 
zeg ringatta  a  kis  madarat, í) 

Tartalmán  e  naiv  meséknek  nincs  mit  fejtegetni  ;  de 
figyelmet  érdemel  az  elbeszélés  alakja.  Mindkét  mese 
az  én  gyűjteményembei;  jelent  meg,  s  mindkettőt  szó- 
rói-szóra úgy  vettem  fel,  a  mint  még  tízéves  koromban 
papirra  tettem :  soha  e  meséket  más  szavakkal  nem 
mondtuk  volna  s  az  alak  összeforrott  a  tárgygyal. 
Valódi  tiszta  rythmikus  lejtésben  folyik  az  elbeszélés: 
még  zökkenés  is  alig  található  benne.  A  sormetszet  ez  : 

nyúlok  a  |  hamuba  ||  meglőnek  |  puskával, 
szaladok  |  dézsához  ||  megvágnak  |  ollóval, 
kapkodok  |  kendőhöz  ||  banya  szúr  j  tűjével, 
futok  aj  I  -tó  mellé  ||  kilöknek  |  lapátti.l  stb. 

A  kis  kóró  meséjében  meg  épen  kétféle  a  metszet; 
előbb  ilyen : 

féreg  nem  ment  ||  furkót  fúrni, 
furkó  nem  ment  |i  bikát  ütni, 
bika  nem  ment  ||  vizet  inni   stb. 

azután  pedig,  mikor  e  szomorkás  hangulat  az  elért 
kedvező  eredmény  által  megvidámúl,  s  a  cselekvény  is 
mintegy  meggyorsabbodik,  a  rhythmus  is  élénkebb 
alakba  csap  át : 

szalad  a  |  kakas  ||  kapja  a  |  férget, 
szalad  a  |  féreg  [|  fúrja  a  |  furkót, 
szalad  a  j  furkó  |j  üti  a  1  bikát,  stb. 

Gyűjteményem  gyermekmese]  közt  több  iiy  rhyth- 
musos  próza  is  van;  például  amaz  igen  ismert  farkas- 
verem mesében  (292.  lap)  a  farkas  és  róka  szóváltása  : 

égszakadás  j  földindulás, 
honnan  tudod  ?  |  őz   komátóJ, 
hát  őz  koma  ?  j  nyúl   komától, 
hát  nyúl   koma?  1  kakas   komától, 
hát  kakas  koma  ?  j  tyúk  komától, 
hát  tyúk  koma  ?     fején  történt, 

és  alább  ugyanezen  mesében  : 

farkas-barkas  i  jaj   be   ízép, 
róka-bóka  ^  az   is   szép, 
őzöm-bőzöm  j  az  is  szép, 
tyúkom-búkom  \  jaj   be  rút,   stb. 

melyhez  rokon  már  Erdélyinél  is  van  (193.  lap),  csak- 
hogy a  versmérték  tekintetében  hiányosabban  : 

farkas-barkas,   szép   név, 
róka-bóka,   szép  név, 
őz-bőz,   szép  név, 
tövises   disznó,   nem  szép  név. 

Lám !  nemzeti  versidomunkhoz  még  a  prózai  el- 
beszélésekben is  találhatni  anyagot.  Hogyne  volna  te- 
hát erős  ez  az  alap! 

Ha  ez  elmondott  mesécskék  nagy  mértékben  gyö- 
nyörködtetik a  gyermekeket,  van  egy  más  mesefaj, 
mely  bosszantásukra  találtatott  föl;  a  csali  mesék.  Nagy 
szavakkal  kezd  a  mesélő  valamit,  s  a  várt  hosszú  mese 
helyett  hirtelen  elcsapja  a  végét.  Például  (Merényi  lU. 
10.  és  Arany  326.):  (íVolt  egyszer,  hol  nem  volt,  az 
óperencziás  tengeren  is  túl,  volt  egy  ember,  annak 
volt  egy  nagy  juhnyája,  ezt  a  nagy  juhnyájat  át  kellett 
hajtani  egy  keskeny  hidon.  Hajtotta,  hajtotta,  de  a  juh 
nagyon  sok  volt,  a  híd  meg  keskeny  volt,  biz  azt  még 
mostanáig  sem  hajtotta  keresztül.  Várjuk  meg,  még  át- 
hajtja, akkor  majd  én  is  tovább  mondom.))  —  Vagy 
egy  másik:  ^íHoI  volt,  hol  nem  volt,  kidűlt-bcdűlt 
kemenczének  egy  csepp  oldala  sem  volt,  a  hol  jó  voJt, 

Ott  rossz  nem  volt,  a  hol  rossz  volt,  ott  jó  nem  volt, 
volt  egyszer  a  világon  egy  üveghegy,  annak  a  tetején 
egy  aranykastély,  annak  az  arany  kastélynak  egy  nagy 
pinczéje,  a  nagy  pinczében  egy  nagy  láda,  a  nagy  lá- 
dában egy  kis  láda,  a  kis  ládában  egy  iczi-piczi  nyúl- 
farka, a  mi  csak  ilyen  rövid  volt  ni  ...  Ha  a  nyúl  farka 
olyan  rövid  nem  lett  volna,  az  én  mesém  is  tovább 
tartott  volna.))  De  van  aztán  gonoszabb  csali-mese  is, 
mely  a  hallgató  elrémítését,  képzeletének  fölcsigázását, 
s  aztán  gyors  fordulattal  megrettentését  veszi  czélba ; 
ilyen  például  (Merényi  11.  209.  1.)  :  Egyszer  egy  szol- 
gáló szállást  kért  egy  vén  asszonytól,  a  ki  boszorkány 
volt.  Este  mondja  a  boszorkány,  hogy  mossa  meg  a 
lábát.  A  leány  mosogatni  kezdi  a  vén  asszony  lábát, 
egyszer  azt  mondja:  ((jaj  nénémasszony,  be  sárga  ez 
a  kend  lába,)>  —  ((sárga  bizony  édes  leányom,  mert 
sok  halottat  meggázoltam  véle.í)  Megint  mondja  a  le- 
ány: ((jaj  nénémasszony,  be  sárga  ez  a  kend  keze))  — 
((sárga  bizony  édes  lányom,  mert  sok  halottat  megfog- 
dostam véle.))  Harmadszor  is  megszólal  a  leány:  ((jaj 
nénémasszony,  be  sárga  a  kend  foga))  —  sárga  bi- 
zony édes  lányom,  mert  sok  halottat  megettem  már 
véle  .  .  .  Hamm  téged  is  bekaplak  !  (s  itt  az  elbeszélő 
fogával  valamelyik  hallgatóhoz  kap.)))  —  A  másik 
mese  meg  nevetségessé  teszi  a  társaság  valamelyik  tag- 
ját. Ilyen  Jókainál  (7.  sz.)  ez :  ((Egy  vén  leány  vég- 
rendeletében három  darab  izét  hagyott;  egyet  a  vén 
legényeknek,  kik  megházasodhattak  volna,  másikat  a 
vén  leányoknak,  kik  férjhez  mehettek  volna,  s  még  sem 
tették ....  Itt  az  elbeszélő  elhallgat  s  ha  valaki  kérdezi 
hogy  hát  a  harmadik  kinek?  —  rá  mondja:  annak  a 
ki   kérdi.)) 

Szemközt  ezen  kedélyeskedő  dévajsággal  van  még 
végül  egy  faj  —  felosztásom  szerint  a  legutolsó  — 
melyben  a  legszilajabb  élez  csapong  határt  nem  ismc- 
rőleg.  Merő  képtelenségeket,  paradoxonokat  halmoz- 
nak ezek  rakásra,  hogy  megnevettessék  a  fonókai  tár- 
saságot. Ez  az   irány    magyar   népünknek   is   kedvencz 

mulatsága :  a  legkomolyabb  mesét  is  többnyire  ilyen 
mondatokkal  kezdi  és  végzi,  s  a  vöfényi  versek,  lako- 
dalmi dictiók  mind  ily  badarságokból  vannak  készítve. 
Példákéi -t  áiijon  irt  egy  mese  kézirati  gyűjteményem- 
ből :  ((Volt  nekem  egy  édesapám,  mikor  az  még  kis 
gyermek  voit,  én  már  jó  nagy  leány  voltam.  Kimentem 
az  erdöve,  láttam  tüzet-vizet;  fáztam,  melegedtem;  fel- 
nyergeltem a  nyerget ;  fejem  alá  tettem  a  fakót,  le- 
feküdtem ;  reggel,  délben,  vagy  uzsonna-tájban  fölkel- 
tem, —  nem  volt  a  fakó,  megették  a  farkasok.  Megállj, 
farkas,  majd  megfakózlak  én!  Elmentem  a  farkasok 
után.  Jöttömben-mentemben  felmásztam  egy  ugorka- 
fára,  megráztam,  ugyancsak  hullott  róla  a  krumpli. 
Oda  jön  egy  vén  asszony,  azt  mondja :  ne  bántsd  Jancsi 
azt  a  retket,  répát,  mogyorót,  nem  neked  ültettem  a 
káposztát,  /vlegijedíem,  leugrottam  az  ugorkafáról,  fel- 
kaptam egy  diót,  ketté  haraptam,  eg^'ik  a  csolnak,  má- 
sik az  evező.  Áteveztem  a  Tiszán.  A  Tiszát  azalatt 
felszántották;  vetettek  belé  répát,  dudát,  trombitát; 
édes  apámnak  is  voit  benne  két  véka  korpavetése.  Le- 
kaszáltam, lett  belőle  három  véka  árpa,  mire  kiszekl- 
tem,  lett  belőle  négy  véka  tiszta  búza.  A  búzát  elvittem 
a  malomba,  de  a  malom  nem  volt  otthon,  oda  volt  a 
sinai  hegyen  epret  szedni.  Én  is  ledugtam  az  ostor- 
nyelem az  ökör  elébe,  hogy  el  ne  induljon  —  mentem 
a  maJom  után.  Mikor  visszahoztam,  nagy  fa  lett  belőle; 
a  közepe  odvas  volt,  tele  volt  seregély  fészekkel.  Pró- 
báltam az  odún  bedugni  a  kis  ujjam,  de  nem  fért ; 
próbáltam  a  fejemet,  hát  könnyen  becsusszant,  de  bele 
is  szorult.  No  most  mit  csináljak,  hogy  vegyem  ki  a 
fejemet?  akkor  jutott  eszembe,  hogy  van  otthon  az 
apámnak  egy  baltája  meg  egy  szekerczéje,  haza  sza- 
ladtam hát  érte.  Mire  haza  jöttem  a  balta  hatot  fiad- 
zott, a  szekercze  meg  kilenczet.  Felkaptam  egyet,  azt 
se  néztem  melyik  az  öregebb,  kivágtam  a  fejemet  .... 
a  ki  nem  hiszi  nézze  meg,  most  is  itt  van  a  nyakamon.)) 
Ide  sorolható  az  a  mese  is  :  melyben  a  czigány  fiú  el- 
megy diák-szót  tanulni,  s  útjában   meglátván  egy  disz- 

nót  turkáJni,  egy  lebegő  inget,  egy  földön  mászó  rákot 
s  egy  nádasba  csörtető  bikát,  igy  kezd  beszélgetni  : 
«Kan  is,  dúr  is,  ing  is,  lóg  is,  rák  is,  mász  is,  bika  töri 
nád  is])  —  s  ezzel  hazamegy,  hogy  ő  már  tud  deákul. 
De  még  sokkal  jobb  a  rák  és  mász  szavak  hangzása 
általi  szójáték  Kriza  19  meséjében:  ((Egy  papné  el- 
küldi szolgálóját  a  patakra  edényt  mosni.  A  leány  ott 
meglát  egy  rákot,  s  nem  tudja  mi  lehet  az.  Arra  megy 
egy  huszár,  s  kérdezi  tőle.  A  bizony  rák,  íz]el  a  huszár. 
Közelebb  megy  a  leány,  nézni  kezdi,  s  azt  mondja,  a 
bizony  mász.  A  bizony  rák,  mondja  a  huszár.  A  bizony 
mász,  pattant  fel  a  leány.  A  bizony  rák,  szól  dühösen 
a  huszár.  A  leány  megharagszik.,  minden  edényét  föld- 
höz veri,  s  mondja  nagy  mérgesen :  az  isten  engem 
úgy  pusztítson  el,  ha  nem  mász.  A  huszár  is  leugrik 
lováról,  kirántja  a  kardját,  levág'a  a  lova  nyakát :  így 
vágja  le  a  hóhér  nyakamat,  ha  nem  rák,  —  azzal  nagy 
dühösen  elmegy  gyalog.  A  leány  is  hazamegy.  Kérdi 
a  papné,  hol  az  edény?  s  a  szolgáló  elbeszéli,  hogy  mi 
történt.  Hát  te  az  én  szép  edényeimet  ezért  verted 
földhöz  ?  mondja  föl.^ortyanva,  s  kapja  mérgében  az  új 
bundáját,  beleveti  a  kemenczébe  ;  engemet  a  tűz  lángja 
úgy  égessen  meg,  ha  mind  a  ketten  bolondok  nem  vol- 
tatok. Haza  jön  a  pap  is,  hallja  mi  történt,  ö  is  neki 
mérgesül,  kapja  a  palástját,  összedarabolja  fejszével,  s 
mondja:  a  hóhér  így  vágjon  engem  össze,  ha  mind  a 
hárman  bolondok  nem  voltatok,  jön  aztán  a  mester,  a 
kurátor,  az  egyházfi,  mindenik  hasonló  méregre  f orrán, 
végre  odamegy  az  egész  falu,  s  felgyújtják  a  pap  házát; 
a  tűz  minket  így  égessen  meg,  ha  mind  a  heten  bolon- 
dok nem  voltatok. » 

De  elég  is  lesz  ennyi  a  mesélgetésből. 

Mielőtt  fejtegetésemet  befejezném,  helyén  lesz  né- 
hány szót  mondanom  a  magyar  gyűjtők  elbeszélési  mód- 
járól. 

Fennebb,  a  jclvi  mesékről  szólva,  kiemeltem,  meny- 
nyire alakítják  a  meséket,  egész  lényegökig,  a  külön- 
böző népfajok  fölfogása,  elbeszélési  képessége  vagy  az 

égaJji  s  ethnographiai  viszonyok.  Annyival  fontosabb 
tehát,  hogy  a  mese  lehetőleg  eredeti  alakjában  kerül- 
jön az  irodalom  elé,  körülbelül  úgy,  mint  azt  egy  ügyes 
mesemondó,  minden  felesleges  szószaporítás  nélkül, 
de  mégis  a  nép  által  kedvelt,  s  többnyire  beszőni  szo- 
kott szószaporítás  felvételében,  fonókában  vagy  kuko- 
ricza-fosztásnál  elmondaná.  Azonban  idő  kellett  reá, 
míg  ez  az  irány  elismerésre  jutott.  Mikor  a  mesék 
gyűjtése  Németországban  1812  körül  nagyobb  lendü- 
letet vett,  igen  fellcapott,  a  Grimmek  minden  ellenzése 
daczára  is,  az  eszményítő  modor:  szépíteni,  a  classi- 
cismus  színvonalára  emelni  igyekezték  a  meséket,  s 
gyakran  nem  átallák  magát  az  anyagot  is  megmásítani, 
hogy  « költői ebbé)>  tegyék  az  elbeszélést.  Éhhez  az 
irányhoz  tartoznak  Gaál  György  és  Majláth  német 
nyelven  megjelent  gyűjteményei  ;  s  különösen  Majláth 
egészen  classikai  irodalmi  becset  akarván  meséinek 
adni,  azok  ez  által  elvesztették  naivságukat,  s  lett 
belőlök :  ibolyából  csinált  virág.  Ez  a  hiány,  természe- 
tesen, teljesen  meg  van  Kazinczy  Ferencz  fordításá- 
ban is. 

Az  Erdélyi  által  szerkesztett  JNépdalok  és  Mondák 
meséin  meglátszik,  hogy  minden  darabot  más-más 
gyűjtő  tett  papirra,  s  az  így,  változatlanul  jelent  meg; 
egyik  népi,  másik  irodalmi,  harmadik  dagályos  vagy 
áradozó  nyelven  van  írva,  s  ehhez  képest  van  köztük 
az  elbeszélés  tekintetében  jó  is,  rossz  is.  —  Erdélyi 
magánkiadásán  hasonlóan  több  kéz  nyoma  látszik.  — 
Gaál  magyar  meséi  egyenesen  katonák  dictálása  után 
vannak  szórói-szóra  írva,  s  ez  teszi  előadásukat  igen 
hosszadalmassá  s  majdnem  élvezhetetlenné.  A  katona 
külső  tartományokba  jutva,  különben  is  többnek  hiszi 
magát  az  otthoni  parasztnál,  szereti  beszédébe  az  ide- 
genes kifejezéseket  vagy  szavakat  belevegyíteni,  hogy 
ez  által  másoktól  megkülönböztesse  magát.  Szavai  mes- 
terkéltek, beszéde  természetlen  lesznek.  E  hiba  aztán 
még  inkább  fokozódik,  ha  szavait  egyenesen  papirra 
teszik :  még  czifrábban   beszél,  s  még  inkább   elrontja 

a  nyelvet.  Gaál  gyűjteményen  mind  e  hiba  nagyon  túl- 
ságosan érezhető  :  hosszadalmas,  ízléstelen  előadás, 
katonai  otrombaságok,  laktanyai  élezek,  s  e  mellett 
gyakran  egészen  elmosódott  cselekvény,  vagy  ki  nem 
magyarázott  részletek.  Merényi  gazdag  készletével 
rendelkezik  a  népies  kifejezéseknek;  de  neki  nagy  hi- 
bája, hogy  az  elbeszélést  eszményíti,  túlságosan  rész- 
letez, mindent  apró  minutiákig  leír  s  gyakran  maga 
phantasiájából  csinál  egész  episódokat,  vagy  alakit  ma- 
gán a  mesék  anyagán  is,  a  mi  által  aztán  gyűjteménye 
elveszti  hitelességét.  Ha  mythologiai  adalékokról  van 
szó,  én  nem  mernék  hivatkozni  az  általa  használt  rész- 
letekre:  s  például  mindeddig  nem  tudom,  hogy  a  nála 
több  mesében  szolga-szellem  minőségben  szereplő  ti- 
zenkét Igaz,  kiket  se  magam  nem  hallottam  a  nép  közt 
emlegetni,  se  más  gyűjtőnél  vagy  Ipolyinál  nem  talá- 
lok, valóban  népi  tündérek-e,  vagy  csak  az  ő  phantá- 
siájának  szüleményei  ?  Pedig  az  ily  gyűjteményeknél 
épen  az  plágium,  ha  a  gyűjtő  saját  eszméjét  a  népé 
gyanánt  adja  ki. 

Legegyszerűbbek  s  legnépiebbek  Kriza  székely  és 
Pap  Gyula  palócz  meséi :  amazok  mind  tájejtés  szerint, 
ezek,  egynek  kivételével,  egyszerű  irodalmi  nyelven 
közölve.  Mindkettő  azért  is  különösen  érdekkel  bír, 
mert  nemzetünknek  ama  sok  tekintetben  isolalt  nép- 
fajától kerültek  ki.  —  Pap  meséiben  a  palóczok  alakító 
működésének  igen  kevés  eltérő  nyoma  található  ;  ugyan- 
oly cselekvényfejlés,  ugyanoly  viszonyok  festése  van 
benne,  mint  az  alföldről  került  mesékben.  —  Ellen- 
ben Kriza  meséin  igen  élénk  a  székely  elem  idomí- 
tásának kinyomata.  A  cselekvény  csak  oly  bonyolódott 
ugyan  ezeknél  is,  mint  a  magyar  mesékben,  de  az  el- 
beszélés folyama  mégis  gyorsabb,  nincs  annyi  szósza- 
porítás, annyi  steieotyp  toldalék :  az  alföldi  népnél 
annyira  kedves  kezdő  és  bevégző  czifraság  itt  elmarad, 
s  a  mese  végére  legfeljebb  csak  ennyit  tesz  oda  az  el- 
beszélő :  ((holnap  legyenek  (a  mese  szereplői)  a  kend- 
tek vendégei.))  —  Íme,  a  hegyi  vidék  lakóinak  fentebb 

érintett  kevesebb  beszédűsége  itt  is  igazolni  látszik 
magát.  Ezenkívül  gyakori  czélzás  van  Kriza  meséiben 
a  hegyi  vidékre :  a  vándorló  hős  nem  az  óperencziákra, 
hanem  (ca  hetedik  havasokén  is  túli)  jár,  aztán  irtóztató 
meredek  üveg-hegyeken,  melyekhez  azonban  a  nép 
következetes  észjárása  sem  felejt  el  gyémántpatkót  is 
alkotni,  kell  le  és  fölereszkednie :  a  boszorkányok  ta- 
nyája a  fekete  havason  van  stb.  Szóval  Kriza  gyűjte- 
ménye, a  mesék  tekintetében  is,  igen  tisztán  előtünteti 
a  harisnyás  székely  gondolkodás-módját,  bár  hasonlót 
mondhatnánk  valamennyi  gyűjteményünkről. 


A  fentebbiekben  elősoroltam,  tekintetes  Társaság, 
mindazon  elemeket,  melyeket  a  nép  ezen  egyszerű  el- 
beszéléseiben lalálni  véltem. 

Az  említett  faj  kétségtelenül  létezik  valamennyi.  Az 
osztályokat  lehetne  más  sorban  alkalmazni  ;  el  lenne 
választható  egymástól  a  tan-  és  jellem-mesék  faja  stb. 
de  ez  már  az  egyéni  felfogás  dolga,  s  én  az  (íomne 
trinum  perfectumD  elvnek  megőrzéseért  is  helyesebb- 
nek tartom  a  követett  úton  haladni. 

A  mi  elnevezéseimet  illeti,  ezekhez  nincs  miért  ra- 
gaszkodnom túlságosan.  A  jelvi  mese  kifejezést  magam 
sem  tartom  kielégítőnek,  mert  azon  első  osztályban  sok 
mese  található,  melyekben  a  jelképies  alapnak  ben- 
rejlését  nem  hiszem:  de  mégis  kielégítőbb  akár  a  tün- 
dér-mese, akár  a  csudás-mese  kifejezéseknél,  mert  hi- 
szen a  tündérek  minden  osztályban  szerepelnek,  csudás 
vonás  nélkül  pedig  alig  van  csak  egyetlen  mese  is.  Szint 
ily  hiányos  a  jellem-mese  nevezet,  mert  az  ezekhez 
sorozott  mesék  nem  annyira  bensőleg  jellemeznek, 
mint  inkább  külsőleg  írnak  le  valamit;  azonban  jobb 
.kifejezés  nem  létében  megtartanám  Henszlmann  amaz 
elnevezését,  melynek  legalább  már  múltja  is  van. 

Buzdító  szavakat  intéznem  az  elmodottak  folytán  a 
nép-mesék  gyűjtése  iránt  a  tekintetes  Társasághoz,  fö- 

lösleges  és  elkopott  phra^coíogia  voina  :  ]z\Q.n](ig  is  el 
van  a  gyűjtés  rendelve  s  ha  megjeJenése  késik,  nem  a 
társaság  jó  akaratán  múlik  az. 

Bevégzem  fejtegetésemet,  mely  már  is  hosszabbra 
nyúlt,  mint  tervezem,  s  mindenesetre  hosszabbra,  sem- 
hogy egy,  sőt  két  felolvasás  körébe  is  teljesen  bele- 
férne. Azonban  még  úgy  is  folyvást  fenyegctőleg  ér- 
zem fölöttem  lebegni  a  horáczi  mondatot :  «brevis  esse 

A  MAGYAR  POLITIKAI    KÖLTÉSZETRŐL. 

(Székfoglaló  a  M.   T.   Akadémiában.) 

Engedje  meg  a  t.  Akadémia,  hogy  a  legrövidebb 
szavakba  foglaljam  köszönetemet  a  nem  érdemelt  buz- 
dításért, melylyel  kitüntetni  kegyes  volt,  mikor  tagjai 
sorába  emelt.  Kimért  rövid  időm,  mely  alatt  figyelme- 
ket ez  órában  igénybe  szabad  vennem,  siettet  tárgyamra 
térni. 

Szándékom  vázlatosan  föltüntetni  :  mily  pontokon 
érintkezett  hazai  költészetünk  a  nemzet  politikai  tör- 
ténelmével, miben  hatottak  eszméik  egymásra  s  miként 
fejlődtek  e  hatás  alatt  költőink.  De  e  föladattal  egy- 
szerre előttem  áll  a  magyar  költészetnek  csaknem 
egész  története,  mert  ebben  a  hazafiság  eszméje  s  a 
nemzet  érzelmeinek  kifejezése  többnyire  uralkodó  hang 
volt.  Mint  a  zsidó  nép  költészetében  a  vallási  elragad- 
tatás és  a  hit  buzgó  fohászai,  mint  Provence  dalnokai- 
nál a  szerelem,  a  meisiersdngereknt]  az  elégült  polgári 
kedély  tréfája,  az  új  arab  költészetben  az  egyéni  vitéz- 
ség, jó  16  és  szép  leány  dicsérete  :  a  mi  költészetünk- 
ben oly  általánosan  vezérlő  hangulat  a  hazafiság.  Ez 
uralkodó  irány  épen  oly  természetes  nálunk,  mint  ama- 
zoknál. Itt  is,  ott  is  saját  kora  és  környezete  eszméit 
tükrözi  a  költő.  A  mit  kortársai  általában  éreznek,  a 
mi  mások  lelkét  is  nemes  érzelemmel  tölti  be,  azt  érzi 
a  költő  is,  és  mivel  mélyebben  érzi  s  jobban  és  szeb- 
ben  ki  tudja  fejezni  mint  mások,  azért  tesz  hatást  kor- 
társaira. Századok  óta  veszélyben  forgó  nemzeti  lé- 
tünknek mély  nyomokat  kellett  hagynia  a  magyar  köl- 
tészetben ;  sem  író,  sem  közönség  nem  feledhette  a 
haza  kétséges  sorsát,  s  ha  amaz  kiönté  érzelmeit,  ez 
fogékony  kebellel    fogadta.    Nagy   költők   és    névtelen 

énekesek,   irodalom  és  népköltészet  egyaránt  zengik  a 
hazafiság  érzelmeit. 

Eszméik  többnyire  csak  a  szorosan  nemzeti  életre 
szorítkoznak.  A  mag^'ar  hazafiasság  ugyanazon  szűkebb 
körben  tartja  őket,  mint  politikánkat,  melynek  legelő- 
ször az  ország  megmentésére  kellett  gondolnia  s  ritkán 
érezhette  magát  oly  erősnek,  hogy  az  egész  emberi 
ségre  kiható  általános  európai  mozgalmak  árjára  bo- 
csátkozzék. A  művelt  világot  beharsogó  koreszméknelí 
a  mi  költészetünkben  ritkán  és  kevés  visszhangja  van; 
elzárt  helyzetünk  nem  engedte,  hogy  az  újabb  kor  első 
hirnökei  mellé  sorakozzunk  s  költészetünk  nem  a  nagy 
világ  népeihez,  csak  egy  kisebb  sereghez  intézhette 
hangjait. 

Többnyire  a  fájdalom  és  panasz  hangjai  ezek.  Bo- 
rongó méla  bánattal  nézik  a  magyar  pusztulását,  vi- 
szálykodását,  szenvedéseit;  elmerengnek  a  múlt  di- 
csőségén s  ezzel  akarják  lelkesíteni  vagy  vigasztalni 
kortársaikat.  A  múlton  merengés,  a  méla  fájdalom  e 
panaszos  hangja  átrezgi  háromszáz  éves  egész  költé- 
szetünket. Valóban  a  népdal  egyszerű  szavai :  (í  Szomorú 
a  magyar  nóta,  háromszáz  esztendő  óta)),  csaknem  egész 
költészetünk  történetét  jellemzik. 

A  régebbi  idők  költészetére,  egész  a  XVll-ik  század 
végéig,  majdnem  szó  szerint  és  teljesen  alkalmazható 
c  jellemzés.  Zrinyi  szerelmi  panaszait,  Balassa  Bálint 
néhány  dalát  s  még  egy-két  apróságot  kivéve,  egész 
akkori  lyránkban  a  hazafias  bánat  ömledezése  a  leg- 
uralkodóbb  érzelem, 

A  vallási  költészet,  mely  a  XYl-ik  századtól  kezdve 
elég  bő  emlékekben  maradt  reánk,  nem  tekinthető  e 
részben  kivételr.ek,  mert  magok  e  vallási  költemények 
is  többnyire  a  magyar  hazafiság  eszméit  tolmácsolják. 
A  hivő  léleknek  az  a  tiszta  fohásza,  mely  földi  esemé- 
nyekre nem  gondolva  borul  le  az  ur  színe  előtt,  az 
a  közvetlen  áhítat,  melyben  a  szellem  önmagán  s  a 
mennyeken  kívül  semmire  sem  gondol,  az  az  odaadó 
hitbuzgalom,  mely  a  zsidó  költészetet   vagy   a   keresz- 

tyénség  első  hirdetőit  lelkesítette,  a  mi  vallásos  költé- 
szetünkben nem  sok  követőre  talál.  Ritkán  szól  e  köl- 
teményekben csupán  a  hit  rajongása ;  inkább  a  józan 
elmélkedés  és  természetes  okoskodás  útján  igyekeznek 
mintegy  meggyőzni  önmagukat,  hogy  Jsten  a  magyar 
népet  el  nem  hagyja. 

Természetes  az  akkori  viszonyok  között,  hogy  a  haza- 
fias érzelem  többnyire  a  vallásossal  vegyült.  A  pogány 
török  volt  az  ország  elnyomója  s  ily  ellenség  ellen 
a  keresztyén  hit  szolgált  az  elnyomottak  legutolsó  fegy- 
veréül. Vallása  terjesztését  tűzte  ki  jelszónak  hódításai- 
ban a  török,  bár  ebben  az  időben  e  jelszó  már  inkább 
csak  ürügy  volt  s  nem  oly  őszinte  czél,  mint  hajdan 
Mohammed  korában.  Vallása  szent  tanításaiban  ke- 
resett buzdítást  vagy  vigaszt  a  magyar,  bár  valószí- 
nűleg őt  is  gyakran  inkább  a  hazaszeretet,  családja  s 
javai  védelme  ösztönözte  harczra.  A  hit  és  a  haza  sze- 
relme egymással  a  lélekben  összeolvadt  s  ez  az  érzelem 
nyilatkozik  az  akkori  vallásos  költemények  nagyobb 
részében. 

Legrégibb  ismert  nevű  versírónk.  Farkas  András 
(1538),  azért  írja  hosszú  krónikáját,  melyben  párhuza- 
mosan elmondja,  hogyan  hozta  ki  Isten  a  zsidókat 
Babylonból  és  a  régi  magyarokat  Scythiából,  mert  ((igen 
kesereg  a  nyomorult  országon  és  igen  szánja,  hogy  a 
hitetlenek  Jstennek  híveit  szerteszét  üldözik.))  Erdősi 
János  (1540)  a  legelső  magyar  hexameterben  a  prófé- 
ták hű  követésére  inti  a  magyar  népet,  mert  különben 
elveszíti  az  Isten  s  neve  nem  lehet  nyomós  e  földön. 
Horváth  András  (1542)  ama  dallamos  versében,  mely 
egyik  legtisztább  példánya  a  régi  magyar  choriambikus 
verselésnek,  rettenetes  átokkal  fenyegeti  a  népet,  ha 
Isten  parancsára  nem  hallgat:  (.1  Országodban  idegen 
nép  ül  nyakadra ;  neki  szolgálsz  éhen,  szomjan,  mezí- 
telenségben;  vas  igát  vet  a  nyakadra,  megtör  erköl- 
csödben ;  ő  lesz  a  fő,  te  lesz  a  fark)).  Liszti  László  (1650) 
a  mohácsi  vészről  szóló  eposzában  egy  fél  éneket  (a 
XJ-diket)  szentel  annak  kifejtésére,  hogy  e  nagy  csapás 

csak  gonoszságáért  és  feslett  erkölcseiért  sujtá  a  nem- 
zetet. Zrínyi  nagy  eposzának  alapeszméje  vallási  és 
nemzeti  egyaránt :  jsten  megharagudván  bűnös  nem- 
zetünkre, elhatározza  rettenetesen  megbünteni,  sőt,  ha 
meg  nem  javul,  el  is  pusztítani ;  de  a  szigeti  hősök  ön- 
feláldozása, mint  egy  nagyszerű  vallási  megváltás,  kien- 
geszteli haragját  s  elfordítja  népünkről  a  pokolnak  el- 
lene zúdított  ördögeit. 

Az  ismert  nevű  írókon  kívül  számos  névtelen  ének 
és  jerémiáda  siratja  a  nemzet  pusztulását.  Alapeszmé- 
jök  többnyire  ugyanaz  :  Isten  a  magyarokat  feslettsé- 
gökért  és  bűneikért  sújtja.  De  Isten  ítéletében  ők  nem 
nyugosznak  meg  oly  panasz  nélküli  önmegadással,  mint 
Jób.  Sőt  igyekeznek  arról  győzni  meg  a  mennybeli  ha- 
talmat, hogy  már  ^Mg  volt  a  büntetés,  már  ideje  volna 
a  törököt  is  verni.  Szegedi  István  (1560)  egy  szép  ér- 
zelemmel írott  énekében,  miután  elismeri,  hogy  méltán 
szenvedte  népünk  az  eddigi  csapásokat  s  bánja  és  si- 
ratja hitetlenségét,  úgy  véli,  hog}'^  most  már  elég  is 
volna  a  büntetés:  orJdcje  leszen  már  neked  is.  Úristen, 
mirajtunk  könyörülni.  Sarok  vagyunk  uram,  veled  nem 
pörölhetünk.  De  ne  engedd,  hogy  a  kegyetlen  török 
elpusztítson  bennünket.  Fordítsd  haragodat  már  a  po- 
gány nemzetre,  kik  nem  hisznek  tebenned;  hadd  ismer- 
jék meg,  örök  veszedelmökre,  a  Jézus  Krisztust)).  Ha- 
sonló okokkal  igyekezik  meggyőzni  a  mindenhatót  egy 
másik  névtelen  író,  ki  a  száznegyvennegyedik  zsoltárt 
ily  értelemben  fordítja  át  magyarra:  «Ha  minket  tar- 
tasz, uram,  örökségednek  s  a  Jézus  Krisztusban  vá- 
lasztott népednek,  ne  adj  martalékra  az  idegeneknek. 
Bár  megérdemeljük  ostorozásodat,  mindazáltal,  ha  nem 
kímélsz,  sőt  fogytig  a  földhöz  versz  bennünket,  mit 
fognak  mondani  rólad  a  pogányok?  Hallgathatod  az- 
után a  sok  nagy  káromlást;  nem  tudtad  oltalmazni  né- 
pedet. Nem  azt  mondják-e  majd  a  hitetlenek:  vajon 
hova  lett  most  a  mi  Istenünk?  Reménységünkért  ki- 
csúfolnak, hitünkért  megköpdösnek  minket5>.  Ilyes  el- 
mélkedéseik többnyire    azon    megnyugtatással   végződ- 

nek,  hogy  bizzunk  az  Istenben,  szabadulásunkat  még 
földi  életünkben  megérjük.  A  martyrok  rajongása  azon- 
ban, mely  a  földi  szenvedésekért  túlvilági  üdvösséggel 
vigasztalja  lelkét,  e  korbeli  vallásos  énekeinkben  nem 
sok  hirdetőt  talál.  Mély  hittel,  valódi  bizodalom  érzel- 
mével könyörögnek  Jstenök  előtt,  de  hitök  szilárdságát 
és  állhatatosságukat  részben  annak  kell  tulajdonítnunk, 
hogy  leikökben  a  keresztyénség  s  a  hazafiság  egy  ér- 
zelemmé olvadt. 

A  katholikusok  és  protestánsok  vitázó  énekeikben  is 
igen  gyakran  ugyanez  érzelem  leng  a  háttérben.  A  re- 
formatio  oly  körülmények  közt  terjedt  el  nálunk,  hogy 
a  legnagyobb  politikai  kérdéssel  kellett  összeszövődnie. 
Az  ország  létele  forgott  koczkán  ;  két  nagy  hatalom 
küzdött  birtoka  fölött  s  köztök  két  pártra  szakadtak  a 
haza  fiai  is.  Az  osztrák  ház  nem  tűrte  az  új  hitet  s  a 
mennyire  hatalma  ért  és  a  mikor  az  ildom  engedte, 
igyekezett  elnyomni.  A  töröknek  mindegy  volt  bár- 
melyik keresztyén  secta,  sőt  vannak  példák,  hogy  a 
protestánsokat  inkább  megtűrte ;  alatta  tehát  terjed- 
hetett a  reformatió  s  a  félig  hódolt  erdélyi  részekben 
annyival  gyorsabban  terjedt,  mert  politikai  jelszavul 
szolgált  a  másik  párt:  a  katholikus,  a  német  párt  ellen. 
Harczosaikat  a  vallási  és  a  nemzeti  szabadság  szózata 
egyaránt  lelkesíti.  Békekötéseikben  vallási  és  politikai 
kérdések  sorakoznak  egymás  mellett.  Felekezeti  vita 
külön-külön  az  ország  két  felében  is  volt  ugyan  elég, 
és  sem  a  protestantismus  az  erdélyi  részekben,  sem  a 
katholikusok  az  osztrák  háznak  hódoló  megyékben  ner 
jutottak  ki  íárólagos  uralomra,  de  ha  a  két  párt  egy- 
más ellen  hadat  viselt,  mindig  a  vallási  különbség  volt 
az  egyik  jelszó.  Azonban  míg  a  két  párt  töröknek  és 
némehxzk  nevezgette  egymást,  lel  kök  mélyén  magyar 
maradt  mindenik.  Fájt  nekik  a  haza  szétszakadása  s 
az  idegeneket,  törököt  és  németet  egyaránt  g^'űlölték. 
A  higgadtan  gondolkozó  politikus  belátta,  hogy  e  szo- 
morú helyzeten  segíteni  nem  birnak,  de  a  költői  érzc- 
Jcm  nem  nyugodott   meg   benne.    Szakadatlan   siralom 

ömlik  énekeikben,  s  vallásos  érzelmök  Isten  büntetésé- 
nek tartván  a  haza  veszedelmét,  a  két  felekezet  költői 
egymásra  tolják  isten  haragjának  fölidézését. "^  A  katho- 
likusok  szerint  azért  bűnhődik  népünk,  mert  elhagyta 
a  régi  igaz  hitet.  Maga  Zrinyi  is  azzal  kezdi  eposzát, 
hogy  a  haragvó  Isten  azért  küldte  ránk  Szulimánt,  mert 
népünk  a  szép  keresztyén  hitet  lába  alá  nyomta  s  kü- 
lönféle vallásokban  gyönyörködik.  Viszont  a  protestán- 
sok a  régi  bálványimádás  fentartásának,  a  miséknek, 
a  papok  bűneinek  tulajdonítják  az  ország  romlását.  Az 
akadémia  könyvtárában  levő  Csoma-codex  egész  sorát 
megőrzé  az  ily  szellemű  énekeknek. "''"^^  ((Rettenetes  az 
Isten  haragja  —  mond  a  névtelen  protestáns  költő  — 
mert  nem  imádjuk  őt  igaz  szívvel,  hanem  idegen  segít- 
ségekhez kapkodunk.  De  hiába  keresünk  békét,  míg 
istent  meg  nem  ismerjük.  Hiába  szolgáltatunk  misét, 
hiába  járunk  processiót,  hiában  tartjuk  a  sok  utálatos 
zsolozsmát  és  kiáltozunk  sok  szóval  az  egyházban.  Nem 
ekkép  kell  az  Istent  megengesztelni,  hanem  hittel  és  a 
gonosz  elhagyásával.  Kövessük  azt,  a  mit  a  szentírás- 
ban kíván  tőlünk,  térjünk  Istenhez  s  kérjük  az  üdvözí- 
tőt, hogy  oltalmazza  meg  nyomorult  országunkat  s  adja 
vissza  a  régi  szabadságot)).  Egy  másik  ének  még  kemé- 
nyebben kel  ki  a  régi  bálványimádók  ellen.  Összegyűl- 
tek a  hatalmas  urak,  fejedelmek,  papok,  szerzetesek  — 
úgymond  szent  Dávid  után  —  és  föltámadtak  az  Isten 
és  Krisztus  ellen.  Meg  akarják  rontani  törvényét  s  le- 
rázni magokról  hatalmát.  De  meg  fogják  látni  Isten 
haragját,  rettenetes  lesz  kínvallatásuk,  nagy  vaepöröly- 
lyel  töretnek  össze.  Mert  hitetlenségben  élnek  mind- 
azok, kik  Rómától  és  a  pápától  függenek;  hol  a  pápa 
hal  alma  uralkodik,  az  ördög  asztaga  meggazdagul.   Ez 


*  Róma  hanyatlásának  korában  hasonló  szemrehányásokat  tesz- 
nek egymásnak  a  régi  pogányok  és  az  új  kei-esztyének.  L.  Mon- 
tesquieu :   A  rómaiak  nagysága  és  hanyatlása,  XIX.  fejezet. 

**   Közölte   ThaJy   Kálmán  T{égi  magyar  vitézi  énekek  és  elegyes 
dalok  czímű  gyűjteményében.   Pest,    1864. 

2lZ  oka  a  mi  nagy  romlásunknak  s  a  pogányság  betöré- 
sének is.  Ébredj  tehát  te  magyar  nemzet,  épülj  meg  az 
úr  Jézusban,  mert  bizony  elvész  Nagyvárad,  megnyar- 
gaJja  a  török  császár  szent  László  lovát  s  a  sok  kövér 
pap  hasztalan  kerengi  akkor  szent  László  koporsóját)). 
Egy  elkeseredett  protestáns  költő  meg  épen  a  magya- 
rok Istenéhez  folyamodik  a  papok  uralma  ellen.  (cSze- 
gény  magyar  nemzet  —  így  sóhajr  föl  bánatában  — 
hova  lett  régi  okos  hadviselő  eszed,  hogy  tűröd  a  pa- 
pok igáját,  kik  kincseiddel  töltöznek,  zsirodon  híznak, 
míg  te  koplalsz,  nyögsz  és  csak  könyes  szemmel  nézed. 
Mikor  váraidat  víjja  az  ellenség,  nincs  akkor  papoktól 
semmi  hadi  költség;  németet,  olaszt  hoznak  az  or- 
szágba, de  ezek  nem  barátai  a  magyarnak.  Magyarok 
Istene,  a  ki  elvezéreltél  Scythiából,  ments  meg  e  raga- 
dozó pásztoroktól,  hogy  ne  legyünk  papok  és  németek 
jobbágyai),  ^ 

így  szövődik  a  hazrJías  szózat  e  kornak  egész  vallási 
költészetébe.  S  ugyanez  érzelem  válik  ki  legmelegebben 
a  históriás  énekekből  is,  melyeknél  különben  költői 
hangulatról  ritkán  lehet  szólni.  XVJ-  és  XVJJ-ik  század- 
beli elbeszélő  költészetünkben,  fájdalom,  igen  kevés 
nyoma  van  az  igazi  költői  hivatásnak,  sőt,  Zrinyit  ki- 
véve, hiányzik  bennök  azon  elbeszélő  tehetség  is,  mely 
egy  esemény  érdekes  előadásához  szükséges.  A  legele- 
venebb tárgy  is  meghal  krónikásaink  kezében.  Ha  át- 
veszik a  néptől  egy  érdekes  monda  szövevényét,  nem 
legombolyítják  ennek  szálait,  hanem  összekuszálják. 
]losvai  a  hagyománynak  valószínűleg  egészen  kész  me- 
séiből alig  érthető  zavaros  életrajzot  csinál,  mely  leg- 
följebb olyan  olvasót  érdekelhetett,  a  ki  hallomásból 
már  jobban  ismervén  a  Toldi-mondákat,  Jlosvai  verseit 
csak  emlékeztetőnek  (scblagwortnak)  használta.  Tinódi, 
Csáti,  Temesvári  Jstván,  Valkai  András,  Liszti  és  töb- 
biek csak  a  történeti  adatokat  szedik  versbe  s  legfel- 
jebb némi  reflexiókkal  teszik  hosszadalmasabbá  az  elő- 
adást. Maga  Gyöngyösi,  nagy  népszerűsége,  irodalmunk 
kifejlődésére  gyakorolt  mély   hatása   s   valódi    érdemei 

elJenére  sem  mondható  jó  elbeszélőnek.  Sőt  tehetsége 
épen  abban  leggyöngébb  és  szellemét  épen  abban  ve- 
zeti legkevésbbé  biztos  érzék,  a  mi  a  jó  elbeszélőnél 
a  legszükségesebb  tulajdon.  Expositiója  gyönge;  sem 
fő  eseményeit,  sem  fő  alakjait  nem  birja  eléggé  ki- 
emelni. Temérdek  reflexiója  és  leírása  nem  árnyékla- 
tul szolgál,  hogy  általok  nagyobb  világítást  adjon  rajza 
előterének,  hanem  elhomályosítja  az  egész  képet.  El- 
beszélő feladatában  valóságos  csapás  rajta  az  áradozó 
hajlam,  melylyel  fő  tárgyától  száz  felé  tereli  s  fárasztja 
olvasóinak  figyelmét.  Igaz,  hogy  ő  ez  elmélkedő  hajla- 
mában csak  korának  ízlését  követte  s  tagadhatatlan, 
hogy  leírásaiban  több  szépséget,  elmélkedéseiben  élén- 
kebb és  magasabb  röptű  lyrai  elmélkedést  találunk, 
mint  elődeinél  s  kortársainál.  Rimay,  Beniczky  Péter, 
Koháry  István  ö;  zes  poézise  még  elmélkedőbb  és  sem 
alakban,  sem  tar  Jómban  nem  versenyezhet  Gyöngyö- 
siével. 

Azonban  e  krónikák  és  elmélkedések  tömegéből  ki- 
emelkedik olykor  egy  érzelem,  melyben  az  író  sem  a 
bibliát,  sem  a  latin  írókat  nem  követi,  mely  közvetle- 
nebbül fakad  lelkéből :  a  hazaszeretet  érzelme.  Nem 
gazdag  az  eszmében,  de  igaz  a  hangban.  Szívből  jön, 
szívhez  szól  s  az  egykorú  hallgatókat,  kik  együtt  érez- 
ték a  bajt,  annyival  jobban  megilletheté,  mert  a  költői 
eszmék  hiányát  pótolta  a  dalnok  éneke  és  zenéje.  Két- 
ségkívül megható  lehetett,  midőn  Tinódi  bús  hangon 
elkezdte  panaszolni  kortársai  előtt,  hogy  sírva  vesz  el 
szegény  Magyarország,  eltávozott  régi  vigalma,  elpusz- 
tult gazdagsága,  fogságba  estek  fő  emberei.  Temesvári 
}ános  (1570),  midőn  a  tatárjárást  leírja,  búsan  inti  kor- 
társait, hogy  tanuljanak  a  régi  példából  s  hagyjanak  fel 
a  visszavonással,  mely  miatt  annyiszor  romlás  érte  a 
nemzetet  s  mely  miatt  ismét  ránk  támadnak  az  idegen 
népek  és  elvesz  az  ország.  Lisztinek  nemcsak  2i  Mohácsi 
vészről  Írott  művében  fakad  ki  gyakran  ez  érzelme,  ha- 
nem egyéb  verseiben  is,  s  például  a  Szerencse  forgan- 
dóságáról  elmélkedő  egészen   prédikácziós  versét  is  ez- 

zel  végezi  :  aVáJtozó  a  szerencse,  mint  a  tenger  habja, 
melynek  állandó  helye  nincs,  hol  csendes,  hol  zajos; 
íme  hazánknak  ötszáz  évig  kedvezett,  de  Mohács  óta 
letörlé  a  magyar  világ  csillagát,  meghomályosítá  su- 
garát napunknak,  atyáink  teste  halomban  vérzett  el, 
határaink  török  kézre  jutottakí).  Beniczky,  Rimay  el- 
mélkedéseit hasonló  érzelmek  hatják  át.  Gyöngyösi  a 
pártoskodást  feddő  szavakkal  kezdi  meg  Murányi  Vé- 
nusit  s  meghatóan  sóhajt  fel ;  « Veszni  tért  kis  hazánk, 
mily  sok  koczkán  forogsz ;  régi  épséged  csonkán  iU, 
egyik  ellenség  kezéből  a  másikéba  dob  a  sors.  Mikép 
sirassam  romlásodat,  mivel  könnyebbítsek  fáradságo- 
don, mivel  építhetem  romjaidat,  mivel  vigasztaljam  bá- 
natod? Szegény  országomnak  ha  látom  leomolt  bás- 
tyáját, megtompult  szablyáját,  sóhajtással  mondom  ke- 
serves nótájáti). 

A  sokféle  reflexió  közt,  melyekkel  Gyöngyösi  a  sze- 
rencséről, emberi  gyarlóságról,  szerelemről,  Ámor  go- 
noszságáról, a  pénz  hatalmáról  s  más  ilyesekről  elmél- 
kedni szokott,  e  hazafias  felsóhajtásaí  a  Hgeredetiebbek 
és  legjobban  lelkéből  folynak.  Egyik  önálló  költemé- 
nyét pedig,  a  Palí'nódíát,  egészen  ez  érzelmeknek  szen- 
telte :  A  haza,  mint  nympha  megszemélyesítve,  mondja 
cl  benne  panaszát  s  az  istenek  Eszterházy  nádort  kül- 
dik megmentésére.  Ez  allegorikus  szerkezet  többet  árt, 
mint  használ  a  mű  költői  becsének,  de  a  hazafias  sira- 
lomban igazi  fájdalom  van  híven  kifejezve.  Többi  mű- 
veiben is  oly  gyakran  kitárja  hazafiúi  gondolatait  Gyön- 
gyösi, hogy  ezekből  egész  politikai  jelleme  ki  fejlik. 
Csaknem  előttünk  áll  a  higgadt  gondolkozású,  bölcsel- 
kedő szellemű  gömöri  táblabíró,  a  ki  hűséggel  visel- 
tetik a  királyhoz  míg  lehet,  óhajtja  a  békét,  kerüli  a 
forradalmat,  kárhoztatja  a  pártoskodást,  de  az  alkot- 
mányból s  nemesi  jogokból  sem  enged.  Loyalitása  a 
változó  időkkel  együtt  alakuláson  megy  át  s  ez  kiérzik 
műveiből  is.  Mikor  Murányi  Vénusit  írja  (1662 — 1664) 
föltétlenül  király-párti,  mint  ura  'Wesselényi  nádor. 
Magasztalja    "Wesselényi    hűségét   az   igaz   királyhoz    s 

kárhoztatja  az  erdélyiekhez  szító  magyarokat,  kik  miatt 
a  békesség  teherbe  esik  s  a  haza  rongyokra  szakad. 
Ezeknek  tulajdonítja  kis  hazánk  romlását.  De  pár  év 
múlva  oly  fordulatot  vesznek  a  politikai  események, 
hogy  lehetetlen  e  hűséget  tovább  megtartania.  A  bécsi 
kormány  erőszakoskodásai  magát  Wesselényit  is  össze- 
esküvésre késztetik  (1667).  ^^  ^^  összeesküvés  létre 
jöhet  s  "Wesselényi  meg  nem  hal,  költőnk  aligha  részese 
nem  lett  volna  annak.  Loyalitása  mindenesetre  meg- 
rendült s  későbbi  költeményeiben  már  más  hangon 
énekel.  A  Palinodiáh2ii\  (]68j)  nem  az  erdélyiek  pár- 
toskodását  emlegeti,  hanem  a  sas  körmeitől  félti  hazá- 
ját; panaszkodik,  hogy  az  ország  nem  birja  terheit, 
nem  győzi  a  sok  sereget  s  hogy  adózó  pórságra  jut  a 
szabad  nemesség  (ezzel  valószínűleg  azon  rendeletre 
czélozván,  melylyel  Leopold  1671 -ben  fogyasztási  adót 
vetett  nemesre  és  nem  nemesre  egyaránt).  A  Phoenix- 
ben  pedig  (1690  körül)  már  dicséri  az  erdélyi  magya- 
rok vitézségét,  örvend  a  törökön  vett  győzelmeiknek, 
kicsúfolja  Montecuculi  nyavalyás  és  mégis  hetvenkedő 
katonáit  s  általában  közelebb  vonul  az  erdélyi  párt- 
hoz. E  fordulat  igen  természetes  volt  oly  időben,  mi- 
dőn Thököly  fölkelése  meglehetős  rokonszenvre  ta- 
lált a  fölvidéken,  Caraífa  kegyetlensége  pedig  vérig 
keserített  minden  hazafit.  Azonban  az  öregedő  költő 
most  mindjobban  óvakodott  politikába  elegyíteni  köl- 
tészetét, a  forradalmi  mozgalmaknak  nincs  visszhangja 
verseiben  s  utolsó  művei,  a  Csalárd  Cupido  és  CharikUdy 
már  távol  állanak  minden  hazai  tárgytól. 

Thököly  forradalmának  emlékét  nem  a  híresebb  köl- 
tők művei,  hanem  néhány  kézirati  gyűjtemény  név- 
telen énekei  tartották  fenn  költészetünkben.  Ezek  elég 
bő  számban  maradtak  reánk*  s  mutatják,  mily  mélyen 
érdekelve  volt  e  mozgalomban  a  nemzet.  Még  eposzírója 
is  volt  e  forradalomnak,  egy   ismeretlen    nevű   költő,  a 


*   Thaly   Kálmán  :  Adalékok  <^  Thököly-  és  J^ákóczy-kor  irodalom 
történetéhez.    Pest,   1872.   2.  kötet. 

ki  az  egész  fölkelés  történetét  Jíz  k*  régen  fegyvert  fo- 
gott hazájáért  kezdetű  hosszú  versében  megírta,  bár 
kevés  eredeti  költői  tehetséggel,  de  nagy  buzgalommal 
a  fölkelés  ügye  iránt.  Compositiója  zavaros  s  az  alle- 
gorikus fátyol,  melybe  azáltal  burkolja,  hogy  a  törököt 
botd,  a  németet  sas,  a  francziát  k^k^s  vagy  liliom  név- 
vel emlegeti,  még  zavarosabbá  teszi.  Verselése  jó,  de  a 
leírások  elevenségében  nem  versenyezhet  Gyöngyösi- 
vel. Még  kevesebb  költői  értéke  van  a  Thököly  hadi 
tanácsa  czímű  éneknek,  mely  alig  egyéb  versbe  szedett 
gyűlésnaplónál.  De  becsesebbek  a  pártos  harczi  dalok, 
gúnyversek  és  siralmas  énekek.  A  két  párt  szenvedély- 
lyel  vagy  gúnynyal  támad  egymásra.  A  hevesebb  re- 
ményű kuruczok  tettvágya,  mely  előbb  a  török  ellen 
buzdítá  nemzetét  s  feddőleg  hányta  szemére  :  (imily 
szégyen  a  világ  előtt  hazánk  pusztulása,  minden  csata 
nélkül  magyarnak  romlása,  szállj  ki  hát  álmodból  nem- 
zetem, fogj  kardot  markodba,  rázd  le  tunyaságodat, 
szerezz  feg^'vert  és  bátor  szivet»,  ez  a  tettvágy  most 
a  Jabanczok  ellen  fordul.  (cNe  bízzál  a  német  fogadá- 
sában, pajtás  —  mond  az  egyik  tábori  dal  —  mert 
pusztítani  jött  az,  nem  segítségre  ;  a  nagy  uraknak 
mézes  szókat  hány  s  hozzá  hódolnak  mint  bódult  zsák- 
mány;  ne  hígy  hát  ezeknek  sem,  csak  azt  nézd,  hol  a 
Jabancz  s  vágd  a  magyart  is  a  német  társaságában)). 
Viszont  a  Jabanczok  az  oktalan  reményekért,  elbiza- 
kodásért,  ártatlan  vérontásért  átkozzák  vagy  gúnyolják 
Thökölyt  és  pártját,  a H állottad- e  hirét  az  új  király- 
nak —  kérdi  1683-ban,  Bécs  ostromának  meghiúsulta 
után,  egy  labancz  gúnyvers  —  a  ki  török  erővel  fenye- 
get, keresztyének  ártatlan  vérét  ontja,  templomot,  ol- 
tárt éget  s  Bécset  a  nagyvezérnek  igéri.  De  nem  soká 
tartott  árnyékhatalma,  elszaladt  a  török,  vége  a  pün- 
kösdi királyságnak;  körmetlen  macskának  nehéz  fát 
hágni,  sánta  ebnek  Bécset  megjárni ;  körmetlenül  lettél 
úr  Thököly,  pártütő,  prédáló,  lator,  kóborló,  ország- 
rontó, papherélő  lettél,  de  végre  is  czimborád,  a  török 
öJi  meg  fejedet)). 

E  gúnyos  káröröm  azonban  csak  addig  tart,  míg  a 
győzelem  első  dühe  lelohad.  Azontúl  ismét  a  bujdo- 
sók szomorú  éneke  foglalja  el  a  költészetet  s  a  nem- 
zet rokonszenvét.  A  legyőzött  forradalom  harczosa  neki- 
indul a  nagy  világnak.  Rongyos  a  dolmánya,  ki  van  az 
oldala,  háta  íapoczkáját  veri  a  kalpaga,  ködmöne  a 
zsírtól  megavult,  csizmája  a  sárban  elrohad,  lova  hit- 
vány, tarsolyában  morzsalék  sem  hever,  palaczkját  a 
pókháló  belepte,  pénze  nincs,  a  neve  :  bujdosó  hatona. 
De  magyar  fatalismussal  törődik  bele  e  helyzetbe  is  s 
festői  elevenséggel  lép  képzeletünk  elé  egész  alakja,  a 
mint  félrevágva  rongyos  kalpagát,  így  végzi  a  dalt : 
((Ejh,  eb  az  anyja,  a  mint  élhetek,  élek;  kivetem  hasa- 
mat a  szép  verőfénynek  s  ha  éhezem,  rágyújtok ;  majd 
eltengődöm  én  is  mint  más.i) 

]me,  a  kóborló  szegény  legények  s  a  futó  betyárok 
költészetének  első  csirája  a  hazafiságból  ered. 

De  nem  mindegyik  bujdosó  veszi  ily  könnyű  szívvel 
a  bujdosást.  Meghatóan  festik  nyomorúságukat  az  ide- 
gen földön  s  vágygyal  sóhajtanak  haza  felé.  Pedig  az 
itthoniak  is  csak  a  panasz  hangjait  ismerik.  Egy  pár 
ének  a  közvetlen  leirás  erejével  s  a  gyötört  áldozat 
éles  gyűlöletével  sorolja  elé  a  megszálló  német  hadak 
garázdálkodását,  (ca  kik  mindent  megesznek,  elpusztít- 
nak,  házadból  kiszorítnak ;  ágyadban  ő  fekszik,  asztala- 
don ő  kártyázik,  abrakodat  az  ő  lova  eszi  s  ha  ellene 
szólsz,  a  neved  rebellis.  Jgy  fizeti  igaz  hűségedet!]) 
teszi  hozzá  az  ének  szerzője,  a  ki  egykor  talán  la- 
bancz  volt,  de  nagyon  megbánhatta.  Az  elégületlen 
nép  1697-ben  a  hegyalján  lázadásban  tört  ki  s  en- 
nek emlékét  egy  erőteljes  gyászének  (Caniio  Tokai) 
tartotta  fenn.  «Jaj,  végső  romlásra  jutott  Magyarország, 
elpusztul ánk  mint  Jérusálem,  kiált  Tokajvára,  jajgat  Pa- 
takvára, most  hallatik  rettenetes  jajjá,  vérrel  tajtékozék 
a  Tiszának  habja,  rakva  volt  holttesttel  a  város  utczája.!) 
E  hatalmas  följajdulás  méltó  Jeremiás  siralmához,  me- 
lyet nyilván  követ. 

Nem  csoda,  hogy  e  zaklatott   nép   megváltóként  fo- 

gadta  Rákóczyt  s  ismét  megszólaltak  a  hozsannák,  is- 
mét föJlobogott  a  leJkesedés,  ismét  keresztül  ment  a 
nemzet  hangulata  ugyanazon  érzelmeken,  mint  az  előbbi 
forradalom  alatt.  E  második  mozgalom  költészete  egé- 
szen egy  jellemű  az  elsőével,  de  általánosabb,  kifejlet- 
tebb, erősebb.  Újra  ism.étlődik  minden.  A  szavaz  gyü- 
lésnaplók,  az  élénk  paródiák,  a  lelkesítő  hadi  dalok, 
a  két  párt  eg^/más  elleni  gúnyai,  a  g^'őztes  párt  kár- 
örvendő csúfolódása  s  végül  a  hosszú,  szűnni  nen- 
tudó  panasz  és  siralom.  De  minden  határozottabb, 
tisztább  alakot,  rövidebb,  szabatosabb  kifejezést  nyer. 
A  német  hadak  elleni  gyűlölet  egy  nyolcz  soros  vers- 
ben tömörül  össze,  mely  másfél  századon  át  váltczat- 
lanui  megmarad  a  nép  ajkán,  mert  másfél  századon  át 
többször  is  van  alkalom  ismétlésérc  : 

^Hc  hígy  magyar  a  németnek, 
Akármivel  hitegetnek. 
Mert  ha  ád  is  nagy  levelet, 
Mint  a  kerek  köpönyeged. 
S  pecsétet  üt  olvat  rája, 
Mint  a  holdnak  karimája  : 
Nincsen  abban  semmi   virtus, 
Verje  meg  a  Jézus   Krisztus.); 

Bizony  e  kis  dalban  kevés  a  költészet  s  mégis  feled- 
hcíet'enné  lőn,  mert  híven  fejezi  ki  a  sokszor  csalódott 
magyarnak  egy  pillanatnyi  érzelmét,  midőn  nyakig  ju- 
tott a  bajba,  talán  Cnhibájából,  de  érzelegni  nem  akar, 
búsulni  nincs  kedve,  lelkiismerete  háborog  s  jól  esik 
egész  bölcsészetet  egy  káromkodásban  összeponto- 
sítani. 

Hányszor  ismételték  e  kis  dalt  azóta.  Hányszor 
volt  a  bús  magyar  pártnak  ulti  ma  ratiója,  még  a  leg- 
újabb időben  is.  Némelyek  hiedelme  szerint  e  kis  ver- 
set maga  Rákóczy  Ferencz  írta.  Nekem  úgy  tetszik, 
hogy  kissé  paprikásabb  a  magyarsága,  mint  a  milyet 
tőle  várhatnánk.  De  alkata,  gondolatmenete  azt  mu- 
tatja, hogy  valószínűleg  egy  szerzőnek  és  egy  percznek 
ötlete  az   egész,   úgy   termett,  a  mint   van,  s  nem   esi- 

szólta  ki  a  szájról-szájra  adó  hag^'omány,   mint  a  többi 
egykorú  éneket. 

Mert  ez  egész  korszah  politikai  költeményei  több- 
nyire ismeretlen  szerzőktől  erednek  és  csak  évek  mul- 
tával foglaltattak  irásba,  mikor  a  nép  alakító  keze  már 
végig  simította  rajtok  vésőjét.  Némelyiket  csak  az  utolsó 
húsz-harmincz  év  óta  lestük  el  eg}^-egy  öreg  ember 
ajkáról,  mióta  az  irodalom  megkezdte  a  népköltészet 
gyűjtését, 

Ismeretlen  eredetű  maga  a  nevezetes  Rákóczy-nóta 
is.  Számos  variánsa  maradt  fenn,  de  csak  később  kor 
följegyzésekben.  Mindegyik  leiró  ügy  jegyezte  föl,  a 
mint  ő  hallotta,  s  e  szerint  nemcsak  a  szerző  neve  ma- 
rad ismeretlen,  hanem  arról  sem  lehet  beszélni,  hogy 
a  sok  változat  közt  melyik  az  eredeti.  Egyik  régibb  le- 
het, a  másik  ujabb,  egyik  teljesebb,  a  másik  hézago- 
sabb, egyik  tisztább  rhythmusú,  a  másik  darabos.  De 
egyaránt  jogosult  mind,  mert  a  nép  alakította  mindet, 
énekelte,  búsult  vag^'  lelkesedett  rajta,  s  ha  duzzadozó 
érzelme  talán  új  részleteket  toldott  is  egyik-másik 
variánsba,  ezek  eredetiek  épen  úgy,  mint  a  legrégibb 
följegyzés.  Különben  e  százados  rhapsodiának  szöve- 
gében ne  keressünk  költői  gondolatokat.  Egy  panaszos 
följajdulás  az  egész;  nincsenek  benne  sem  nagy  eszmék, 
sem  költői  képek  ;  együtt  termett  és  együtt  terjedt  cl 
dallamával  s  inkább  ennek  tulajdonítható  a  mély  és 
állandó  hatás,  melyet  a  nemzet  kedélyére  g)'akorolt, 
mint  magának  a  panaszos  versnek.  A  dallam  maga  is 
elég  volt  fölébreszteni  a  fájó  hangulatot  s  mellette  a 
szöveg  szavai  jóformán  elvesztették  jelentőségöket. 
Hányszor  látjuk  a  sírva  vigadó  magyart  eldúdolni  egy- 
egy  szomorú  nóta  hag^^-ományos  szövegét,  melynek 
szavai  annyit  sem  érdeklik  őt,  mint  Hamlet  szinészét 
Hekuba  sorsa.  Hány  magyar  ember  vallja,  hogy  az  ő 
nótája  a  Cserebogár,  pedig  e  dal  szavainak  jelentésére 
talán  soha  életében  nem  gondolt.  A  szöveg  értelme 
lassankint  mintegy  elenyészik  s  csak  a  zenében  kife- 
jezett érzelem   marad   meg.   A   Rákóczy-nótánál   ez   a 

fejlődés  teljesen  végbement :  a  vers  feledségbc  enyé- 
szett, a  dallam  azonban  lassankint  átalakulva,  egy  ha- 
talmas nemzeti  indulóvá  fejlett  ki  s  a  kétségbeesés  és 
panasz  mellett  a  büszke  lelkesedés  hangjait  is  fölvette 
magába. 

A  <-öbbi  kuruczdal  is  hasonló  alakuláson  ment  át, 
míg  azon  formába  jutott,  a  mely  véletlen  följegyzés 
nyomán  reánk  maradt.  Szerzőiket  elfeledték.  Az  egész 
korszakból  alig  ismerjük  négy-öt  költő  nevét,  melyek 
vagy  véletlenül,  vagy  a  versfejekben  rejtve,  megmene- 
kültek az  elfeledtetéstől.  A  tábori  dalok,  a  kuruczok  és 
labanczok  gúnyos  versei,  a  panaszos  siralmok,  a  buj- 
dosók énekei,  mind  a  népköltészet  köztulajdonává 
lettek. 

Különösen  a  bujdosás  tett  sok  embert  versiróvá.  Sa- 
játságos jellemvonás  népünknél,  hogy  a  bajban  és  bá- 
natban költeménybe  önti  panaszait  az  is,  a  ki  külön- 
ben talán  soha  sem  írt  volna  verset.  A  tömlöczben 
sinlők  verssel  vigasztalják  magokat,  a  halálra  Ítéltek 
verssel  búcsúznak  el  a  világtói.  Koháry  István  a  bör- 
tönben kezdett  verseket  írni,  Bezerédj  jmre  éneket 
szerzett  a  siralomházban.  A  kóborló  betyár,  a  kit  meg- 
sirat a  madár  is  s  a  kitől  elhajlik  az  ág  is,  a  befo- 
gott rab,  a  ki  térdig  vasban  ül  s  kezén-lábán  vas  bé- 
kót  zörget,  az  elitélt  rabló,  kire  már  a  bitófa  hollói 
várakoznak,  a  besorozott  katona,  kinek  búcsúzni  kell 
szülőitől,  babájától,  hazájától  :  versben  és  dalban  ke- 
res vigasztalást.  A  börtöni  és  siralomházi  énekekből 
egész  gyűjteményt  lehetne  összeállítani.  A  szerelmi 
népdalok  jó  nagy  részét  is  a  m.egcsalt,  elhagyott  vagy 
szegénysége  miatt  hasztalanul  epedő  szerelmesek  bá- 
nata teremte. 

Így  keletkeztek  a  kurucz  bujdosók  dalai  is.  A  menek- 
vők  visszasóhajtoznak  a  hazába,  a  honmaradotlak  el- 
panaszolják bajaikat  s  Rákóczy  után  sóvárognak. 

A  szathmári  béke  után  föltűnően  két  ágra  szakad  a 
magyar  költészet.  A  nemzeti  vágyak,  eszmék,  érzelmek 
csak  a  bujdosók  s  a  névtelen  irók  énekeiben  maradnak 

fönn.  Az  irodaimi  költészet  pedig  egy  pár  évtizedig 
elhallgat  s  azután  idegen  tárgyakról,  latin,  franczia,  né- 
met mintákra  kezdi  írni  műveit.  E  két  irány  határo- 
zottan különválva  marad  némi  kivételekkel  csaknem 
az  egész  tizennyolczadik  századon  át.  A  tanult  osz- 
tályok beleélik  magokat  az  idegen  költészetek  világába 
s  a  római  mythologia  légkörébe.  A  nemzeti  érzelmek 
költészete  pedig  lassankint  mind  távolabb  menekül  a 
nép  kunyhóihoz  s  eszmékben  szegényebbé,  érzelmei- 
ben egészen  népiessé,  tárgyában,  fogalmaiban  szűkebb 
körűvé  válik.  Eleinte,  közvetlenül  a  szathmári  béke 
után,  a  magasztos  közérzelmek,  a  hazaszeretet,  a  nem- 
zet függetlenségének  elvesztése  miatti  fájdalom,  a  ma- 
gyarság pusztulása,  a  nemzetet  eltiporó  ellenség  gyű- 
lölete töltik  el  énekeiket.  A  század  közepén  tűi  azon- 
ban már  inkább  csak  azt  az  igát  érzik,  mely  az  alnépet 
nyomja. 

Nem  a  nemzet  fájdalma,  hanem  a  szegény  jobbágy 
panasza  hangzik  belőlök,  A  robot,  katonáskodás  és 
katonatartás  ellen  panaszkodnak.  A  közbánat  helyét  az 
egyéni  szenvedés  érzete  foglalja  cl.  A  nyugati  műve- 
lődés terjedése,  Mária  Terézia  udvarának  nemesi  osz- 
tályainkra gyakorolt  befolyása,  az  idegen  szokások, 
idegen  eszmekörben  mozgó  irodalom  mind  nagyobb 
válaszfalat  vonnak  a  műveltebb  osztály  s  az  alnép  ér- 
zelmei közt.  Azelőtt  közelebb  álltak  egymáshoz.  Tár- 
sadalmi szokásaikban  kisebb  volt  a  különbség,  érzel- 
meikben több  a  rokonság.  A  hegedősök  énekeit  meg- 
értette a  nép  is.  Most  az  új  irodalmat  tanultság  nélkül 
többé  nem  érthette,  idegen  lett  neki  annak  tartalma, 
alakja,  rhythmusa  és  szavainak  is  nagy  része.  Nem 
tanulhatott  s  nem  vehetett  át  tőle  semmit;  magára  ma- 
radt, saját  kis  világára,  a  házi  és  családi  viszonyokra 
szorult,  s  így  el  szegényült. 

De  a  művelt  irodalomban  nem  azért  hallgatott  el  a 
nemzeti  érzelem,  mintha  az  írók  nem  lelkesültek  volna 
a  haza  ügyéért.  Hiszen  az  egész  irodalmi  működésre 
főleg   a    magyarság  fentartása   s   a   nézet   megmentése 

iránti  lelkesedés  buzdította  őket.  De  lelkesedésök  nem 
költeményeik  tartalmában  nyilatkozott.  Czéljok  volt 
hazafias,  verseik  tárgya  ritkábban.  A  szathmári  béke 
után  következő  politikai  helyzet,  a  pragmatica  sanctio 
elfogadásának  évei  s  Mária  Terézia  kora  oly  idők  vol- 
tak, midőn  a  szélesebb  látkörű  iró  hallgatni  kénysze- 
rült minden  nemzeti  érzelemmel.  Belátta,  hogy  a  poli- 
tikai helyzetet  kényszerűség  szülte,  rajta  változtatni 
nem  lehet  s  talán  Jmeg  is  nyugodott  benne,  de  költői 
lelkesülésre  nem  hevülhetett  általa.  A  nemzeti  nagy 
vágyak,  függetlenségi  kísérletek  kora  lejárt;  a  hazafias 
ábrándok  meghiúsultak ;  polgári  foglalkozásokban,  bé- 
kés művelődésben  kereste  a  haza  jövőjét  minden  gon- 
dolkodó politikus.  Az  ily  politikai  megfontolás  azon- 
ban nem  teremt  hazafias  költészetet.  Negyedfél  száz 
év  óta  tart  küzde  műnk  az  önállósági  törekvés  s  az 
uralkodó  ház  igényei,  a  nemzeti  szabadság  s  a  f 6  ha- 
talom túlterjeszkedése,  a  függetlenségre  vágyók  s  a 
kiegyező  pártok  }  özött,  de  a  kiegyező  pártnak  alig 
van  költészete.  Az  önállósági  vágy,  legalább  mint  egy 
szép  ábránd,  mindig  élt  a  nemzet  szive  mélyén  s  a 
kö  tőnek  ez  ábrándok  világába  kellett  szállnia,  ha  a 
nemzeti  érzelmekhez  akart  szólani.  A  fölkelések  voltak 
a  lelkesülés,  hév,  remény,  fölbuzduló  érzelmek  és  a 
költői  ihlet  ideje.  A  kiegyezési  korszak  mindig  bizo- 
nyo'-.  kijózanodással  jár  s  ily  hangulatban  nincs  ked- 
vünk dalolni.  Minden  kiegyezés  által  a  vérmesebb 
hitűeknek  eg)'  sereg  ábi-ándjok  oszlik  el,  nagy  remé- 
nyeik hiúsulnak  meg;  a  határozatlan  s  ezért  határtalan 
képzelődés  helyét  rideg  opportunitás,  a  lelkesedést  alku, 
a  költészetet  tény  váltja  föl.  A  pragmatica  sanctio,  az 
)790-diki  megállapodások,  az  iSöj-ik  évi  kiegyezés 
nem  a  szívből  fakadt  s  nem  ragadhatja  lelkesedésre  az 
érzelmek  emberét.  A  költsínek,  ha  cllenök  izgatni 
jobb  belátása  tiltja,  hallgatnia  kell,  mert  dicsőitésökrc 
egy  húr  sem  pendül  meg  szivében. 

De   a   költői    léleknek   azon   küzködő  hangulatában, 
midőn    benne   a    képzelet  vágya  és  a  józan  ész  Ítélete 

egymással  összeütközésbe  jő,  a  meghasonlott  kedély 
kiválóan  fogékony  a  humorra  s  a  szárnyaszegett  lelke- 
sedés megteremti  a  politikai  költészetnek  egy*  másik 
nemét,  a  szatírát.  Nem  a  sivár  szív  és  közönyös  lélek 
szülötte  ez  sem.  Épen  ellentét ;  ugyan  a  lelkesülésnek, 
de  a  lelkesülés  ellentéte  nem  a  közöny,  hanem  a  le- 
vertség, s  a  levertség  költészete  a  szatira.  A  ki  lelkesült 
a  hazáért,  de  reményeiben  víigy  kortársaiban  csalódott, 
a  ki  lelkesült  a  jóért,  szépért,  igazságért,  erkölcsökért, 
de  eszményét  az  emberek  közt  föl  nem  találja,  a  ki 
buzog  az  irodalomért,  de  hivatatlanokat  lát  annak 
templomában ;  az  írhat  szatírát  a  haza,  morál,  iroda- 
lom érdikében,  de  a  merőben  hideg  és  közönyös  ke- 
dély soha.  Nem  a  közöny  s  iiem  is  a  gyűlölet  nyilat- 
kozik a  szatírában,  hanem  a  szeretet,  bár  vissza- 
járói. 

Es  ha  e  lezsibbadt  hangulat  nem  csupán  a  költő 
kedélyít  szállta  meg,  hanem  egész  korszakát  is,  ha  a 
közönség,  sőt  talán  egy  egész  nemzedék  is,  belePórad- 
dot  a  hiú  reménylésbe,  ásítva  fordulna  el  egy  időtlen 
Tyrtaeustól :  a  hazafias  költészetben  akkor  nyílik  a  sza- 
tírának legtágasabb  tér.  ilyenkor  egy  sikerült  humoros 
dal  nagyobb  hatást  tehet,  mint  a  hazafias  óda  s  a  gűny 
melegebb  érzelmet  kelthet  a  haza  iiánt,  mint  a  hang- 
zatos buzdító  szózat. 

E  szatirai  hajlam  mindenütt  észrevehető  másfél  száz 
éves  történetünk  nagyobb  fordulatainál,  midőn  a  nem- 
zet reményekre  volt  buzdulva,  dicsőségre,  független- 
ségre látott  alkalmat  s  ábrándokat  alkotott  magának, 
de  egy  válság  után  a  reménynek  isinét  csüggedésre 
kelJett  fordulnia.  Együtt  jár  e  hajlam  a  kétségbeesés 
hangulatával ;  az  érzelgőbb  szív  panaszokban  fejezi  ki 
bánatát,  a  keserűbb  lélek  humorra  fakad.  Az  1790-díki 
alkotmányos  remélgetés,  a  nemesi  fölkelés  idején  várt 
dicsőség,  az  1848-diki  forradalom  nagyszerű  vágyainak 
meghiúsulta,  az  1859 — 61-díki  ábrándos  lelkesedés  le- 
lohadása  után  következő  korszakok  költészetében  egy- 
aránt megjelenik  e  humoros  hajlam,  több  vagy  kevesebb 

kétségbeeséssel  párosulva,  a  mint  később  lesz  alkalmam 
néhány  példával  is  megmutatni. 

A  Rákóczy-kor  után  e  hangulat  a  labanczok  gúnyos 
és  agyarkodó  verseiben  kezd  először  nyilatkozni,  me- 
lyekkel a  re  menye- fogyott  kuruczok  ellen  mérgöket 
kiöntik.  Csúfolódva  kiáltanak  a  szegény  bujdosókra : 
((Hol  vagy  te  most,  nyalka  kurucz,  a  ki  voltál  mint  a 
szép  strucz ;  hol  van  pántos  kardod,  kócsagtollas  csá- 
kód, párducz-bőröd,  czafrangod.  Nyelveddel  mindent 
tudtál  csinálni ;  káromoltad  az  istent,  verted  a  sze- 
gényt, nem  becsülted  a  nemest.  Most  megbüntetett  az 
Isten,  elvette  szabadságodat,  idegen  földre  vetett. 
Megszalaszt  a  lompos  német  is.i> 

De  e  kárörvendő  hangulat  nem  tart  sokáig.  A  csú- 
folódó labanczok  magok  sem  nagyon  szeretik  a  lompos 
németet;  ők  sincsenek  oly  helyzetben,  hogy  jó  kedvök 
lehessen.  S  a  humor  önmaga  ellen  fordul.  Félig  elke- 
seredés, félig  bánatos  megnyugvás  hangzik  néhány 
dalból,  melylyel  mintegy  gúnyolják  saját  lelkesedésö- 
ket.  Nevetnek,  hogy  sírniok  ne  kelljen,  de  nevetésök 
jobban  fáj,  mint  a  könnyek.  « Bécsi  német  így  varr 
hímet  a  magyar  nótára)),  mondja  egy  kis  dal,  melynek 
eredetét  kiadója  1718 — 20-ra  teszi,  <í járjad  te  is,  ku- 
rucz, a  lassú  minéiet,  járj  fennyen,  s  tégy  lábhcgyen 
lasfú  tekervényeketí).  (cjaj  már  nekünk,  rebelliseknek, 
nagy  pipájú,  kevés  dohányú  magyar  nemzetnek))  sóhajt 
föl  egy  másik.  ((Nincs  becse  a  hazafinak,  csak  a  haj- 
longó úrfinak;  világ  a  német  gavarnak,  jó  éjtszakát  a 
mag^/arnak!))  dúdolja  egy  fatalista. 

Számos  ily  példát  lehetne  idézni  a  múlt  század  név- 
telen költészetéből.  De  az  irodalom,  mint  említem, 
nem  szította  a  nemzeti  keserv  tüzét.  Okát  nem  nehéz 
megtalálnunk,  ha  végig  nézünk  múlt  századi  íróink 
során.  Egy-két  kivétellel  mindnyájan  a  nemesi  és  papi 
osztályhoz  tartoznak.  Elkezdve  Rádai  Pálon,  a  ki,  mint 
a  szathmári  béke  megkötésének  eg^'ik  előmozdítója, 
azontúl  állandó  híve  lett  az  uralkodó  háznak,  báró 
Amadé,  báró  Orczy  Lőrincz,  a  fejedelmi  utód  Barcsay 

Ábrahám,  gróf  Teleki  József,  gróf  Ráday  Gedeon, 
gróf  Gvadányi  József,  mind  az  aristocratia  s  az  udvar 
köréhez  tartoznak ;  oda  tartoznak  a  testőr  Bessenyeiek 
is;  Ányos,  Faludi,  Baróti  Szabó,  Rajnis,  Révay,  Dayka, 
Virág,  mind  a  papi  osztály  tagjai.  Egészen  természe- 
tesnek kell  találnunk,  ha  ily  írók  a  költészetben  is  az 
előkelőbb  nemesség  elveinek  lettek  képviselőivé.  Ez 
pedig,  ha  néha  egy  kis  fájdalommal  gondolt  is  vissza 
Mátyás  korának  dicsőségére,  meg  volt  eíégzáwc  sor- 
sával, magasztalta  a  nagy  királynőt,  igyekezett  az  ud- 
vari s  külföldi  szokások  befolyása  alatt  némileg  műve- 
lődni, a  politikában  épen  semmi  koczkáztató  lépésre 
nem  látott  alkalmat,  nem  mutatott  kedvet.  Íróink  is 
követték  ezt  az  utat,  és  irodalmunk  kiművelésére  min- 
táikat a  külföldön  keresvén,  idylleket,  böcselkedő  epis- 
tolákat,  alkalmi  rhetori kákát,  xsopi  meséket  s  más  ily 
nyugalmas  műformákat  művelnek.  Ezek  mellett  csak 
magyar  nemesi  büszke  crzclmök  buzdul  fel  olykor  egy- 
egy  alkalmi  versben,  vagy  a  magyarosság  külső  jelei  : 
a  ruha,  szokások,  családias  erkölcsök  körűi  forognak 
eszméik  (A.nyos  :  Jl  régi  magyar  viseletről ;  Baróti :  E^- 
némely  úrfiról  és  kisasszonyról,  Jlbauj  megye  ünnepére  stb.). 
A  ((Vitám  ct  sangvinem))  jelenetnek  már  élénkebb  vissz- 
hangja ébred  költészetökben  s  örvendenek,  hogy  a  ma- 
gyar nemességnek  most  alkalma  nyilt  hűségét  kimutatni 
és  régi  vitézségét  újra  tündököltetni.  E  nemesi  loyali- 
tást  legtöbb  erővel  fejezi  ki  Baróti  Szabó : 

« Örvendhetsz  Ausztria  1  Biztos 

A  koronád  fejeden,  mikor  a  magyar  őrzi.   Kimenetett 
Csaknem  egész  Európának  vesztedre  felesküdt 
S  összecsatolt  pallossi   közül.  Vért  ontani   most  is 
Ké?z  érted.   Kedveld  hívséges  népedet,  hozzád 
Tett  szívességét  ne  felejtsd.  A  régi   szabadság 
E  nemes  érzésű  nemzet  fő  kincse  :  r",  kivánd. 
Hogy  valamely  csorbát  szenvedjen  benne  .  .  .» 

Íme  a  múlt  századi  magyar  nemesi  hűség  poesise, 
mely  azonban  a  többi  költőknél  ritkán  emelkedik  felül 
az  alkalmi  verselés  rzinvonalán.  írogatnak  ódákat  A'^á- 

ria  Teréziához,  a  főherczegekhez,  a  hét  éves  háború 
vezéreihez,  de  kevés  bensőséggel.  Barcsay  nagyon  szá- 
razan buzdítja  a  Magi;arországt  íudományok  fő  gyüleke- 
zetéi, hogy  legyenek  hívek  a  királyhoz,  a  fő  hatalom- 
hoz, a  nagy  Teréziához.  Gróf  Teleki  egészen  prózai - 
lag  fejti  ki  a  loyalitás  föltételeit  (Jlz  atyafiúi  barátság 
oszhpáh&n).  Péczeli  hasztalan  biztatja  múzsáját  11.  Leo- 
pold  koronáztatásakor  ennek  dicsőítésére,  mert  repü- 
lése nagyon  alant  marad.  Szentjóbi  Szabó  csatadalai- 
ban is  inkább  a  hangzatos  verselés  s  az  ügyes  rímjáték 
tűnik  ki,  mint  az  érzelem.  Faludi  sem  Mária  Teréziá- 
hoz, sem  a  Győzedelmeskedő  INádasdyhoz  zengő  ódájába 
nem  bír  lelket  önteni,  de  bezzeg  megélénkül,  mikor 
eldobván  loyalitását,  az  TAjdon  új  poUciát  kezdi  gúnyolni 
s  a  titkos  rendőri  feladásokat  parodiázza. 

Élénkebb  nyomai  maradtak  a  hét  éves  háborúnak  a 
fölzaklatott  nép  költészetében,  melyre  azonban  nem 
ragadt  át  a  pozsonyi  karok  és  rendek  nagy  lelkesedése. 
Épen  nem  rajong  a  dynastialis  háborúkért.  Egy  1740- 
ből  maradt  ének  nag)^on  leplezetlenül  kifejezi  érzel- 
meit: ((Megbolondult  a  világ,  fegyverben  az  ország, 
összevesztek  a  királyok,  nagy  hatalmas  országok.  Sze- 
gény magyar  nemzet  is  bánatát  újítja,  mert  a  királyné 
táborba  hivatja;  készül  minden  vármegye,  mert  kény- 
telen vele.  Búslakodik  a  gazda  magában,  kelletlenül 
nyúl  a  ládájába;  a  gazdasszony  is  szomorkodik,  mert 
oda  a  köntöse  ára,  kell  a  katonára.  Tyúkja,  lúdja,  ken- 
dere, férje  paripája,  régi  fegyverei  mind  oda  vannak. » 
Az  új  módi  katonáskodás  sem  tetszik  a  besorozottak- 
nak. Verbuválnak  kötéllel,  elviszik  a  szegény  legényt 
erővel ;  a  gazdagnak  öt-hat  fiát  nem  bántják,  a  szegény- 
nek, ha  egy  van  is,  elfogják.  Kedvetlenül  indulnak 
idegen  földre;  nehezen  tűrik  az  állandó  katonáskodás 
fegyelmét  és  terheit ;  gyűlölik  a  szokatlan  eg)'enruhát, 
mente  helyett  a  hátul  hasított  kabátot,  csizma  helyett 
az  elül  hasított  czipőt.  Még  a  leányok  sem  szeretik 
őket,  mert  ezek  szivét  is  a  régi  csinosabb  hajdúk  em- 
léke   foglalja    el:    (íHajdú   volnál,  szeretnélek,   katona 

vagy,  rem  szeretlek. 3>  A  szegény  jobbágy  pedig  ott- 
hon elkeseredve  panaszolja  sorsát:  dEgész  nap  fára- 
doz,  de  másért  dolgozik;  a  sok  dézsmát  szedik,  meg 
sem  köszönik;  alig  van  szegénynek  egy  pipa  dohánya, 
czifrasággal  teljes  rongyos  szűrdolmánya ;  száraz  gé- 
géjét csak  a  víz  öblögeti,  éhes  g^'omrát  árpakenyér 
tölti;  zaklatják  untalan,  mentsége  hasztalan,  míg  lelnek 
benne  vért.J)  Olykor  vigabb  humorral  adja  elő  e  bajo- 
kat s  fél-tréfásan  panaszolja  terheit : 

((Vagyon   hazánkban   két  gonosz  ember, 
A   Portio   Pál   és   Forspond  Péter, 
Ez   a   Portio   mindent   földhöz  vér, 
Forspont  pediglen  ökröt,  lovat  kér.>) 

(lA  Forspont  nagy  úr,  lovon  jár,  házamba  beszáll, 
ágyamban  hever,  magamat  kiver;  a  Portióért  meg  el- 
adtam mindenemet,  rongyos  bocskorban  alig  marad- 
tam, öt-hat  siró  gyermekemnek  zabkalácsot  sem  adha- 
tok. Gyere  koma  —  így  végzi  a  dalt  —  fogjuk  meg 
ezt  a  Portiót,  vessük  a  sánczra  az  executiót,  ne  mond- 
jon hazánkban  ezután  herdót.)) 

E  jó  indítvány  foganatosítására  azonban  nem  volt 
alkalom.  Portio  Pál  állandó  vendége  maradt  a  szegény 
jobbágynak.  A  népi  és  irodalmi  költészet  iránya  mind 
inkább  eltért  cg}^mástól,  a  mint  a  vag)'oni  és  művelt- 
ségi különbséor,  a  viszonyok,  érzelmek,  igények,  társa- 
dalmilag mélyebb  szakadékot  ástak  az  alnép  és  a  ne- 
messég között.  Emez  megelégedve  a  maga  sorsával, 
alig  bírja  képzelni,  hogy  a  parasztnak  valami  fájdalma 
lehet.  Még  oly  igazán  humánus  gondolkozású  iró  is, 
mint  Orczy  Lőrincz,  a  kit  félig  népies  költőnek  szok- 
tunk tekinteni,  a  Szegény  paraszt  néphez  intézett  beszéd- 
jében  egészen  boldognak  festi  a  pór  sorsát.  Azt  hiszi, 
\\ogy  sokkal  többet  ér  ez  a  gazdagok  czifra  nyomorú- 
ságánál  s  igyekezik  meggyőzni  a  jobbágyot,  hogy  ne 
vágyjék  nagyobbra. 

((Szurkos   fiacskádnak  hamis   mosolygása, 
Szerétéit  társadnak  czuppant  csókolása. 

Szép   ídű,   fris   szellő,   madarak   szólása 
Végzik  örömödöt  s   egy  tál   zsíros  kása.)) 

Egészen  idylli  fölfogás  a  franczia  forradalom  dc- 
mocrát  eszméi  erjedésének  napjaiban.  A  kevéssel  beérő 
szegénység  magasztalása  egy  gazdag  főúr  ajkairól,  ho- 
ratiusi bölcsészet,  Voltaire  és  Rousseau  világrázó  böl- 
csészetének  idején. 

A  franczia  bölcsészi  eszméknek  voltak  buzgó  olvasói 
nálunk  is,  de  politikai  következményeiknek  elfogadói 
kevesen  voltak.  A  nemesség  váltig  hangoztatta  a  sza- 
badság jelszavát,  de  nem  azt  értette  alatta,  a  mit  a 
democraták,  hanem  a  rendi  szabadalmat.  E  fölfogás 
körül  vitatkozik  az  1790 — 92-dik  alkotmányos  moz- 
galmak korában  keletkezett  számos  röpirat  is,  melyek 
közt  néhány  verses  szatíra  és  pasquil  elég  nagy  zajjal, 
de  maradandóbb  költői  hatás  nélkül  hangzott  el. 

A  mit  akkor  a  rendek  reformnak  neveztek,  az  in- 
kább a  régi  Írott  jogok  fölei evenítésére  és  conserva- 
tióra  irányult.  Költőink  közt  pedig  a  horáczi  bölcsészet 
uralkodott  általánosan;  ennek  elveit  hirdették  már,  mi- 
előtt Horatius  költeményeit  formában  is  utánozni  kezd- 
ték volna.  E  bölcsészet  pedig  körülbelül  olyan  a  poe- 
sisban,  mint  a  conservativismus  a  politikában.  Legalább 
elvök  egy:  megérni  azzal,  a  mi  van,  nem  bolygatni  a 
világ  rendjét ;  megnyugodni  a  létezőben  s  nem  töre- 
kedni újakra. 

A  franczia  forradalom  borzalmas  eseményei  ijesztő- 
]cg  rázták  föl  e  nyugalmat  s  a  visszahatás  erős  meg- 
döbbenéssel tör  ki  költőinkből.  Virág  Benedek  harsogó 
ódát  ír  <ía  vad  szabadság  versenyes  angyalai)  ellen, 
mely  Paris  népét  fegyverre  és  a  « bűnös  dicsőség  he- 
lyérej)  szólítja;  s  óvja  a  magyar  hazát  e  tehetetlen 
szörnyeteg  átkozott  örvényétől.  Csokonai,  általában 
iszonyodván  a  háborútól,  gyűlölettel  fakad  ki  a  király- 
gyilkos francziákra  s  nem  csak  maga  ír  serkentő  szó- 
zatokat elJenök  (J[  nemes  magyarság  felülésére,  JJ  becsü- 
let és  szerelem,  Az  igazság  diadalma  stb.),  hanem  'Webcr 
után   is   magyarosít   egy  vitézi   játékot,  mely  telve  van 

franczia-gyűlöJetteJ.  Berzsenyi  nagyhírű  ódáiban  i^/e/- 
kelt  nemességhez  és  'Eszterházy  Miklóshoz  már  nem  e  gyű- 
lölet beszél,  hanem  a  magyar  nemesi  dicsőség  szózata. 
De  Berzsenyi  is  teljesen  megvan  győződve, hogy  «sza- 
bad  a  magyar  és  víg)),  hogy  ccTerézia  karjain  dicső 
szabadság  temploma  lett  hazánkí)  {Balaton  és  A  Hzen- 
nyolczadik  század  czímű  költeményeiben)  s  a  kor  esz- 
méjével, mely  e  dicső  templomba  az  alsó  népet  is  be- 
bocsátani sürgeti,  ő  sem  foglalkozik. 

Költőinket  áthatotta  a  nemesség  conservativ  lelke- 
sedése, mely  kardot  ragad,  hogy  megvédje  az  országot 
nem  csak  a  franczia  fegyverektől,  hanem  a  franczia 
eszméktől  is.  Eszélyes  politika  volt  ez  akkor  s  talán 
az  egyetlen  út,  koczkára  nem  dobni  a  magyar  nemzet 
s  a  magyar  faj  fenmaradását  a  népek  azon  nagy  tusájá- 
ban,  mely  már  1.  Napóleon  alatt  itt  hangoztatni  kezdte 
a  nemzetiségek  később  kifejíett  jelszavát.  Nem  csoda, 
ha  a  nagy  veszélyt,  mint  vihart  a  madár,  félve  érezték 
költőink  is  és  féltékenyen  ragaszkodtak  a  nemesség 
jogaihoz.  S  azon  hangulatba,  melylyel  a  magyar  költők 
határozatlan  vágyódásai  a  múlt  dicsőségén  csürgöttek, 
nagyon  bele  is  illett  a  nemesi  fölkelés.  Egy  darab  a 
középkorból ;  végső  lobbanása  a  többé  föl  nem  éleszt- 
hető magyar  nemesi  hadi  dicsőségnek.  Mátyás  fényes 
seregeit  vélték  látni  a  ragyogó  dandárokban.  Képzele- 
tök  föleleveníté  a  múlt  századok  egész  dicsőségét  s  a 
csapatok  külső  fénye  egészen  feledtette  velők  a  szer- 
vezet hiányait  s  korszerűtlenségét.  Berzsenyi  büszkén 
remélte,  hogy  ez  önkényt  sorakozó  független  harczo- 
sok  előtt  a  zsoldosok  serege  meg  nem  állhat.  Dukai 
Takács  Judit  a  római  hölgyek  önmegtagadó  lelkesedé- 
sével buzdítja  egyik  barátját  a  harczra.  Horváth  Endre, 
Kisfaludy  Sándor  szózatokat  intéznek  a  fölkelőkhöz. 

E  buzdításokban  mutatkozik  Kazinczy  korszaka  alatt 
a  költészet  hazafias  iránya.  Az  emberiség  általános 
nagy  eszméi,  a  democratia  elvei  csak  egy  költőnknél 
találnak  visszhangra :  Bacsányi  Jánosnál.  Költőink  közt 
ő  az  egyetlen  igazi  forradalmár!  szellem  nemcsak  saját 

korában,  hanem  egészen  Petőfi  idejéig.  Bacsányi  teljes 
rokonszenvvel  tekintett  a  franczia  eseményekre  s  nem 
a  királygyiJkoJó  francziák,  hanem  a  népeket  elnyomó 
fejedelmek  ellen  emeli  szavát.  Az  Európai  hadakozá- 
sokra (1792)  írt  verséből  egészen  a  franczia  forradal- 
már hangja  rivall : 

cÉbreci-e  a  világ  halálos   álmábóí, 

S   kifejtj-e   magát  szolgai   jármából. 

Avagy  századunknak  örökös  csúfjára 

Ledől   a  szabadság  most  emelt  oltára  ? 

Csalatkozott  népek   fellázadt  vezéri, 

Ti   misttatok  folv  ?.nnyi   ember  véri, 

De  oh  !  lesz  oly  idő,   mely  ?.zt  visszakéri  .... 

Tekintsetek  körűi,  vakok,  s  reszkessetek. 

Nem  állhat  már  soká  megrendült  széketek  ! 

Rokoszenve  kiterjed  minden  nép  sorsára.  Mennykő- 
csapáskent veszi  Lengyelország  felosztásának  hirét, 
(ímely  két  erőszakosnak  leve  áldozatja))  s  riadva  kiált 
a  népekre :  (cOh  népek,  mi  lesz  belőletek,  hát  így  játsz- 
hatnak-e veletek  és  legfőbb  kincsetekkel?  S  ti  egek, 
ezt  tűrve  nézitek-e  ?j)  Meg  volt  győződve,  hogy  a  for- 
radalom nálunk  is  elkerülhetetlen.  Forradalmi  v^erscit 
nem  nyomathatván  ki,  Írásban  küldte  meg  barátainak, 
s  kisérő  levelében,  melylyel  1793  februárban  Aranka 
Györgyhöz  elküldte,  így  ír:  ((Én  mindazokból,  a  miket 
látok,  nem  hozhatok  ki  egyebet,  mint  hogy  elmúlhat- 
lan  a  mi  hazánkban  is  a  revolutio,  még  pedig  mivel  az 
észnek  józan  világossága  előre  nem  ment,  revolutio  á  la 
fíora  el  J^loska  íog  lenni.))  De  úgy  látszik,  hogy  a  kor- 
szellem érdekében  ő  erre  is  kész  volt.  A  nemességért 
épen  nem  lelkesült.  József  császár  önkényes  rendeletei 
ellen  ő  is  hangoztatta  ugyan  a  nemesek  jelszavát:  ((In- 
kább koporsóba  szállunk  dicsőséggel,  mintsem,  adózó  pór- 
ság módjára,  éltünkért  fizessünk  világ  csudájára.))  (Ahauj 
vármegye  örömünnepén,  Jy^o).  De  ez  csak  addig  tart 
nála,  míg  szükséges  a  dacz.  Mihelyt  11.  József  germa- 
nizáló  önkényének  veszélye  elmúlik,  azontúl  mindig  és 
midenütt  dorgálja  az  (celfajult,  gyáva,  büszke,  rest,  más 

erdemével  kérkedő,  dőzsölő,  barom  gyanánt  henyélő 
sok  nemtelen  ncmestJ) ;  szégyennek  tartja,  hogy  hiú 
panaszokra  fakadunk,  a  vak  sorsot  átkozzuk,  kárunkon 
epedünk,  míg  majd  az  isten  sem  tud  rajtunk  segíteni 
többé.  Sőt  oda  mutatja  nekik  a  Bastilie-téri  nyaktilókat 
is  (A  francziaországi  változásokra  Jy8^): 

((Tí   is,   kiknek  vérét  a  természet   kéri, 
Hív  jobbágyitoknok  felszentelt  hóhéri, 
Jertek,  hogy  sorsotok  előre  nézzétek, 
Vigyázó  szemetek   Parisra  vessétek.)) 

Ily  fenyegető  hangot  nem  hallott  költészetünk  töb- 
bet, míg  Petőfi  a  pozsonyi  rendekre  még  véresebb 
szavakkal  nem  riadt: 

« Dicsőséges   nagy  u.ak,  hát  hogy  vagytok? 
Nem  viszket-e  egy  kicsit  a  nyakatok  ?•) 

Bacsányi  volt  az  egyetlen  igazi  forradalmár  azon 
költők  közt,  a  kik  a  Martinovits-összeesküvés  miatt 
börtönbe  jutottak.  A  többieket:  Szentjóbit,  Kazinczyt, 
Verseghyt,  mint  lobbanékony  20 — 22  éves  fiatal  tár- 
saikat is  többnyire,  nagyon  ártatlan  részvét;  merő  köl- 
tői felbuzdulás  vagy  bölcseimi  rajongás  sodorta  bajba 
s  ábrándos  vágyaik  politikai  megvalósulásától  talán  ők 
rémültek  volna  meg  legjobban.  Szív  és  képzelem,  nem 
a  politikai  elvek  kritikai  vizsgálata  vitte  őket  a  nem 
ismert  útra. 

Maga  Kazinczy  épen  nem  volt  forradalmár  s  még 
kevésbbc  hivatva  aiTa,  hogy  bármely  körülmények 
közt,  mint  forradalmi  költő  a  népek  nyugvó  tengerét 
fölzaklassa.  Forradalmi  költőben  erős  subjectivitás,  ér- 
zelmekre fogékony  kedély  és  szenvedélyes  lélek  szük- 
séges, melyekkel  egész  korának  érzelmeit  átérezzc, 
saját  lelkébe  olvaszsza  s  kifejezze  úgy,  a  mint  saját 
szenvedélye  sugallja  és  a  nép  szenvedélye  megérti, 
keresetlenül,  válogatás  nélkül.  Kazinczy  költészetében 
kevés  a  subjectivitás,  költeményét  inkább  tanulmányai, 
mint  a  természet  sugallják;  az  érzelmekből  a  gyöngé- 
deket és  szelídeket  szereti ;   még  szerelmes  verseiben 

is,  meJyeket  eszményített  alakokhoz  ír,  inkább  a  mű- 
veli képzelem,  mint  a  természetes  érzés  szól ;  a  szen- 
vedélyeket lágyan,  finoman  ecseteli  s  ez  által  olykor 
teljesen  el  is  halaványítja ;  kidolgozása  gondos,  tartal- 
mas, kifejezései  válogatottak,  de  épen  ezért  csak  sok- 
szoros átdolgozás  után  képes  gondolatának  a  megfelelő 
alakot  meglelni.  Nem  ily  lélek  teremti  a  forradalmi 
dalokat. 

De  Kazinczy  kerülte  is,  óvatosan  és  elvből  kerülte 
költészetében  nemcsak  a  politikát,  hanem  a  nemzeties- 
ség  emlegetését  is.  Lelkesült  a  nemzet  haladásáért  s  a 
magyar  nyelvért,  mint  senki  más;  kitartóan  dolgozott 
értök  s  azoknak  áldozta  egész  életét.  De  lelkesülése 
tettekben  nyilvánult  s  nem  költészetében.  Látta,  hogy 
nemzete  a  művelt  Európától  el  van  maradva ;  anyagi 
jóléte  mellett  sem  képes  finomodni,  mert  szellemi 
szükséget  nem  érez;  a  művészeteket  nem  ismeri,  a 
finomodást  csaknem  daczosan  visszalöki  magától ;  tudo- 
mány és  költészet,  ész  és  ízlés,  nyelv  és  művészet, 
mind  legfeljebb  tengődik.  Ezért  egész  erejével  töreke- 
dett a  nyelvet  művelni,  az  ízlést  nemesíteni,  a  finomo- 
dást terjeszteni,  de  példa  által,  nem  harsogó  s  ismét 
elhangzó  szózatokkal.  Nem  egy  nagy  kiáltással  akarja 
fölrázni  szunnyadó  nemzetét,  hanem  fölkel  ő  maga, 
munkához  lát  s  munkára  szólítja  a  serényebbeket. 
Érezte,  hogy  e  munkát  a  nyelvnél  kell  kezdeni,  mert, 
mint  Kölcsey  mondja,  szó  által  nyer  a  nemzet  eszmét, 
eszme  által  tettet,  tett  által  jóltevő  egyetemi  változá- 
sokat. Költészete  távol  marad  minden  nemzeti  tárgy- 
tól s  eszményi  messzeségben  keres  anyagot  és  alakot. 
Ír  ódákat,  mint  Horatius,  szojietteket,  mint  Petrarca, 
idyllt  mint  Gessner,  epigrammokat  mint  Lessing;  for- 
dít Homérből,  Virgilből,  Shakspeareből,  Rochefoucauld- 
ból,  Goethéből  s  mindezt  a  nyelv  és  a  nemzeti  ízlés 
finomításáért.  De  nemzeties  érzelme,  egypár  alkalmi 
merengést  (Vajda  Hunyadi  Branyicckán)  kivéve,  csak 
egyszer  tör  ki  :  Jí  szabad  Erdély  czímű  ódájában,  s  itt 
s  a  multakról  beszél. 

Nem  törekedett  a  nemzet  tömegére  hatni,  sőt  ke- 
rülte a  népszerűséget.  Felülről  lefelé  kívánta  terjesz- 
teni a  finomodást.  Ö  csak  az  írókat  buzdította  s  ezek 
által,  közvetve,  hitte  elérni  czélját.  A  mi  népszerű  volt, 
gyanússá  lett  előtte,  hogy  nem  lehet  finom.  Egyik  le- 
velében (1802)  így  ir  akkori  műveiről:  ((E  munkáim 
mindegyike  úgy  készült,  hogy  a  nagy  seregnek  ne  tes- 
sék. Eddig  elértem  czélomat :  nekik  nem  tetszik;  az 
van  hátra,  hogy  Kíssnek  és  Virágnak  tessék.))  Jeligé- 
nek vette  Goethe  e  mondatát :  Ti^^erke  des  Geistes  und 
der  \unsi  sind  für  den  Pó'bel  nicht  da.  A  classícismus 
tiszta  eszményiségére  törekedett,  mely  megkívánja,  hogy 
a  költő  mindig  a  magasban  maradjon,  ne  szóljon  úgy, 
mint  a  közember,  s  melynek  feszességével  sem  a  népies 
ízlést,  sem  századunk  társadalmi  eszméit  nem  lehetne 
összeegyeztetni.  A  tiszta  szép  fogalmát  kereste  böl- 
cselmi  és  aesthetikai  meghatározásokban  s  gyakorlatilag 
is  a  költészetben.  Gyermeksége  óta  szerette  a  latin  és 
görög  remekírókat,  híve  lett  az  új  német  classícismus- 
nak  s  ízlését  nemcsak  ezek  finomították  ki,  hanem  a 
képzőművészetek  is,  melyekben  több  ismeretet  szer- 
zett, mint  egykorú  írótársai.  Kora  ifjúságában  áttanul- 
mányozta a  bécsi  Belvedere  képtárát;  később  is  min- 
den alkalmat  buzgón  felhasznált,  hogy  művészeti  isme- 
reteit gyarapítsa.  Ízlésében  egészen  megszilárdult  az 
elv,  hogy  a  politikai  dolgoknak  a  művészetben  semmi 
helyök,  hogy  a  művészetnek  önmagán  kívül  czélja  nincs, 
a  művészet  czélja  maga  a  művészet.  Ez  abstract  föl- 
fogásra a  művészetek  egyik  ága  sem  vezeti  a  buvárlót 
oly  gyorsan,  mint  az  antik  szobrok  s  a  XV-ík  századi 
olasz  festmények  vizsgálata.  A  tiszta  ideált,  a  művé- 
szet absolut  szépségét  sehol  sem  fogjuk  föl  oly  hamar, 
mint  ezekben.  Mind  az,  a  mi  alkalmi,  a  mi  esetleges, 
a  mi  a  technika  mesterkedése,  sehol  sem  ismerhető 
föl  oly  könnyen  és  sehol  sem  hat  reánk  oly  zavarólag, 
mint  ezeknél.  Az  absolut  művészet  felsőbbsége  szem- 
mel láthatólag  áll  előttünk  s  a  szemnek  némi  gyakor- 
lása, az   ízlésnek   némi    művelése  után   itt  jutunk  \zg- 

hamarább  azon  felfogásig,  hogy  a  művészet  czélja 
maga  a  művészet. 

A  cJassicismus  ez  elvet  kitűzi  a  költészetben  is.  Nem 
akarom  tagadni,  hogy  általános  elvnek  megállhat,  de 
sokkal  szűkebb  korlátok  közé  szorul,  mint  a  képző- 
művészeteknél. A  költő  szorosabban  vsn  korához  és 
nemzetéhez  kötve,  mint  a  művész.  Ez  főleg  ízlésben 
követi  vagy  vezeti  új  irányba  s  erkölcseiben  tükrözi 
vissza  korát,  a  költő  eszmékben  és  érzelmekben  is. 
Elválhatatlanúl  népéhez  csatolják  őt  nemcsak  a  nyelv, 
hanem  az  uralkodó  eszmék  is.  Még  oly  fenszárnyaló 
szellemek  sem  válhatnak  el  hazájoktól,  mint  Dante  és 
Milton ;  onnan  merítik  az  inspiratiót,  fölötte  lengenek 
a  szülőföldnek  s  tekintetök  g}'akran  visszafordul  reá. 
A  hazafias  költészet  annyi  népnél  oly  kitűnő  helyet 
foglal  el,  hogy  jogosultságáról  vitatkozni  sem  lehet  s 
tagadhatatlan,  hogy  a  költőnek  joga  van  a  hazáról  zen- 
geni, sőt  ez  a  költészetnek  egyik  legnemesebb  tárgya. 
De  viszont  az  is  bizonyos,  hogy  nem  barangolhat  sza- 
badon a  politika  terén  s  egy  versbe  szedett  vezér- 
czikknek  nem  volna  helye  a  Parnassuson. 

Meddig  mehet  tehát?  Talán  nem  lesz  érdektelen, 
ha  megkisévtem  kijelölni  határvonalait. 

Az  kétségtelen,  hogy  tények  vizsgálata,  okok  mér- 
legelése, rendfentartás,  törvényhozatal  nem  a  költészet 
dolga. 

A  régi  germánok  versbe  szedett  törvénykönyvei 
épen  úgy  nem  nevezhetők  költeményeknek,  mint  akár 
a  Code  JVapoleon.  A  törvény  parancsol ;  a  politika  okok- 
kal igyekezik  győzni ;  a  költészet  érzelemből  jön  és 
érzelemhez  szól.  Az  érzelmek  körén  tehát  akkor  sem 
hághat  túl,  mikor  a  politika  földjére  lép.  Lehet  ez  az 
érzelem  magáé  a  költőé,  lehet  egy  párté,  lehet  az  egész 
nemzeté,  vagy  lehet  valamely  egyetemes  társadalmi 
irányé  is,  de  mindenkor  subjectiv  érzelem,  akár  ön- 
kényt szólal  meg  a  költő  szívében,  akár  a  nemzeti  ér- 
zelmeket hangoztatja  vissza.  Ezért  a  politikai  költé- 
szetnek főleg  a  lyrában  van   helye   s   leggyakoribb   és 

legtisztább  formája  a  dal,  az  óda  és  a  himnusz.    Ezek- 
ben tiszta  költészetté  olvad  a  politikai  érzelem. 

De  vannak  elegyesebb  műfajok  is.  Elbeszélő  és  drá- 
mai költemények  is  gyakran  átvágnak  a  politikába, 
még  pedig  többféle  úton.  Vagy  lyrai  kitérések  által 
nyithat  a  költő  utat  saját  hazafias  érzelmeinek,  mint 
Vörösmarty  az  eposzokban ;  vagy  politikai  kitérő  czél- 
zásokat  szőhet  mellékesen  művébe  valamely  alkalom- 
szerű á-proposra,  mint  s-'íni  költészetünk  szokta  Csató 
korában  és  1861  körül;  vagy  lehet  az  egész  mű  irány- 
zata is  politikai.  A  hol  subjectiv  kitérésekről  van  szó, 
ott  ezeket  egyszerűen  lyrai  költészetnek  kell  tekinte- 
nünk, melyre  ugyanazon  megjegyzés  illik,  mint  az  ön- 
álló lyrára.  A  hol  mellékes  politikai  czélzások  fordul- 
nak elő,  ott  tulajdonképen  nem  politikai  költészettel, 
hanem  csak  egymás  mellé  dobott  költői  és  politikai 
elemekkel  van  dolgunk,  mert  a  politikai  czélzások  nem 
tartoznak  a  költői  mű  lényegéhez,  hanem  csak  bele 
vannak  szórva  és  elvegyületlenül  úszkálnak  a  fölszinen, 
mint  vízben  az  olajcsepp.  S  a  hol  az  egész  műnek  po- 
litikai irányzata  van,  véleményem  szerint,  ott  is  szintén 
oly  heterogén  vegyülék  ered,  melyben  költői  és  nem 
költői  alkatrészek  vannak  összeöntve,  a  miket  el  s 
lehetne  választani  egymástól.  Nem  akarok  e  kérdésre 
nézve  beleereszkedni  azon  vitába,  mely  évtizedek  óta 
folyt,  kivált  a  német  aesthetikusok  közt,  a  fölött:  jogo- 
sult műfaj-e  vagy  nem  az  ú.  n.  irányregény  és  irány- 
dráma. Tény  az,  hogy  ezeket  az  elméleti  elitéltetés 
nem  irthatta  ki,  sőt  napról  napra  jobban  divatba  jön- 
nek. Nemcsak  a  politikai  tendentia,  hanem  tudományos 
irányú  művek  is  felöltik  a  költői  palástot  s  a  földrajz, 
csillagtan,  természetrajz,  bölcsészet,  paedagogia  és  a 
tudománynak  sok  más  ága  regényes  kalandokba  fonva 
közkézen  forog  és  kedvelt  olvasmányul  szolgál.  Az  el- 
beszélő forma  mint  tanítási  módszer  igen  jó  szolgálatot 
tesz,  érdeket  adhat  a  nehéz  tárgyaknak.  De  az  elbe- 
szélő forma  még  magában  nem  költészet.  Az  ily  vegyes 
tartalmú  művekben  ama  tendentia  mindig  a  költészettől 

idegen  elem  marad,  mely  annál  többet  levon  a  mű  xsthe- 
tikaí  becséből,  minél  kevésbbé  olvad  bele  és  enyészik 
el  annak  költői  egészében.  Ha  a  politikai  tendentia  a 
cselekvénybe,  a  szereplők  jellem.rajzába,  szenvedélyeibe 
s  érzelmeibe  úgy  bele  van  rejtve,  mint  például  az  sesopi 
mesébe  (magát  a  mesei  részt  értve)  az  erkölcsi  tanul- 
ság, akkor  e  tendentia  épen  oly  kevéssé  teszi  az  el- 
beszélő költeményt  politikai  művé,  mint  nem  teszi 
erkölcstanná  az  a  morális  czéj,  a  mely  a  költői  igazság- 
szolgáltatásban rejlik.  A  drám.a-  vagy  regényíró  szere- 
peltethet művében  politikai  mart}Tokat,  pártembereket, 
forradalmárokat;  szájokba  adhatja  saját  nézeteit  komo- 
lyan, vagy  az  elienpártét  parodizálva ;  művének  becse 
nem  ezektől,  hanem  mindig  attól  fog  függni,  m.ennyire 
tudja  e  politikai  szereplőkben  az  emberi  jellemet  érde- 
kesen festeni  s  valamennyi  szereplőjének  érzelmeit, 
tetteit,  szavait,  szenvedélyét  a  mű  költői  szervezetében 
összeolvasztani.  A  hol  hősei  politikai  fejtegetésekbe  s 
egyes  kérdések  taglalásába  bocsátkoznak  vagy  épen 
kifelé  beszélnek  a  műből :  ott  kaphat  ugyan  vulgáris 
tapsokat,  de  vége  a  költői  compositiónak  s  a  művészi 
érdeknek.  Az  elbeszélő  és  színi  költészet  tehát  még 
kevésbbé  szólhat  egyenesen  és  objcctive  a  politikába, 
mint  a  lyra.  Tulajdonképen  csak  elrejtett  tendentiákban 
nyilatkozhatik  s  a  tendentia  is  csak  annyira  terjedhet, 
hog)^  az  olvasó  politikai  felfogására  bizonyos  emotiók 
által  befolyást  gyakoroljon,  oly  formán,  a  mint  erkölcsi 
érzelmeiben  emotiót  kelt  a  költői  igazságtétel. 

S  ezt  a  határt  a  politikai  szatira  sem  lépheti  át. 
Akár  lyrai  alakot,  akár  elbeszélő  vagy  drámai  mű  alak- 
ját öltse  föl,  a  szatira  költői  becse  ugyanazon  föltéte- 
lektől függ,  a  melyeket  a  lyrai  és  elbeszélő  művekre 
nézve  im.ént  említettem.  A  verses  pasquilltól  és  pár- 
beszédbe szedett  politikai  paródiáktól  kezdve  föl  Juve- 
nalis  és  Aristophanes  magasságáig  számos  műfaja  lehet; 
a  szelíd  iróniától  a  maró  sarcasmusig  sokféle  hangon 
szólhat;  de  költői  hatást  csak  az  által  szerez,  ha  emo- 
tjókat  ébreszt  olvasóiban.    Nem  rábeszél,  hanem  meg- 

hat ;  nem  okokkal  győz,  hanem  az  érzelmeket  illeti 
meg. 

Általában  azt  hiszem  tehát,  hogy  az  érzelmek  szab- 
ják meg  a  költészet  határát,  melyen  túl  a  politikába 
nem  mehet.  Csakhogy  e  határon  belül  nem  egyedül 
áll.  A  szónoklat  szintén  jogosítva  van  az  érzelmekre 
hatni  s  valóban  a  szónoklat  a  politikai  költészettel  oly 
közeli  rokon,  hogy  elméletileg  tisztán  és  szabatosr^n 
alig  választhatók  el.  Ez  is  érzelmeket  fejezhet  ki  s  ér- 
zelmekhez szólhat.  Ennek  is,  mint  a  költészetnek, 
alapja  az  igazság.  De  mégis  vannak  megkülönböztető 
jellemvonásaik.  Az  érzelmekre  másképen  hat  az,  mint 
emez.  A  költő,  önlelkébe  mélyedve,  csak  saját  érzel- 
mét igyekezik  kifejezni,  úgy  a  mint  érzi ;  a  szónoknak 
számolnia  kell  hallgatói  érzelmeivel  is,  kikhez  közvet- 
lenül szól.  A  köJtő  ha  gondol  is  arra,  minő  hatásúak 
lesznek  szavai,  lelkét  inkább  saját  érzelmei  foglalják 
el,  mint  azon  szándék,  hogy  valamely  előre  kijelölt 
czélt  elérjen.  A  szónoknak  egész  művét  ily  szándék 
sugallja,  mert  közvetlen  föladata  az,  hogy  hallgatóit 
valamely  eszmének  megnyerje.  A  költőnél  maga  az  ér- 
zés, a  szónoknál  az  Ítélet  a  fő  alap,  melyre  művét 
építi.  A  költemény  érzelemben  gyökerezik,  s  c  törzs- 
ből fakadnak  benne  az  ész  és  képzelet  teremtményei  : 
az  eszmék,  képek,  reflexiók.  A  szónoklatnak  főalapja  a 
gondolat  s  benne  az  érzelmek  inkább  csak  segédesz- 
közei az  észnek  és  Ítéletnek. 

Mind  a  költészetnek,  mind  a  szónoklatnak  igazság- 
nak kell  lenni.  De  más  a  szónoki  s  más  a  költői  igazság; 
amaz  tárgyi,  ez  alanyi.  A  szónoktól  magából  a  tárgy- 
ból kifejtett  igazságot  várunk;  a  költőtől  csak  saját  ér- 
zelme igaz  képét.  A  szónoknak  azt  kell  velünk  éreztet- 
nie, hogy  teljesen  igaz,  a  mit  mond;  a  költőtől  csak 
annyit  kivánunk,  hogy  igaz  legyen  az  érzelem,  mit  mu- 
tat. Ezért  a  költőnek  több  túlzást  is  megbocsátunk  s 
például  mikor  Petőfi  azt  mondja :  ((Tiszteljétek  a  köz- 
katonákat, nagyobbak  ők  mint  a  hadvezéreké,  nála  azt 
még   a   pedánsság   is   alig   merné   gáncsolni,  holott  ily 

áJlítás  egy  szónok  ajkán  legtöbb  esetben  m^.r  közel 
járna  a  képtelenséghez. 

Különben  meglehet,  kivált  a  szónoklatnál,  hogy  szín- 
lelt érzelem  és  látszólagos  igazság  is  hatást  nyer:  de 
ez  nem  változtat  a  dolgon,  mert  csalódásunk  szem- 
üvegén át  igazságot  vélünk  látni  a  színlelésben  is.  Ily 
csalódásba  a  szónok  sokkal  könnyebben  ragadhatja 
közönségét,  mint  a  költő,  mert  a  közvetlenebb  érint- 
kezés által  hatása  gyorsabb  és  a  csalódásból  kibonta- 
kozni kevesebb  időt  enged.  Költészetben  a  színlelés 
ritkán  éri  czélját. 

Egy  jellemző  példát  látck  erre  nézve  az  utolsó  német- 
franczia  háború  hadi  költészetében.  Elism.ert  dolog, 
hog^'  e  küzdelemben  mind  a  két  nemzetnél  a  kölcsö- 
nös régi  gyűlölet  volt  azon  érzés,  mely  eg^^más  ellen 
őket  legjobban  lelkesíté.  Ma  már  ezt  nem  tagadja 
senki.  De  a  háború  kezdetén  a  német  irodalom  egy 
npgy  része  nem  akarta  elismerni  s  költészetök  is  más- 
féle ürüg^y'eket  keresett  a  lelkesííésre.  Beszélt  a  jánribor 
megtámadottak  önvédelmi  jogáról,  a  honi  tűzhelyek 
oltalraazásáról ;  szólt  az  isteni  félelem,  jó  erkölcsök, 
szűzies  szemérem  nevében,  melyek  őket  az  ((új  Baby- 
lon:s  ellen  indítják;  sajnálták,  hogy  ily  galádul  támadja 
meg  most  őket  az  a  Francziaország,  melyet  ők  szeret- 
nek és  tisztelnek,  mert  máskor  az  örök  igazságért  har- 
czolt  s  az  emberiség  prófétája  volt.  ((Oh  —  kiált  Ritter- 
haus  —  a  mi  bőszünk  és  g%'űlcletünk  nem  azon  Fran- 
cziaország ellen  kel  harczra,  a  mely  velünk  horda  a 
szabadság  lobogóját  s  melynek  vére  a  deczemberi  éj- 
szakán ömlött. 5)  A  fajgyűlöletről  nem  akartak  be?zélní. 
Talán  restelték,  hogy  a  művelt  culturnemzeteí  ily  nem 
bölcsészi  indulatok  vezessék.  De  nemes  érzelmeket  nc- 
gélyező  verseikre  nem  is  hallgatott  senki.  Egyszerre 
azonban,  nem  tudni  honnan,  nem  tudni  hogyan,  kipat- 
tan a  Kutschke  verse,  nem  válogatva  a  szavakban,  le- 
gyalázza a  francziát  és  nyíltan  kimondja  szive  gyűlö- 
letét. E  jelentéktelen  vers  csakhamar  hadi  indulóvá 
lesz,  dicsőségesen  végig  járja  az  irodalmat,  végig  hang- 

zik  az  ötven  millió  ajkon  s  a  nagy  tudósok  is,  mint 
kedvencz  gyermekekkel,  tréfálkoznak  vele,  lefoidítván 
a  világ  minden  élő  és  kihalt  nyelvére. 

A  valódi  érzelem  őszinte  kifejezése  által  lett  ily  ha- 
talommá. Ebben  volt  ereje.  És  c  szavakkal  egyszer- 
smind a  politikai  költészet  hivatását  is  legjobban  meg- 
közelíthetjük- A  hazaszeretet,  az  ellenség  gyűlölése,  a 
közdolgok  miatti  öröm  vagy  bánat,  a  harczi  lelkese- 
dés, a  vezérek  iránti  tisztelet,  mind  oly  érzelem,  mely- 
nek a  költő  szívében  nem  kevésbbé  jogos  helye  lehet, 
mint  a  szerelemnek,  családi  és  egyéb  ily  érzéseknek. 
A  költőnek  azokat  lehet  is,  szabad  is  művelnie,  mert 
míg  érzelmeket  fejez  ki,  addig  nem  lépett  túl  saját 
korlátain,  addig  költészetének  czélja  nem  más,  mint 
maga  a  költészet,  bár  műve  ezenkívül  talán  más  czélo- 
kat  érjen  is  el,  például  a  nép  lelkesítését,  harczra  buz- 
dítást stb.  Ily  magyarázattal  gondolom  alkalmazhatni 
a  költészetre  az  imént  említett  elvet :  hogy  a  művé- 
szet czélja  maga  a  művészet.  De  a  költő  érzelmi  világa 
gazdagabb,  eszméinek  köre  nagyobb,  eszközei  korlát- 
lanabbak, mint  a  képző-művészé.  Több  módja  van 
a  nemzetit  áJtalánossá  tenni,  az  alkalmit  eszmeivé 
emelni  föl. 

Kazinczy  classikai  felfogású  ízlése  is  elragadtatva 
gyönyörködött  Berzsenyi  alkalmi  tárgyú  hazafias  ódái- 
ban. A  római  légkör,  a  mythologiából  vett  hasonlatok, 
a  kifejezések  válogatottsága,  a  horáczi  tömöttség  és 
eszmebőség  teljesen  meghódították  ízlését.  Örömmel 
látta  a  nemzeti  tárgyat  classikai  alakban.  De  azonkívül 
kerülni  óhajtá  költészetünkben  a  hazafiaskodást.  Unta 
a  szünetlen  siralmat  és  a  régi  dicsőség  folytonos  emle- 
getését, s  ezt  leveleiben  nem  is  titkolta:  (cNem  szere- 
tem azt  a  neki  dühödött  nemzetiséget;  —  írta  1825- 
ben  Zádornak  -  -  szeretném,  ha  a  rein  menschlich  is 
szólana  e  mellett;  addig  éneklik  az  Arpádi ászokat, 
míg  végre  bekcsömörlünk.5)  Mikor  Vörösmarty  Zalán 
/wíiíának  dicsőítésével  viszhangzott  az  egész  ország, 
ő  többre  becsülte  ennél  a  \is  gyennek  halálára  írt  köl- 

tcményét.  Lcgközclibbi  köre,  Dayka,  Virág,  Kis  János, 
Ichctclcg  tartózkodtak  ^a  politikai  thémáktól.  Alkalmi 
')dáikban,  melyeket  az  országgyűléshez,  megyékhez 
fagy  jeles  férfiakhoz  intéznek,  igyekeznek  általános 
érzelmek  és  gondolatok  körül  maradni  s  kerülik  azt, 
a  mi  szorosan  kor-  és  helyszerű.  Mikor  a  hazai  dol- 
gokról szólanak  is,  a  római  hazafiság  eszménye  látszik 
előttök  lebegni.  Annyira  benne  élnek  a  classikai  esz- 
mekörben, hogy  inkább  Catóra,  Cincinnatusra  és  a 
Gracchusokra,  mint  a  magyar  politikára  viszik  figyel- 
münket. Berzsenyi  az  köztük,  a  ki  római  palást  alatt  is 
legjobban  megtartja  nemzeti  jellemét.  Nemcsak  erő- 
sebb  költői  tehetség  társainál,  hanem  magyarabb  is. 
Valódi  múlt  századi  nemes,  a  ki  büszke  arra,  hogy  a 
Zrinyi,  Nádasdy,  Gyulafi  vérből  vette  eredetét,  s  a  ki 
e  nagy  ősi  vér  háborgását  és  ama  hérói  lelkek  ostro- 
mát nemcsak  érzi  lelkében,  hanem  költői  erővel  ki  is 
birja  fejezni. 

Azonban  a  nemesi  büszkeség  dicsőítésére  a  század 
második  tizede  óta  nem  volt  többé  alkalmas  az  idő. 
A  fölkelő  sereg,  melyről  lelkesült  bizalommal  remél- 
ték, hogy  szét  fogja  szórni  a  zsoldosok  seregeit,  laza 
szerkezetében  szétfoszlott  az  ellenség  előtt.  Minden 
józan  hazafi  belátta,  hogy  e  régi  honvédelmi  intézmény 
tovább  fenn  nem  tartható,  mert  elavult.  De  a  bécsi 
kormány  elavultnak  tartá  az  ország  alkotmányát  is  s 
könnyű  szerével  túl  akart  rajta  lépni.  Az  181  i-diki  or- 
szággyűlésnek már  nem  lehetett  ez  iránt  kétsége,  de  a 
kormány  törvénytelensége  ellen  nem  volt  egyéb  fegy- 
vere a  passiv  ellenállásnál.  Elcsüggesztő  korszak  követ- 
kezett a  nemzetre.  A  napóleoni  háborúk  s  az  országos 
csőd  vagyonilag  kimeríté,  a  szent  szövetség  által  beig- 
tatott  új  politikai  rendszer  elvette  minden  jobb  kilátá- 
sát, a  közügyek  kezelésében  az  absolut  kormány  mind 
hátrább  kezdte  szorítani,  a  műveltebb  osztályokba  be- 
kapott a  német  társalgás  s  az  egész  nemzet  mintegy 
elzsibbadni  látszott.  Vége  volt  az  1 790-diki  alkotmá- 
nyos   reményeknek,   vége    a   loyalitásban    büszkélkedő 

hadi  dicsvágynak.  Lejárt  az  emelkedett  hangú  hazafias 
ódák  ideje,  s  helyét  a  csüggedés  hangulata  foglalta  el 
és  an\a  gúny,  n\ely  saját  érzelmét  is,  a  nemzetét  is  ki- 
csúfolja. Az  öreg  Horváth  Ádám  elkeseredett  iróniával 
fakad  ki  a  németes  művelődés  ellen:  cHát  Isten  neki, 
kapjunk  rá,  szokjunk  rá  a  német  tánczra;  Bécs  után 
úgyis  minket  ver  a  német  a  szolgalánczra.  Stájer  táncz 
végzi  a  manifesztummal  kezdett  minétet.  Futva  har- 
czolunk  egy  francz  kommandó  szóra ;  az  oroszlány  is 
így  futa  valaha  a  kakas  szóra.  Óh  gyávaság,  be  méltó 
lett  a  nemzet  ilyen  ostorra.  —  Rabbá  lettél  szegény 
magyar  —  sóhajt  egy  másik  versében  —  négy  folyód 
be  van  rekesztve,  kettős  keresztedet  békó  köríti,  a  szűz 
anya  nyög  és  gyászba  öltözött,  te  pedig  virtus  nélkül 
várod,  hogy  az  egek  segítségedre  jöjjenek.  Csak  vezet- 
tesd magadat  vakon,  szembekötve.  Add  olyan  kézbe  a 
szabadságod  fékét,  mely  egyszer  a  balsors  mértékét 
úgy  betöltse,  hogy  megérezd,  a  mit  még  sokan  nem 
éreznek:  a  szabadság  s  a  rabság  miben  különböznek. . . 
Vagy  ha  megvakultunk,  felejtsük  el  létünket,  temessük 
emlékezetünket  a  porba,  hogy  ne  is  maradjon  semmi 
maradékunk . . .  Elaludtuk  az  égi  remény  arany  idejét ; 
ha  jobb  idure  várunk,  már  csak  álmodunk,  mert  arra 
vagyunk  teremtve,  hogy  csak  raboskodjunk ...» 

E  szabadszellcmű  dalok  kinyomatására  akkor  termé- 
szetesen gondolni  sem  lehetett,  de  kéziratban  minden- 
felé kerengtek  s  egy  adoma  szerint  eljutottak  a  császár 
fülébe  is,  a  ki  ad  audiendum  verbum  idéztette  vesze- 
delmes szellemű  szerzőjüket.  Az  öreg  költő  megjelent 
és  nyugodtan  hallgatta  végig  a  dorgálást.  <íOh,  felséges 
uram  —  felelt,  mikor  a  császár  elvégezte  a  szót  —  ár- 
tatlan nóták  ezek,  német  tánczhcz  valók ;  méltóztassék 
megnéznie).  S  ezzel  dalolni  kezdte  a  drei-schríít  zenéjű 
dalt:  (íHát  isten  neki,  kapjunk  rá,  szokjunk  rá  a  német 
tánczra  3>  és  panyókásan,  mentesen,  stájer  tánczczal  kö- 
rüljárta a  termet. 

Különben  a  nemzeti  tétlenség  ez  éveiben  hazafias 
lyránk  ritkán  szólal  meg.    Berzsenyi   egészen  elhalgat. 

Virág  történelmi  munkákkal  s  műfordításokkal  foglal- 
kozik, Kisfaludy  Sándor  saját  régi  beszélyeinek  vissz- 
hangját pengeti  tovább,  Kazinczynál  pedig  a  nemze- 
ticskedés  ellen  csaknem  ellenszev  fejlik  ki.  Valóban 
föltűnő  az,  hogy  a  kik  költészetünkben  akkor  leginkább 
a  nemzeti  tárgyakat  hangoztatják,  azokra  ízlés,  nyelv, 
műformák  tekintetében  is  mily  kevés  befolyással  volt 
Kazinczy.  A  tőle  távolabb,  sőt  vele  talán  épen  irodalmi 
ellenzékben  álló  írók  fejtik  ki  a  nemzeti  irányt  ^nem- 
csak a  lyrában,  de  az  eposzban  és  drámában  is.  Ötven 
éves  írói  pályáján  végig  kiséri  őt  a  magyar  nemzeti 
eposz  vajúdása,  melyet  ő  inkább  növekedő  ellenszenv- 
vel néz,  a  mint  eszményi  classicitása  körébe  agg  kora 
által  is  mindjobban  beleéli  magát. 

Még  ő  gyermek  volt  s  alig  próbálgatta  írói  tollát, 
midőn  Kónyi  Jánost  (ía  magyar  hadi  dicsőség  emléke- 
zetének fölélcsztése»  az  első  eposzi  kísérletre,  az  új 
Zrinyiásu^  megírására  gerjesztette  (1779).  Gyarló  kí- 
sérlet volt  s  gyarlók  maradtak  követői  is:  Horváth 
Ádám  Tíuniásza  (1787),  Kulcséiv  JMánJorfehéj-vári  győ- 
zeítne  (179c),  Gáti  István  Máramarosi  éhsége  (1792), 
Etédi  Magyar  gyásza  (1792),  Vályi  Nagy  Ferencz  Tiu- 
nyadi  Lászlója.  (1793),  Perecsényi  Nagy  László  Sza- 
ka Járja.  (1801).  Ez  utóbbi  eltérve  a  történelmi  tárgyak- 
tól, szabad  csapongással  nekivág  a  honfoglalás  előtti 
idők  monda  nélküli  korának  s  megnyitja  a  honfoglalási 
eposzok  sorát.  Most  lassanként  minden  figyelem  amaz 
ősi  időkre  fordul.  Itt  is,  ott  is  kipattan  egy-egy  eposzi 
kísérlet.  Csokonai  Arpádiászt  tervez,  de  belehal.  Hor- 
váth Endre  eposzának  hire  tizenőt  évig  kisért  az  iro- 
dalomban. Aranyos-rákosi  Székely  Sándor  (1823)  ^ 
székelyek  ősi  mondájával,  Czuczor  Gergely  (1824)  az 
Augshurgi  ütközette]  lépnek  elő  ismeretlenségökből. 
Debreczeni  Márton  Erdély  egyik  félreeső  zugában 
titkon  a  J^^ióvi  csatát  Írogatja.  Jrók  és  közönség  foly- 
vást buzdítják  egymást  a  l^onfoglalási  eposzra,  mely 
fülébe  dörögje  a  nemzetnek,  hogy  a  dicsőséggel  szer- 
zett hazát  most  is  dicsőséggel  kell  megvédeni. 

Nem  csuda,  hogy  Kazinczy  e  nagy  várakozásba  fél 
századon  át  beleunt.  Annyi  gyönge  kísérletet  látott 
már,  hogy  bizalmatlanul  nézett  minden  újabbra.  Örült, 
hogy  Csokonai,  a  kinek  különben  bár  ízlését  nem,  de 
költői  tehetségét  nagyra  becsülte,  el  nem  készült  Jlr- 
pádiász2i\2i\,  mely  szerinte  csak  szégyent  hozhatott 
volna  rá;  ((szerencséjére  —  úgymond  —  egy  neki  ma- 
gánál inkább  kedvező  halál  kikapá  gyalázatja  előlD. 
Nem  csuda,  ha  az  egész  irodalom  és  az  zgisz  ország 
lelkesedése  közt  ő  hidegen  fogadta  Zalán  futását  is, 
mely  a  nyelv  művészetére,  zengzetességére,  magyaros- 
ságára túlszárnyalta  őt,  de  eposzi  szerkezetével  ki  nem 
elégíthette  se  műízlését,  mely  nem  találta  föl  benne  a 
szép  arányosságot,  se  félszázados  várakozását.  Hiszen 
azóta  újabb  félszázad  telt  el  s  a  hún-magyar  eposz 
megszületése  máig  is  a  remények  ködében  lebeg.  Zalán 
futása  a  közönségre  is  inkább  a  nemzeti  érzelmek  lyrai 
kifejezése,  a  régi  dicső  alakok  emlékezetbe  hozása,  a 
nemzeti  nagyság  dicsőítése,  mint  eposzi  tartalma  által 
tette  azon  rendkívüli  hatást.  Talán  nem  is  olvasták  any- 
nyian,  a  hányan  magasztalták.  Tény  az,  hogy  az  első 
kiadásból  szégyenítőleg  kevés  példány  kelt  el.  Lehet- 
tek sokan,  a  kik  eltévedtek  és  kifáradtak  e  gazdag 
phantasiával  szőtt  episodok  tömkelegében  s  a  hős  Ete 
és  a  szép  Hajna  kalandjairól  számot  adni  aligha  tudtak 
volna,  de  mély  meghatottsággal  szavalták  a  hangzatos 
feljajdulást  ősi  homályban  késő  régi  dicsőségünkről, 
melyen  sűrű  fellegek  és  a  bús  feledékenység  koszorút- 
lan  alakja  lebegnek,  s  a  költővel  együtt  pirulva  érez- 
ték, hogy  ők  is  a  tehetetlen  kornak  puhaságra  serényebb 
gyermekei. 

Ez  eposz  után  a  classicai  ízlés  eszményi  világából 
egész  költészetünk  közelebb  tér  a  nemzeti  élethez. 
Olymp  istenei,  a  nymphák  és  charisok  szétrebbennek 
s  helyöket  Hadúr  és  a  képzelet  szabad  tündérei  fog- 
lalják el.  Ligeteinkből  Daphne  és  Cloe  visszavonul,  a 
mezőkről  eltűnik  Pan  és  Tityrus,  a  füves  legelő  szelid 
lankáin  egyszerre  a  múlt   csaták  vérét   látják  piroslani 

költőink,  a  kecskék  és  bárányok  csengői  helyett  táro- 
gatók és  kürtök  szólalnak  meg  s  a  párduczos  hősök 
kikelnek  sírjaikból,  hogy  tettre  riaszszák  a  késő  uno- 
kákat. 

Az  ifjú  irodalom  minden  ága  a  honi  történelemben 
keresi  tárgyát.  A  nemzeti  politika  teljes  erővel  meg- 
kezdi Ferencz  önkényes  rendeletei  ellen  az  önállóság 
iránti  küzdelmet.  Írónak  és  olvasónak  legfőbb  gondo- 
lata lesz  a  haza  és  a  régi  dicsőség.  ((Keressetek  alkal- 
mat a  múltra  visszanézhetni  és  érte  melegűIniD,  mondja 
Kölcsey  írótársainak  és  szavát  követik  lyrikusok,  dráma- 
írók, elbeszélők  egyaránt. 

A  dráma  terén  egy  hatalmas  szellem  már'  néhány 
évvel  megelőzte  e  szózatot,  de  észrevétlenül  maradt. 
Katona  már  1814-ben  megírta  Bánk-hánX.  Senki  köl- 
tőink közül  saját  korának  eszméit  és  viszonyát  nem 
tudta  úgy  beleönteni  a  múlt  keretébe,  mint  c  mű.  Oly 
korszakot  ragad  ki  a  nemzet  történetéből,  melynek 
küzdelmei  a  jelent  tükrözték.  Művében  is,  mint  saját 
korszakában,  az  uralkodó  körül  idegen  befolyások  jut- 
nak súlyra,  s  a  nemzet  a  hűség  és  a  hazafi  kötelesség 
közt  ingadozik.  Hősében  oly  hazafit  rajzol,  minőt  saját 
korának  óhajtott  lelke.  Tiborcz  panaszaiban  a  napóleoni 
háborúk  s  az  országos  csőd  által  kimerített  nép  saját 
bajaira  ismerhetett.  De  mindez  teljesen  beleolvad  és 
beleillik  a  múltba  s  tisztán  tárgyi  jellemű  marad,  épen 
úgy,  mint  később  Eötvös,  midőn  a  népszabadság  kor- 
szerű eszméi  Dózsa  Györgyre  irányozzák  figyelmét  s 
az  1514-iki  Magyarországot  regényében  lefesti.  Az 
írót  és  korának  eszméit  nem  látjuk  Bánkban  soha ; 
nem  hagyja  ott  tárgyát,  hogy  közvetlenül  hozzánk  in- 
tézze hazafias  czélzásait ;  az  alkalmiság  nem  búvik  ki 
a  történelmi  burok  alól.  De  e  művet  nem  értették, 
mert  megelőzte  korát.  Irodalomban  akkor  még  a  kimért 
classikai  ízlés  uralkodott ;  politikában  a  zsibbadt  nem- 
zet még  nem  jutott  helyzete  öntudatára.  De  mihelyt 
amabban  a  romantikai  korlátlanabb  szabadság  elve  el- 
terjedt s  emitt  a  nemzetet  az  ellenzék  szelleme  átha- 

tolta,  Bánk-bán  is  kivívta  méltó  helyét  irodalomban, 
színpadon  és  a  nemzet  előtt. 

Hazai  tárgy  és  nemzeti  czél  által  tette  népszerűvé  a 
drámai  költészetet  Kisfaludy  Károly.  Művei  többnyire 
a  magyar  történelemben  játszanak.  Hazafiság  által  lel- 
kesült a  költő,  hazafiság  ragadta  közönségét  is.  ö  maga 
1820-ban  így  emlékezik  meg  addigi  pályájáról:  (íCsak 
a  magyaroknak  írtam,  nem  a  világnak.  Nem  poétái 
dicsőségre  törekedtem,  hanem  a  hazának  erővel  teljes 
előidejét  kívántam  felmutatni  s  így  a  hazafiság  tett 
költővé.  Darabjaim  tetszettek,  nem  mintha  nagy  léhk 
szólana  belőlük,  csak  mert  oly  charakterek  vannak 
bennök,  melyeket  a  magyar  szeret,  melyek  a  nemzeti- 
ség bélyegét  viselik  magukon.  .  .  SUbor  vajdát  két  év 
előtt  írtam;  kissé  erős,  de  tendentiája  hadd  pótolja,  a 
mi  nem  jó  bennei^.  Hasonló  lelkesedéssel  teremte  meg 
később  első  magyar  történeti  regényeit  Jósika,  hogy  a 
laza  múltját  rajzolja  olvasói  előtt. 

Azonban  ez  a  hazafias  elv  veszedelmes  volt  s  meg 
is  boszulta  magát  költészetünkön.  Hazai  tárgygyal  ára- 
doztak a  dráma,  az  eposz,  a  balladák,  a  beszélyek  vers- 
ben és  prózában,  s  a  hivatottak  után  Árpádról,  Hunyad- 
ról.  Mátyás  kalandjairól  zengedezett  minden  kontár, 
a  ki  szívesen  elhitte  Kisfaludynak,  hogy  a  hazafias 
tendentia  pótolhatja  a  mű  hiányait  s  magában  is  elég 
a  dicsőségre.  Nemsokára  maga  Kisfaludy  volt  kényte- 
len a  sok  haza-puffogatás  ellen  kikelni.  Unalomig  em- 
legették úton-útfélen  a  hadi  robajt,  csótáros  mént,  I^acza- 
gányt,  k^kvézt,  felajzott  nyilat  ép  úgy,  mint  azelőtt 
Tempe  ligeteit,  Jíon  szüzeit,  a  zephyrt,  nektárt,  myrthus 
lombokat,  vagy  később  a  népies  iskola  diadalra  jutása 
után,  a  délibábot,  kétágast,  kulacsot  és  leterített  subát. 

De  c  nagy  hazafiaskodás  ellenére  költőinknek  nem 
volt  igazi  hitök  a  nemzet  jövőjében.  Erős  kétségbe- 
esés és  gyönge  remény  között  ingadozik  az  egész  kor 
költészete  még  akkor  is,  midőn  egy  politikai  mű, 
Széchenyi  Hitele  (1830)  oly  bizonyossággal  meg  meri 
jósolni    a    nemzet   nagyságát,   a   mily   természetes    az. 

hogy  az  élettdjes  vékony  sudár  hatalmas  tölgygyé  fog 
növekedni.  Költőink  legelsők  ugyan  az  egész  nemzet- 
ből, kik  Széchenyi  oldalához  sorakoznak;  Kisfaludy 
Károly  mintegy  végrendeletként  hagyja  meg  halálos 
ágyán  (1830.  november)  az  ifjú  íróknak,  hogy  a  reform 
és  oppositio  zászlaját  tűzzék  ki.  De  leikökben  nem  bír 
mély  gyökeret  verni  Széchenyi  erős  meggyőződése. 
Minden  szellőben  a  vihar  előjelét  látják,  mely  ki  fogja 
törni  a  vékony  sudárt,  mielőtt  megerősödött  volna. 
Olykor  megpillantják  a  remény  sgy-egy  sugarát,  de 
egök  ismét  elborul.  A  kétkedő  bizonytalanságtól  nem 
birnak  menekülni. 

Kölcsey  teljesen  elmerül  a  kétségbeesésben.  Hymnus2i 
(1823)  még  meri  kérni  az  Istent,  hogy  szánja  és  áldja 
meg  a  magyart,  ki  már  megbűnhődte  a  multat  s  jöven- 
dőt. Zrínyi  daláhzn  (1830)  már  imádkozni  sem  mer  a 
romlott,  szívtelen,  korcsfajért,  melynek  elhamvadt  hon- 
szerelme, s  jégkeblében  elfásult  a  szív.  Zrínyi  második 
énekéhzn,  melyet  halála  évében  (1838)  írt,  még  egyszer 
könyörögni  akar  nemzetéért  a  sors  Istenéhez,  de  ez 
szigorúan  és  kérlelhetetlenül  visszautasítja.  Ha  e  költe- 
ményből következtetnünk  lehet,  Kölcsey  teljesen  két- 
ségbeesve s  a  mi  még  megrendítőbb,  a  kétségbeesésben 
és  elpusztulásunk  végzetességében  már  meg  is  nyu- 
godva szállt  sírjába.  Kisfaludy  Mohácsh^in  elűzi  lelké- 
től a  komor  képeket  s  bizalommal  kiált:  El  magyar, 
áll  Buda  még,  új  nap  fényié  reánk,  bizton  nézzen  előre 
szemünk.  De  a  T^ákosi  szántóh2in  elmereng  a  hagyo- 
mányos kétségbeesés  fájdalmán.  Bajza  egyik  órában 
alig  mer  a  népek  Istenéhez  egy  reménysugárért  fohász- 
kodni, mert  a  haza  múltjában  nincs  öröm,  jövőjében 
nincs  remény  {Sóhajtás,  1 834)  ;  a  másik  pillanatban 
mégis  földerül,  mert  ((van  bíró  a  felhők  felett,  a  porba 
omlott  szép  haza  fel  fog  születni,  a  zsoldos  szablyákon 
győz  a  kor  szelleme  s  hol  legtöbb  honfivér  lépé  a  har- 
czi  síkokat,  a  népszabadság  ott  tenyészt  legszebb  virá- 
gokat!) (Jípotheosis,    1834). 

E  kétkedő   lelkesedésnek   lőn    nemzeti    hymnuszává 

Vörösmarty  Szózahi.  RendüJctlcn  hűségre  buzdítja  a 
nemzetet,  de  magának  nincs  rendületJen  hite  a  jövő- 
höz ;  óhajtaná  meggyőzni  arról  a  magyart,  hogy  még 
jönni  fog  egy  szebb  kor,  de  maga  sem  bír  szabadulni 
elpusztulásunk  gondolatától,  sőt  el  van  készülve  a  nem- 
zet halálára,  csak  azt  óhajtja,  hogy  ne  veszszünk  gyá- 
ván, hanem  legalább  a  halál  legyen  nagyszerű  s  a  te- 
metkezés méltó  a  nemzet  múltjához.  Buzdulás  és  ag- 
godalom, önérzet  és  csüggedés,  bánat  és  remény  olvad 
össze  Vörösmarty  többi  hazafias  költeményeiben  is. 

A  politikai  élet  már  nagyobb  léptekkel  haladt  a  re- 
form útján,  a  rendi  alkotmány  megújítása  már  nem 
volt  csupa  jámbor  óhajtás,  az  elavult  intézmények  dü- 
ledezni kezdtek,  a  szabadelvű  párt  országszerte  növe- 
kedett, a  parlamenti  központosítás  és  felelős  kormány 
elve  határozottabb  irányt  adott  az  önmagában  is  ha- 
bozó ellenzéki  törekvéseknek,  a  regényirodalom  terén 
Eötvös  Talu  Jegyzőjében  határozott  képviselője  támadt 
a  reform-elveknek  —  de  a  lyra  még  mindig  ama  ke- 
vés hitű  lelkesítéssel  szól  a  nemzethez.  Garay  haza- 
fias költeményein  is  az  elpusztulás  alternatívája  bo- 
rong. 

<í  Föl  tettre)),  kiált  J^eíet  népéhez,  <rvagy  áradjon 
dics  Árpád  népére,  vagy  legyen  hosszú  bűnének  bére 
halál,  és  teljék  be  ezredévi  átkunk,  hogy  magunktól 
jöjjön  pusztulásunk  . .  .  Oh  hazám  —  sóhajt  egy  másik 
ódájában  —  újra  veszni  indulsz-e?  Ingóbb  alattad  a 
föld,  mint  volt  valaha  (Tlazámhoz)'S>. 

Nem  a  költészet  buzdítja  a  politikát,  sőt  ennek  re- 
ményeit is  kétkedve  veszi  át.  Inkább  utána  megy,  mint 
előtte  halad.  Erdélyinek,  Krizának  egy-két  dcmocrát 
elvű  verse  nyomtalanul  elhangzik;  Vajda  Péternek  az 
indiai  páriákról  szóló  czélzásait  kevesen  veszik  észre. 
Ha  a  költészet  a  jobbágyok  felszabadításáért  olykor 
fölszólal,  inkább  kérő,  mint  követelő  hangon  beszél; 
az  emberszerető  szív  sóhajt,  nem  a  forradalmi  szellem 
riad  ódáiban.  Szívesen  követi  újításokban  a  politikát, 
szívesen  elhiszi,  hogy   társadalmunkba  új  rendnek  kell 

jönnie,  de  nem  tudja  miként,  mikor  és  minő  lesz  e  rend 
5  a  mennyire  óhajtja,  annyira  aggódik  is. 

Legkcvésbbé  sem  vádként  hozom  föl  e  bizonytalan- 
kodást. Nem  tartom  azt,  hogy  nagy  átalakulások  idejé- 
ben minden  iga:^-!  költőnek  a  radicalis  párthoz  s  forra- 
dalmi napokban  a  legvörösebb  zászló  mellé  kellene 
csatlakoznia.  Sőt  azt  hiszem,  hogy  a  költői  fogékony- 
ság inkább  némi  conservativismussal  jár  együtt  s  oly 
tulajdona  a  léleknek,  melylyel  a  politikai  vakmerő  ra- 
dicalismus  ritkábban  egyesül.  A  költők  nagyobb  része 
merengő,  contemplativ  természet,  mely  a  körülötte  lé- 
tező világban,  társadalomban,  emberekben,  vagy  az  el- 
múlt időkben  keresi  rokonszenve  tárgyait;  szereti  a 
megállapodott  viszonyokat,  a  családi  életet,  csendes 
gyönyörűségeket;  ha  baja  van,  dala  által  enyhül  s  ki- 
csiny fészkét  féltékenyen  őrzi  minden  vihartól.  Az  ily 
kedély  a  politikában  sem  lehet  a  felforgatás  zászlóvi- 
vője s  forradalmi  időkben  nem  tartozik  azok  közé,  a 
kik  szívesen  földúlják  a  létező  rendet,  mert  nincs  me- 
rész hite,  hogy  jobbat,  szebbet,  dicsőbbet  nyerjen  az 
elpusztítottért.  A  huszonöt  éves  magyar  ellenzéki  kor- 
szak költőinél  ilyféle  egyéni  hajlam  tusakodik  a  nem- 
zeti érzelmekkel.  A  viszonyok  nem  engedik,  hogy  egy 
conservativ  szellemű  költői  iskola  fejlődhessék  ki,  mint 
például  Francziaországban  a  restauratio  után,  midőn 
De  Vigny  és  a  többi  royalis  költők,  nag^'obb  szere- 
tettel mint  valaha,  kezdtek  visszatekinteni  a  régi  rend- 
szer dicső  emlékeire  és  boldog  korszakára.  Nálunk  a 
régi  rendszer  annyira  fenyeget é  a  nemzetiséget,  hogy 
ennek  legbuzgóbb  apostolai,  a  költők,  csak  az  újítás- 
tól, a  szabadelvű  párt  győzelme  által  remélhettek  üd- 
vöt a  hazának.  Csatlakoznak  tehát  ehhez,  de  nem  bír- 
nak törekvései  sikerében  rendületlenül  bízni.  Óriási 
koczkáztatásnak  tűnik  föl  leikök  előtt  az  újítás,  mely 
a  nemzetet  talán  halálba  is  döntheti.  Hajlamaik  nem 
egyeznek  meg  Voltaire  elvével:  <r Építeni  szép,  de  rom- 
bolni dicsőd  s  ha  segítnek  is  ledönteni  a  múltnak  ros- 
kadt intézményeit,  szomorúan   merengnek   el   a   romo- 

kon.  Még  foszlányaiban  is  szép  nekik  az  elrongyolt 
régi  nemesi  dicsőség,  s  megsiratják,  midőn  összetépik. 
Azt  a  bátor  hitet  a  jövőben,  melyet  Széchenyi  Hitele: 
hirdet,  csak  akkor  ragadja  meg  a  költészetben  is  egy 
merész  szellem,  midőn  Széchenyi  már  elrémülve  az  el- 
bizakodástól,  kétségbeesve  inti  {Programmtöredék,  1847.), 
hogy  ne  higyen  az  ábrándos  reményeknek  s  ne  rohan- 
jon örvénybe.  A  politikai  reformátor  buzdítása,  midőn 
a  költőnek  végre  igazán  szíve  mélyére  jut,  mint  forra- 
dalmi szózat  hangzik  onnan  vissza.  Az  államférfi  biz- 
tató számítását  sokáig  kétkedve  hallgatja  a  költészet, 
de  mikor  e  remény  hitévé  válik,  többé  nem  hallgat 
semmi  mérsékletre.  A  borongó  Parnassuson  egyszerre 
megdördülnek  Petőfi  villámai.  Hite  a  jövő  iránt  vak- 
merőbb, szabadságvágya  idealisabb  s  ezért  féktelenebb 
mint  bármely  combináló  politikusé  lehet.  Elveit  az  ér- 
zelmekből meríti  ;  kétkedést,  aggodalmat  nem  ismer, 
akadályoktól  nem  fél,  korlátot  nem  tűr,  kegyelet,  kí- 
mélet, mikor  a  haza  ügyéről  van  szó,  nincs  előtte.  For- 
radalmi költő  egész  lelkében  s  nemcsak  a  magyar  haza- 
fiság, hanem  az  általános  népszabadság  eszméi  lelke- 
sítik. Elődei  ritkán  tekintenek  túl  a  haza  határain  ;  az 
emberiség  általános  nagy  küzdelmével  nem  állnak  szö- 
vetségbe s  legföljebb,  mint  Vörösmarty  a  5jzózúfíban, 
bírónak  hívják  (ca  népek  hazáját,  a  nagy  világot))  nem- 
zetünk küzdelméhez,  midőn  egy  ezredévi  szenvedés  kér 
éltet  vagy  halált.  De  az  a  vágy,  mely  Petőfit  zaklatta  : 
<rott  esni  el  a  harcz  mezején,  ha  majd  minden  rab- 
szolga nép  jármát  megunva,  a  világszabadság  piros 
zászlójával  síkra  lépj),  többi  költőinket  nem  lelkesíti. 
Petőfi  köztük  az  eg^'^etlen  forradalmár  és  egyetlen 
európai  democrata  Bacsányi  óta.  De  sokkal  költőibb 
lélek,  mint  ez.  Szerencsésen  egyesül  benne  a  forradal- 
már mozgalmassága,  erélye,  békétlensége  a  költői  ke- 
dély merengő  és  önlelkébe  mélyedő  hajlamával.  Egész 
élete  és  egész  költészete  e  két  ellentét  közt  hányódik. 
Nyugtalansága  mindig  űzi  egy  helyről  a  másikra,  de  a 
hol  pár  órára  megpihen,  a  természet  szépsége,  a  méla 

csend,  a  tökéletes  lelki  nyugalom  egész  lelkét  képes 
elfoglalni.  Minden  rendű  költeményeiben  föltűnő  e  foly- 
tonos váltakozás  a  positiv  és  passiv  iránt,  a  szelíd  ér- 
zelmek és  szenvedélyesség,  a  csöndes  hangulat  és  zak- 
latottság  között.  Szerelmese  keblén  a  csaták  vérrózsáira 
vágyik,  a  csaták  zaja  között  egy  nyugalmas  pillanatot 
keres,  hogy  a  pacsirtaszót  hallhassa."^  Első  föllépése 
óta  végig  vonul  költészetén  az  a  sejtelem,  hogy  forra- 
dalomnak, szabadságharczoknak  kell  jönniök,  s  leg- 
nyugalmasabb  óráiban  meg-meglepi  e  látnoki  hevülés. 
Neki  és  Széchenyinek  tűnik  föl  legélénkebben,  a  clair- 
voyance  tisztaságában,  nemzetünk  közelgő  jövője ;  Szé- 
chenyi megdöbbenve  nézi  az  elkerülhetetlen  örvényt, 
Petőfi  rajongva  várja  a  vihart,  hogy  megtisztítsa  a  tár- 
sadalmat. *->^  Sohasem  fél  tőle,  nem  kétkedik  sikerében. 
Aggodalom,  bizonytalanság  nem  bír  erőt  venni  vágyódó 
lelkén.  Bátran,  föltétlenül,  egyszerre  akar  szakítani  a 
múlttal,  még  a  sokat  emlegetett  régi  dicsőséggel  is ; 
gúnyolja  a  rozsdás  kardú  nemest,  szemére  hányja  a 
fölkelő  sereg  győri  kudarczát  s  fenyegetve  állítja  elébe 
Dózsa  György  szellemét.  Kíméletlenül  rombolja  a  mul- 
tat s  törmelékeiből  nem  emel  hatalm.asabb  új  építményt, 
mint  Széchenyi  kezdte.  De  ez  nem  is  volt  a  költő  fel- 
adata. A  kik  Petőfit  mint  politikai  költőt  kárhoztatják, 
elfeledik  azt,  hogy  a  politikai  költőt  más  szemmel  kell 
nézni,  mint  a  közügyek  valódi  intézőit.  A  számítgatás, 
tények  mérlegelése,  érdekek  ki  egyeztetése,  alku,  türe- 
lem nem  kívánható  a  költőtől.  A  költészet  nem  az  exi- 
gentiák  tudománya.  A  leghelyesebb  politika  verses  di- 
csőítése nem  tesz  valakit  költővé,  de  a  legrosszabb  po- 
litikának   is   lehet   kitűnő   politikai    költője.    Meglehet, 


*  L.  többek  közt  Háborúval  álmcdám  és  Ha  az  Isten  .  .  .  czímű 
verseit   j  845-ből  s  Pacsirfaszót  hallok  megint  czímű  wzrsét  j  849-ből. 

**  L.  Jlz  Ítélet  czímű  versét  1847-ből:  Átlátok  fátyolodon  te 
sötét,  mély  titkú  jövendő;  borzadok,  iszonyodom  s  egyszersmind 
szilajon  örülök.  A  háború  Istene  eldöntő  viadalra  hívja  ki  a  népe- 
ket. Szemközt  állanak  a  jó  és  a  gonosz.  De  győzni  fog  a  jó.  bár 
vértengerbe  kerül.  Ez  lesz  az  'télét,  ezután  kezdődik  az  élet. 

hogy  mcgróvjuk,  kivált  mai  utólagos  bölcscscggel,  azt 
a  túlzó  politikát,  melyhez  Petőfi  csatlakozott,  de  nem 
tagadhatjuk  el,  hogy  azok  az  érzelmek,  a  miket  ő 
hangoztat,  a  nemzetnek  egy  jelentékeny  részét  egykor 
áthatották,  hogy  ő  maga  is  érezte  azokat  s  őszintén  és 
igazán  mondta  el  saját  érzelmeit.  Ha  ezt  elismerjük, 
csak  az  lehet  a  kérdés,  hogy  megtalálta-e  érzelmeihez 
a  költői  kifejezést?  Igaztalan  volna,  a  ki  bár  ezt  is  ta- 
gadni akarná.  Költeményeiben  a  műgond  csiszolása  nem 
fénylik  ugyan,  olykor  eszméi  is  csak  bölcselkedők  vagy 
politizálok,  egy-két  versében  talán  közel  jár  a  vezér- 
czikkező  hanghoz  is,  de  vannak,  és  nagy  számmal  van- 
nak, forradalmi  dalai,  melyeket  a  legtisztább  lyrai  ér- 
zelem teremtett.  Lelkesülése  benső,  mely  saját  lelkében 
foganszik  s  onnan  hévvel  tör  elő.  Subjecíi vitása  erősebb 
mint  valaha  magyar  költőé  volt.  Nézeteiben  nem  függ 
a  politikai  vezérektől  s  nem  ír  ódákat,  mint  elődei 
szokták,  a  szereplő  államférfiakhoz.  Egyénisége  rend- 
kívül önálló  és  határozott,  erélye  csüggedetlen,  önaka- 
rata  erős  egész  a  daczosságig,  fegyvere  mindig  kész  a 
megütközésre.  Az  őt  megelőző  költői  iskola  politikai 
költeményeiben  többnyire  valami  irott  jogi  és  hagyo- 
mányos jogszerűség  szólalt  meg;  ő  az  emberi  föltétlen 
szabad  cselekvés  jogát  hirdeti  és  ezért  lelkesül.  Még 
elbeszélő  költeményeikben  is  föltűnik  a  fölfogás  e  kü- 
lönbsége. Amazok  oly  erényeket  dicsőítenek,  melyek  a 
társadalmi  rend,  megállapodott  vezéri  tekintélyek,  nyu- 
godt önuralom,  önmegtagadás,  nagylelkűség,  alattvalói 
hű  engedelmesség  által  fejlődnek  ki ;  hazaszeretetök 
mintegy  fegyelmezett,  többnyire  egyöntetű  s  ezért 
gyakran  oly  egyforma  is,  mint  az  egy  mintára  öntött 
alakok.  Petőfi  oly  erényeket  fest,  melyeket  a  tevékeny- 
ség, türelmetlenség,  újítási  vágy  fejt  ki ;  a  szabadság- 
szeretet  nála  vakon  rohan  minden  akadály  ellen ;  ked- 
vencz  alakjaiban  fékezhetetlen  a  küzködési  hajlam. 
Amazok  többnyire  a  nemzet  múltjából  veszik  elbeszé- 
lésök  tárgyát:  hőseik  a  nemzeti  jogok,  családi  tűzhely, 
nejök  erénye,  lovagiasság,  törvényesség  érdekében  küz- 

dcncJc  Nem  ők  a  támadók,  hanem  őket  támadják  meg 
s  csak  jogaikat  védik  a  rabló  török,  az  uralkodói  zsar- 
nokság, az  apai  erőszak,  a  szerel sm  bitorlója  és  más 
ily  önkénykedés  ellen.  Kedvelt  alakjaik  a  törvényes 
Kont,  a  lovagias  Szent  László,  a  hű  és  állandó  Szondi, 
az  önfeláldozó  Zrínyi,  az  igazságos  Hunyadi,  a  leeresz- 
kedő bajnok  Mátyás  király ;  a  honfogialás  mondáiban 
is  örömmel  ragadják  meg  azt  a  jogszerűséget,  hogy 
A.rpád  törvényesen  vásárolta  meg  a  földet,  füvet,  vizet. 
Szeretnek  mindig  mintegy  birtokon  belül  foglalni  ál- 
lást. Petőfi  viszont  szereti  hőseit  az  egész  társadalom- 
mal szembe  állítani.  Új  rendet  akarnak  hozni  környe- 
zetök  életébe;  felforgatják  a  régi  viszonyokat;  a  fenn- 
álló jog  ellen  a  természet  eredeti  jogaira  hivatkoznak 
s  ebből  merítik  erejöket  a  törvény  és  társadalom  el- 
len. Az  JJposhl,  az  Őrült,  a  magáért  biráskodó  Szilaj 
Pista  társadalmunk  romlottságának  lesznek  áldozatai 
s  hasonló  alak  a  vidám  nemben  Bolond  lstók>  kinek  áb- 
rándjai egy  kis  körben  csudálatosan  megvalósulnak  s 
boldog  lesz  általok.  Még  Shakspeareből  is  a  társa- 
dalma és  kora  ellen  lázadó  Coriolánt  választotta  Petőfi 
lefordításra. 

A  forradalom  zaja  között  régebbi  költőink  többnyire 
elhallgatnak.  Vörösmarty  csak  a  szabad  sajtót  üdvözli 
egy  rövid  költeménynyel  s  többé  nem  nyúl  lantjához ; 
a  többiek  is  ritkán  és  halkan  pengetik.  Az  ifjabb  köl- 
tők pedig  nem  versenyezhetnek  Petőfi  forradalmi  da- 
laival sem  a  hit  szilárdságában,  sem  költői  erőben.  Er- 
délyi olykor  bölcselkedő,  máskor  szónoki,  de  ritkán 
találja  meg  a  lyra  hangját.  Sárosy  politikai  versei  tar- 
talmoknál fogva  inkább  verses  röpiratok,  mint  költői 
művek.  Lisznyai  annyira  keresi  a  szertelen  képzelet- 
csapongásokat,  hogy  ezekben  többnyire  elfoszlik  min- 
den igaz  érzelem.  Csak  a  népköltészet  néhány  dalában 
lelünk  oly  tiszta  bizalmat  és  keresetlen  lelkesedést, 
mint  Petőfinél.  Többnyire  katonadalok,  a  mit  e  kor- 
szak népkölteményeiből  gyűjteményeinkben  bírunk. 
Önkényt,  örömmel  mennek  a  zúlszíó  alá,  készek   a  ha- 

záért  utolsó  csepp  verőkig  harczolni,  kedves  nekik  a 
honvédruha,  ezekről  szólnak  dalaik  is.  A  nép  az  esz- 
mét rendesen  szereti  személyekhez  kötni.  Teremt  ma- 
gának egy  ideált  s  ennek  alakját  annál  inkább  dicsőíti, 
minél  távolabb  esik  tőle  és  saját  vágyai  teljesülésétől, 
így  dicsőíti  Kossuthot  már  a  forradalom  kezdete  óta 
s  később  a  száműzetés  alatt  annyival  inkább,  minél 
kevesebb  positiv  tudósítást  hall  a  ködben  elenyésző 
órási  alakról.  Határozatlan  sovárgásainak  épen  oly  ál- 
landó jelképe  lesz,  mint  egykor  Rákóczy.  Hozzá  re- 
ménykedik a  bujdosó,  utána  sóhajtanak  a  honmaradot- 
tak. Naiv  humorával  apjának,  íródeáknak,  Lajos  bá- 
csinak nevezgeti  őt  a  nép  s  néha  egészen  oly  népies 
vonásokkal  rajzolja,  mint  a  mesebeli  királyokat.  ]ly  ké- 
pet alkot  magának  később  Garibaldiról  is,  kit  jófor- 
mán magyarnak  szeretett  tartani  s  kit  annyiszor  emle- 
get, mint  alig  néhány  nevet  az  egész  magyar  történe- 
lemből. 

E  megváltók  utáni  várakozás  enyhíti  némileg  bajait, 
de  olykor  belefárad  a  hiú  sovárgásba  is. 

Könnyű  a  németnek 
Adót  exequálni. 
Nehéz   a  magyarnak, 
A  szegény  magyarnak, 
Kossuth   Lajost  várni. 

Az  irodalmi  költészetnek  azonban  a  forradalom  bu- 
kása után  s  a  germanizáló  erőszak  között  ennyi  naiv 
vigasza  sem  maradt.  A  bánaton  és  kétségbeesésen  kívül 
ismét  megszólal  az  a  keserű  humor,  mely  vagy  ön- 
rrzelmeit  gúnyolja,  vagy  a  végzetszerű  lemondásban  és 
magára  erőltetett  megnyugvásban  akar  el  fásul  ni.  Ily 
elzsibbadásban  ejti  ki  kezéből  lantját  Vörösmarty.  A  mi- 
ért ő  élt,  az  már  dúlva  van ;  szívében  csak  istenkárom- 
lás lakik.  (Emlékkönyvbe,  j8^o).  Fatalismussal  nézi,  hogy 
hordja  halottait  a  sírokkal  felszántott  földbe  az  em- 
beriség s  hogyan  mennek  alá  víg,  bús,  balga,  mogorva 
vegyest.  Az  európai  háborúk  kitörésekor  még  egy 
utolsó  lobbot  vett  reménye.  dLcsz  még  egyszer  ünnep 

a  világon!]!)  kiáltja  a  Ven  czigányh^in,  (1854)  de  a  kis 
sugár  ismét  elhalványul,  ereje  hanyatlik  s  lelke  elme- 
rül a  végső  zsibbadásban :  ((Fogytán  van  a  napod,  fogy- 
tán van  szerencséd,  ha  volna  is  minek?  Szegény  ma- 
gyar költő!  Van-e  még  reménység,  lesz-e  még  haj- 
nalod?)) (Utolsó  verse;  j8^j).  Tompa  reményét  vesztve 
sóhajt  a  délszakra  költöző  gólya  után:  ((Boldogabb 
vagy  te,  mint  mi,  jó  madár;  neked  két  hazát  adott 
végzeted,  nekünk  csak  egy  volt,  az  is  elveszeth.  Bajza 
csaknem  istenkáromlásban  tör  ki  :  öMegdöntöttc-e  ol- 
tárodat a  pokol,  van-e  még  hatalmad  Isten  ?  vagy  sá- 
tán lett  a  világ  urává  ?í)  (Tohászkodás,  184^).  Erdélyi 
kétségbeesve  óhajtja  vissza  isten  ostorát,  hogy  végig 
korbácsolja  a  romlott  világot.  Sárosynak  egy  gúnyos 
verse,  mely  iróniával  szól  a  magyar  hölgyekhez :  ((Tán- 
czoljatok  lányok,  tánczoljatok))  s  melyet  akkor  ország- 
szerte mindenütt  énekeltek,  keserű  humorával  ismét 
azt  a  régi  dalt  juttatja  eszünkbe:  ((Járjad  kurucz  a  lassú 
minétetD. 

Nemcsak  saját  lelki  állapotát,  hanem  talán  nem  egy 
társát  is  festi  a  költő,  a  ki  a  forradalom  utáni  hangu- 
latát, mely  őt  szatira-írásra  ösztönzé,  egy  későbbi  mű- 
vében így  írja  le  : 

És  engem  akkor  oly  érzés   fogott  el   .  .  . 
—  A  szőlősgazda  is,  az  egyszeri, 
Magán   kívül   s   őrjöngve  kaczagott  fel, 
Látván  hogy   szőllejét  a  jég  veri  ; 
Dorongot  ő  is,  hirtelen,  kapott  fel. 
Paskolni   kezdé,   hullván   könyei  : 
«No  hát  no  b)   így  kiált:   «én   uram  isten! 
Csak  rajta  !  h^dd   lám,  mire  megyünk  felien  1)) 

Azonban  íme  a  jelenkor  közelébe  értem,  élő  költők- 
höz, alig  mull  politikai  viszonyokhoz.  Kimért  időm  is 
letelt,  nem  fáraszthatom  figyelmöket  tovább.  Rövidebbre 
kell  vonnom  a  szót.  Ug)'is  friss  emlékünkben  vannak 
ama  napok,  midőn  a  haza  nevét  említeni  is  tilos  volt  s 
« magát  az  eltiport  magyarnak  kisirni  sem  szabadi).  Friss 
emlékünkben  ama  költemények,  melyek  a  világtörténe- 

lem  távoli  eseményei  vagy  az  életből  és  természetből 
vett  allegóriák  alá  leplezve  panaszolták  a  nemzeti  fáj- 
dalmakat. A  pusztában  bujdosó  zsidók,  Caledonia  el- 
pusztult népe,  a  gályarab  szenvedései,  Jeruzsálem  pusz- 
tulása, a  bezárt  oroszlán,  a  sebzett  vad,  a  szárnyamet- 
szett sólyom,  a  dermesztő  tél,  a  ködös  homályos  ősz, 
a  kietlen  éjszaka,  a  szuette  tölgy,  a  hervadó  virág,  a 
romokon  zöldelő  repkény  jelképezik  a  hazát  és  költé- 
szetet, hogy  a  sajtó-törvények  tilalmát  elkerülhessék. 
Különösen  gazdag  változatossággal  folynak  ezek  Tompa 
költeményeiben,  kinek  egész  költészetén  át  mindig 
egyik  legelső  gondolata  a  haza,  de  érzelmeit  annyi- 
val inkább  leplezni  kell,  mert  mióta  a  Gólya  miatt  be 
volt  zárva,  folyvást  figyelemmel  kisérte  őt  a  rendőr- 
ség. Ily  viszonyok  közt  éber  fogékonyság  fejlődik  Írók- 
nál és  közönségnél  az  elrejtett  czélzatok  megértésére ; 
a  metaphorák  és  allegóriák  gazdag  virágzásnak  indul- 
nak s  végre  az  elfátyolozott  homály  annyira  divatba 
jön,  hogy  azóta  sem  bírt  tőle  költészetünk  megszaba- 
dulni, mióta  semmi  sem  gátolná,  hogy  érzelmeit  nyiltan 
hirdesse. 

Olykor  föllobban  köztük  a  lelkesedésnek  is  egy-egy 
szikrája;  a  költő  némi  reményre  buzdul  s  buzdítja  nem- 
zetét, de  vezérfénye  csakhamar  ismét  elhalványodik  s 
lelke  visszahull  a  bánat  siralmaiba.  Tíz  évi  merengő 
panasz  után  ismét  Széchenyi  az,  a  ki  harsány  szóval 
belérivall  az  enyészetes  csendbe.  Műve  nem  költemény, 
sőt  nem  is  magyarul  van  írva  s  még  sem  hagyhatom 
említetlenül.  Valóban  Széchenyinek  mindhárom  kor- 
szakos nyilatkozatában  csaknem  annyi  a  költői  tulaj- 
don :  az  ihletettség,  szívből  fakadt  érzelem,  lelkesülés, 
sejtelem,  szenvedély,  kedélyforrongás,  mint  a  politikai 
belátás,  ismeret  és  combinatió.  A  Tíitelhcn  (1830)  biz- 
tató oraculumi  jós,  a  Programmlöredékhzn  (1847)  ^^*" 
ségbeesett  Cassandra,  a  B//Cj^ben  (1858)  korbácsoló 
szatirikus.  A  gűnynak  és  iróniának  jeges  kérge  mele- 
gebb érzelmet  nem  takart,  a  gyűlölet  soha  nemesebb 
szeretetből  nem  fakadt,  mint  e  rhapsodikus  eszme- 
Arany  László  munkái.  16 

áradatban.  Faj-  és  hazaszeretet  sugalja  engesztelhetet- 
len megvetését  és  szidalmait  azon  kormányférfi  ellen, 
a  ki  nemzetünk  megsemmisítésével  akart  egy  elérhe- 
tetlen czélt  elérni.  Ismeri  hatalmát,  de  nem  fél  tőle. 
Nem  kicsinyli  erejét,  de  meg  van  győződve,  hogy  az 
erőfeszítést  még  sem  bírja  sokáig.  Félelmes,  kegyetlen 
alaknak  rajzolja  őt  s  mégis  nevetségessé  tudja  tenni. 
Torzképet  fest  róla,  de  a  művészi  kéz  biztosságával, 
mely  a  torzítás  ellenére  is  hű  marad.  A  nemzet  félig 
zsibbadva  feküdt  a  rém  lába  előtt  s  ő  vakmerően  le- 
tépve ennek  álarczát,  kaczagva  mutatja  a  világnak  és 
nemzetének :  nézd,  mily  silány  váz  az,  a  ki  rajtad  erőt 
akar  venni. 

Midőn  az  országrázó  események  nemsokára  valóban 
megdöntik  a  rémkorszakot,  az  irodalom  is  kedvtelve 
folytatja  e  szatirát  s  gúnydaJokkal  kiséri  az  erőszakos 
uralomnak  elvonuló  idegen  seregeit.  Majd  a  gazdasági, 
tudományos  és  irodalmi  ünnepélyek  ismét  pezsgést 
hoznak  közéletünkbe,  a  bánat  és  panasz  halk  rezgését 
zajosabb  hangok  váltják  föl,  a  Rákóczy-induló  lelkesítő 
hangja  ismét  megzendül  s  a  nemzet,  szívesen  feledve 
a  gyászos  évek  siralmát,  még  egyszer  visszatér  a  Szózat- 
hoz, hogy  milliom  ajkkal  énekelje :  még  jönni  fog  egy 
jobb  kor.  A  szabadság  és  nagyszerű  halál  közötti  vá- 
lasztás ismét  előttünk  látszik  állani,  a  lelkesedés  ismét 
túlságokban  csapong,  a  nemzet  óriási  megütközésre 
készül,  a  kivánatok  annyira  határozatlanok,  a  mindig 
emlegetett  szabadságról  a  nép  oly  merész  fogalmakat 
kezd  alkotni,  hogy  a  fölzaklatott  vágyakat  semmi  lehet- 
séges politikai  megoldás  nem  elégítheté  ki.  Ezért  a 
67-iki  kiegyezés  után  szívben  és  érzelmekben  csaknem 
általános  elégedetlenség  marad.  Ismétlődik  a  régi  je- 
lenség :  az  egyik  párt  tovább  is  folytatja  a  panasz 
egyhangú  bugását,  a  másik  gúnyolja  a  nagy  szavú  re- 
mélgetést  s  az  elcsépelt  hazafi-phrasisokat.  A  közön- 
ség néhány  szatirát  tapssal  fogad;  a  színpadon  egy- 
pár művet  íő]cg  íLZ  üres  hazapuffogás  elleni  gúny  és 
a    szájas    hazafiak    kiparodizálása   tart    fenn :    az    egész 

szépirodalomból  Icgkapósabbakká  lesznek  az  élcz- 
lapok  s  a  politikai  költészet  egy  része  ezekbe  költöz- 
vén át,  bőven  bugyog,  bár  nem  épen  hypokréniai  tisz- 
tasággal. 

Azonban  talán  új  hangot  is  várhatunk  a  politikai 
lyrától.  Úgy  látszik  nekem,  hogy  napjainkban  a  nem- 
zet politikai  létele  sarkalatos  fordulatot  tesz,  melynek 
a  lyrában  is  nyomot  kell  vernie.  Sokban  szakítottunk 
a  múlttal.  Nemcsak  az  által,  hogy  teljesedésre  jutván 
a  rendi  különbség  megszüntetése  s  a  jogi,  politikai  és 
vallási  egyenlőség,  a  régi  magyar  társadalomba  új  ele- 
mek, új  igények,  érdekek,  eszmék,  jelszavak,  rajongá- 
sok lépnek  a  sorompók  közé;  hanem  talán  politikánk 
fő  irányára  nézve  is  változás  előtt  állunk. 

Nemzetünk  politikai  életét  az  utolsó  pár  száz  év 
alatt  az  uralkodó  hatalom  ellen  folytatott  ellenzéki  küz- 
ködés  némileg  egyoldalúvá  tette,  szűk  körre  szorította. 
Volt  benne  valami  azon  particularis  önvédelem  jelle- 
méből, mely  Európa  más  államaiban  is  oly  sokáig  folyt 
egy  részről  a  terjeszkedő  királyi  nagy  hatalom,  más 
részről  a  helyi  önállóság  és  hűbéri  függetlenség  közt, 
míg  e  tusából  ki  nem  emelkedett  a  modern  állam  esz- 
méje. Folytonos  elnyomatási  és  beolvasztási  kísérle- 
tekkel szemben  a  nemzet  igyekezett  régi  jogaival,  par- 
tialis szabadalmakkal,  nemesi  kiváltságaival,  önálló  me- 
gyékkel bástyázgatni  el  magát.  Ezen  az  egyirányú 
csapáson  haladván  a  politikai  költészet  is,  örökös  til- 
takozásai és  sóhajtásai   által    gyakran   egyhangúvá   lett. 

Legújabb  időben  az  állam  eszméje  nálunk  is  erőseb- 
ben látszik  kiemelkedni  mint  eddig  bármikor.  Nem 
egy  kívül  álló,  többnyire  terjeszkedő  irányú  s  nem  rit- 
kán ellenséges  főhatalom  képviseli  többé  az  államot 
szemliözt  a  nemzettel,  hanem  maga  a  nemzet  alkotja 
azt,  akár  jól,  akár  rosszul.  Ha  ez  irányból  többé  a  régi 
útba  vissza  nem  zökken,  ha  politikai  fejlődésünk  kö- 
vetheti rz  európai  vezér-népekét,  melyekkel  az  új  idők 
különben  is  közelebbi  solidariíásba  hoznak,  ha  a  merő 
ellenzéki  tusa  helyett  föléledvén  a  társadalmi  osztályok. 

elvek,  pártok,  igények,  érdekek  egymás  közötti  élesebb 
versengése,  új  eszméket  vjsz  a  küzdelem  terére:  akkor 
a  politikai  lyra  is  hivatva  lenne  új  húrokon  zendülni 
meg. 

De  mikor  és  minő  lehet   az,    ki    merné   előre   jósol- 
gatni ? 

(-873.) 


A  MAGYAR  EMIGRATIO  MOZGALMAI. 


.  .  .  cMint  író  nagyon  éreztem  e  kötet  megírásánál, 
mennyire  igaz  az,  hogy 

—  —  tarda   senectus 
Debi.itat  vires  animi,   mutatquc  vigorem. 

« Legyen  az  olvasó  elnézéssel  irántam  —  a  nyolcz- 
van  éves  öreg  ember  iránt  —  írói  gyarlóságomért. » 

E  szavakkal  teszi  le  tollát  Kossuth,  emlékiratai  har- 
madik kötetének  befejeztével."*^ 

Ily  mentségre  azonban  igazán  nem  volt  szüksége. 
Előadását  ma  is  fiatal  hév,  élénkség,  folyamatosság, 
gazdagon  áradó  szóbőség,  dísz  és  pompa  jellemzi.  Ritka 
tünemény  az,  hogy  valaki  az  elmének  oly  könnyedségét 
s  az  érzelmeknek  izgalomra  oly  fogékonyságát  élete 
ily  késő  koráig  megőrizze.  Soraiból  olykor  ma  is  a  régi 
Kossuth  egész  heve  és  magával  ragadó  lendületessége 
árad  elő.  Dús  képzelő  tehetségén  a  nyolczvan  év  alig 
hagyott  nyomot  s  elbeszéléseinek  egyes  részletein  nem- 
csak az  egykori  nagy  szónok  mesteri  otthonossága  ismer- 
hető föl,  hanem  némely  jeleneteket,  például  Napóleon 
császárral  tartott  titkos  értekezése,  vagy  Cavourral  utolsó 
találkozása  leírását  oly  írói  kiszámítással,  a  jelenetezés 
hatásának  oly  biztos  ismeretével  állítja  az  olvasó  elé,  a 
mi  bármely  gyakorlott  elbeszélő  költőtől  is  számot  tenne. 

Ha  elnézés  —  vagy  helyesebb  névvel :  kegyelet  — 
alkalmazásáról  lehet  szó,  ezt  nem  az  emlékíratok  stílja, 


*  irataim  az  emigratióból.    Kossuth   Lajos.    Budapest,   Athcnxum 
1.   kötet.    1880.   U.   kötet.    1881.  111.  kötet.    1882. 

nem  az  előadás  frisseségének  hiánya,  hanem  talán  inkább 
magok  az  elbeszélt  események  számára  lehetne  igénybe 
venni. 

De  ily  értelemben  a  kegyelet,  kivált  a  merő  hallga- 
tásban és  szemet-húnyásban  nyilatkozó  kegyelet  nem 
volna  helyén;  ily  értelemben  maga  Kossuth  sem  ki  vánta 
azt.  Ö  beszámolt.  Közrebocsátotta  két  évi  működésé- 
nek elbeszélését,  iratainak,  levelezéseinek  egy  tetemes 
részét.  Tettei  és  törekvései,  sikerei  és  csalódásai  fölött 
ítéletét  a  jövendőtől  várja,  bizton  remélve  és  fönnen 
hirdetve,  hogy  a  jövendő  kor,  a  mai  nemzet  ellenére, 
neki  fog  adni  igazat. 

Meddő  fáradság  volna  e  miatt  Kossuthtal  vitát  kez- 
deni. 

Azonban,  miután  az  idők  csendes  légáramlatában 
immár  lassanként  szerte  foszlott  azon  sok  tömjén  illata, 
melylyel  a  hírlapok  nagy  része  Kossuth  Emlékiralait 
fogadta,  és  miután  elhangzottak  azon  vezérczikkek  is, 
melyek  azok  megjelenése  alkalmával  pro  és  contra  ke- 
letkeztek, úgy  véljük,  az  irodalom  föladata  lesz  ide  s 
tova  hozzá  látni,  hogy  az  emigrationalis  mozgalmak 
története  tisztáztassék,  míg  a  kortársak  közül  még  ele- 
gen vannak  életben,  a  kik  az  akkori  eseményeknek  tanúi 
voltak  s  egyben-másban  fölvilágosításokat  adhatnak. 
Némely  kétségnek  eloszlatásához  és  a  sok  homályos 
kérdés  földerítéséhez  talán  maga  az  Iratok  fáradhatat- 
lan munkásságú  szerzője  is  hozzájárulhat. 

Ez  a  két  év,  melynek  sok  titkos  epizódjáról  a  ma- 
gyar közönség  előtt  Kossuth  Iratai  lebbentik  föl  elő- 
ször a  fátyolt,  hazánk  történetének  egyik  legválságosabb 
korszaka  volt.  Convulsiók  bent  és  kint,  engesztelhetet- 
lennek látszó  ellentét  a  hatalom  és  a  nemzet  között, 
európai  bonyodalmak,  államalakulás  a  szomszéd  ország- 
ban stb.  stb.  Ily  időszakok  eseményei,  épen  válságos 
voltuk  és  titokzatos  bonyodalmaik  miatt,  minden  időben 
jobban  érdeklik  a  közönség  figyelmét,  inkább  izgatják 
phantasiáját  és  ingerlik  kíváncsiságát,  minta  békés  idők 
csendeb  munkálkodásának  történetei.   Sokan  szeretnek 

elmerengeni  emlékein,  és  bele  ringatni  magokat  a  múlt 
idők  álmaiba ;  önkénytelenül  követik  Kossuth  szárnyaló 
képzeletét  és  szívesen  ragadtatják  magokat  az  6  erős 
hite  által.  Másokat  talán  kifárasztott  c  testes  három 
kötet  olvasása,  vagy  egyiknek  megjelenésétől  a  mási- 
kéig elfelejtették  a  részleteket  s  nem  vesznek  annyi 
fáradtságot,  hogy  az  elszórtan  közölt  különböző  ada- 
tokat összehasonlítsák. 

Pedig  e  nélkül  Kossuth  Jraíaih^in  eligazodni  igazán 
nem  lehet,  mert  azokban  az  adatok  elrendezése,  az 
események  csoportosítása,  az  egymáshoz  tartozó  részek 
elhelyezése,  szóval,  irodalmi  nyelven  mondva :  a  com- 
positic,  egyáltalán  igen  hiányos.  Az  események  egy- 
másutánját Kossuth  gyakran  félbeszakítja,  összetartozó 
adatokat  széjjel  szór,  olykor  egyes  leveleket  is  több 
darabokra  oszt  s  egyes  darabjait  más-más  kötetbe  teszi. 
Az  áttekintést  mindez  nagyon  megnehezíti.  Még  inkább 
nehezítik  a  figyelemnek  a  fő  dologra  fordítását  azon 
mellékes  történetek,  czikkek,  emlékiratok,  visszapillan- 
tások stb.,  melyek  a  három  kötet  tartalmának  legna- 
gyobb részét  foglalják  el,  s  melyeket  Kossuth  az  ő 
soha  nem  apadó  hevével  tud  elbeszélni  ;  minők,  pél- 
dául, az  angliai  kormányválság  alkalmával  véghez  vitt 
hatalmas  agitatió,  a  bankó-per,  az  1848-diki  foiTada- 
lomról  Angliában  s  Amerikában  tartott  szónoklatai  és 
számos  egyéb  ily  részlet  —  a  mi  magában  mind  érde- 
kes lehet,  de  a  fődologra  kevésbé  tartozik. 

Megkísértjük  tehát  a  sok  fa  között  is  megkeresni 
magát  az  erdőt  s  összeszedve  az  egymáshoz  tartozó 
adatokat,  de  különben  egészen  Kossuth  elbeszélése  nyo- 
mán, röviden  összeállítani  az  emigratio  eme  két  évi 
mozgalmainak  legfontosabb  eseményeit. 

1. 

Az  első  gondolat,  hogy  a  magyar  emigratiónak  az 
Ausztria  elleni  háborúban  szerepet  juttassanak,  a  fran- 
czia    udvar   körében    támadt.    Ez   egyébiránt   egészen 

természetes  gondolat  volt ;  kevésbé  furfangos  és  a  con- 
spiratiókban  kevésbé  otthonos  hatalomnak  is,  mint 
]]].  Napóleon,  mihelyt  viszonyai  Ausztria  ellen  hábo- 
rúsra fordultak,  hamar  eszébe  jutott  volna,  hogy  a  ma- 
gyar emigrationak  igen  jó  hasznát  veheti. 

Különben  is  az  összeköttetések  nem  hiányoztak. 
Nemeskéri  Kiss  Miklós  benforgoít  az  udvari  körök- 
ben, sógora  volt  Thouvenelnek,  Napóleon  későbbi  kül- 
ügyminiszterének ;  gróf  Teleki  Lászlónak  és  Klapká- 
nak szintén  megvoltak  összeköttetéseik  a  franczia  ud- 
varnál. 

Mihelyt  Napóleon  az  ő  hires  ((fekete  pontjait))  föl- 
tűnni látta,  megkezdte  a  magyarokkal  a  kaczérkodást. 

Az  emigránsok  —  maga  Kossuth  is  —  igen  jól  tud- 
ták, hogy  e  barátkozás  egyelőre  nem  egyéb,  mint  csa- 
logató síp. 

«.  Valahányszor  a  háborús  hajlamok  kerekedtek  fölül  — 
írja  Kossuth  (Irataim  1.  87.)  —  ők  tettek  avanceokat 
a  közeledésre,  s  ezt  csak  olyankor  s  addig  függesztet- 
ték föl,  a  mikor  s  a  meddig  az  európai  diplomatia  sür- 
gés-forgása a  háborús  hajlamokat  megingatta)). 

Az  első  közeledés  már  1858  márcziusban  történt. 
Napóleon  herczeg  Kiss  Mliklós  útján  tudatta  Kossuth- 
tal, ki  ez  időben  állandóan  Londonban  lakott,  hogy 
talán  háborújok  leend  Ausztriával,  s  hogy  ennélfogva 
szívesen  látnák,  ha  Kossuth  ((egy  vagy  más  formában, 
röpiratban,  nyilatkozatban,  kimondaná,  hogy  mint  min- 
dig, úgy  most  is  ellensége  Ausztriának  s  adandó  első 
alkalommal  kész  kardot  rántani  ellene».  (Irataim  I.  86.) 

Kossuth  e  nyilatkozat  kiadását  akkor  megtagadta  s 
ez  első,  korai  tapogatózás  után,  úgy  látszik,  azon  év 
(1858)  végéig  egészen  függőben  maradt  az  érintkezés 
és  csak  deczemberben  öltött  némileg  positivebb  alakot. 
Irányinak  Parisból  ez  időben  Kossuthoz  intézett  tudó- 
sításai jelentik  ugyanis,  hogy  Teleki  László  és  Klapka, 
lengyel  emigránsok  közvetítése  útján  érintkezésbe  lép- 
tek Napóleon  herczeggel  s  megígértetett  nekik,  hogy 
ha  háború    lesz,    anyagi    segélyt  kapnak  fegyverben  és 

pénzben  a  végett,  hogy  Magyarországon  fölkelést  ren- 
dezzenek; Klapka  és  Teleki  ez  anyagi  segélyen  kívül 
szükségesnek  tartották  azt  is,  Hogy  katonai  erő,  ha  csak 
néhány  ezernyi  is,  nyomuljon  magyar  földre.  De  —  úgy- 
mond Irányi  —  <(én  nem  tartom  valószínűnek,  hogy 
Yörösnadrágosokat  küldjenek  velünk ;  még  ha  igazán 
szándéka  volna  is  Napóleonnak  az  osztrákot  tönkre 
juttatni,  nem  igen  fogja  közvetlenül  tenni  akarni,  nehogy 
coalitiót  idézzen  elő  maga  ellen  ;  az  olasz  tartományok 
elvételét  merhetik  coalitio  veszélye  nélkül,  de  Ausztria 
földarabolását  czélba  venni  nem-igen».  (].  90.) 

Irányi  igen  józanul  és  igen  okosan  fogta  föl  akkor  a 
helyzetet.  Az  események  utóbb  teljesen  igazat  adtak 
neki. 

E  jelentésekre  Kossuth  Londonból  1 859  január 
9-dikéről  terjedelmes  programm-iratban  válaszolt,  mely- 
ben miután  óvatosságot  ajánl,  nehogy  csupán  eg^'  (íFlan- 
kenbewegung))-ra  használják  őket,  tüzetesen  foglalkozik 
az  emigratio  személyi  kérdéseivel.  Kifejti,  hogy  a  vezér 
nem  lehet  más,  mint  ő ;  és  pedig  főleg  két  okból.  Elő- 
ször, mert  a  hazában  a  nép  tömegeinek  bizalma  főleg 
az  ő  személyében  pontosul  össze.  Másodszor  pedig, 
mivel  —  úgymond  —  ((kezdjen  akárki  vezérkedést,  ha 
én  nem  mozdulok,  az  angol  nép  sem  mozdul  elejét 
venni  a  titkos  diplomatia  szabadságellenes  cselekvésé- 
nek, mert  nem  lesz  bizalommal  a  dolog  iránt.  És  lenne 
belőle  ismét  interventio  és  ha  az  interventio  sem  hasz- 
nálna, lenne  diplomatiai  közbenjárás  s  vele  a  magyar 
függetlenség  jövendőjét  századokra  megölő  fatális  tran- 
sactio.  De  ha  én  vezetem  a  mozgalmat,  az  angol  nép, 
mely  előtt  a  magyar  ügyet  hét  év  óta,  meetingről- 
meetingre  személyesítem,  annyira  megszokta  azt  sze 
mélyemmel  azonosítani,  hogy  fölszólalásomra  a  nép 
szava  úgy  dördül  végig  Land's  Endtől  John  O'Groa- 
tig,  miszerint  nincs  az  az  angol  miniszter,  a  ki  nem 
sietne  minden  interventiónak  elejét  venni,  a  ki  merné, 
merhetné  diplomatiájával  a  harcz  eredményét  ajkaink- 
tól elorozni,  a  ki  késni  merne  kormányunk  elismerésé- 

vcJ,  mihelyt  kormány  leszünk.  Eddig  s  ennyire  a  köz- 
vcleménynye]  itt  rendén  vagyok,  mert  ismerem  rugóit 
s  bizalmas  lábon  állok  azokkal,  a  kik  hatalmas  tömegek 
élén  állanaki).  (].  95). 

Hogy  a  hazai  nép  tömegének  bizalma  akkor  főleg 
Kossuth  alakja  és  neve  körül  volt  összpontosulva,  az 
köztudomású  tény.  Az  angliai  befolyást  illetőleg  azon- 
ban nemsokára  sajnosán  kellett  tapasztalnia,  hogy  a 
viszonyokat  és  a  politikai  rugókat  igen  félreismerte, 
midőn  népszerűségének  hatalmától  oly  nagy  eredmé- 
nyeket várt.  Szónoklatait  meghallgatták,  éljenezték, 
magasztalták,  őt  magát  kitüntettek  és  ünnepelték  min- 
den felé.  De  azért,  mint  Lord  Landsdowne  mondta 
Pulszkynak,  a  magyar  ügyért  tűzbe  jönni  nem  jutott 
eszökbe.  Kossuth  a  saját  lelkesedése  s  a  meetingek 
közönségének  cheer-je  által  fölvillanyozva,  azt  remélte, 
hogy  az  angol  kormány  külügyi  politikáját  is  e  közön- 
ség sympathiái  fogják  irányozni.  Utóbb  azonban  be 
kellett  látnia,  hogy  ebben  nagyon  csalódott. 

Nem  nyílott  ugyan  alkalom  próba  által  szerezni  meg- 
győződést arról,  hogy,  ha  a  magyar  fölkelés  létre  jő, 
ha  ez  ellen  valamely  hatalom  interventiót  kezd,  s  ha 
ez  interventiót  meggátolni  az  angol  minisztérium  elmu- 
lasztja :  miként  kényszerítette  volna  azt  a  Land's  End- 
től  John  O'Groatig*  végig  dördülő  népszava  a  hala- 
déktalan közbelépésre  ;  de  az  bizonyos,  hogy  Kossuth 
utóbb  mind  végig  az  angol  kormányban  találta  törek- 
véseinek legkonokabb  ellenségét.  A-íegbotránkozva  kell 
panaszolnia,  hogy  az  angol  kormány  még  a  saját  mél- 
tóságát is  megtagadva,  alacsony  módokon  igyekezett 
minden  lépése  elé  akadályokat  gördíteni. 

Például  1860  szeptemberben,  midőn  Kossuth  Olasz- 
országba ment,  hogy  Cavourral  egyezkedjék,  (íaz  angol 
kormány  nem  tartotta  méltósága  alattinak  a  hatalmas 
Anglia  diplomatiai  képviselőjét  Turinban  spionná  ala- 
csonyítani az  ő  járása-kelésének  kikémlelésére  s  hozzá 

'^  J^árpátoktól  Adriáig  —  angoJ   kiadásban. 

még  nem  is  angol  területen,  hanem  külföldön.  Annyira 
ment  a  liberális  angol  kormány  kedvhajhászó  előzé- 
kenysége azon  Ausztria  iránt,  mely  megszegve  a  leg- 
szentebb kötéseket,  Magyarország  ezredéves  történelmi 
jogát  s  állami  létét  lábbal  tiporta,  hogy  Anglia  követét 
egy  osztrák  szaglár  szerepére  kárhoztatá)).  (111.   113). 

Ugyanez  időben  (1860  október-november)  történt, 
hogy  a  magyar  emigratio  részére  eg\^  fegyverszállít- 
mány küldetett  Oláhországba,  de  ezt  az  oláh  fejedelem 
lefoglaltatta  s  —  íme  ismét  ((különösen  az  angol  kor- 
mány volt  az,  mely  képviselője  Sir  Henry  Bulwer  által 
a  magyarok  ellen  a  legnyomaszióbb  tevékenységet  fej- 
tette kí.)>  (113.  254). 

Pár  héttel  utóbb  ismét  az  angol  kormány  vetett  út- 
jába oly  gáncsot,  mely  miatt  Kossuth  a  legelkeseredet- 
tebb kifejezésekkel  kénytelen  panaszkodni,  ó  ugyanis 
egy  angol  nyomdában  magyar  bankjegyeket  gyártatott, 
az  osztrák  kormány  ezt  megtudta,  pert  indított  Kossuth 
ellen  az  angol  biróságok  előtt,  kérte  a  bankjegy-gyár- 
tás betiltását  s  a  már  kész  jegyek  lefoglalását  és  meg- 
semmisítését —  s  ime  ez  ügyben  már  nemcsak  az  angol 
kormány  követte  el  Ausztria  érdekében  azon  alávaló- 
ságot, hogy  a  magyar  pénzjegyek  egy  példányát  a 
nyomdából,  hol  azokat  gondos  fölvigyázat  alatt  készí- 
tették, az  angol  rendőrség  által  ((nem  tudni  miként,  de 
mindenesetre  nem  tisztességes  úton  birtokába  kerítette)), 
és  az  osztrák  kormánynak  rendelkezésére  adta  -—  — 
mert  az  osztrák  kormány  bűnvádi  eljárást  szeretett 
volna  Kossuth  nyakába  keríteni,  «az  angol  kormány 
pedig  semmit  sem  óhajtott  inkább,   minthogy  Ausztria 

e  kivánságának  eleget  tehessen))   (111.  371)' ^^" 

nem  Anglia  legfőbb  birói  hatalma,  a  lordcancellár  sem 
átallotta,  e  pörben  hozott  ítéletében,  ((politikai  részre- 
hajlásának elálczázása  végett  oly  nyomorult  kibúvó 
lyukhoz  folyamodni,  minőt  pirulás  nélkül  a  legarczát- 
lanabb  zúgprókátor  sem  használhatna,  s  magáévá  tenni 
a  fölperes  császár  sarokba  szorított  ügyvédjének  vad 
állításai t.D  (111.  k.  504). 

IJyctén  sérelmek  miatt  valóban  történtek  is  az  angol 
parliamentbcn  Kossuth  javára  egyes  fölszólaJások  és 
interpellatiók,  de  ezek  a  Land's  Endtől  John  O'Groa- 
tig  végig  dördülő  szózat  hatalmában  vetett  bizalmat 
vajmi  kevéssé  igazolták. 

Azonban,  ha  az  angliai  befolyás  kétségesebb  volt  is, 
mint  talán  Kossuth  remélte,  neve  magában  is  elég  volt 
arra,  hog^'  az  emigratio  őt  fejének  ismerje  el.  január 
17-dikén  Klapka  fölkereste  őt  Londonban  s  közölte 
vele  a  saját  terveit.  Elmondta,  hogy  beszélt  Victor 
Emanueliel  és  Cavourral,  ezek  erősen  készülnek  a  há- 
borúra Ausztria  eJlen,  bíztatják  a  magyarokat  is  a  rész- 
vételre, de  még  nem  ígértek  semmit ;  Napóleon  berezeg 
azonban  igért  pénzt,  fegyvert,  hajókat  a  kiszállásra,  de 
még  nem  a  császár  nevében,  csak  a  saját  nézeteiképen, 
hanem  kivárja,  hogy  vele  (Kossuthtal)  állapodjanak  meg 
föltételeikben  és  közöljék  azt  memorandumban  a  csá- 
szárral. 

Kossuth  a  memorandum-írást  ismét  kereken  megta- 
gadta ;  annyit  azonban  még  is  világosan  kijelentett,  hogy 
bármi  mozgalomba  csak  ugy  megy  bele,  ha  biztosítva 
lesz  az  iránt,  hogy  cserben  nem  fogják  hagyni ;  a  biz- 
tosítékot pedig  abban  keresi,  hogy  a  franczia  zászló 
becsülete  magyar  földön  valósággal  koczkáztatva  legyen. 
Tehát  megmásíthatlan  föltételül  köti  ki,  hogy  küldje- 
nek egy  erős,  20 — ^30 — 40  ezer  főnyi  rendes  franczia 
sereget  a  magyar  határra  s  az  emigratio  ily  sereg  élén 
jelenhessen  meg.  Ez  az  egyedüli  biztosíték,  mely  őt 
megnyugtathatja.  Különben  pedig  fölhasználja  e  sze- 
mélyes találkozását  Klapkával,  hogy  vele  a  személyi 
viszonyokat  is  tisztába  hozza.  Értésére  adja,  hogy  nem- 
csak egyáltalán  a  mozgalmak  vezetését  köti  ki  maga 
számára,  hanem,  okulva  1 849-ben  Görgei  árulásán,  többé 
a  katonai  fővezérséget  sem  bizza  másra  ;  ő  tíz  év  óta 
minden  üres  perczét  a  hadtudománynak  szentelte  és 
képesnek  tartja  magát  a  hadvezéri  föladatnak  teljesen 
megfelelni.  Klapkának  pedig  maga  mellett  a  táborvezér- 
kari főnökséget  ajánlja.  (1.  102 — 108). 

Klapka  viszont  megpendítette  ugyan,  hogy  talán 
jobb  volna,  ha  Kossuth  eleinte  hátra  húzódnék  s  hagyná 
őt,  hogy  Oláhország  felől  egy  expeditionalis  kisebb 
csapattal  betörve,  a  Székelyföld  felkeltésével  indítsa 
meg  a  mozgalmat;  maga  Kossuth  pedig  e  készületlen 
mozgalomban  saját  személyét  nem  veszélyeztetve,  csak 
akkor  jelennék  meg,  ha  már  haderejök  tekintélyesre 
nőtt  és  döntő  csatára  lehet  kilátás.  De  Kossuth  ily 
tervnek  határozottan  ellene  szegült  s  ekkor  látszólag 
Klapka  is  megnyugodván  Kossuth  akaratában  és  alá- 
vetvén magát  az  ó  vezérségének,  visszatért  Parisba, 
hogy  ott,  ha  lehet,  a  császárral  beszélni  igyekezzék. 
(1.   107.) 

Beszélt  is  vele,  február  1  7-dikén,  de  úgy  látszik,  nem 
oly  értelemben,  a  mint  Kossuthtal,  ennek  elbeszélése 
szerint,  az  imént  említett  londoni  találkozáson  egymás 
között,  egész  egyetértéssel  megállapodtak. 

A  helyett,  hogy  ott  Kossuth  kemény  és  változhatat- 
lan föltételeit  magyarán  megmondotta  volna,  oly  nyi- 
latkozatokat tett,  melyekből  Parisban  nemcsak  a  fran- 
cziák  hihették,  hanem  az  emigratio  is,  sőt  maga  Nc- 
meskéri  Kiss  Miklós  is  azt  hitte,  hogy  Kossuth  az 
Oláhország  felőli  beütést  és  a  székely  fölkelést  helyesli, 
minden  egyéb  kikötés  nélkül  elfogadja,  s  csak  azt  várja, 
míg  Klapka  mindent  jól  előkészít,  hogy  akkor  majd  a 
kellő  időben  ő  maga  is  előlépjen.  (1.   166.) 

Ezért  különben  Kossuth  nem  kárhoztatja  Klapkát. 
Eljárását,  elég  sajátságosan,  naivitásnak  kivánja  betudni. 
((Sem  szándékom,  úgymond,  sem  okom  Klapka  jelle- 
mében kételkedni,  csak  annyit  mondok  tehát  s  annyit 
akarok  hinni,  hogy  járatlan  lévén  a  diplom.atia  sikam- 
lós ösvényén,  nem  eléggé  határozott  kifejezéseivel  té- 
vedésbe vitte  mind  a  hatalmakat,  mind  az  emigratio 
egy  részét,  míg  ő  maga  a  tettrevágyás  becsületes  nyug- 
talanságától elragadtatva,  a  furfangos  liatalmak  testet- 
len kecsegtetéseit  biztosított  valóság  gyanánt  fogadta. 
O  alkalmasint  csak  általánosságban  szólott,  hogy  a  leg- 
jobb   egyetértés    van    köztünk.    Ebből    aztán    mind   az 

emigratio,  mind  a  hatalmak  azt  következtették,  hogy  én 
hag}^om  Klapkát  tenni,  a  mh  ő  jónak  lát,  s  hogy  a  mit 
teszen,  azt  én  mind  helyeslem.D   (1.   165). 

E  mentség  Kossuth  részéről  annál  meglepőbb,  mert 
Klapka  nemcsak  beszédei,  hanem  tettei  által  is  merő- 
ben ellenkező  úton  járt,  mint  január  17-diki  találkozá- 
sukon, Kossuth  elbeszélése  szerint,  egymás  közt  egyez- 
tek. Az  Jrahkhsin  foglalt  adatokból  egyenesen  azt  kell 
következtetnünk,  hogy  Klapka  elejtvén  a  Kossuth  által 
kivánt  garantiák  követelését,  saját  kezére  megkezdte 
az  actiót,  úgy,  a  mint  azt  Napóleon  akarta.  Tökélete- 
sen belement  a  székely  fölkelés  szervezésének  tervébe, 
elvállalta  annak  előkészítését,  el  is  ment  Oláhországba, 
odaszállíttatott  harminczezer  darab  fegyvert,  (a  mit 
Napóleon  a  székely  fölkelésre  szánt)  és  az  oláh  feje- 
delemmel, Couzával  a  tervezett  beütés  érdekében  egyez- 
séget kötött.  (1.  369 — 386). 

S  mindezt,  úgy  látszik,  Kossuth  tudta  nélkül.  Leg- 
alább az  Jraíokh?ín  semmi  nyoma,  hogy  ez  idő  alatt 
intézkedéseihez  Kossuth  jóváhagyását  kikérte,  vagy  őt 
terveiről  és  szándékairól  csak  értesítette  volna  is.  Feb- 
ruár közepén  egyezkedett  Napóleon  császárral,  mái*- 
cziusban  utazott  keletre,  ápril  vé^én  tért  Parisba  vissza. 
Ez  egész  időből  az  Iratok  közt  csak  egy  levelét  talál- 
juk, a  mit  Genfből  február  24-dikén  írt  Kossuthnak. 
Említi  benne,  hogy  Parisban  17-dikén  beszélt  a  csá- 
szárral és  említi,  hogy  útban  van  Konstantinápoly  felé. 
Mit  beszélt  a  császárral :  arról  nem  ír ;  miben  jár 
keleten,  arról  is  csak  annyit,  hogy  a  munka,  meiynek 
ott  zléhz  megy,  a  ((legfontosabbá,  s  hogy  visszatérte- 
kor, mintegy  két  hónap  múlva,  (cegy  igen  nagyon  jó 
hírreb    fogja  Kossuthot    dmeglepni)).  (1.  239.  és    369). 

Hogy  ez  eljárást  Kossuth  előre  vagy  utólag  jóvá- 
hagyta-e, hogy  ily  ((meglepetést y  saját  vezéri  állásával 
összeférőnek  tartott-e ;  arra  nézve  az  Jrahk-han  sajná- 
lattal nélkülöznünk  kell  a  tüzetesebb  fölvilágosítást.  Sőt 
ebbeli  cligazódásui\kat  még  inkább  megnehezíti  azon 
aJig  érthető  adat,  hogy  Kossuth  és  Klapka  május  3-ától 

8-Jg  folytonosan  együtt  voltak,  a  Nemzeti  Igazgatósá- 
got megalapították;  egész  mozgalmukat  szervezték; 
Romániába,  Szerbiába  politikai  ügynököket  neveztek 
ki :  mégis  Klapka  a  Coiizával  kötött  egyezséget  csak 
május  22-dikén  levélben  közölte  Kossuthtal,  mikor  a 
háború  már  javában  folyt  (1.  239.  és  369).  Pedig  ez 
egyezségben  nemcsak  fegyverszállítási  ügyek,  hanem, 
mint  alább  látni  fogjuk,  igen  fontos  politikai  elvi  meg- 
állapodások is  foglaltattak. 

E  közben,  míg  Klapka  Oláhországban  járt,  Kossuth 
és  az  emigratio  több  tagjai  Parisban  és  Londonban 
alig  tehettek  egyebet,  mint  hogy  figyelemmel  kisérjék 
az  események  fejlődését  s  kiki  saját  felfogása  és  véralkata 
szerint  kisebb-nagyobb  reményeket  építsen  azokra. 

Gróf  Teleki  László  még  márczius  1 9-dikén  is  kevés 
bizalommal  nézett  a  jövőbe.  ((Klapka  reményeivel  táp- 
lálom még  most  is  keblemetí)  —  írja  a  föntebbi  napon 
Parisból  Kossuthnak.  ((Oly  gyönyörűek  azok,  oly  zo- 
mánczosak .  .  .  Bár  ne  csalatkoznék.  Én  biztos  alapot 
kei-esek;  még  eddig  nem  találtam.  Tudom,  hogy  itt 
rokonszenvvel  gondolnak  reád,  gyűlölik  az  osztrákot, 
szeretik  az  olaszt  s  lehetségesnek  hiszik,  hogy  valami- 
kor szükség  legyen  reánk  —  de  többet  semmit  sem. . . 
Ebből  még  az  sem  következnék  bizonyosan,  hogy  kiüt 
a  háború,  valamint  az  sem,  ha  kiüt,  olyan  lesz,  mely 
nekünk  használand.  Szerintem  még  hónapok  telhetnek 
el,    mielőtt   tudni    fognók,    mihez   tartsuk   magunkat)). 

0-  >77)- 

Ellenben  Kossuth  már  február  25-én  elég  biztosnak 
érzi  lábai  alatt  a  talajt,  hogy  a  hazába  buzdító  szózatot 
intézzen,  a  melyben  valószínűnek  nyilvánítja,  hogy  még 
azon  év  folytán,  hihetőleg  nyár  felé,  hazánknak  alkal- 
mat fog  acihatni  függetlensége  kivívására ;  lelkesíti  a 
nemzetet,  hogy  ne  béküljön,  ne  alkudozzék  semmi  áron  ; 
a  műveltebb  osztályokat,  melyek  közt,  a  casinóban,  holmi 
loyalitási  és  alkura  kész  hajlamok  is  mutatkoztak,  fenye- 
getve figyelmezteti,  hogy  közeleg  a  felelősség  ideje ;  s 
\égü\  fölhívja  a  hazafiakat,  szervezkedjenek,  hogy  mi- 

helyt  ő  sereg  éJén  a  határt  átlépvén  az  első  kiáltványt 
közrebocsátja,  a  nemzeti  fegyverfogható  erő  minél  gyor- 
sabban összegyűlhessen.  (I.   138--]  38). 

Márczius  végén  valóban  gyorsabb  fejlődésnek  indul- 
tak az  események,  mint  Teleki  László  néhány  nappal 
előbb  remélte.  Cavour  a  háború  érdekében  személye- 
sen Parisban  járt  és  ott  Szarvadynak  alkalma  volt  kö- 
zölni vele  azon  föltételeket,  melyeket  Kossuth,  közre- 
működése esetében  biztosíttatni  kivan.  Cavour  leplezet- 
lenül elmondta  azokról  véleményét.  A  legfőbb  föltételt, 
a  seregküldést,  egyszerűen  a  képtelenségek  sorába  állí- 
totta és  a  háború  kiütése  esetében  is  csupán  az  Oláh- 
ország felől  beütő  székelyföldi  expeditiót  tekintené 
megvalósíthatónak. 

(íMiként  akarja  Kossuth  úr  —  úgymond  —  hogy  mi 
Magyarhonba  sereget  küldjünk?  Hogy  ezt  tehessük, 
Bécsben  kellene  lennünk.  Fiume  felé  nem  küldhetünk 
ötvenezer  embert.  Erre  hónapok  kellenének.  Emlékez- 
zenek önök,  mennyi  időbe  került  Angliának  seregét  a 
Krimbe  szállítani,  pedig  ők  oly  arravaló  készlettel  bír- 
tak, a  milyennel  mi  talán  nem  bírunk.  Aztán  azt  is 
tudnia  kellene,  ha  Anglia  tűrné-e?  Nem  vagyunk  felőle 
egészen  bizonyosak.  Önöknek  a  románokkal  kell  meg- 
egyez ni  ök. 

Azon  az  oldalon  működhetnek.  Mi  fegyvert  adha- 
tunk, ha  kell,  százezer  puskát  is.  Egyéb  segítséget 
szintén)).  (1.   194). 

Szintoly  lehetetlennek  nyilvánította  azt,  hogy  ő,  vagy 
a  franczia  császár,  Kossuthtal,  mint  ^valamely  fönnálló 
hatalmassággal))  szerződést  kössön,  vagy  neki  csak  leve- 
let is  írjon.  Egyebekben,  természetesen,  biztatólag  szó- 
lott; beszélt  a  magyar  és  az  olasz  ügy  solidaritásá- 
ról,  Magyarország  függetlenségének  visszaszerzéséről, 
Ausztria  végmegtöréséről  ;  nem  lett  volna  diplomata, 
ha  ily  reményekkel  sem  akarta  volna  ápolni  a  magyar 
emigratio  mozgalmát,  melynek  ő  oly  jó  hasznát  vehette. 
De  elég  őszinte  vo\x  e  közben  még  a  muszkára  is  em- 
lékeztetni őket:  (.(Önöknek  cselekvés  előtt,  biztosítaniuk 

kell  Oroszország  ió  indulatát,  mert  most  a  törökre  ne 
számítsanak,  az  Ausztriával  tart^>. 

Oroszország  jó  indulatát  !  S  ezt  a  magyar  emigrán- 
sok biztosítsák  —  nem  ők,  az  Oroszországgal  jó  viszony- 
ban álló  hatalmak,  a  kik  Magyarország  cooperatiójáí  a 
háborúban  igénybe  akarják  venni. 

Szegény  emigratio  I 

April  hó  folyamában  Kossuth  nem  kapott  semmi 
újabb  avanceot,  mert  a  diplomariát  némi  békítési  kísér- 
letek foglalták  el ;  de  ezek  nem  vezettek  eredményre, 
s  23-án  Ausztria  ultimátumot  küldvén  Turinba,  kitört  a 
háború.  Napóleon  berezeg  tüstént  hívatta  Telekit  és 
Klapkát,  egyezkedett  velők,  s  elküldte  őket  Londonba, 
hogy  hozzák  magokkal  onnan  Kossuthot  is.  Ez  május 
4-dikén  érkezett  Parisba ;  5-dikén  reggel  Klapka  és 
Teleki  jelenlétében  értekezett  a  herczeggel  s  tudatta 
vele  két  nagy  föltételét :  sercgküldés  franczia  zászló 
alatt  és  proclamatio  a  magyar  nemzethez,  egyenesen  a 
franczia  császár  nevében.  A  herczcg  magára  vállalta, 
hogy  e  pontokat  haladék  nélkül  közli  a  császárral,  s  ha 
lehet,  hogy  a  császár  Kossuthot  elfogadja.  A  fogadás 
ugyanazon  éjjel  meg  is  történt ;  Teleki  és  Klapka  nem 
voltak  jelen,  csupán  hárman  :  a  császár,  a  berezeg  és 
Kossuth. 

A  császár  már  ismerte  Kossuth  két  kivánatát.  Hogy 
mit  felelt  azokra  :  erre  nézve  az  Iratokban  két  versiót 
találunk. 

Egy  buzdító  levélben,  a  melyet  Kossuth  hat  héttel 
azután,  1859  június  22-dikén  küldött  a  hazába,  ezt  írta 
arról  az  otthoni'aknak :  (íA  császár  e  két  mulaszthatat- 
lan  föltételt  elfogadta  s  reményét  fejezte  ki,  miszerint 
két-három  hónap  múlva  a  körülmények  megengedik  neki 
sereget,  lőszert  s  a  nemzet  fölfegyverzésére  megkíván- 
tató fegyveit  fog  küldeni.  Ez  esetre  fölhívást  fogna 
intézni  a  magyar  nemzethez,  melyben  kifejtené,  hogy 
miután  a  nemzet  1849-ben  függetlennek  nyilatkoztatta 
magát,  ő  e  határozatnak  újra  életbe-léptetésére  segéd- 
hadat küld  az  országba.  E  fölhívás  álíal  magát  a  füg- 


Aríinv  Lás 


zio  muitKai. 


258  Tanulmányok- 


1 


getlenséggel  azonosítván,  azt  előre  biztosítaná.  A  mit 
e  segítség  fejében  viszont  kíván  a  császár,  nem  egyéb, 
mint  az,  hogy  a  függetlenséget  kivíván,  ne  köztársasá- 
got, hanem  alkotmányos  királyságot  alapítsunk ;  bel- 
ügyeink rendezésébe  egyébiránt  nem  fogván  ő  avat- 
kozni)). (].  450). 

A  másik  versio  nem  valamely  egykorú  följegyzés 
másolata,  hanem  most  készült,  az  Iratok  közzététele 
alkalmával.  (1.  223.  stb).  Ebben  nincs  semmi  ily  positiv 
ígéret  vagy  positiv  alkupont;  nincs  benne  sem  az,  hogy 
Napóleon  ama  két  föltételt  elfogadta,  sem  az,  iiogy  se- 
reget \gixt  s  pláne  n\ár  két-három  hónap  alatt,  sem  a 
függetlenség  előleges  biztosításának  ígérete,  sem  az, 
hogy  a  császár  az  alkotmányos  királyságot  kikötötte 
volna.  ígérni  —  e  versio  szerint —  nem  is  ígért  Napó- 
leon határozottan  egyebet,  mint  pénzt,  fegyvert,  s 
Moldva-Oláhországban,  ottani  ügynökei  által  a  magya- 
rok töi-ekvéseinek  támogatását.  Többi  nyilatkozata  csupa 
bizonytalanság  és  kibúvó  ajtó.  A  procjamátióról  annyit 
mondott,  hogy  az  ellen  magában  véve  nem  volna  aggo- 
dalma, h.a  Kossuth  másik  kivánatát,  a  sereg-küldést, 
teljesíthetné.  De  ezt  nem  teljesítheti.  Nagy  akadályai 
vannak.  Legfőbb  akadályul  említette  Angliát,  mely 
nem  tűrné  el,  hogy  a  háború  színtere  a  Po  vidékéről 
a  Duna  partjaira  tetessék  át.  Kossuth  erre  kijelentette, 
hogy  neki  reménye  van  Anglia  semlegességét  biztosít- 
hatni. 

Részletesen  fejtegette  az  2ir\oo\  pártok  viszonyát 
s  erre  támaszkodva,  azon  reményét  fejezte  ki,  hogy 
sikerülni  fog  Derby  kormányának  bukását  előidéznie, 
még  pedig  úgy,  hogy  épen  a  külpolitika  kérdésében 
bukjék  meg  s  a  helyére  lépő  wigh- kormányférfiak  oly 
kötelezettség  mellett  lépjenek  a  kormányra,  a  mely 
Anglia  semlegességét  tökéletesen  biztosítaná. 

E  fejtegetésre  Napóleon  annyit  jegyzett  meg,  hogy 
az  nagyon  érdekes  és  nagyon  fontos.  A/lenjen  tehát 
Kossuth  Angliába  és  hajtsa  végre  ott  tervét  (cs  legyen 
megg^^őződve,  hogy  Anglia  neuíralitásának  biztosítása- 

vaJ  hazafiúi  óhajai  valósításának  útjábóí  a  legíőbb  ne- 
hézségeket hárítandja  eh). 

Azután,  a  beszélgetés  vége  felé  ((félig  kérdőleg,  félig 
kérőleg  azon  észrevételt  tette,  hogy  talán  mégis  csak 
rendezhetnénk  előlegesen  egy  kis  felkelési  mozgalmat 
amott  Erdélyben  a  székelyeknél)).  S  mikor  ezt  Kossuth 
határozottan  megtagadta,  ily  szavakkal  bocsátotta  őt  el : 

((C'est  donc  entendu.  Én  biztosítom  Ont,  hogy  Ma- 
gyarország cooperatióját  a  háborúban  csak  egy  esetre 
fogom  igénybe  venni :  ha  az  ön  által  kívánt  biztosíté- 
kokat megadhatom,  különben  nem.  Szándékom  van 
minden  kitelhetőt  megtenni,  hog)^  megadhassam.  Ön 
visszamegy  Angliába,  iparkodni  fog  a  neuívaliíás  bizto- 
sítását kieszközölni  . . .  Társai  addig  menjenek  Olasz- 
országba, gyűjtsék  össze  a  magyar  emigratióból  a  képes 
elemeket .  .  .  Pénzről,  fegyverzetről,  a  magyar  hadi 
foglyok  kiválasztásáról  ott  gondoskodva  lesz  .  .  .  Ön 
pedig  gondoskodjék,  hogy  benn  az  országban  a  szellem 
kellőleg  előkészíttessék »  . .  . 

Se  a  proclamatiót,  se  a  seregküldést  tehát  nem  ígérte, 
még  Anglia  semlegességének  reménye  esetére  sem  ígérte 
meg.  A  mit,  óvatosan  körülírva,  ígért,  azt  betű  szerint 
meg  is  tartotta.  Magyarország  cooperatióját  a  háború- 
ban nem  vette  igénybe.  Kossuth  csupán  a  saját  politi- 
kai combinatióira  támaszkodva,  ringatta  magát  azon 
hitben,  hogy  Napóleonnak  Magyarország  cooperatió- 
jára  szüksége  leend  s  akkor  a  segédsereget  valóban 
meg  fogja  adni.  E  combi natiók  azonban  igen  illusoriu- 
5ok  valának.  Franczia  hadakat  küldeni  az  Adrián,  a 
Karszton,  az  ellenséges  lakosságú  határőrvidéken  és 
Horvátországon  át  a  Dunához  ;  bármely  franczia  ural- 
kodótól oly  képtelenül  vakmerő  vállalkozás  volna,  mely- 
nek tervét  csak  akkor  lehet  róla  föltenni,  ha  világos 
bizonyíték  van  rá,  hogy  komolyan  foglalkozott  vele. 

((Napóleonnak  sokkal  több  józan  belátása  volt,  sem- 
hogy nagy  számú  franczia  hadakat  oly  távoli  vidéken, 
messze  minden  operationális  bázistól,  koczkára  dobjon, 
még    pedig    azért,    hogy  az  államok   alakulásának   eg)^ 

olyan  új  rendjét  hozza  létre,  a  minek  fönmavadását  ő 
lett  volna  kénytelen  megvédeni,  még  évekkel  is  az  után, 
midőn  létrehozta,^;  —  így  szól  e  terv  felől  Kossuth 
Iratainak    bírálója  egy  tekintélyes   angol  folyóiratban.'*' 

De  Kossuth  legkisebb  bizonyítékot  sem  hoz  föl  reá, 
hogy  Napóleon  többet  vagy  egyebet  akart  volna  vele 
és  emigráns-társaival,  mint  a  mire  valóban  fölhasználta 
őket.  Kossuthot  elküldte  Angliába  meetingeket  tartani 
Anglia  semlegessége  érdekében  ;  Klapkát  elküldte  Oláh- 
országba előkészíteni  a  székelyföldi  beütést ;  Olasz- 
országban szerveztette  a  magyar  légiót.  Mindezek  által 
erős  pressiót  gyakorolt  Ausztriára.  Ez  neki  megérte 
azt  a  pár  millió  frankot,  a  mibe  került.  Fő  czélja  : 
Ausztriának  a  magyar  mozgalom  réme  általi  sakkban 
tartása,  el  volt  érve. 

Ezért  csodálatos,  ha  Kossuth  még  ma  is  teljes  meg- 
nyugvással emlegeti,  hogy  ő  nem  engedte  magát  Na- 
póleon által,  ennek  czéljaira,  mint  a  czitromot,  kifa- 
csartatni.  Hiszen  Napóleon  egészen  elérte  azt,  a  mit 
általok  elérni  akart.  Ha  tovább  tartott  volna  a  háború, 
bizonyára  igyekezett  volna  belőlök  még  többet  is  ki- 
facsarni :  a  székely  fölkelés  valóságos  megkezdését  és 
az  olaszországi  osztrák  seregben  szolgáló  mag)'ar  csa- 
patok elcsábíttatását.  Ezek  lettek  volna  a  czitrom  utolsó 
cseppjei.  De  nem  lett  rajok  szüksége,  mert  hamarább 
megkötötte  a  békét,  mint  eleinte  gondolhatta. 

Talán  föl  lehetne  vetni  még  azt  a  kérdést,  hogy  vajon 
a  két  eltérő  versio  közül  ne  annak  kelljen-e  nagyobb 
hitelt  adnunk,  a  mit  Kossuth  1 859-ben  küldött  a  hazába  ? 
Azt  akkor  friss  emlékezetből  írta,  míg  a  mostani  el- 
beszélést csak  nejéhez  írott  leveleiből,  jegyzeteiből  s 
elmosódottabb  reminiscentiáiból  állíthatta  össze.  Mi 
azonban  ennek  ellenére  is,  az  újabb  elbeszélést  véljük 
föltétlenül  hitelesebbnek,  mert  sem  azt  nem  tehetjük 
föl,  hogy  ebből  Kossuth  épen  a  legfontosabb  megálla- 
podásokat kifeledhette  volna,  sem  valamely  olyas  okot 

*  Saturday  T{eview,    1S80  június   26. 

el  nem  képzelhetünk,  a  mi  arra  indíthatná  őt,  ha  ily 
ígéreteket  tett  volna  neki  Napóleon,  hogy  azt  most 
elhallgassa.  Ellenben  az  1859-diki  tudósításra  nézve 
igen  könnyű  megtalálni  a  lélektani  indító  okot,  miért 
mondott  akkor  Kossuth  többet  a  valóban  nyert  ígére- 
teknél. Buzdítani  akarta  a  nemzetet.  Könnyen  érthető 
indok,  —  ámbár  a  buzdításnak  ezt  a  módját  védelmünk 
alá  venni  nem  mérnők. 

E  párisi  találkozás  után  egyszerre  teljes  erővel  meg- 
indult a  magyar  emigratio  mozgalma,  úgy,  amint  Napó- 
leon császár  a  szerepeket  kiosztotta. 

Még  azon  éjjel  megalakult  a  Magyar  Nemzeti  Igaz- 
gatóság. Elnöke :  Kossuth  ;  tagjai :  Teleki  és  Klapka. 
A  két  utóbbi  csakhamar  a  háború  színterére,  Olasz- 
országba sietett,  szervezkedni  ;  Kossuth  pedig  visszatért 
Angliába. 

Május  8-dikától  június  16-kig  végezte  ott  azon  mis- 
siót, a  mire  Napóleonnál  vállalkozott.  Azonban,  mielőtt 
agitatióit  megkezdhette  volna,  már  május  i  3-ikán  közzé- 
tétetett Angliában  a  királynő  kiáltványa,  melyben  nyíl- 
tan kimondatott,  hogy  az  angol  kormány  (r szoros  ésrész- 
rehajlatlan  semlegességet  kivan  föntartani  a  háború 
egész  tartama  alatt)).  Ugyanez  volt  az  ellenzék  politi- 
kája is.  A  semlegesség  tehát  oly  programm  volt,  a  mit 
pártkülönbség  nélkül  elfogadott  az  egész  Anglia.  Mind 
a  mellett  Kossutíi  megkezdte  agitatióit,  mert  jobban 
vélt  bízhatni  egy  alakulandó  új  liberális  kormányban, 
mint  a  létező  tory-kormány  férfiaiban.  Eljárását  teljes 
siker  követte.  A  tory-miniszterium  lemondott  s  lord 
Palmerston  és  lord  Russel,  új  kormányt  alakítva,  meg- 
adták a  kívánt  semlegességi  nyilatkozatot,  még  pedig 
írásban. 

Túl  esnék  föladatunkon  e  hatalmas  korteskedés  rész- 
leteivel foglalkozni.  Kossuth  roppant  tevékenységet 
fejtett  ki,  óriás  meetingeket  tartott,  tömérdek  ünnepel- 
tetésben  részesült  és  igen  sok  tapsot  aratott.  A  diadal- 
tól elragadtatva  ír  Pulszky  is,  a  ki  Kossuthot  ez  útján 
kísérte.  A    mi    azonban  az  agitatio  voltaképeni  czélját 

illeti,  arra  nézve  érdekesnek  véljük  átvenni  a  föntebb 
említett  angol  folyóirat  bírálatának  megjeg%^zését: 

(cMidőn  lord  Derby  a  lordok  házában  minisztériuma 
lemondását  bejelentette,  kinyilatkoztatá,  hogy  tudja, 
miként  a  távozó  minisztérium  nem  valamely  specifikus 
kérdés  miatt  bukott  meg,  hanem  egyáltalán  csak  az 
volt  a  kérdés,  melyik  párt  maradjon  a  hivatalban. 
Nincs  ok,  mely  azt  a  feltevést  támogatná,  hogy  e  nyi- 
latkozattal lord  Derby  mást  mondott  volna,  mint  a 
szigorúan  igazat.  Minisztériuma  valóban  ez  általános 
okból  bukott  meg.  De  ezért  azt  mondani,  hogy  Kossuth 
úrnak  a  minisztérium  megbuktatásához  semmi  köze 
sem  volt,  mégis  igen  sok  volna.  Egyik  kerék  a  másik 
kerékbe  vág;  s  minthogy  csak  tizenhárom  szónyi  több- 
ség volt  a  kormány  ellen,  bárki  is,  a  ki  egy-két  inga- 
dozó szavazatot  biztosabbá  tett,  követelve  a  liberális 
párt  vezetőitől,  hogy  adjanak  biztosítékot  olyasmiről, 
a  miről  biztosítékot  meg  nem  adni  azoknak  legkeve- 
sebb okuk  sem  volt,  arról  bízvást  elmondhatni,  hogy 
része  volt  a  kormány  megbuktatásában)). 

Mikor  Kossuth,  angliai  föladata  befejezte  után,  jú- 
nius 22-én  Olaszországba  érkezett,  már  javában  folyta 
háború,  már  régen  túl  voltak  a  palcstrói  és  magentai 
ütközeteken  (május  31.  és  június  4.)  s  igen  közel  a  sol- 
ferinói  döntő  tusához  (június  24.) 

Kossuth  úgy  találta,  hogy  igazgató  társai  és  barátai 
az  ő  távolléte  alatt  nagyon  keveset  végeztek.  A  magyar 
legio  lassanként  szaporodni  kezdett  ugyan,  de  miként 
volt  az  szervezve!  Szegény  Ihász  Dániel  ki  nem  fogy 
az  örökös  panaszból.  Maga  Kossuth  is  úgy  találja,  hogy 
az  egész  legio,  úgy  a  mint  az  olasz  kormány  rendelete 
szerint  szerveztetnie  kellett,  nem  egyéb,  mint  (í egysze- 
rűen zsoldos  legio,  piemonti  szolgálatban,  a  háború 
tartamára  fogadva^.  Olasz  és  franczia  nyelven  nem  is 
volt  szabad  másnak,  mint  (ílegiónakD  nevezniök,  csak 
magok  közt,  magyarul,  merték  « magyar  seregnekT> 
mondani.  (1.  422).  Utóbb  nagy  küzködés  után  kieszkö- 
zölték ugyan,  hogy  a  légiónak  magyar  zászlaja   legyen 

s  magyar  jellege  az  esküformában  is  kifejezést  nyerjen, 
de  ((Cavour  gróf,  midőn  ezekbe  beleegyezett,  kikötötte, 
hogy  mindezekről  ne  beszélgessenek  senkinek,  mert  a 
diplomatia   a    magvarok   iránvában  nagvon  féltékeny)). 

0-  354). 

7Vlily  jellemző  ez  a  kikötés.  Tehát:  hadi  eskü,  a  mit 
titokban  kell  tartani,  s  lobogó,  a  mit  nem  szabad  mu- 
tatni senkinek.  És  ez  június  közepén  történik,  mikor  a 
háborű  már  régóta  javában  folyt,  sőt  ide  s  tova  vége 
felé  járt. 

<íA  seregszervezési  kezdetleges  mozgalmakon  s  a  fo- 
lyó költségek  födözéséről  való  gondoskodáson  kivül  pe- 
dig —  írja  Kossuth  —  alig  történt  ügyünkben  egyéb 
valami.  Politikai  helyzetünk  tisztázására  semmi.  A  csá- 
szárral azon  egész  idő  alatt,  míg  én  Angliában  időz- 
tem, még  csak  nem  is  beszéltek)).  (I.  330)  Napóleon 
herczeggcl  és  Cavourral  közölték  ugyan  az  ő  angliai 
sikereinek  hírét  s  ezt  azok  nagy  megelégedéssel  is  fo- 
gadták, ffde  arról  egy  szót  sem  szóltak,  hogy  eljárásom 
sikerének  esetére  viszont  mi  a  háború  színhelyének 
Magvarországra  kiterjesztésére  számíthatunk ;  oly  gya- 
korlati lépés  pedig  teljességgel  nem  vétetett  foganatba, 
mely  ily  irányban  előkészületnek  lett  volna  tekinthető. 
Általában  minden  levél,  melyet  Olaszországból  vettem, 
reám  azon  benyomást  tette,  hogy  egyelőre  minden 
igyekezet  csak  oda  irányul,  miszerint  a  magyar  emi- 
gratio  hasson  .közre  az  osztrák  hadsereg  mag^'ar  ele- 
meinek bomlasztására,  a  nélkül  azonban,  hogy  a  szol- 
gálat viszonzásául  a  szövetséges  hatalmak  magokat  a 
magyar  ügygyei  azonosítanák.))  (1.  331 — 2.) 

Maga  Kossuth  is  csakhamar  személyesen  győződhe- 
tett meg  erről.  Június  26-dikán  találkozott  Napóleon 
hcrczeggel  s  ez  —  egykori  legtüzesebb  biztatójok  és 
pártfogójok  —  már  egyebet  sem  akart  tőle,  mint  rá- 
venni, hogy  capacitálja  az  osztrák  hadseregben  levő 
magyarokat,  jöjjenek  át  és  küzdjenek  az  osztrák  el- 
len ;  azzal  biztatta  őt,  hogy  ha  ezt  megteszi,  a  császár  mo- 
ralitcr  kötelezve  icsz  Magyarország  irányában.  (].  345.) 

Kossuth  e  kívánat  teljesítését  indignatióval  tagadta 
meg.  De  beláthatta  volna,  hogy  velők  többé  Napóleon- 
nak alig  lehet  komoly  szándéka. 

Valóban,  ha  ezentúl  az  emigratió  tagjai  Napóleon 
császárral  találkoznak,  beszélgetések  csaknem  komikai 
fordulatokat  vesz.  Gróf  Teleki  Sándor  és  Sréter  ezre- 
des június  30-dikán  találkoznak  vele;  a  császár  eg)Te 
nevetgél  s  csak  arról  beszél,  hogy  szeretne  seregében 
magyar  huszárokat  látni,  ha  többet  nem,  legalább  egy 
századot.  (1.  358.)  Maga  Kossuth  július  3-dikán  keresi 
föl  a  táborban  (Vaileggióban)  s  a  császár  neki  is  egyre 
csak  azt  emlegeti,  hogy  szeretné  már  látni  a  szűknad- 
rágos  legényeket ;  mikor  pedig  Kossuth  fölolvassa  a  ma- 
gyarokhoz intézendő  proclamatio  tervét,  melyet,  szövet- 
kezések nyilt  publikálásának  jeléül,  a  császári  főhadi- 
szállásról kíván  keltezni,  e  merész  ötletre  Nupoleon 
(felneveti  magát)\  s  azt  mondja,  jobb  lesz,  ha  a  kiált- 
ványt mégis  másunnan  datálják.  (1.  366.  és  466.)  Hanem 
búcsúzáskor  még  egyszer  lelkére  köti  Kossuthnak,  hog> 
minél  hamarabb  egypár  zászlóalj  mag^^ar  szűknadrágosl 
küldjön  táborába.  Úgy  látszik,  ezekbe  a  császár  nagyon 
bele  szerethetett.  Már  négy  héttel  előbb  (jun.  6-dikán) 
panaszolja  Ihász  (1.  349.),  hogy  a  franczia  hadparancs- 
nokság elrendelte  ugyan,  hogy  az  osztrák  hadifoglyok 
közül  a  magyarokat  válaszszák  ki  és  a  magyar  légió 
szaporítása  végett  bocsássák  az  ő  rendelkezésökre,  de 
a  magyarság  ismertető  jeléül  a  szűk  nadrágot  (pantallón 
collant)  tűzték  ki  s  ennél  fogva  a  szűknadrágos  bak- 
kancsosokat,  bármily  nemzetbeliek  legyenek,  mind  a 
nyakokra  küldik,  a  többi  foglyokat  pedig,  ha  szűk  nad- 
rágjok  nincs,  hiába  erősítik,  hogy  ők  is  magyarok,  to- 
vább szállítják. 

A  mi  e  valleggiói  találkozáson  a  komolyabb  tervek 
megbeszélése  tekintetében  történt,  abban  igen  kevés 
volt  a  vigasztaló.  Napóleon  ez  alkalommal  még  hatá- 
rozatlanabbul  nyilatkozott  s  még  óvatosabban  körül- 
sánczolta  Ígéretét,  mint  május  5-dikén,  a  párisi  talál- 
kozáson. Most  is  azt  mondta  ugyan,  hogy  vagy  sereget 

küld  Magyarországra,  vagy  nem  kívánja,  hogy  a  ma- 
gyar fölkeljen.  De  megmondta  azt  is,  hogy  sereget 
most  nem  küldhet.  Csak  akkor  lesz  lehetséges  - —  tehát 
akkor  is  csak  lehetséges  —  hogy  küldhessen,  ha  előbb 
Velenczét  elfoglalta,  mert  e  nélkül,  az  adriai  partokon 
nem  Uvén  kikötője,  Genuában  vagy  Livornóban  kel- 
lene a  Magyarországra  szánt  sereget  hajóra  szállítani, 
a  mi  a  távolság  miatt  végtelen  nehézséggel  járna  (1.  446. 
és  460). 

Velencze  elfoglalása  azonban  Napóleonnak  ekkor  esze 
ágában  sem  lehetett,  sőt  harmadnapra  fjul.  6—  8)  meg- 
kötötte a  villafrancai  békét  s  végett  vetett  a  háborúnak. 

Kossuth  pedig  épen  a  békekötés  közhírré  tételének 
napján  (július  8-én)  irt  a  hazába  egy  biztató  jelentést 
a  valleggiói  találkozásról,  értesítvén  az  otthoniakat, 
((hogy  a  császár  biztosította  őt,  miszerint  elhatározta 
magát  Magyarországra  sereget  küldeni,  föltéve,  hogy 
míg  e  szándékát  végrehajtani  a  hadi  munkálatok  fo- 
lyama megengedné,  időközben  egy  európai  fegyveres 
mediatio  békére  nem  kényszeríti >v(l.  459.). 

E  tudósítás  természetesen  több  nappal  később  érkez- 
hetett az  országba,  mint  a  békekötésnek  távirati  híre. 
Elgondolhatni,  hogy  ha  ennek  kelte  napját  a  békekötés 
napjával  összevetették,  mennyire  megingathatta  otthon 
a  magyar  nemzeti  igazgatóság  elnökének  összekötteté- 
sei felől  ápolt  bizalmat. 

Villafranca  után  Klapka  mindjárt  tisztában  volt  a 
helyzettel.  Belátta,  hogy  rászedték  őket;  ((ijesztőül 
használtak  bennünket,  hogy  Ferencz  Józsefet  Lombar- 
dia mihamarabbi  átengedésére  reá  vegyék»  —  írja 
igazgató  társainak  július  13-dikán  (1.  474.)  s  fölszólítja 
őket,  hogy  miután  minden  reménynek  vége,  igyekez- 
zenek legalább  a  legio  tisztességes  föloszlatásáról  gon- 
doskodni. 

Kossuth  ellenben  akkor  is  tiltakozott  az  ellen, 
mintha    6t    Napoleonék   megcsalták   volna*   s   máig   is 

*  Pul«zkvhoz  ín  levelében  ;  ciinck  íiíeUm  és  T^orom  ez.  műve 
ni.  kötet. 

úgy  emlékezik  azon  időkről,  mint  a  ki  váítczatlanuJ 
meg  van  győződve,  Hogy  az  adriai  scregküldés  és  stb. 
a  császárnak  egy  ideig  valódi,  komoly,  elhatározott 
szándéka  volt. 

Másrészt  azonban  azon  diplomatákat,  a  kik  a  há- 
ború kiütése  előtt  azt  remélték,  hogy  általános  kiter- 
jedést fog  az  nyerni,  erősen  kicsúfolja;  szemökre  veti, 
hogy  egy  szegény  leng^xl  menekült,  Mieroslawsky  tá- 
bornok, jobban  megjósolta  az  eseményeket,  mint  ők, 
mert  biztosan  előre  mondta,  hogy  Napóleon  a  háború- 
nak gyorsan  véget  fog  vetni  s  e  szerint  világosabban 
olvasott  a  végzet  könyvében,  mint  Európa  összes  dip- 
lomatiája;  ((Soyons  plutőt  magons)^  —  ((Csapjanak  föl 
inkább   kőművesnek!))    mondia  rólok    teljes   lenézéssel 

(1. 204.). 

Pedig  az  ő  terveinek  erős  vára  sem  épült  szilárdabb 
alapon,  mint  e  kőműveseké,  sőt  ő  maga  a  háborúnak 
oly  n^gy  kiterjedést  remélt,  a  milyet  azok  soha.  Re- 
mélte, hogy  a  háború  szinterét  átteszik  a  Duna  part- 
jaira, hogy  a  szövetséges  hatalmak  seregeikkel  eláraszt- 
ják Pannónia  földjét,  szétrobbantják  az  egész  Ausztriái 
és  helyén  az  államoknak  egészen  új  csoportozatát  hoz- 
zák létre.  Hiába  mondta  előre  Cavour,  hogy  e  tervnek 
már  kezdete  is  merőben  képtelenség;  hiába  hagyta  oly 
csúfosan  cserben  Napóleon  ;  ő  azután  is  csak  ragasz- 
kodott a  saját  terveihez,  egyedül  azokban  kereste  az 
üdvöt  s  minél  messzebb  esett  azok  megvaíósíthatásá- 
nak  reménye,  annál  bámulatra  méltóbb  kitartással,  ékes- 
szólással s  fáradhatatlan  buzgalommal  igyekezet  Napó- 
leont, Cavourt,  Angliát,  Mag^'arországot  s  az  egész 
világot  e  tervek  helyességéről  meggyőzni. 

11. 

A  villafrancai  békekötés  után  Kossuth  egy  időre  für- 
dőre vonult,  de  már  szeptemberben  ismét  Londonban 
van  5  ernyedetlen  buzgalommal  folytatja  levelezéseit 
a  magyar  ügy  érdekében. 

Ez  idő  szerint  azonban  sem  a  franczia,  sem  az  olasz 
udvarnál  nem  mutatkozott  remény  az  actio  megkezdé- 
sére. 

Cavour  már  július  13-dikán  beadta  lemondását  és 
csak  a  következő  év  (1860.)  január  20-dikán  lépett  is- 
mét kormányra.  Más  felé  kellett  tehát  a  szövetséges 
elemeket  keresni. 

Kossuth  ír  (1859.  deczember  16.)  Farininak,  az  emi- 
liai  tartományok  dictatorának  s  ez  időben  az  olasz- 
honi mozgalmak  egyik  fővezetőjéaek,  a  Velencze  el- 
foglalása iránt  esetleg  közösen  megindítandó  actio 
érdekében.  Feleletül  teljesen  udvarias,  de  kitérő  és  el- 
odázó választ  kap  (JJ.  348.). 

Majd  Garibaldinál  tesz  kisérletet  (decz.  2.),  nem  mu- 
lasztva el  oly  húrokat  pengetni,  a  melyek  különösen 
kedvesek  lehettek  a  tábornok  fülének.  Radicalis  orvos- 
ságot ajánl  neki  a  pápa  és  a  papok  uralma  ejlen  : 

((A  mi  a  pápát,  Olaszország  egységének  e  megteste- 
sült akadályát  illeti  —  írja  levelében  —  nekem  egy 
furcsa  eszmém  van ;  lehet,  sokan  ábrándosnak  mond- 
ják, de  nekem  úgy  tetszik,  hogy  a  kérdést  nagyon  egy- 
szerűen, nagyon  gyökeresen  megoldaná.  A  anagyon 
keresztyéni  és  ((apostoli))  császárok  versenyeznek  egy- 
mással, hogy  melyik  tartandja  fönn  jobban  a  pápa  fel- 
sőségét Olaszország  fölött,  ((világi  hatalma))  föntartá- 
sának  álarcza  alatt.  Ám  tegyék.  Hanem  Bologna,  Fcr- 
rara  s  a  Romagna  szűnjenek  meg  pápisták  lenni  .... 
Legyenek  tömegestül  protestánssá,  új  evangélikussá, 
congregationalistává,  göröggé,  unitáriussá,  rationalistává, 
naturalistává,  theistává,  a  mivé  tetszik,  csak  szűnjenek 
meg  pápistáknak  hivatni,  s  vége  van  a  kérdésnek  örökre. 
Különben  Napóleon  és  az  osztrák  fönn  fogják  a  pápát 
tartani.  Nem  egyszer  el  volt  már  a  pápa  űzve,  de  vissza- 
tért, mert  föllázadt  alattvalói  pápisták  maradtak.  Nem 
pápista  alattvalókra  a  pápát  nem  lehet  souverainnek 
föltolni.  Ez  contradictió  in  essentia. 

(íRcligiositás  egy  dolog,  dogmákká  facsart  metaphy- 
sikai  költemény  eg}'  másik  dolog  ....  A  dogmák  ideje 

lejárt.  Gondolkozó  ember  nem  hiszen  bennök  többé. 
Legkcvésbbé  a  papok  magok  ....  Csak  javadalmaikat 
kellene  nekik  biztosítani,  mint  V]]l.  Henrik  tette 
Angliában;  és  adni  kellene  nekik  —  feleséget;  s  bi- 
zony  még  ők  állanának  a  szakadás  elérem  (Jl.  344.    és 

328.  ].). 

Ez  valóban  elég  ((ábrándos))  és  elég  «furcsa))  eszme 
volt.  Ilyenformán  sok  nehéz  politikai  kérdést  meg  le- 
hetne oldani  <reg)^szerűen)>  és  ((gyökeresen)).  Hogy  töb- 
bet ne  említsünk,  a  keleti  kérdés  megoldását  is  nagyon 
egyszerűsítené,  ha  a  törökök  megszűnnének  mohame- 
dánok lenni.  Érdekes  jele  azonban  amaz  idők  izgal- 
mainak, hogy  egy  egész  nagy  nemzet  leggyökeresebb 
intézményének,  a  hitvallásnak,  és  a  mi  több,  épen  az 
olasz  nép  katholikus  hitvallásának,  mától  holnapig  való 
megváltoztathatása  bárkinek  is,  ha  csak  egy  pillanatra 
is,  megfordulhatott  a  fejében.  Másrészt  Kossuthra  nézve 
is  igen  jellemző,  hogy  azon  izgalmas  idők  és  meglepő 
eseményeik  benyomásai  által  egyszerre  oly  regiókba 
engedte  magát  ragadtatni,  a  hol  a  legmerészebb  pilla- 
natnyi ötletek  megvalósítása  sem  látszott  előtte  képte- 
lenségnek. Ma  már  ő  maga  is  belátja,  hogy  mikor  Ga- 
ribaldinak ezt  a  tervet  adta,  még  nem  ismerte  az  olasz 
népet. 

Garibaldi  is  elégnek  vélte  e  tanácsra  egy  rövid  le- 
vélben annyit  válaszolni,  hogy  a  papokat  ő  is  imposto- 
roknak  tartja,  de  a  Kossuth  által  megpendített  együt- 
tes actióról  Ausztria  ellen  —  a  mint  mondja,  idő  hiánya 
miatt  —  egészen  hallgat  (ÍJ.   345.). 

Parisban  sem  mutatkoztak  a  tapogatózások  sikere- 
sebbeknek. Teleki  László  1860.  februárban  többször 
találkozott  Napóleon  herczeggel  s  ez  mindannyiszor  a 
forradalmi  mozgalmak  kerülését  és  a  legális  tért  aján^ 
lotta,  mint  egyedül  lehetőt  és  üdvöst.  Külföldi  bonyo- 
dalom reményével  épen  nem  biztatta  őket.  Ha  lesz  is: 
ki  tudja  mikor.  Talán  pár  év  múlva.  Arra  gondolni  sem 
lehet,  hogy  Piemont  maga  egyedül  megtámadha.ssa 
Ausztriát,  mert  nem  elég  erős  reá.  A  legális  téren  való 

mozgalmak  előmozdítására  azonban  még  pénzbeli  se- 
gedelemre is  hajlandónak  mutatkozott  (]1.  398.). 

<(A  mi  mozgalmunk  minden  esetre  jó  nekik,  mint 
eszköz  Ausztria  tekintélyének  gyöngítésére  Európá- 
ban)) —  írja  Teleki  Kossuthnak  (1860.  február  19.). 
((Arra,  hogy  Olaszország  támadja  meg  Ausztriát,  nem 
is  gondolnak;  ez  nem  úgy  áll  előttük  mint  lehetőség. 
De  arról  nem  bizonyosak,  hogy  Ausztria  nem  támad, 
ha  teheti.  Ennek  szeretnék  elejét  venni,  mert  félnek 
minden  háborútól.  Ez  annak  a  kulcsa,  hogy  miért  sze- 
retik Magyai-országoí  izgalomban  tudni  s  óhajtanák 
izgalomban  tartani ;  mert  Magyarország  nyugtalansága 
feszélyezőleg  hat  Ausztriára.  De  azt  nem  szeretnék,  ha 
kitörésre  kerülne  a  dolog;  mert  az  kivülre  is  kihatna. 
Innen  az  az  örökös  refrain,  hogy  a  legális  téren  kell 
maradni  i)  (jl.  400.). 

Ezek  épen  nem  voltak  biztató  tapasztalatok. 

Időközben  pedig  a  hazában  is  mutatkoztak  oly  je- 
lenségek, melyekkel  Kossuth  épen  nem  volt  megelé- 
gedve. Jgaz,  Komáromy  György  váltig  biztosította, 
hogy  a  nemzet  bármely  órában  kész  fölkelni  ;  az  ural- 
kodó házzal  pedig  kibékülni  nem  fog  soha,  de  soha, 
semmi  áron  1  (]1.  402.) 

De  Kossuth]\ak  finom  érzéke  volt  észre  venni,  hogy 
az  országszerte  tartott  Széchenyi-ünnepélyek  oly  fényt 
vetnek  a  ((legnagyobb  magyai »  nevére,  mely  mellett 
minden  más  fénynek  halaványulnia  kell. 

Keserűséggel  irja  e  tárgyról  Jósikának  (1860.  ap- 
ril  29.)  : 

((Széchenyi  parentatióját  úgy  vitte  szét  a  négy  világ 
részre  millió  szárnyain  a  világ-sajtó,  mint  azon  embe- 
rét, ki  zászlónknak  leghatalmasabb  ellensége  volt;  úgy 
állíttatott  elő,  hogy  minden  szerencsétlenség,  mely  ha- 
zánkat érte,  oda  vihető  vissza,  hogy  a  nemzet  nem  őt, 
hanem  engem  követett  a  válság  órájában!  Nem  pedig 
oda,  hogy  ő  visszavonást  idézett  a  nemzet  soraiba  ak- 
kor, midőn  az  együttartás  a  magyart  örökre  nagygyá, 
dicssővé,  szabaddá  tette  volna  1 ! 

<í Vigyázott-e,  vigyáz- e  a  nemzet,  hogy  Széchenyi 
dicsőítése  ne  úgy  tűnjék  föl,  mint  nemzeti  dcsavouá- 
lása  a  mi  politikánknak,  törekvéseinknek,  zászlónknak? 
Mint  desavouálása  a  múlt  forradalomnak,  tehát  annak 
visszavonása  ? 

((Nemcsak  nem  vigyázott,  de  sőt  egyenesen,  mint 
ilyen  desavouálás  áll  azon  istenítés  a  világ  előtt .  .  . 

((Aztán  így  nemcsak  elhagyatva,  hanem  desavouálva 
is,  legyen  hatásunk  a  hatalmak  előtt!  Kérlek,  képzeld 
magadnak,  ha  minden  czimzetes  és  nem  czimzetes  ne- 
vezetesség, ki  idekünn  járt,  elment  volna  a  herczeghez 
5  a  császárhoz  és  ennyit  mondott  volna  :  Azért  jöttem, 
biztosakká  tegyem  önöket,  Sire,  hogy  mi  nem  alku- 
szunk az  osztrákkal ;  hogy  a  magyar  nemzeti  igazgató- 
ság úgy,  a  mint  alakulva  van,  a  nemzet  osztatlan  bizal- 
mát bírja  ;  hogy  azt  a  nemzet  vezérének  ismeri.  Meg- 
mondani jöttem,  hogy  a  mit  az  mond,  a  nemzet  mondja, 
a  mit  igér,  a  nemzet  igéri.  Képzeld,  ily  nyilatkozatok 
mellett  minő  más  volna  hatásunk  a  hatalmaknál! 

((Tette-e  valaki  ?  Senki  1 

((Aztán  azt  várják,  hogy  mi  külsegítséget  teremtsünk 
nekik !»  (]].  458.) 

De  Kossuth  mind  e  mellet  nem  lankadt  a  külsegít- 
ség  után  való  járásban.  Alighogy  Cavour  ismét  kezébe 
vette  az  olasz  kormányt  (1860.  január  20),  mindjárt 
ujabb  memorandumot  írt  hozzá,  melyet  az  szívesen  fo- 
gadott s  megbízottja  által  tudatta  Kossuthtal,  hogy  noha 
még  (faz  általános  helyzet  további  fejlődése  egészen 
bizonytalan)),  mégis  jó  volna,  ha  Kossuth  egy  bizalmas 
emberét  Turinba  küldené,  a  ki  szükség  esetén  köztök 
az  érintkezést  megkönnyítse. 

Kossuth  tehát  Turinba  küldi  Pulszkyt  (1860.  april), 
a  ki  olt  egész  nyáron  át  mindenkor  igen  szíves  fogad- 
tatásban részesül,   mind    a    királynál,    mind    Cavournál. 

Természetesen.  Mert  ez  idők  alatt  a  hivatalos  Olasz- 
ország a  Márkák  és  Umbria,  Garibaldi  pedig  nem  hi- 
vatalosan Sicilia  és  Nápoly  elfoglalását  tervezvén  és 
hajtván  végre,  elég  okuk  volt  attól  félni,   hogy  e  miatt 

Ausztriával  ismét  háborúba  kell  elegyedniök,  s  hogy 
most  talán  Napóleon  segítségére  sem  számíthatnak. 
Igyekeztek  tehát  jó  lábon  maradni  a  magyar  emigvatió- 
val,  előkészületeket  tenni  Alagyarországnak  föJkelté- 
sére  s  ezzel,  épen  mint  egy  évvel  előbb  Napóleon  tette, 
folyvást  sakkbaji  tartani  Ausztriát. 

Szeptember  elején  voltak  r.  legkritikusabb  napjaik. 
Akkor  tehát  Cavour  Turinba  hivatta  a  magyar  nemzeti 
igazgatóság  mindhárom  tagját :  Kossuthot,  Klapkát, 
Telekit;  értekezletet  tartott  velők  s  a  mint  Kossuth 
írja  (ij.  550.sk.),  teljes  egyetértésre  és  határozott  meg- 
állapodásokra is  jutottak.  Cavour  a  tai.ácskozás  befe- 
jeztével fölkérte  Kossuthot,  hogy  megállapodásaik  fő 
pontjait  foglalja  jegyzékbe,  mert  ő  ez  ügyet  az  olasz 
miniszteri  tanácsban  elő  akarja  terjeszteni  s  attól  fél, 
hogy  sok  gondja  között  a  megállapított  pontozatokból 
valamit  kifeledhetne.  Kossuth  e  jegyzéket  meg  is  írta, 
Cavour  pedig  másnap  (1860.  szeptember  1  1.)  a  minisz- 
teri tanácsban  az  előterjesztést  megtelte.  Eredményé- 
ről egy  levélkében  röviden  csak  ennvit  írt  Kossuthnak  : 
<(A  miniszteri  tanács  mindenben  elfogadta  nézetei- 
met, tehát  megegyezésünk  teljes.  Cavour. í) 

Formailag  tehát  úgy  látszik,  mintha  tökéletesen 
rendbe  jött  volna  a  dolog. 

Hogy  azonban  voltaképen  miben  állott  megegyezé- 
sek:  ezt  Kossuth  irataiból  tisztába  hozni   nem  lehet. 

A  nemzeti  igazgatóság  tagjainak  tényeiből  e  részben 
semmi  biztosat  nem  következtethetünk.  Ok  akkor  nem 
kezdtek  semmi  oly  szervezkedéshez,  a  mi  az  actio  meg- 
indításának s  az  adriai  hadjárat  tervének  együttes  meg- 
állapítását tanúsítaná ;  sőt  az  értekezlet  után  pár  nap 
múlva  ismét  szétoszlottak.  Kossuth  Parison  át  vissza- 
tért Londonba,  a  hol  főleg  a  fölkelés  költségeinek  fö- 
dözésére  szánt  magyar  pénzjeg^'ek  —  valami  száz  millió 
forint  névértékű  összeg—  gyártatása  iránt  kezdte  meg- 
tenni az  intézkedéseket.  Teleki  és  Klapka  pedig  egy 
időre  visszavonultak  Svájczba. 

Azt  a  jegyzéket,  a  mit   Kossuth   az    értekezlet   nap- 


17^  Tanulmányok- 

ján  Cavour  számára  emlékeztetőül  tett  papírra,  Iratai 
közt  nem  közli,  sem  az  értekezlet  lefolyását  s  pár- 
beszédeik cs  vitatkozásaik  kivonatát  nem  mondja  el, 
a  mint  Napóleonnál  tett  titkos  látogatása  után  el- 
mondta. 

Ezek  helyett  találunk  ugyan  az  Zra/oJ^ban  amaz  ér- 
tekezletről két  rendbeli  memorandumot,  de  ezek  épen 
a  megállapodások  eredményei  és  legfontosabb  tételei 
tekintetében  annyira  eltérnek  egymástól,  hogy  rajtok 
eligazodni  nem  lehet. 

Az  egyiket  mindjárt  az  egyezkedés  után,  szeptember 
]  2-dikén,  intézték  Cavourhoz,  mint  megállapodásaik 
bizalmas  följegyzését,  s  aláírta  a  nemzeti  igazgatóság- 
nak mindhárom  tagja.  Ebben  először  is  köszönetöket 
fejezik  ki  Cavournak,  c(hogy  a  közös  cselekvés  alapjául 
azon  elvet  fogadta  el,  miként  nem  diversio  előkészí- 
tése czéloztatik,  hanem  a  czél  az,  hogy  Magyarország 
oly  helyzetbe  tétessék,  miszerint  a  közös  harczhoz  min- 
den erejével  hozzájárulni  képes  lehessen)).  (íEnnélfogva 
megállapított  dolognak  tekintik,  hogy  az  események 
folyamában  a  szard  kormány  el  fogja  látni  Magyar- 
országot a  fölfegyverezés  és  síkraszállás  azon  módjai- 
val, a  melyek  szükségesek,  miszerint  erejét  kifejthessék 
és  közreműködését  a  lehető  legsikeresebbé  tehessék.)) 
Egyelőre  azonban,  mint  legnélkülözhetetlenebb  szük- 
ségleteket, a  következőket  kérnek:  i.  ötvenezer  puskát 
s  ehhez  való  munitiót,  hog^'  ezeket  a  dunai  fejedelem- 
ségbe szállíthassák;  2.  félmillió  frankot,  részint  fölkelési 
szervezkedésre,  részint  a  nemzeti  igazgatóság  által  ki- 
bocsátandó magyar  papirpénz  g)'ártására ;  3.  magyar 
ruha  beszerzését  az  Olaszországban  szervezendő  ma- 
gyar csapatok  részére. 

Ennyi  ez  első  emlékirat  lényege.  Nincs  benne  szó 
sem  a  Magyarországba  küldendő  olasz  hadseregről, 
sem  az  olasz  zászló  hadi  becsületének  Magyarország- 
ban koczkára-tételéről.  Pedig  e  jegyzék  csak  Cavour 
számára  készült,  bizalmas  használatul,  hogy  az  egyez- 
kedésnek nyoma  maradjon.  Nem  igen  látszhatott  tehát 

szükségesnek,  hogy  abból  a  megállapodások  legneve- 
zetesebb pontjait  egyszerűen  kihagyják,  ha  a  segéd - 
sereg  valóban  ki  köttetett  köztök. 

F^^  A  második  emJékirat  csak  két  hónap  múlva  készült. 
Londonból  november  21-dikén  küldte  Kossuth  Cavour- 
hoz,  és  csak  ő  maga  írta  alá.  Ebben  már  nagy  dolgo- 
kat említ,  hatalmas  föltételeket  és  formaszerű  szerző- 
dési pontokat  terjeszt  elő.  Nem  hiányzik  belőle  semmi 
fontos  föltéteL  Ki  van  kötve  a  harmincz-negyvenezer 
főnyi  segédsereg ;  kikötve  az  olasz  királyi  hajóhad  tá- 
mogató közreműködése  a  segédsereg  partra  szállása- 
kor; ki  van  mondva,  hogy  az  indítandó  háború  egyik 
coordinált  czélja  Magyarország  végleges  fölszabadítása 
az  osztrák  uralom  alól  s  függetlenségének  helyreállí- 
tása, úgy,  a  mint  azt  1849.  ^P^^^  14-dikén  a  magyar 
nemzetgyűlés  elhatározta;  kiköttetik,  hogy  az  olasz 
kormány  Ausztriából  semmi  külön  békét  elfogadni  nem 
fog  stb. 

Viszont  megígértetik  a  nemzet  nevében,  hogy 
Magyarország  jövendő  szervezeténél  az  alkotmányos 
monarchia  fog  alapul  vétetni,  s  hogy  az  uralkodó  meg- 
választásánál ....  a  magyar  nemzet  semmit  sem  óhajt 
fóróbban,  mint  azt,  hogy  ő  felsége  az  olasz  király  iránt 
táplált  hálás  érzelmeinek  s  királyi  háza  iránt  táplált 
ragaszkodásának  bebizonyításával  szorosabbra  fűzhesse 
Olaszországgal  a  testvéries  barátság  és  szövetség  kö- 
telékeit (]j.  556). 

Szóval  e  második  emlékirat  egy  messze  jövőbe  ki- 
ható véd-  és  dacz-szövetség  programmját  foglalta  volna 
magában. 

Hogy  e  nagy  piogrammnak  mely  pontjait  tekintsük 
a  Cavourral  kötött  egyesség  megállapodásának,  s  me- 
lyeket kelljen  Kossuth  újabb  propositióinak  tartanunk, 
az  iránt  magából  ez  emlékiratból  nem  nyerhetünk  kellő 
fölvilágosítást.  Bevezetése  és  záradéka  úgy  hangzik, 
mintha  az  egész  írat  nem  egyéb  volna,  mint  a  már 
befejc2  ett  közös  megállapodások  jegyzéke ;  az  egyes 
pontok  szerkezete  és  indokolása  azonban  egészen  egy- 

oldaJú  javaslatra,  néhol  épen  csak  tapogatózásra  látszJk 
mutatnir 

Egyébiránt  e  második  emlékírat  —  akár  mi  alapon 
és  akármi  okból  készült  —  tökéletesen  elkésett.  A  mint 
említettük,  Londonban  november  21-dikén  kelt;  de 
Turinban  már  november  elején  annyira  megváltoztak 
a  viszonyok,  hogy  az  Ausztria  elleni  háborúról  többé 
szó  sem  lehetett.  Cavour  már  november  8-dikán  őszin- 
tén bevallotta  Klapkának,  hogy  a  szeptemberi  alkudo- 
zásra őket  csak  a  pillanatnyi  szorultság  indította.  Akkor 
ugyanis  haderejök  nagy  része  le  volt  kötve  Közép- 
Olaszországban  és  Nápolyban,  Ausztria  pedig  fenye- 
gető magatartást  árúit  el ;  rendkívüli  segédeszközök- 
ről kellett  tehát  gondoskodniok  s  ezek  közt  Magyar- 
ország közreműködése  is  kiváló  helyet  foglalt  el.  De 
Ausztria  részéről  a  támadási  szándék  foganatosítása 
másnemű  akadályokra  talált,  a  veszély  tehát  elvonult 
(IIJ.  223.).  Jly  körülmények  közt  Klapka  úgy  vette 
észre,  Cavour  legjobban  szeretné,  ha  a  magyar  nem- 
zet mozgalma  egészen  törvényes  jelleget  öltene  s  már 
nemcsak  a  sereg-  és  flotta-küldés  nagy  kérdései  nem 
v'oltak  nála  napirenden,  hanem  a  magyar  pénzjegyek 
gyártásának  szüksége  iránt  is  kétkedését  fejezte  ki. 
(]]].  224.) 

Klapka  néhány  napi  Turinban  időzése  alatt  úgy 
ítélte  meg  a  helyzetet,  hogy  nemcsak  azon  év,  hanem 
a  jövő  (1861.)  év  folyamában  is  igen  kevés  kilátás  lehet 
a  háborúra.  E  nézetben  teljesen  osztozott  vele  Pulszky, 
a  ki  már  november  elején  szintén  úgy  értesült,  hogy 
Napóleon  császár  csupán  azért  hátráltatja  minden  áron 
Gaeta  bevételét,  mert  ezzel  a  háborúnak  a  jövő  tavasz- 
szal  megkezdhetését  practice  lehetetlenné  akarja  tenni. 
(]]].  183.)  Pulszky  jelentései  ez  időből  egyéb  tekintet- 
ben is  lehangolok.  Velenczének  fegyverrel  meghódítása 
helyett,  pénzen  megvételéről  kezdenek  mind  Turinban 
mind  Parisban  gondolkozni,  s  minél  távolabb  esik  a  há- 
ború valószínűsége,  annál  hidegebben  bánnak  Kossuth 
képviselőjével. 

« Rossz  szél  fúj  mindenünnen.  Világos  előttem,  hogy 
politikailag  is  csalnak.  A  magyar  bankóra  szükséges 
százezer  frank  dolga  még  mindig  függőben  van.  A  gróf 
(Cavour)  mindig  ígér,  de  soha  sem  tesz  semmit.  Már 
beleuntam  e  sisyphusi  munkába))  ....  stb.  így  pan-isz- 
kodik  Kossuthnak  az  ő  túri  ni  megbizottja  ugyanaz  na- 
pon (1860.  november  22.)  kelt  levelében,  a  mely  napon 
Kossuth  Londonban  postára  tette  Cavourhoz  czímzett 
emlékiratát  a  véd-  és  dacz-szövetségi  szerződés  impo- 
sans  pontozataival. 

És  ugyanez  napon  írt  Kossuth  Cavourhoz  még  egy 
terjedelmes  jelentést  Magyarország  helyzetéről.  (11). 
193.)  Előadta  benne  az  októberi  diploma  fogadtatásá- 
nak történetét,  hivatkozott  annak  csekély  sikerére,  ismer- 
tette az  otthoniak  fölkelési  szervezkedéseit  s  ezek  után 
ismételten  kérte  Cavourt,  tudassa  vele,  vajon  bízhatnak-e 
továbbra  is  a  háború  kitörésének  reményében  és  szep- 
temberi megállapodásaik  további  föntartásában  ? 

Cavour  magához  rendelte  Pulszkyt  november  30-án 
reggeli  hét  órára,  hogy  Kossuthnak  eme  két  nagy  em- 
lékiratára a  választ  élőszóval  adja  meg. 

Azonban  beléptekor  egészen  más  tárgygyal  fogadta. 
(111.  206.) 

Boszús  volt  a  magyar  emigratióra  s  boszankodását 
legkevésbbé  sem  igyekezett  titkolni.  Épen  akkor  jutott 
tudomására,  hogy  azon  nagy  fegyverszállítmányt,  a  me- 
lyet ő  a  magyar  emigratiónak  a  Románia  felől  tervezett 
expeditio  fölszerelése  végett  adott,  s  a  mit  néhány  hét- 
tel előbb  Genuából  hajókon,  kelet  felé,  útnak  indítot- 
tak, az  oláh  kormány  Galacznál  lefoglaltatta  s  éktelen 
zajt  üt  miatta  a  diplomatia  előtt. 

Nemcsak  hogy  a  székelyföldi  fölkelés  terve  meghiú- 
sult tehát  —  a  mit  már  ez  időben  Cavour  talán  nem 
igen  bánhatott  —  hanem  kellemetlen  compromissio  és 
európai  botrány  is  lehetett  a  dologból. 

Hogyan  történt  ez  az  eset?  Összeszedjük  erre  vonat- 
kozólag is  az  Iratok  második  és  harmadik  kötetében 
szétszórva  található  adatokat. 

18* 

Valóban  azt  a  boszankodást  és  szemrehányást,  a 
mivé]  Cavour  i  860  november  30-dikán  reggel  hét  óra- 
kor a  hozzá  belépő  Pulszkyt  fogadta,  Kossuth  előadá- 
sai szerint  is  kénytelenek  vagyunk  egészen  jogosnak 
és  indokoltnak  ismerni  el. 

Azok  a  fegyverek  kellő  előkészület  nélkül,  épen  a 
legfontosabb  föladat  elhanyagolásával  küldettek  az  Al- 
Dunára.  A  magyaroknak  ez  időben  (1860  október- 
november) semmi  okuk  nem  volt,  nem  lehetett,  azt 
remélni,  hogy  az  oláh  kormány  mint  biztos  szövetséges 
társuk  fogadja  a  fegyverszállítmányt ;  ellenben  igen  sok 
intő  jelök  volt,  a  mi  a  legnagyobb  óvatosságot  paran- 
csolta volna. 

Viszonyaik  Couza  román  fejedelemmel  ez  idő  tájban 
sem  rendezettek,  sem  megbizhatók  nem  voltak.  Csak- 
nem azt  mondhatnók,  egyáltalán  nem  is  volt  vele  már 
ez  időben  viszonyuk. 

Másfél  évvel  előbb,  a  franczia-osztrák  háborö  előtt, 
1859  tavaszán,  mikor  Napóleon  és  Cavour  a  magyaro- 
kat egyenesen  arra  akarták  megnyerni,  hogy  egész  föl- 
kelésöket  Románia  felé  indítsák  meg,  mint  már  emlí- 
tettük, Klapka  tábornok  személyesen  járt  Romániában 
és  Napóleontól  a  leghataJmasabb  ajánlatokat  vivén  ma- 
gával, sikerűit  is  neki  Couza  fejedelemmel  a  fegyver- 
szállítmány biztosítása  s  a  fölkelés  rendezése  érdeké- 
ben szerződést  kötnie.  Kossuth  Jraíaihö]  —  mint  szintén 
említettük  már  —  azt  kell  következtetnünk,  hogy  e 
szerződés  tartalmáról  maga  Kossuth  csak  utólagosan 
nyert  értesülést. 

Romániában  Klapka  már  akkor  sem  épen  kedvező 
hangulatot  talált  ugyan,  sokan  nem  is  akartak  tudni 
semmi  egyezkedésről  a  magyarokkal,  Bratiano  nyiltan 
kijelentette,  hogy  ők  nem  hisznek  a  magyaroknak, 
Erdé'y  iránt  pedig  soha  sem  juthatnak  egyetértésre, 
mert  azt  ők  Magyarországnak  semmi  szín  alatt  át  nem 
engedhetik  ;  ők  erdélyi  román  testvéreiknek  megígérték. 

hogy  velők  egyesülni  fognak,  tehát  árulás  volna  ókét 
Magyarországnak  átengedni  (1.  385).  ...  de  mind  a 
mellett  Couza  mégis  megkötötte  Klapkával  a  titkos 
egyességet. 

Klapka  ebben  kötelezte  magát,  hogy  a  franczia  kor- 
mánytól a  fölkelés  rendezése  végett  harminczezer  darab 
fegyvert  fog  szerezni ;  ebből  tizezer  az  oláh  fejedelemé 
lesz,  húszezret  pedig  Couza  elszállíttat  a  m.agyar  ha- 
tárig és  ott  a  magyar  fölkelés  vezérének  rendelkezésére 
bocsátja.  Ez  egyességben  Erdély  ügyét  mintegy  nyílt 
kérdésnek  hagyták,  kimondván  :  hogy  a  háború  befejezte 
után  egy  Erdélyben  összehívandó  gyűlés  határozna  e 
tartományoknak  Magyarországgal  való  administrativ 
egysége  fölött,  s  ha  a  többség  azt  határozná,  hogy 
Erdély  régi,  különálló  administrativ  helyzetébe  visz- 
szalépjen,  ez  nem  elleneztctnék)). 

A  harminczezer  fegyvert  Couza  meg  is  kapta,  de  a 
fölkelés  elmaradt,  mert  a  franczia-osztrák  háború  ha- 
marabb befejeztetett,  mint  előre  remélték.  A  magya- 
rokat illető  húszezer  darab  fegyvert  a  hozzátartozó 
készletekkel  a  magyar  nemzeti  igazgatóság  ez  időben 
szerződésszerű  okirattal  (kelt  1859  július  20-dikán  '^"' 
rinban)  részint  kölcsönképen,  részint  letéteményűl  ott 
hagyta  a  román  fejedelemnél  (111.  69).  Hogy  azonban 
utóbb  e  fegyverekkel  mi  történt,  arra  nézve  az  Iratok- 
ban  két  ellenmondó  tudósítást  találunk.  Egyik  szerint 
Napóleon  a  magyarok  tudta  és  megkérdezése  nélkül 
oda  ajándékozta  azokat  Couza  berezegnek  (]1.  520. 
és  531.  l.);a  másik  szerint  azonban  ((e  fegyverek  dolga 
bizonyos  titokzatos  fázisokon  ment  keresztül,  melyek 
1863  május  17-dikén  Varsóban  kelt  s  a  lengyel  forra- 
dalmi kormány  által  Kossuthhoz  küldött  köszönő  irattal 
végződtek)).  Tehát,  ha  e  titokzatos  előadást  jól  értjük, 
Kossuth  e  fegyvereket,  vagy  azok  egy  részét  a  lengyel 
fölkelőknek  ajándékozta  volna. 

A  villafrancai  békekötés  következtében  egyelőre  vége 
lett  a  Couzával  kötött  alkunak.  Azon  túl  pedig  a  ma- 
gyar emigratio  a  román  kormány  jó  indulatának  vajmi 

kevés  jelét  tapasztalhatta.  Kossuth  még  azon  év  nyarán 

Ludvigh  Jánost  küldötte  oda  a  barátságos  viszonyok 
megújítása  végett,  de  Ludvigh  csakhamar  meggyőződött, 
hogy  barátságról  ott  szó  sem  lehet. 

((Bizonyossá  tehetlek  —  írja  Kossuthnak  1859  szep- 
tember 25-dikén  —  hogy  Klapka  bámulatosan  mysti- 
fikálta  magát,  midőn  azt  hitte,  hogy  Couzát  s  kormányát 
ügyünknek  megnyerte.  Ellenségei  hazánknak.  Neked 
különösen  ellenségeid.  Hűség  és  szövetség  csak  üres 
szavak.  Rosszabb  :  —  álarcz !  Én  nem  szabadulhatok 
azon  gyanúmtól,  hogy  az  első  terv  alatt  dáko-román 
üzelmek  lappangtak  Azért  gyűlölnek  téged  oly  dühö- 
sen, mert  az  által,  hogy  a  franczia  seregküldésnek  oly 
határozottan  insistáltál,  terveiket  keresztül  vágtad. 
E   nélkül  ők   foglalták    volna    el    a    tért    Erdélyben)) 

(1. 4.2). 

Ily  előzmények  a  legóvatosabb  eljárást  tették  szük- 
ségessé. S  mégis,  mikor  1860  szeptemberben  a  turini 
kormánynyal  kötött  egyesség  szerint  ismét  öt  hajó- 
tehernyi  fegyverzet  bocsáttatott  a  magyar  cmigratio 
rendelkezésére,  ezt  oly  bizalommal  bocsátották  útnak 
Galacz  felé,  mintha  ott  csupa  jó  barátok  várnák  a  kül- 
deményt. 

Ez  a  dolog  így  ment  végbe. 

Szeptember  30-dikán  (1860)  a  nemzeti  igazgatóság 
olaszországi  képviselői,  Vetter  tábornok  és  Pulszky, 
számba  szedték,  leltárba  foglalták  és  az  igazgatóságnak 
jelentették,  hogy  a  genuai  kikötőben  két  üteg  ágyú, 
30,000  gyalogsági  puska,  6000  karabin,  3000  lovassági 
kard,  továbbá  szerszámok,  tábori  fölszerelések,  töltés- 
készlet stb.  megfelelő  arányban  állanak  a  magyar  emig- 
ratio  rendelkezésére  és  szállításra  készen  (lU.  56). 
E  nevezetes  hadi  készleteknek  a  nemzeti  igazgatóság 
megállapodása  szerint  az  ország  keleti  határainál  meg- 
indítandó mozgalom  volt  a  rendeltetésök.  Az  egész 
készlet  öt  hajó-rakományra  rúgott  s  e  hajókat  szorgos 
titoktartás  föltétele  alatt,  a  genuai  Balduino  kereskedő- 
ház a  Gerbolini  galaczi  czég  nevére  czímezve,  indította 

Útnak,  a  Bosporus,  Fekete-tenger  és  dunai  útvonal 
felé,  október  J2 — 14-dikén. 

Hogy  a  romániai  kornr».ány  és  Couza  fejedelem, a  kül- 
demény felől  eleve  értesüljenek  s  annak  átvétele  iránt 
az  intézkedést  megtegyék,  erről  a  magyar  nemzeti 
igazgatóság  nevében  gondoskodni  Klapka  tábornok  és 
Zgliniczky  ezredes  lett  volna  köteles.  Ez  utóbbi,  egy 
lengyel  eredetű  franczia,  a  ki  egykor,  a  magyar  forra- 
dalom alatt,  Klapka  komáromi  seregében  szolgált,  Klapka 
ajánlatára  nyerte  a  megbízatást,  hogy  siessen  Galaczba 
^s  Jassyba,  mutassa  föl  az  igazgatóságtól  nyert  fölha- 
talmazását Couza  fejedelemnél,  s  a  megérkező  hajók 
fegyver-szállítmányát  leltározva,  szerezzen  mielőbb  al- 
kalmas raktárakat  Romániának  a  magyar  határhoz  közel 
fekvő  városaiban. 

Maga  az  olasz  kormány  nem  tartotta  szükségesnek 
a  fegyver-szállítmány  átvétele  végett  saját  megbízottjai 
által  is  intézkedéseket  tenni.  Úgy  látszik,  Cavour  bízott 
abban,  hogy  Klapka  ezt  az  ügyet  már  kellőleg  elő- 
készítette s  a  még  szükséges  további  intézkedéseket  is 
jól  rendbe  hozza ;  másfelől,  természetesen,  elég  oka 
volt  tartózkodni  attól,  hogy  a  fegyverküldés  ügyébe 
hivatalos  közegeit  beavassa  s  a  magyarok  titkos  czél- 
jait,  külügyminiszter  létére,  béke  időben,  nyíltan  elő- 
segíteni lássék.  \J  tehát  Olaszországnak  romániai  kép- 
viselőit a  fegyver-szállításról  egy  szóval  sem  értesítette. 
Küldött  ugyan  egy  megbízottat,  Cerruti  lovagot,  keletre, 
a  magyar  ügyek  általános  támogatása  végett,  de  ennek 
nem  lehetett  föladatául  tűzve,  hogy  a  fegyver-szállít- 
mányok galaczi  átvételénél  azok  kellő  biztosítása  érde- 
kében közreműködjék,  mert  Cerruti  szeptember  végén 
elindult  ugyan  Turinból,  de  előbb  Kairóba  és  Smyr- 
nába  ment,  úgy  hogy  Konstantinápolyba  csak  novem- 
ber 14-dikén,  Galaczba  pedig  november  vége  felé 
érkezett,  mikor  a  magyar  fegyverek  kérdése  már  az 
egész  világ  előtt  el  volt  árulva. 

Maga  Klapka  tábornok  egészen  november  közepéig 
időzött  Olaszországban;  17-dikén  indult  útra  Nápoly- 

ból  és  dcczcmber  2-dikán,  vagyis  végképen  elkésve  ér- 
kezett Konstantin  ápoJyba. 

Zgliniczky  október  1 6-dikán  MarseilJeből  kelt  útra, 
Konstantinápolyban  találkozott  Cerrutival  s  onnan,  ez- 
zel együtt  november  14-dikén  szálltak  hajóra  Galacz 
felé. 

E  közben  a  fegyverekkel  Genuából  október  közepén 
elvitorlázott  öt  hajó  nyugalmasan  folytatta  útját.  De 
még  a  Dardanellákig  sem  ji'.tottak  el,  mikor  az  osztrák 
kormány  már  értesülve  volt  küldetésök  czéljáról  (lIl. 
^i6.)  és  konstantinápolyi  követe  által  zajt  ütött  a  por- 
tán, kívánva,  hogy  a  hajókat  —  melyeket  az  egyes  hajók 
nevei  szerint  is  megnevezett,  —  a  török  kormány  a 
Dardanelláknál  foglaltassa  le.  A  portán  húzták-vonták 
a  feleletet,  míg  a  fegyverszállító  hajók  áthaladtak  a 
Bosporuson  s  benn  voltak  a  Fekete-tengerben.  Ekkor 
azonban  egy  hadi  gőzöst  rúgtattak  utánuk  s  egyszer- 
smind rendeletet  küldtek  Szulinára,  hogy  ott  a  Duna 
torkolatánál  a  hajókat  be  ne  eresszék.  Az  öt  hajó  közül 
hármat  Szulinánál  le  is  tartóztattak,  kettőt  pedig,  melyek 
már  ekkor  benn  voltak  a  Dunán,  egy  osztrák  dunai 
gőzös  tartott  szemmel. 

Hogy  jutott  az  osztrák  kormány  a  titoknak  nyomába  ? 
Ezt  Klapka  így  beszéli  el  (111.  237). 

Azon  genuai  kereskedő  ház,  mely  a  hajókat  meg- 
rakodta, szállító-levelében  tudatta  a  galaczi  czéggel, 
melyhez  a  hajók  czímezve  voltak,  hogy  a  szállítmány 
tovább  küldéséről  Cerruti  úr  fog  intézkedni,  ha  pedig 
ez  Galaczra  idejében  meg  nem  érkezik,  legjobb  lesz 
bizalmas  úton  a  moldvai  hatóságokhoz  fordulni.  Erre 
a  galaczi  ház,  be  sem  várva,  jön-e  hát  Cerruti  úr  és 
érkeznek-e  hajók  vagy  nem :  mihelyt  a  szállító-levelet 
megkapta,  mindjárt  értesítette  mindenről  a  galaczi 
prefektust.  Ennek  pedig  nem  volt  sürgősebb  tenni- 
valója, mint  a  szállító-levélről,  melybe  be  voltak  jegyezve 
a  hajók  és  kapitányok  nevei,  négy  másolatot  készíttetni 
s  a  másolatokat  a  moldva-oláhországi  osztrák  konzulok- 
nak és   a  tulcsai  török  kormányzónak  azonnal  megkül- 

deni.  Egy  csapással  el  volt  árulva  minden,  s  kész  volt 
az  európai  hű  hó. 

így  állt  a  dolog,  mikor  Zgliniczky  ezredes  Couza 
fejedelemnél  elfogadtatást  kért  és  átnyújtotta  neki  a 
magyar  nemzeti  igazgatóság  szépen  megírt  ajánló 
levelét. 

E  fogadtatást  Kossuth  következőleg  írja  le:  ((Couza 
a  levelet  fölbontván,  egyenesen  az  aláiráshoz  ugrott  s 
azt  megtekintvén,  lecsapta  a  levelet  az  asztalra  és  le- 
írhatatlan szenvedélylyel  a  legdühösebb  invecti vakra 
fakadt  a  magyarok  ellen  általában,  de  különösen  én 
ellenem,  a  ki  ellen,  úgy  látszik,  a  legmérgesebb  gyűlö- 
lettel viseltetett .  .  .  Dühös  kifakadásainak  özöne,  Zgli- 
niczky jelentése  szerint,  egy  jó  fél  óráig  tartott.  Ki- 
jelentette, hogy  sohasem  fog  alkuba  bocsátkozni  sem 
velem,  sem  semmi  magyar  comitéval,  sem  senkivel,  a 
ki  magyar.  Mint  katona,  Klapkát,  ha  jő,  elfogadja, 
mint  katonát,  de  nem  mint  comité  tagját,  nem  nvnt 
magyart.  Magyarral  szóba  se  álJ.  Rólam,  kit  dühe  hó- 
bortjában faja  s  nemzete  ellenségének  nevezett,  hallani 
sem  akar.  Ö  mindenek  előtt  román,  román  fejedelem, 
kinek  legszentebb  érdekei  azt  parancsolják,  hogy  magát 
a  magyarokkal  ellenkezésbe  helyezze  s  ellenökre  cse- 
lekedjék. Nála  még  csak  az  is,  hogy  meghallgassa  a 
magyarokat,  árulás  volna  az  övéi  iránt,  hát  még  alku- 
dozni velők,  velők,  a  kik  azt  kívánják,  hogy  ő  nekik 
Magyarország  román  lakosságát  átengedje.  Hogyan  ?  — 
kiálta  fokozott  szenvedélylyel  —  én,  Románia  feje- 
delme, én  nyújtsak  kezet  ahhoz,  hogy  a  magyarok, 
fajomnak  e  százados  ellenségei,  itt  nálam  román  expe- 
ditiót  szervezzenek.  Soha,  sohasem  fogom  ezt  meg- 
engedni.»  .  .  . 

Majd  csillapodva,  c  szavakkal  fordult  Zgliniczky- 
hez :  ((Egyébiránt  ki  az,  a  ki  velem  alkudni  akar  ? 
Ezredes  úr  azt  mondja,  hogy  a  magyar  nemzeti  igaz- 
gatóság, jól  van,  hozzon  nekem  egy  szót  a  császártól ; 
hozza  valamely  még  oly  kis  jelét  a  császár  jóváhagyá- 
sának,  miszerint   tudjam,  hogy  az  igazgatóság  nem  áll 

egyedül,  s  hogy  ha  veJe  alkudozom,  nem  veszélyezte- 
tem hazám  jövendőjét.  Én  itt  magamat  Napóleon 
császár  hadsegédének  tekintem  ;  hát  mondjon  nekem  a 
császár  egy  szót,  mondja,  hogy  akarja :  s  én  megyek 
a  magyarokkal.  De  ő  nélküie  sem  semmit  nem  teszek, 
sem  semmit  nem  engedek))  (JJl.  270). 

így  végződött  a  nemzeti  igazgatóság  küldöttjének 
fogadtatása.  Természetesen  Napóleon  császártól  amaz 
egy  bíztató  szót  akkor  tájban  megnyerni  legkisebb 
remény  sem  lehetett.  Napóleon  ez  időben  nemcsak 
nem  akarta  Európa  keletére  a  háború  üszkét  oda  dobni, 
hanem' Olaszországot  is  szándékosan  akadályozta  min- 
den oly  törekvésében,  a  miből  utóbb  háború  fejlődhe- 
tett volna.  Ezt  az  emigratio  jól  tudta ;  arról  az  oldalról 
bármit  remélnie  önámítás  lett  volna.  Francziaország 
bukaresti  képviselője,  Tilos  úr,  egyszerűen  csatlakozott 
a  többi  hatalmak  képviselőinek  azon  lépéséhez,  melyet 
Couzánál  a  végett  tettek,  hogy  a  magyar  tervektől  min- 
den reményt  elvegyenek  (111.  269). 

Tökéletesen  gazda  nélkül  számoltak  tehát,  mikor 
Couzának  a  fegyveres  hajókat  a  nyakára  küldték.  Való- 
ban, kárhoztatni  is  alig  lehet  azon  kicsinylő  gúnyt, 
melylyel  e  meghiúsult  kisérletről  Couza,  pár  héttel 
utóbb  egy  levelében  nyilatkozik  : 

(íEzek  az  urak  semmi  kevesebbet  nem  akartak,  mint 
azt,  hogy  e  fejedelemségek  területét  működési  alapul 
használják,  daczára  a  semlegességnek,  mely  e  fejede- 
lemségek üdvének  egyedüli  biztosítéka.  A  nagy  meny- 
nyi ségű  fegyverek  megérkezése,  kapcsolatban  nagy- 
számú magyaroknak  egyidejű  érkezésével,  kétségtelenné 
teszi,  hogy  ha  tervök  sikerül,  a  fejedelemségeknek 
osztozkodniok  kellett  volna  sorsukban.  A  terv  merész 
volt  s  nem  volt  a  sikernek  látszata  nélkül.  Minő  csinos 
pár-darab  a  Garibaldi  siciliai  expcditiójához ;  azon 
csekély  különbséggel,  hogy  korunk  történetének  e  nagy 
alakja  az  olasz  föld  egy  részébe  hatolt  be  a  nemzet 
fölszabadítása  végett,  míg  a  magyarok  idegen  elem 
segítségével,  melyet  akaratja  ellenére  sorsuk  részesévé 

tennének,  akarták  nemzetiségöket  megalapítani.  Oly 
terv,  mely  egyrészt  Syllára,  másrészt  Attilára  emlékeztet. 
Rettegésemben  még  most  is  a  szakállamba  nevetek 
rajtam  (111.  235). 

Ez  utóbbi  vádnak  nem  volt  alapja.  Hogy  a  magyarok 
a  román  nemzetet  akarata  ellenére  tegyék  sorsuk  része- 
sévé —  ily  csalárd  tervvel  a  fegyverek  küldése  nem 
volt  kapcsolatban.  Nem  volt  abban  semmi  csalárdság. 
Sőt  az  a  baj,  hogy  terv  is  aligha. 

Cavour  sem  kereste  máshol  a  baj  okát,  mint  a  fejet- 
lenségben s  ama  reggeli  hét  órai  találkozáson,  melyre 
Pulszkyt  Kossuth  kettős  emlékiratára  adandó  válasza 
végett  magához  rendelte,  csakis  e  miatt  tett  szemre- 
hányást. ((Nem  jól  viszik  Önök  a  dolgokat)),  —  szólt 
Pulszkyhoz.  ((Emlékezni  fog  ön,  hogy  ismételve,  húsz- 
szor is  (1)  kérdeztem  Klapkától,  miként  állnak  Couzá- 
val  s  ő  mindig  azt  felelte  :  jól,  rendben  vagyunk  vele. 
E  szerint  én  nem  akartam  a  kormány  részéről  lépése- 
ket tétetni  a  berezegnél  s  most  azt  telegraphálja  Cer- 
ruti,  hogy  Couza  ingerült  s  a  két  első  hajón  szállított 
fegyvereket  lefoglalta.  Én  részemről  nem  követelhetem 
vissza  ezeket,  mint  a  kormány  tulajdonát ;  ez  nagy  lár- 
mát ütne,  az  orosz  fölszólalna  ellenünk...  Legföljebb 
úgy  követelhetem  vissza  a  fegyvereket,  mint  szard  alatt- 
valók tulajdonát,  kik  nyerészkedő  üzletül  küldték  oda. 
Legrosszabb  esetben  azt  mondom,  hogy  Garibaldi 
küldte  a  fegyvereket,  midőn  mi  azt  hittük,  hogy  Ná- 
polyba viszik.  Végre  is :  így  vagy  amúgy  elintézzük. 
Hanem  önöknek  újra  meg  újra  ajánlanom  kell  a  leg- 
szigorúbb discretiót))  (Hl.  206). 

A  lefoglalt  fegyverek  egy  pár  hónap  múlva  valóban 
visszakerültek  az  olasz  kormány  kezébe.  Azon  pedig, 
hogy  a  fölkelési  kísérlet  amott  Romániában  ez  úttal 
meghiúsult,  Cavournak  már  ez  időben  legkisebb  oka 
sem  volt  búsulni,  ö  már  tudta,  hogy  a  háború  esélye 
azon  évről  teljesen  elmúlt  s  hogy  a  jövő  tavaszra  is 
nagyon  bizonytalanok  a  kilátások.  Nemcsak  tudta,  ha- 
nem ugyanazon  találkozáson  szépen  el  is  mondta  Pulsz- 

kynak.  Beszélt  neki  arról;  hogy  Velenczét  az  osztrák 
talán  pénzért  is  átengedi  s  akkor  természetesen  többé 
az  osztrák  elleni  háborúról  szó  sem  lehet ;  beszélt 
arról  is,  hogy  a  magyarokkal  szövetségben  tervezett 
háborútól  Napóleon  el  is  tilthatja  őket  s  akkor  bizony 
a  legjobb  akarattal  sem  kezdhetnek  belé  (111.  291).  Ily 
körülmények  között  bizonyosan  sok  alkalmatlanságára 
lett  volna  neki  az  a  Romániába  szállított  feg^'ver- kész  let 
s  még  igen  sokkal  több  alkalmatosságot,  sőt  valódi  ko- 
moly zavarokat  is  okozhatott  volna  az,  ha  ott  a  magya- 
rok a  fölkelést  tettleg  meg  is  kezdik. 

Legjobb  volt  azoknak  a  hajóknak  szépen  visszatérni 
Genua  kebelébe. 

IV. 

Ha  a  teljes  rendezetlenségben  is  lehet  fokozatot 
keresni  :  Szerbiával  a  magyar  emigratio  viszonyai  talán 
még  rendezetlenebbek  voltak,   mint  Romániával. 

Szerbiában  alig  pár  hónappal  a  franczia-olasz-osztrák 
háború  kiütése  előtt  ment  végbe  egy  csendes  kis  for- 
radalom és  dynastia-változás.  Karagyorgyevits  Sándort 
letették  a  fejedelemségből  s  az  elaggott  nyolczvanéves 
Obrenovics  Milost  ültették  helyére  (i  858  deczember). 
Ennek  fia  s  nem  sokára  utóda,  Obrenovics  Mihály  ber- 
ezeg volt  az,  a  ki  ez  időben  ott  a  magas  politikát  leg- 
inkább vezette. 

Mikor  Parisban  az  egész  világ  minden  forradalmi 
törekvésére  nézve  a  legjobb  időjárás  elkövetkezett,  oda 
sietett  Mihály  berezeg  is,  hogy  Napóleon  császárnál 
tapogatózzék,  nem  volna-e  annak  kedve  —  a  mint 
Kossuth  írja  —  <ícgy  füst  alatt  a  keleti  kérdést  is  föl- 
karolnia (1.  588).  Erre  —  szintén  Kossuth  elbeszélése 
szerint — nem  kapott  ugyan  biztató  választ,  de  Napó- 
leon mégis  figyelmeztette,  hogy  lépjen  érintkezésbe  a 
magyarokkal. 

Az  érintkezés  annál  könnyebben  megtörténhetett, 
mert    Mihály    berezeg  sógora,    gróf  Hunyady  László, 

szintén  Parisban  időzött  s  mint  magyar  ember,  jó  lábon 
álJt  Teleki  Lászlóval  és  Klapkával. 

A  mint  Teleki  1859  május  10-dikén  (vagyis  negyed 
napra  az  után,  midőn  Kossuth  Napóleon  császárral 
beszélt  s  a  nemzeti  igazgatóság  megalakult)  Kossuth- 
hoz küldött  levelében  írja,  gróf  Hunyady  László  a  szer- 
beknek a  fölkeléshez  való  csatlakozását  a  következő 
feltételek  alatt  vélte  kieszközölhetőnek  : 

a)  A  magyarhoni  szerbeknek  belkormányzat  adassék, 
kiterjedt  municipalis  jogok  alapján.  Vajdájok  legyen  fő- 
hivatalnoka az  országnak. 

h)  Y\2i  Magyarhon  függetlenné  lesz,  segítse  Szerbiát 
a  törökök  ellen.  Segédsereget  küldjön  neki  (100,000 
emberről  beszélnek). 

c)  Mihelyt  franczia  sereg  szállna  ki  a  dalmát  partra, 
s  Magyarhon  határa  felé  nyomulna,  a  szerbek  is  azon- 
nal indulnának  Zimonyba  (j.  342). 

Csakhamar  e  levél  után  maga  Mihály  berezeg  rán- 
dult át  Londonba  s  titkon  (Ludvigh  hazánkfia  szállá- 
sán) találkozott  és  értekezett  Kossuthtal.  Ez  értekezés 
alkalmával  azonban  ama  föltételek,  melyekről  gróf 
Hunyady  László  gróf  Telekinek  y regélt)),  nem  forog- 
tak fönn.  Mihály  berezeg  és  Kossuth,  kölcsönös  poli- 
tikai nézetcsere  után,  megállapodtak  abban,  hogymind- 
kettőjöknek  egyenlően  érdekök  és  óhajtásuk  Ausztria 
szétbontására  munkálkodni.  Ez  érdekközösségre  támasz- 
kodva, Mihály  berezeg  megigérte  tehát,  hogy  keresni  fog 
egy  alkalmas  egyéniséget,  a  ki  a  magyar  emigratio 
törekvését  Horvátországban  és  Szlavóniában  lehetőleg 
előiaozdítsa ;  hogy  a  magyar  fölkelésre  szánt  fegyver- 
készleteknek Szerbiában  lerakodó  helyeket  fog  kiesz- 
közölni ;  és  hogy  Vetter  tábornoknak,  mint  az  aldunai 
magyar  hadak  kiszemelt  vezetőjének,  meg  fogja  engedni, 
hog)  Szerbiában  szervezkedjék,  sőt  néhány  száz  ön- 
kénytest magában  Szerbiában  is  toborzhasson.  Világo- 
san kikötötte  azonban  Mihály  berezeg,  hogy  mindezekre 
az  engedélyt  csak  akkor  fogja  megadni,  ha  már  a  fran- 
czia sereg-cxpeditio  tökéletesen  bizonyos  és  biztosított 

lesz,  addig  pedig  semmiféle  szervezkedést  meg  nem 
enged  (1.  400). 

E  franczia  expeditio  reményével  váltak  tehát  el  egy- 
mástól. Az  érintkezés  föntartása  s  a  jó  viszonyok  ápo- 
lása végett  Kossuth  június  elején  (1859)  Ludvighot 
Belgrádba  küldötte  s  Jraíaihan  közöl  néhány  levél- 
töredéket, melyeket  Ludvigh  június  végén  és  július 
elején  írt  onnan  hozzá.  Nem  sok  biztató  van  bennök ; 
leginkább  apró  élmények  és  úti  tapasztalatok  elbeszé- 
lésével vannak  tele  ;  Mihály  herczeggel,  úgy  látszik, 
Ludvigh  maga  nem  igen  érintkezhetett.  A  solferinói 
ütközet  után  azonban  a  belgrádi  szard  ügynök,  Lud- 
vigh biztatására  kérdést  tett  a  berezegnél  a  magyar- 
országi beütés  érdekében,  de  a  berezeg  ismét  kereken 
kijelentette,  hogy  ha  franczia  sereg  nem  jön  Magyar- 
országba, ő  a  magyar  mozgalmat  nem  fogja  segíteni, 
(íltt  is  igaz  tehát  az  ;  csatlakozunk,  ha  ti  lesztek  az 
erősebbek))  —  veti  utána  keserűen  Ludvigh. 

Ennyi  mind  az,  a  mit  Kossuth  Jrataihsin  a  szerbiai 
viszonyokról,  a  villafrancai  békét  megelőző  időből, 
találunk. 

Hogy  a  békekötés  után  következett  csöndesebb  idők 
alatt  —  midőn  eddigi  egyezkedéseik  alapföltétele,  a 
franczia  expeditio  reménye,  végképen  megszűnt  — 
igyekeztek-e  a  barátságot  föntartani  vagy  más  alapon 
megújítani,  arra  nézve  az  Jrahkhan  adatokat  nem 
találunk. 

Midőn  'a.  betörési  tervek  második  korszaka  egy  év 
múlva  bekövetkezett  (1860  szeptember):  épen  akkor 
halt  meg  az  öreg  Milos  fejedelem.  Kossuth,  az  ő  min- 
dig résen  áJló  combi nativ  készségével,  mindjárt  meg- 
ragadta ezt  az  alkalmat,  hogy  Mihály  berezeg  jóindu- 
latát biztosítani  megkisértse.  Még  be  sem  hunyta  sze- 
mét az  öreg  Milos,  csak  betegségének  vették  a  hírét, 
Kossuth  már  sietett  Pulszky  által  e  körülményt  saját 
ügyöknek  hasznára  fordítani. 

<íA  mi  Szerbiát  illeti  —  írja  szeptember  23-dJkán 
Pulszkyhoz  —  AüJos  herczeg  pár  nap   aJatt  várható 

halála  szükségessé  teszi,  hogy  MiháJy  herczcg  állásá- 
nak biztosítását  kitelhetőleg  előmozdítsuk.  .  .  Cerruti 
úr  figyelmeztetendő  lesz,  ne  muíaszsza  el  Mihály  her- 
czegnek  megemlíteni,  hogy  mihelyt  atyja  halálát  meg- 
tudtam, Mihály  herczegnek  javára  befolyásomat  mind 
itt    Parisban,    mind    Turinban    fölhasználni    siettem)) 

(111. 36). 

Azonban,  mint  föntebb  elmondottuk,  Cerruti  úr,  a 
helyett,  hogy  a  dunai  fejedelemségekbe  sietett  volna, 
Egyiptomnak  és  Kis-Azsiának  vette  az  útját  s  így  általa 
nem  történhetett  meg  ama  közlés,  mely  arra  lett  volna 
szánva,  hogy  /Vlihály  berezeg  hálaérzelmeinck  föl  éb- 
resztése által  az  emigratio  működése  Szerbiában  meg- 
könnyíttessék  —  föltéve  természetesen,  hogy  Mihály 
berezeg  az  említett  befolyás  jelentőségét  maga  is  haj- 
landó lett  volna  elhinni,  elismerni  és  érte  háládatos- 
sággal viseltetni. 

A  szerbiai  missio  teljesítésére  Ludvigh  küldetett  ki, 
körülbelől  ugyananazon  időben,  midőn  Zgliniczky  ezre- 
des és  Klapka  tábornok  Romániába  volt  indulandó 
(j86o  november).  Ludvighot  Kossuth  írásbeli  tüzetes 
utasítással  látta  cl,  melyet  az  Zrűf/öJ^ban  is  közölt.  (111.  81.) 
Ez  utasításnak  első  lényeges  pontja  ismét  az  volt, 
hogy  mihelyt  Ludvighnak  sikerűi  Mihály  berezegnél 
az  elfogadtatást  kieszközölnie,  mindenekelőtt  (ígyön- 
géd  modorban  adja  tudtára,  miként  én  arra  való  biz- 
tomban,  hogy  a  fejedelem  nemzetünk  irányában  még 
mindig  azon  szándokban  s  azon  készséggel  van,  mely- 
ről tavaly,  londoni  találkozásunkkor  biztosított,  bol- 
dogult Milos  fejedelem  halálának  első  hírére  kedves 
kötelességemnek  ismertem  mind  a  Tuilleriákat,  mind 
a  turini  kabinetet  Mihály  fejedelem  örökösödési  joga 
támogatásának  szükségére  figyelmeztetni,  de  örömömre 
szolgál  tudni,  hogy  a  szerb  nemzet  ragaszkodásánál 
fogva  Mihály  fejedelemnek  semmi  támogatásra  szük- 
sége nem  vala.» 

Azonban  Ludvigh  megérkezvén  Belgrádba,  sajnosán 
tapasztalta,   hogy  Mihály  fejedelem  nemzetünk  iránya- 

ban  többé  nincs  azon  szándokkal  s  azon  készséggel, 
melyet  a  tavalyi  londoni  találkozás  következtében  tőle 
Kossuth  remélt ;  ámbár  ez  a  remény  és  várakozás  nem 
igen  volt  jogosult,  mert  Mihály  herczeg  a  támogatást 
világosan  csak  azon  esetre  ígérte,  ha  a  magyar  emi- 
gratio  mozgalmait  a  franczia  császár  hadsereggel  tá- 
mogatja, a  mi  sem  tavaly  meg  nem  történt,  sem  az 
idénre  nem  volt  remélhető. 

Mire  Ludvigh  Belgrádba  ért,  már  Romániában  meg- 
esett a  fegyverek  lefoglalásának  kudarcza,  megvolt  a 
diplomatiai  botrány  s  természetes,  hogy  Mihály  feje- 
delemnek nem  sok  kedve  volt  abból  részt  kérni  ma- 
gának. 

A  belgrádi  olasz  consul  azzal  fogadta  Ludvighot, 
hogy  ő  épen  nem  csodálkoznék,  ha  Ludvigh  megérke- 
zését maga  Mihály  fejedelem  jelentené  be  az  osztrák- 
nak. Ludvigh  ezt  eleinte  túlzásnak  vélte,  de  csakha- 
mar meggyőződött,  hogy  a  szerb  rendőrség  folytonos 
összeköttetésben  áll  az  osztrák  consulatussal,  hogy  el- 
járása az  útlevelek  körűi  s  az  idegen  utasok  fölött 
gyakorolt  kémkedése  egészen  osztrák  színt  visel,  s 
mindenből  kitűnt,  hogy  maga  a  fejedelem  is  simul  az 
osztrákhoz.  A  fejedelemtől  még  kihallgatást  sem  sike- 
rűit nyernie  s  némi  hasztalan  tétovázás  után,  mint 
Kossuth  előadja:  (ía  helyzetet  annyira  kedvezőtlennek 
találta  és  Szerbiában  az  időzést,  személyére  nézve, 
minden  lehető  haszon  nélkül,  annyira  veszélyesnek 
ítélte,  hogy  kisebb  koczkáztatással  járó  dolognak  tartá : 
halálra  ítélt  fejével  Pest  és  Bécs  felé  jönni  vissza,  mint 
Belgrádban  maradni »  (111.  266). 

Ily  szomorúan    végződött   tehát  a  belgrádi  missio  is. 

Az  aldunai  két  ((szövetséges^)  jó  barátunknál  az  emi- 
gratio  megbízottjainak  fogadtatása  csak  annyiban  külön- 
bözött egymástól,  hogy  Romániában  Zgliníczkyt  az 
ajtón  utasították  ki,  Szerbiából  pedig  Ludvighnak  az 
ablakon  át  kellett  menekülnie. 

Kossuth  bizalmának,  hitének,  reményeinek  ruganyos- 
sága  valóban  csodálatra  méltó.  Mint  a  fecske  tízszer 
levert  fészkét  tízszer  újra  rakja :  oly  csüggedetkn  hittel 
kezdett  ő  reményei  egy-egy  meghiúsult  vára  helyett 
mindjárt  másnap  ismét  újat  építeni. 

Mást  talán  végképen  levert  volna  az  a  romániai  és 
szerbiai  kétszeres  kudarcz,  s  áttekintve  az  egész  ekkori 
helyzetet,  lemondott  volna  tervei  megvalósításának  re- 
ményéről. 

Mert  hiszem  Cavour,  mikor  szeptemberben  attól 
tartott,  hogy  Ausztriával  háborúba  kell  elegyednie, 
épen  azért  akarta  a  magyar  emigratio  által  Románia 
és  Szerbia  felől  a  mozgalmat  megindítani,  hogy  az 
osztrák  haderő  egy  részét  azon  az  oldalon  lekötve 
tartsa.  Most  ez  a  terv  csúfosan  dugába  dőlt ;  de  a  kö- 
zeli háború  félelme  is  elenyészett ;  Cavournak  tehát 
nemcsak  a  romániai  kudarcz  vehette  el  a  kedvét,  hanem 
többé  oka  sem  volt  reá,  hogy  a  magyarokkal  új  tervek 
készítéséhez  kezdjen, 

De  Kossuthot  mind  ez  el  nem  csüggesztette,  sőt  az 
események  e  kedvezőtlen  fordulatából  az  ő  vérmes  re- 
ményeinek logikájával  egészen  az  ellenkező  követk»^z- 
tetést  vonta  le. 

Alighogy  megkaphatta  Pulszky  jelentését  ama  no- 
vember 30-diki  reggel  hét  órai  találkozásról,  mindjárt 
készen  volt  az  újabb  tervvel  s  december  3-dikán  (1860.) 
már  reményteljesen  írja  Teleki  Lászlónak: 

c(Ha  a  három  oldalról  tervezett  kezdeményezés  lehe- 
tetlenné válik,  a  következés  az,  hogy  a  tengerparti  ex- 
peditióra  nagyobb  erőt  kell  sürgetnünk,  minthogy  ott 
tömegesebb  osztrák  erővel    találkozandunk))  (111.  509.). 

S  valóban  néhány  nap  múlva,  —  deczember  14-di- 
kén  —  már  sürgeti  is  Cavournál  a  dalmát  partok  felé 
indítandó  nagy  expeditiót.  Küldjenek  oda  flottát,  30 — 
40  ezernyi  sereget,  hódítsák  meg  a  dalmát  parti  váro- 
sokat, nyomuljanak  Hoi-vátországba  stb.  stb.  (111.  514). 

Ard.iy    László   luuakáj.  IQ 

Dc  ha  ilyes  valami  valaha  megfordutt  is  a  gróf  Ca- 
vour  fejében :  mostanában  bizonyosan  kivetette  azt 
belőle. 

Nem  sok  kedvet  mutat  többé,  hogy  a  magyar 
emigratióval  újabb  terveket  szőjön.  Legföljebb  általá- 
nos phrasisokkal  táplálja  őket. 

Kossuth  a  sürgetésben  egyre  türelmetlenebb  lesz. 

(t Látom  —  írja  deczember  végén  Pulszkynak  — 
hogy  a  gróf  mindig  csak  általánosságokban  marad. 
Azt  mondani :  várjunk,  reánk  is  kerül  a  sor,  de  lehetet- 
lenséget ne  kívánjunk,  —  szép  lehet,  de  nem  ér  semmit. 
Erre  a  nemzet  nem  építhet.  Annak  positiv  terv  kell ; 
positive  kell  tudnia,  mire  számíthat.  Én,  hazánk  sze- 
rencsétlen földrajzi  helyzeténél  fogva,  más  okszerű  ter- 
vet nem  tudok  gondolni,  mint  a  melyet  deczember 
14-dikei  utasításomban  közöltem.  Ha  a  gróf  azt  lehe- 
tetlenségnek tartja,  mondjon  mást,  ha  tud,  olyat,  mely 
sikerrel  biztat  s  a  nemzetet  megnyugtatja;  ha  nem  tud 
s  tervemet  még  sem  fogadja  el :  legyen  vége  minden- 
nek. Mert  egyet,  kivánom,  hogy  jól  megértsen  :  puszta 
diversióra  használtatni  föl  nemzetemet  1859-ben  sem 
engedtem,  pedig  ha  a  hatalmas  császárnak  nem  enged- 
tem, neki  sem  fogom  engedni,  sőt  megakadályozom. 
Cl  ara  pacta,  boni  amici  —  ezt  vegye  Pulszky  irányúi 
s  nyiltan  szóljon))  (111.  522.). 

De  Cavour  sem  a  deczember  14-diki  tervet  nem  fo- 
gadta el,  sem  mást  mondani  nem  tartotta  szükségesnek. 
Az  ilyféle  sürgetéseket  eleinte,  még  úgy  deczember 
közepe  táján,  finoman,  nyugodtan,  kitérő  diplomata 
modorban  igyekezik  elhárítani.  Kéri  őket,  leg)'enek 
türelemmel,  várjanak;  várjanak  otthon  a  hazában  is, 
maradjanak  a  törvényes  téren,  vissza  kell  tartani  a 
mozgalmakat,  nem  serkenteni  (111.  5i9-)-  ^^  ^  mint 
Pulszky  (Kossuth  megbizásából)  újra  meg  újra  sürgeti, 
Cavour  is  veszteni  kezdi  a  tüi-elmet.  Ismét  szemökre 
hányja  (január  8),  hogy  Romániában  compromíttálták 
őt;  {]]].  529.)  azután  több  izben  magához  rendeli 
Pujszkyt,  de  a  rendelt  órán  nem  fogadja  ;  ha  ez  végre 

bejut  hozzá  s  megbízatása  szerint  sürgeti  a  választ,  a 
gróf  nagyot  ásít  és  hallgat. 

Kinek  szólt  az  ilyen  ásítás?  Pulszky  olybá  vette, 
hogy  biz'  az  a  megbizójának  szólt.  Kossuth  viszont  azt 
hiszi,  hogy  csak  Pulszky  személyének,  mert  Pulszky 
akkorában  Cavour  politikájával  szemben  Garibaldival 
és  az  olasz  szélső  pártokkal  kezdett  szövetséget  keresni 
s  ez  Cavournak  tudomására  is  jutott. 

Mi  nem  akarunk  biráskodni  e  kérdésben  s  nem  nyo- 
mozzuk tovább  az  ásítások  igazi  gazdáját.  Akárkit 
illettek  azok:  annyi  bizonyos,  hogy  Cavour  többé  a 
magyar  emigratióval  valami  komolyabb  positiv  tervbe 
nem  bocsátkozott. 

Kossuth  még  azon  túl  is,  1861  februárban,  márczius- 
ban  ismételten  intézett  hozzá  emlékiratokat  s  ezeket 
Turinban  ((nagyon  kedvesen))  is  fogadták,  de  a  stereo- 
typ  válasz  mindig  az  volt ;  maradjanak  a  magyarok  a 
törvényes  téren,  menjenek  az  országgyűlésre,  ha  majd 
ez  megalakul  s  megkezdi  működését,  akkor  <rel  fog 
lehetni  határozni,  hogy  mit  kell  tenni))  (IJI.  566.). 

Hasonló  tanácsok  hangzottak  Francziaországból  is. 
Thouvenel  külügyminiszter  komolyan  intette  Kiss  Mik- 
lóst, hogy  valami  elhamarkodott  fölkelési  kísérleteket 
ne  tegyenek,  mert  nagyon  megbánják  (111.  562.).  Na- 
póleon (] erőmé)  herczeg  már  egy  pár  hónappal  előbb 
(1860  novemberben)  ugyanily  értelemben  nyilatkozott. 
Akkor  ugyanis  Kossuth  azt  a  kérdést  intézte  hozzá, 
vajon  remélhetné-e  Magyarország  azt,  hogy  fölkelése 
esetében  Franczíaország  biztosítani  fogja  részére  a  non 
interventio  elvét,  úgy  amint  Olaszország  javára  bizto- 
sította volt.  A  herczeg  erre  azt  felelte,  hogy  a  kérdést 
föl  sem  merte  hozni  a  császár  előtt ;  positiv  választ  úgy 
sem  kapott  volna  reá.  Azonban  Kossuth  iránti  föltétlen 
bizalmánál  fogva  megengedi  magának,  hogy  közölje  az 
ő  saját,  szorosan  személyes  véleményét  a  követendő 
eljárás  felől. 

E  szorosan  személyes  vélemény  következőleg  hang- 
zott : 

« Nekem  Magyarország  heJyzete  igen  szépnek  lát- 
szik. Föl  kelJ  használni  az  aprólékos  engedményeket 
szervezkedésre ;  erősíteni  keli  az  ellenzéket  az  ország- 
ban ;  előkészíteni,  hogy  a  nagyon  valószínű  bonyadal- 
maknak  hasznát  vegye;  semmit  sem  rohamítani  (préci- 
piter),  de  készen  lenni  hatályos  cselekvésre,  a  mint 
annak  percze  elérkezik:  ím  ez  a  programm,  melynek 
végrehajtását  nehéznek  ismerem  el,  mely  azonban  az 
egyedüli  jó  és  gyakorlatias.  Semmi  idő  előtti  s  alka- 
lomszerűtlen mozgalom,  de  erélyes  előkészület  a  kellő 
perczben  cselekvésre))  (Hl.   1 50.). 

Ezt  a  bizalmas  discretióval  közlött  programmot  ugyan 
Napóleon  herczeg  szórói-szóra  elmondhatta  volna  a 
világ  bármely  loyalis  és  alkotmányos  ellenzéke  vezéré- 
nek, minden  titoktartás  kikötése  nélkül  is. 

Ily  viszonyok  közt  könnyen  érthető,  ha  az  emigratio 
kebelében  teljes  erejével  kitört  az  a  processus,  a  mit 
Kossuth  (ikévebomlás3)-nak  nevez.  Teleki  Lászlót  1860 
deczember  végén  elfogták.  Klapka,  a  ki  ez  időben 
(1861  tavaszán)  Kossuth  hite  szerint  az  ő  nézeteit 
Turinban  tolmácsolni  hivatva  volt,  ott  oly  nézeteket 
tolmácsolt,  melyekről  akkor  Kossuthnak  nem  volt  tudo- 
mása, de  midőn  Cavour  halála  után,  ennek  hátraha- 
gyott irományai  közül  Klapkának  némely  levelei  kezébe 
kerültek,  ezekből  arról  győződött  meg,  (chogy  azon 
időben  már  nem  volt  meg  kettejök  között  azon  benső 
nézet-összhangzás  s  irányegység,  mely  előbb  eljárá- 
suknak erőt  adott!)  (111.  365.).  Pulszky  egyenesen 
fölmondta  Kossuthnak  a  szolgálatot  (január  8-án)  ki- 
jelentvén, hogy  miután  az  ő  meggyőződése  szerint 
Cavourtól  többé  nincs  mit  remélni,  az  ő  jelszava  az : 
vagy  Garibaldi,  vagy  Deák.  Vagy  kisértsék  meg  a  cap- 
rerai  hőst,  az  olasz  kormány  beleegyezése  nélkül  is, 
rábírni  a  dalmatiai  vakmerő  expeditióra,  s  tartsanak 
vele  magok  is ;  vagy  csatlakozzanak  Deák  törvényes 
politikájához.  Kossuth  ezt  az  alternativát  nem  fogadta 
el ;  a  Garibaldi -féle  kaland  tervét  őrültségnek  nevezte, 
(ínehogy  bűnnek  nevezni  legyen  kényteleni). 


A  magyar  emigratio  mozgalmai.  293 

Haza  pedig,  a  Magyarországban  titkon  működő  for- 
radalmi bizottsághoz  január  18-dikán  egy  őszinte  és 
kverő  tartalmú  tudósítást  küld,  melyben  megírja,  hogy 
az  olasz  kormány  ez  év  tavaszáig  nem  lehet  készen  a 
háborúra ;  hogy  ha  készen  volna  is,  nem  kezdhetné 
azt  meg,  mert  Napóleon  nem  engedi ;  hogy  az  angol 
kormány  minden  áron  támogatni  akarja  Ausztriát  s  a 
dalmát  partok  felé  a  fegyveres  expeditiót  nem  tűrné  el, 
sőt  ebbeli  fenyegető  nyilatkozatainak  nagyobb  nyoma- 
tékául Corfunál  nyolczszáz  ágyús  hajóhadat  vont  össze ; 
hogy  az  orosz  kormány  jegyzékben  tudatta  a  nagyha- 
talmakkal :  ha  a  dunai  fejedelemségekben  magyar  for- 
radalmi előkészületek  tűretnének,  —  ő  (az  orosz)  fegy- 
veres kézzel  fogná  a  fejedelemségeket  megszállani,  s 
a  franczia  kormány  állítása  szerint  az  orosznak  e  szán- 
dékába az  angol  is  beleegyezett.  E  leverő  politikai 
constellatiók  mellett  ugyané  levélben  értesíti  Kossuth 
a  hazai  bizottságot  az  oláhországi  fegyverszállítás  bal- 
sorsáról, valamint  arról  is,  hogy  Szerbia  iz\t  sem 
lehetne  kedvezőbb  fogadtatásra  számítani.  Inti  ennél- 
fogva a  hazaiakat,  ne  engedjék  a  magyar  fiatalságot 
sem  Moldva-Oláhország  vagy  Szerbia,  se  pedig  Olasz- 
ország felé  kiszállingózni,  mert  oda-menetelöknek  nem 
lehet  semmi  czélja.  Yigű]  azonban  e  leverő  közlemé- 
nyek daczára  kijelenti,  hogy  e  felsorolt  nehézségeket 
ő  nem  tekinti  kívánatai  végső  megtagadásának  s  ennél- 
fogva tájékozást  kér  hazulról  az  iránt,  minő  számú 
fegyverest  stb.  tartanának  otthon  a  tervezett  expedi- 
tióhoz  múlhatatlanul  szükségesnek  (111.  580.). 

S  valóban  a  levert  fecskefészek  pár  hét  múlva  már 
ismét  újra  volt  építve. 

Idő  közben  nem  történt  ugyan  semmi  olyas,  a  mi  a 
remények  megvalósulását  közelebb  hozta  volna,  sőt  a 
külhatalmak  szövetségére  való  kilátás  messzebbre  esett, 
mint  azelőtt,  mind  a  mellett  Kossuth  márczius  17-dikén 
már  ismét  vérmes  buzdításokat  intéz  haza. 

«Ha  a  nemzet  önmagáról  le  nem  mond,  mi  háború 
esetére  neki  szövetségeseket,  támaszt  és  segítséget  biz- 

tosítunkj).  —  ((Állásunkat  mint  a  barátságos  hatalmak 
jóváhagyásával  alakult  magyar  nemzeti  igazgatóság 
föntartjuk  s  bizalmas  összeköttetéseinket  azon  hatalmak- 
kal folytatjuk)). 

((Keleten,  hatalmas  támogatás  segélyével,  a  viszo- 
nyokat jövendő  eshetőségekre  kedvezőbbekké  alakí- 
tottuk.)) 

(íHa  a  nemzet  önmagához  hű  marad,  hazánknak  jövő 
eldöntő  szabadsághat czára  oly  kültámaszt  s  oly  hatal- 
mas szövetségeseket  biztosítottunk,  minőkért  a  magyar 
szabadságharczok  hajdani  vezérei  a  XVI].  század  kez- 
dete  óta  mindig,   de   mindig   hasztalanul,   sóvárogtak,)) 

Daczára  azonban  e  fényes  kilátásoknak,  kijelenti  e 
fölhívásban  Kossuth,  hogy  minden  oly  kisérletet,  mely 
a  nélkül,  hogy  az  osztrák  külháborúba  volna  keve- 
redve, három-négy  ezer  emberrel  való  betörésre  le- 
hetne alapítva,.  —  határozottan  kárhoztat,  '(mert  az 
ily  kísérletek  a  barátságos  hatalmakat  elidegenítenék, 
az  angolt  ellenünk  ingerelnék  s  Keleten  oly  bonyadal- 
makkal  lennének  összekötve,  melyek  hazánkra  okvet- 
lenül külavatkozás  veszélyét  hoznák.)) 

Nyíltan  kijelenti  tehát,  hogy  minden  ily  kísérletnek 
ellene  van  és  ellene  lesz. 

•í Egészen  másképen  áll  azonban  a  dolog  —  folytatja 
tovább  —  ha  a  forradalmat  a  nemzet  maga  benn  a 
hazában  kezdené  meg  s  nem  kívülről  vitetnék  be.  Ak- 
kor a  kezdeményezés  felelőssége  nem  a  mienk,  hanem 
a  nemzeté  lesz))  (111.  600.). 

Ez  esetre  biztos  kilátásba  helyezi,  hogy  Garibaldi 
^mindennel,  a  mi  tehetségében  állandó,  segítségére  fog 
sietni.  Sőt  megigérj  az  olasz  kormány  egyenes  támo- 
gatását is. 

aAz  olasz  kormány  oda  nyilatkozott,  hogy  ha  nem- 
zetünk maga  erejével,  magától  kelne  föl  s  a  fölkelés 
nemzeties  általánosságot  s  consistentiát  mutatna:  nem 
fogná  engedni,  hogy  az  osztrák  egész  erejével  ellenünk 
fordulhasson  s  magunkra  lévén  hagyatva,  elnyomjon. 
Ez   annyit   tesz,    hogy   ha   nemzetünk   fölkd   s   magát 

néhány  hétig  tartja,  az  olasz  kormány  is  meg  fogja  az 
osztrákot  támadni, i> 

Minden  esetre  megvárjuk,  hogy  a  hazafiak  a  meg- 
kezdett szervezkedést  föntartsák  s  fejleszszék  (lU.  600.). 

Kossuth  tehát  e  felhívásban  éles  különböztetést  tesz 
a  között,  hogy  a  magyar  fölkelés  külexpeditio  segé- 
lyével vagy  ily  segítség  nélkül  benn  a  hazában  indúl-e 
meg?  Amazt  elkárhoztatja  n?gy  bonyodalmakkal,  angol 
ellenzéssel,  intei-ventióval  fenyegeti  s  érte  felelősséget 
vállalni  nem  akar ;  emezt  hatalmas  támogatások  remé- 
nyével biztatja  s  teljesen  meg  van  nyugodva  a  felől  is, 
hogy  ennek  ilyetén  megindításáért  őt  a  felelősség  nem 
terhelné. 

E  megkülönböztetés  azonban  nem  oly  jogosult,  mint 
talán  első  tekintetre  látszik.  Azt  a  fölhívást  Kossuth 
nem  a  nemzethez  írta ;  ahhoz  akkor  ő  nem  írhatott ; 
írta  tehát  otthoni  barátaihoz,  megbízott  híveihez.  — 
A  mozgalmat  sem  indíthatta  maga  a  nemzet;  egy  egész 
nemzet  nem  indíthat  semmiféle  mozgalmat;  ha  benn 
a  hazában  indult  volna  is  meg,  Kossuth  hívei  kezdték 
volna  el,  az  ő  tőle  vett  biztatásokra,  ígéretekre  tá- 
maszkodva. A  kezdeményezés  felelősségét  ily  körül- 
mények közt  egyszerű  levélbeli  kijelentés  által  magára 
a  nemzetre  áthárítani  nem  lehet,  s  annak  terhe  annál 
súlyosabban  nehezült  volna  Kossuthra,  minél  általá- 
nosabb hitelre  találtak  volna  itthon  az  ő,  külsegítséget 
ígérő,  biztatásai. 

Külsegítségre,  mint  föntebb  láttuk,  ez  idő  tájban 
kevesebb  volt  a  kilátás,  mint  talán  néhány  hónappal 
előbb  lehetett.  De  ha  lett  volna  ilyen  kilátás :  bizo- 
nyára nem  függött  volna  az  attól,  hogy  a  magyar  moz- 
galom így  vagy  amúgy  indúlt-e  meg?  Ha  az  olasz 
kormány  egy  magyarországi  fölkelés  által  nyújtott  ked- 
vező alkalmat  föl  akart  használni  arra,  hogy  rajta  üs- 
sön Ausztrián  s  elvegye  tőle  Velenczét :  bizonyosan 
nem  szalasztotta  volna  el  az  alkalmat  csupán  azért, 
mert  a  mozgalom  valamely  kalandszerű  külexpeditio 
által  vette   kezdetét.    Akárhogy   indult ;   az   olasz   csak 

azt  nézte  volna,  milyen  elterjedést  nyert  s  ehhez  ké- 
pest határozta  volna  el  magát  az  actióra. 

A  siker  így  is,  úgy  is  csupán  attól  függött,  mily  erőt 
fog  kifejteni  maga  a  nemzet.  A  ki  nem  bízott  abban, 
hogy  egy  kívülről  beütő  s  a  mag^'ar  népet  fegyverre 
hívó  négy-ötezer  főnyi  sereg  s  annak  élén  a  legbálvá- 
nyozottabb  alakok:  Kossuth,  Klapka,  Garibaldi,  Türr 
megjelenése  föJ  fogja  villanyozni  a  nemzetet  s  oly 
életrevaló  fölkelésre  indítja  azt,  a  mely  tartani  fogja 
magát  legalább  addig,  míg  a  remélt  olasz  segííség  is 
megérkezik,  annak  m.ég  kevesebb  oka  lehetett  tartós 
consistcntiát  várni  oly  mozgajomtól,  mely  minden  külső 
kezdeményezés  lelkesítő  hatása  és  anyagi  segítsége 
nélkül,  benn  a  hazában,  kisebb  népszerűségű  férfiak  fel- 
szólítására lobbant  volna  föl. 

Ha  pedig  a  mozgalom  meghiúsul ;  a  nemzet  vérét  és 
vagyonát  így  is,  úgy  is  czéltalanúl  és  hiába  áldozták 
volna. 

Akár  a  siker  reményét,  akár  az  esetleges  kudarcz 
áldozatteljes  következményeit,  akár  a  morális  felelős- 
ség fokozatát  tekintsük  tehát,  mind  ez  nem  igazolhatná 
azt  az  elvi  meakülönböztetést,  a  mit  Kossuth  fölállít. 
Igazi  indokát  és  magyarázatát  e  fölfogásnak  nem  a 
nemzet,  hanem  Kossuth  egyéni  viszonyaiban  kell  ke- 
resnünk. O  rá  nézve  megvolt  a  különbség  —  igen 
nagy  különbség  —  a  között :  együt  jöjjön-e  be  egy 
koczkáztatott  vakmerő  expeditióval,  vagy  bevárja  ott 
künn,  míg  az  itthoniak  megindítják  a  fölkelést  s  ((nem- 
zeti   általánosságot  és  consistentiát   szereznek   annak)). 

Azonban  az  egyéni  subjectiv  okok  ilyetén  lehető 
beTolyásáról,  a  mit  különben  igen  természetesnek  ta- 
lálunk, majd  bővebben  is  szándékozván  szólani  :  egye- 
lőre visszatérünk  az  események  elbeszélésére.  "J 

Néhány  héttel  Kossuth  fentebb  említett  levele  után, 
az  ő  tudta  és  beleegyezése  nélkül,  Klapka  is  küldött 
egy  fölhívást  a  hazába  (18Ó1  május  27).  Ö  is  fölkelésre 
buzdította  a  nemzetet,  de  nem  igért  külső  segélyt,  sőt 
kereken  megmondta,    hogy  arra  most  ne  számítsanak  s 

olyas  altcrnativát  állított  föl,  a  mit  Pulszky  röviden  c 
jelszóval  fejezett  ki  :  Garibaldi  vagy  Deák.  Klapka  ta- 
nácsa is  ugyanez  volt.  Vagy  szánják  el  magokat  az  itt- 
honiak, ne  várjanak  külső  segélyt  sehonnan,  keljenek 
föl,  csinálják  meg  magok  erejéből  a  forradalmat  s  ha 
majd  a  külföld  a  nemzet  ilyetén  magatartását  látni  fogja, 
akkor  az  emigratio  is  tehetni  fog  valamit,  Vagy,  ha  a 
nemzet  a  fölkelésre  magát  el  nem  szánhatja,  akkor 
kövesse  Deák  politikáját  (111.  621.). 

Azonban  sem  Kossuth,  sem  Klapka  buzdításainak 
ide  haza  már  nem  sok  volt  a  foganatjok.  Elműlt  két 
teljes  éve,  hogy  Kossuih,  1859  február  25-én  az  első 
fölszólítást  intézte  a  nemzethez  ;  ne  béküljön  az  osz- 
trákkal és  a  dynastiával  semmi  áron,  hanem  tartsa 
magát  harczra  készen,  mert  ((valószínű,  hogy  ez  év 
folytán,  hihetőleg  a  nyár  felé,  hazánknak  alkalmat  nyújt- 
hatunk függetlensége  kivívására)) ;  legyen  tehát  a  döntő 
perezre  ki-ki  elkészülve,  liogy  a  mint  a  határt  átlépvén, 
sereg  éléről  az  első  kiáltvány  s  azzal  az  első  rendelet 
kibocsáttatik,  a  nemzeti  fegyverfogható  erő  minél  gyor- 
sabban összegyűlhessen,  stb.  (1.   133). 

Azóta,  két  éven  át,  várt  a  nemzet  ^  vagy  legalább 
a  nemzet  egy  része  —  sok  reménynyel,  nagy  bizalom- 
mal, de  hiába  várt.  A  biztatás  ugyan  meg-megújult, 
de  az  is  mindig  gyöngébben.  A  határozott  igéret  he- 
lyét combinatiók,  a  fölszabadíió  segédhadak  reményét 
jó  tanácsadások  váltották  föl.  A  két  év  előtti  első  szózat 
nagy  hullámot  vetett,  mint  a  vízbe  dobott  bomba,  de 
a  hullámok  hova  tovább  mind  inkább  gyöngültek.  Itt- 
hon bele  fáradtak  a  sok  jó  reménységbe,  elvesztették 
hitöket  az  annyiszor  igért  szövetséges  iránt,  a  ki,  nem- 
hogy közelednék,  hanem  egyre  távolabb,  egyre  bizony- 
talanabb, már  egészen  ködbe  enyésző  messzeségben 
kezdett  mutatkozni.  A  ((központi  forradalmi  bizottság)) 
névvel  Komáromy  György  elnöklete  alatt  a  hazában 
alakult  titkos  comité  1861  márczius  közepén  föloszlott. 
S  mikor  a  hazafiak  részvétlensége,  a  forradalmi  szel- 
lem  hiánya,    a    kibékülési    hajlam    terjedése,  s  más  ily- 

féle  panaszok  miatt  az  emigratio  az  itthoniaknak 
szemrehányásokat  tett  s  ezeket  szakadatlanul  ismé- 
teké, egyszer  Almási  Pál,  türelmét  vesztve,  Jósika 
Miklóshoz  írt  egyik  levelében  (j86i  július  28)  teke- 
tória^ nélkül  ráütött  a  szeg  fejére. 

c(Edes  barátom,  ti  túlságos  izgatottsággal  ítéltek 
azok  fölött,  mik  itt  történnek.  Mindent  tökéletes  kibé- 
külésre magyaráztok.  Pedig,  ha  egyéb  nem  is,  az  öreg 
jó  Széchenyi  mondásai  közül  legalább  egy  csak  esze- 
tekbe juthatott  volna:  hogy  nincs  ostobább  a  pisztoly 
idő  előtti  elsütésénél.  Egy  árva  szót,  mi  tökéletes  biz- 
tosságon alapulna,  nem  tudok  mondani ;  semmi  bizo- 
nyost, mire  számolni  lehetne  :  és  azt  akarjátok,  hogy 
minden  áron  törjön  a  nemzet,  és  ok  nélkül  és  biztos 
kilátás  nélkül  elpazarolja  erejét ;  vérbe  borítson  min- 
dent, hogy  ti  aztán  azt  mondhassátok:  lám,  minő  for- 
radalmi ez  a  magyar  nép.  Ez  persze  nagy  satisfactio 
lenne  nektek,  de  vajmi  keveset  használna.  És  mivel 
ezt  nem  teszik,  gyanúsítjátok  a  legjobbakat,  (íVolenti 
non  fit  injuriaí),  ((Finis  Hungarix))  —  mint  magad 
irod  —  és  más  ilyféle  phrasisokkal.  Tudják  itt  az  em- 
berek, mit  csinálnak.  Higyétek  el. 

(íAz  furcsa,  hogy  az  országgyűlés  eljárását,  úgy  lát- 
szik, a  lapok,  az  államférfiak  sokan,  kiket  érdekel,  igen 
értik  s  helyeslik  :  csak  ti  nem  akarjátok  érteni.  Pedig 
csak  látnátok,  ereznétek  a  nehézségeket,  melyekkel  itt 
küzdeni  kell!))  (111.  639.). 

Jósika  elég  vigyázatlan,  vagy  elég  kíméletlen  volt 
Almásy  Pál  e  levelét  megküldeni  Kossuthnak,  a  ki  azt 
igen  zokon  és  nagy  fölháborodással  fogadta.  Keserűen 
panaszkodott  miatta  Jósikához  írt  válaszában.  Még  őt 
vádolják  azzal,  hogy  lángba  akarja  borítani  a  nemze- 
tet —  őt,  a  ki  a  külhatalmak  közreműködése  nélkül 
semmit  sem  akkar  kezdeni ! 

Almásy  levele  kétségkívül  éles  volt  a  kifejezések- 
ben, de  a  dolog  lényegét  tekintve,  igen  találóan  jelle- 
mezte a  helyzetet.  A  külsegély  úgy,  a  mint  Kossuth 
akarta  volna,   soha  sem  volt   egyéb   jámbor   óhajtásnál 

s  mégis,  ha  benn  a  hazában  itt  vagy  amott  oly  han- 
gulat mutatkozott,  mely  az  engesztelhetetlen  forra- 
dalmi szellemmel  ellentétben  állt,  Kossuth  mindjárt 
elkeseredve  zúgolódott  miatta.  Föntebb  már  közöltük 
egy  levelét,  melyben  a  Széchenyi-ünnepélyek  miatt 
panaszkodott.  Ezt  még  évek  múlva  sem  bírta  feledni. 
((Széchenyi  politikájának  minden  apostheosisától  kezdve, 
nemzetünk  minden  mozgalmain  keresztül  a  kialkuvás 
vágyát  láítam  gyászfonalként  keresztül  futni)),  írja  i86j 
végén  is  Jósikának.  ((A  nemzet,  a  helyett,  hogy  minket 
támogatna  s  támogatásával  nekünk  lehetővé  tette  volna, 
hogy  külföldről  megmentsük,  nemcsak  minden  támoga- 
tást megvon  tőlünk,  de  sőt  1849-et  nyíltan  desavouálta ; 
az  emigratiót  ecclatans  modorban  elejtette  s  mindent 
elkövetett,  hogy  befolyásunkat  a  barátságos  hatalmak- 
nál megrontsa;  azon  hitelC^.ket,  hogy  mi  a  nemzet 
tendentiáit  képviseljük,  aláássa,  és  azon  hatalmakat,  me- 
lyektől a  megmentést  általunk  várta,  mintegy  kénysze- 
rítse, hogy  a  magyar  nemzet  határozottságában  ne 
bízzanak  s  azért  azt  politikai  számvetésükben  biztos 
mennyiségűi  föl  ne  vegyéki)... 

Hasonló  panaszt  akármennyittalálhatni  Kossuth  akkori 
leveleiben.  Pedig  azt  is  tőle  tudjuk,  hogy  a  magyar 
nemzet  azon  időbeli  hangulatával,  s  a  magyar  ország- 
gyűlés szellemével  oda  künn  teljesen  meg  voltak  elé- 
gedve. Cavour,  mikor  Deák  fölirati  javaslatának  s  az 
ellenzék  ellenindítványának  megjelenése  után  (1861 
május)  első  ízben  találkozott  Kossuthtal,  körömtől, 
reménytől,  bizalomtól  sugárzó  arczczal  rázta  meg  mind 
a  két  kezét  s  e  kiáltásba  tört  ki :  Vive  la  Hongriei). 

Biztosította  Kossuthot,  hogy  a  mint  a  dolgok  fejlőd- 
tek, a  magyar  országgyűlés  valóságos  szerencsévé  lett 
reájok  nézve,  mert  időt  nyertek  általa  a  készületekre. 
Sőt  —  folytatá  Cavour  —  az  országg)'űlés  magatartása 
által  a  magyarok  Napóleon  császár  előtt  is  nagyon 
kedvező  állásba  jutottak,  mert  ő  attól  függesztette  föl 
határozatát,  hogy  a  magyar  nemzet,  mielőtt  fegyverrel 
kérné  számon  jogait,  merítse  ki  a  törvényes  utat  s  való- 

ban  most  a  magyar  nemzet  épen  azt  teszi,  a  mit  a 
császár  NapoJcon  herczeg  által  Kossuthnak  tanácsolt 
és  neki  (Cavournak)  is  több  ízben  megizent.  Cavour 
tehát,  minden  jóval  biztatva  Kossuthot  a  távolabbi  jövő 
időkre,  ezúttal  is  csak  azt  ajánlotta,  hogy  egyelőre  a 
((phase  légale))  legombolyítását  Magyarországon  erő- 
szakosan meg  ne  zavarják  (]]].  607). 

Egészen  hasonló  értelemben  nyilatkozott  Ricasoli 
is,  a  ki  Cavour  halála  (j86i  június  6)  után,  még  a  ma- 
gyar országgyűlés  tartama  alatt,  vette  át  az  olasz  kor- 
mány elnökségét.  Midőn  először  fogadta  Kossuthot, 
ő  sem  ajánlt  s  nem  kívánt  egyebet,  mint  azt,  hogy  a 
magyar  országgyűlés  úgy  viselje  magát,  a  mint  az  az- 
után valóban  viselte  :  ((Tavaszig  se  nem  kezdek,  se  nem 
provocálok háborút))  —  monda  Kossuthnak.  —  ((Önök 
tudjanak  várni  ;  tartsák  a  dolgokat  függőben  ;  gondos- 
kodjanak, hogy  az  országgyűlés  egy  hajszálnyit  se 
engedjen  a  nemzet  jogaiból.  Haezt  megteszi,  valószinű, 
hogy  eredmény  nélkül  fog  szétoszolni  s  ha  így  oszlik 
szét,  valószínű,  hogy  tavaszig  új  alkukíséi'let  nem  tör- 
ténik. Akkor  pedig  verekszünk. ))  (111.  615). 

Minden  úgy  történt.  Az  országg)'űlés  egy  hajszál- 
nyit sem  engeciett,  szétoszlott  eredmény  nélkül,  tavaszig 
új  alkukísérlet  nem  történt  —  hanem  azért  tavaszszal 
nem  verekedtek. 

De  nemcsak  az  olasz  kormányférfiak,  magok  az  emig- 
ránsok is  meg  voltak  elégedve  a  magyar  országgyűlés 
magatartásával.  Klapka  így  ir  erről  Kossuthoz,  1861 
július  27-én : 

((Lehetetlen,  hogy  a  leirat  a  magyar  országgyűlés- 
hez, minden  kétséget  el  ne  oszlatott  volna  arra  nézve, 
hogy  a  bécsiek  nemcsak  az  1848-diki  alkotmánynak, 
hanem  Magyarország  nemzeti  létének  is  megsemmisí- 
tését vették  czélba.  De  minő  szerencse,  hogy  az  ország- 
gyűlés Deák  fölíratát  fogadta  el!  Ha  a  határozat  ment 
volna  keresztül,  most  az  egész  világ  minket  halmozna 
el  szemrehányásokkal,  a  felelősség  minden  következ- 
ményekért reánk  háríttatnék .  .  .  Én  ezt  előre  láttam,  s 

azért  mindig  a  Deák  feliratának  elfogadása  mellett  vol- 
tam.»  (111.   631). 

Ez  iránt  maga  Kossuth  is  teljesen  hasonló  vélemény- 
ben volt.  1861  augusztus  15-dikén  ezt  írja  Jósikának: 
((Deák,  mint  a  törvényesség  embere,  a  nemzet  jogait 
törvényes  téren  férfiasan  megvédette.  Akárhova  fordul 
a  koczka,  e  második  fölirat  után  senki  sem  mondhatná 
Európában  akár  azt,  hogy  a  magyar  a  békés  kiegyen- 
lítés kísérletét  ki  nem  merítette,  akár  azt,  hogy  akár 
csak  egy  hajszálnyival  is  többet  kívánt,  mint  a  mihez 
törvényes  jogát  czáfolatlanúl  bebizonyíthatá.  Ha  c  föl- 
írás után  törésre  kerül  a  dolog  —  Isten,  világ  s  a  tör- 
ténelem előtt  csakis  az  osztrák  házra  hárulhatand  a 
felelősség.  D'avoir  mis  Tennemi  dans  le  tort  devant 
l'opinion  publique  nem  csekély  nyeremény.  S  ez  Deák 
érdeme))  (111.  648). 

Igaza  volt  hát  Almásynak,  hogy  az  az  örökös  panasz, 
mintha  a  magyar  nemzet  magatartása  lett  volna  oka 
az  emigratio  fáradozásai  sikertelenségének,  nem  volt 
jogosult,  nem  volt  loyalis. 

Őszintén  megvallva,  nem  is  a  nemzet  magatartásá- 
ban, hanem  —  azonkívül,  hogy  a  külhatalmaknak  egy 
csepp  kedvök  sem  volt  háborúzni  —  inkább  az  emi- 
gratio válságaiban  lehetne  e  panaszok  valódi  okát  föl- 
találni. A  « kévebomlás))  nőttön  nőtt,  az  illusiók  elfosz- 
lottak,  kezdett  kiki  a  maga  feje  után  járni  s  Kossuth 
egyszerre  azt  vette  észre,  hogy  az  ő  vezérszerepe  igen 
kétségessé  válik.  Igyekezett  hát  mindenekelőtt  ismét 
ebben  szilárdítani  meg  állását.  Sürgettette  Jósika  által 
(1 861  augusztus  1  5),  hogy  a  nemzet  ((valakitJ)  —  ((akár- 
kit)) jelöljön  ki  a  vezérszerepre. 

((A  barátságos  kormányoknál  - —  úgymond  —  a  hatá- 
sos működés  csak  ugy  lehetséges,  ha  idekünn  van  va- 
laki, a  kiről  tudatik,  hazai  nyilvánításokból  kérdésbe- 
vonhatatlanul  tudatik,  hogy  a  nemzet  őt  ép  úgy  vezé- 
rének icmeri  a  forradalom  külföldi  előkészületeinek 
terén  s  ő  benne  e  tért  illetőleg  szintúgy  minden  bizal- 
mát helyezi,  mint  vezérének  ismerte  Deákot  s  minden 

bizalmat  helyezett  Deákba  otthon,  a  jogföntartás  tör- 
vényes terén.  Ki  legyen  azon  ember?  —  nekem  az 
tökéletesen  mindegy.  De  valakinek  lenni  kell,  valakinek 
a  közérzelem  sűrű  és  sokszerű  demonsíratióival  ki  kell 
jelöltetnie,  mert  különben,  ha  manifestatiók  hiányában 
a  dolog  úgy  marad,  a  mint  most  van,  hogy  tudniillik 
minden  haszontalan  és  fönhéjázó  kontár  jogosítva  véli 
magát  a  nemzet  vagy  az  emigratió  akaratának  képvise- 
lője gyanánt  fitogtatni  és  saját  kezére,  de  a  nemzet 
rovására  politikát  csinálni,  míg  végre  a  kormányok,  de 
különösen  az  új  s  azért  avatatlanabb  egyéniségek  azt 
sem  tudják,  ki  a  szakács,  ki  a  szakácsné :  külföldről  a 
nemzet  egyáltalában  semimit  sem  várhat.  Azért  ismerje 
a  gazda  (Komáromy  György)  legsürgetősb  kötelessé- 
gének, kicsinyben,  nagyban,  minden  lehető  alkalommal 
azon  lenni,  hogy  a  nemzet  bizalma  félreismerhetetlenül 
nyilatkozzék  a  külügyekre  nézve  valaki  iránt,  akárki 
legyen  azi)  (111.   151 ). 

íme  ez  volt  a  bajnak  eg)'ik  legjellemzőbb  symptomája. 

Két  esztendővel  előbb  sem  maga  Kossuth,  sem  emi- 
^rans-társai,  sem  a  külhatalmak  nem  voltak  kétségben 
az  iránt,  ki  az  a  0: valaki)),  a  kit  a  közérzelem  a  forra- 
dalmi m.ozgalmak  vezérének  ismer  el.  Ó  minden  habo- 
zás nélkül  kijelölte  önmagát,  nem  kért  mandátumot 
senkiről,  hanem  biztos  önérzettel  eg^^szerűen  konsta- 
tálta a  tényt,  hogy  sem  a  honi  nép  bizalma,  sem  a  kül- 
föld —  különösen  Anglia  —  közvéleménye  előtt,  vezé- 
rül más  mint  ő,  oly  sikerrel  mint  ő,  nem  léphet  föl. 
Ezt  elism.erték  emigráns-társai  is  ;  és  a  külföldi  hatal- 
mak alkalmazkodtak  hozzá. 

S  azóta  minő  szomorú  tapasztalat,  mekkora  hanyat- 
lás. Két  évi  buzgó  fáradozások,  annyi  alku,  annyi  em- 
lékirat, annyi  szövetség-kötés  után,  íme  azt  kell  tapasz- 
talnia, hogy  már  ((minden  haszontalan  és  fönhéjázó 
kontár))  föllépése  félelmes  lehet  reá  nézve  s  a  külföldi 
barátságos  hatalmak  előtti  befolyásának  megszilárdítása 
végett  Komáromy  György  agitatióiban  kell  segítséget 
keresnie. 

Biztos  jele  voJt  ez  a  bomlásnak.  Az  emigrationális 
mozgalom  ezentúl  már  csak  a  lassú  enyészet  képét 
mutatja.  Víg  zajjal  indult  meg,  mint  a  Hegyi  patak,  s 
eredménytelenül  párolgott  széjjel,  mint  a  Sahara  folya- 
mai a  homokban. 

VJ. 

Minő  lett  volna  Magyarország  sorsa,  ha  az  emigratio 
tervei  sikerülnek,  a  nemzet  fölkel,  megvívja  a  maga 
harczát,  megnyeri  óhajtott  szövetségeseit  és  azutón  végre 
egykor  ismét  visszatérend  az  eke  mellé? 

Milyennek  gondolta  a  jövőt,  mit  remélt  nemzetének 
maga  Kossuth? 

Tüzetes  nyilatkozatot  e  kérdésre  az  7rj/oJ^ban  nem 
találunk,  de  itt-ott  mellékesen  akadunk  néhány  adatra, 
melyek  némi  tájékozást  nyújtanak. 

Először  is,  valószínű,  hogy  monarchiát  tervezett. 
Legalább  így  nyilatkozott  az  egyezkedések  alkalmával 
mind  Napóleon  berezeg  előtt,  1859  május  5-dikén, 
mind  Cavourhoz  intézett  emlékiratában,  1860  novem- 
ber 21  -dikén.  Egyszersmind  mind  a  kétszer  nyilatkozott 
a  leeiidő  magyar  dynasti  a  megválasztásának  kérdésében 
is.  Napóleon  jierczeg  előtt  kijelenté,  hogy  miután  Ma- 
gyarország a  Napóleonoknak  fogja  köszönhetni  függet- 
lenségét, ő  ((nem  tartózkodik  azon  meggyőződésének 
adni  kifejezést,  hogy  a  nemzet  ő  herczegségének  fogja  föl- 
ajánlani Szent-István  koronáját)),  a  mit  azonban  a  berezeg 
szépen  megköszönt,  de  visszautasított  (J.  214).  Cavour- 
nak  ismét  kijelenté,  ((hogy  a  magyar  nemzet  az  ural- 
kodóház megválasztásánál  semmit  sem  óhajt  forróbban, 
mint  azt,  hogy  ő  felsége  az  olasz  király  és  királyi  háza 
iránt  táplált  ragaszkodásának  bizonyításával  szorosabbra 
fűzhesse  Olaszországgal  a  testvéries  barátság  kötelé- 
keit)) (Jj.  556), —  a  mire  azonban  Cavour,  úgy  látszik, 
nem  is  válaszolt. 

A  jövendőbeli  Magyarország  számára  tervezett  alkot- 
mányról annyit  tudtunk  meg,  hogy  ez  egy  1859  július- 
ban   készült   terjedelmes   emlékiratban   részletesen   ki- 

dolgoztatott,  de  mivel  a  terv  igen  hosszú,  azért  annak 
csak  alapelvét  s  a  nemzetiségi  kérdésre  vonatkozó  olda- 
lát kapjuk  az  Irahk  között.  Azonban  e  töredékből  is 
eleget  láthatunk.  Azon  alapelvből  indul  ki,  hogy:  ((va- 
lamint a  vallás,  úgy  a  nemzetiség  is  társas  érdek ; 
ehhez,  mint  amahhoz,  az  államnak,  mint  ilyennek,  semmi 
köze)).  Ez  elvet  aztán,  gyakorlatilag,  akként  akarja  al- 
kalmazni, úgy  a  magyar  mint  a  többi  nemzetiségekre,  — 
((hogy  egyiknek  sem  ieend  legkisebb  kiváltsága  sem 
s  a  kormány,  mint  ilyen,  egyiket  sem.  fogja  pártfogolni 
a  többinek  vagy  valamelyiknek  rovására.)) —  ((A  meny- 
nyiben pedig  a  kormánynak,  országgyűlésnek,  megyé- 
nek, községnek  hivatalos  nyelvre  van  szüksége,  e  rész- 
ben a  fentebbi  elv  akképen  fogna  alkalmaztatni,  miszerint 
mindenhol  a  többség  fogja  elhatározni,  micsoda  nyel- 
ven vitessenek  a  közügyek,  a  kisebbségnek  joga  sértet- 
len hagyatván)).  A  korm.ány  az  oly  megyékhez,  melyek 
saját  megyei  hivatalos  nyelvökűl  szótöbbséggel  nem  a 
magyart  fogadják  el,  tartozik  leiratai  mellé  hiteles  for- 
dítást csatolni  a  megye  nyelvén,  úgy  szintén  a  megyék 
is  hasonló  módon  tartoznak  érintkezni  a  területökön 
levő  községekkel,  ha  ezek  községi  nyelvűi  nem  a  megye 
nyelvét  állapították  meg  (J,  454). 

Sajnálnunk  kell,  hogy  annak  részletesebb  kifejtését, 
miként  terveztetett  a  kormány  és  az  országgyűlés  hiva- 
talos nyelvének,  ugyanez  elv  szerint  szótöbbséggel 
megállapítása,  az  Iratokhzn  föl  nem.  találhatjuk,  noha 
ismételten  el  van  mondva,  ahogy  az  ország  politikai 
organisatióját  egyenesen  a  nemzetiségi  igényeknek  jog- 
egyenlőség alapján  való  kielégítésére  kivánja  fektetni, 
oly  módon,  hogy  minden  népfaj  nemzetiségi  érdekei 
megóva  legyenek  a  politikai  organismus  minden  foko- 
zatain keresztül,  a  községtől  kezdve  föl  az  államkor- 
mányig))  (JJ.  396). 

Valóban  e  tervről  méltán  mondhatta  Kossuth  Napó- 
leon berezegnek,  hogy  « nincs  állani  a  világon,  mely  a 
nemzetiségi  igényeknek  akár  hasonló  kielégítést  nyúj- 
tana, akár  hasonló  politikai  nyomatékot  adnai). 

Dc,  hogy  a  tervnek  ez  dicséretére  szoIgáJ-e,  az  már 
kétségesebb. 

Erdélyre  vonatkozólag  föntebb  már  említettük  a 
Klapka  által  Couza  fejedelemmel  1 859  tavaszán  kötött 
egyességeket.  Ezekben  ki  van  mondva,  hogy  Erdélynek 
Magyarországgal  való  Uiiiója  fölött  ((a  háború  befejezte 
után  egy  Erdélyben  tartandó  gyűlés  (általános  népsza- 
vazat?) fog  határozni,  s  ha  a  többség  az  elkülönítést 
határozza,  ez  nem  elleneztetik));  ki  van  covábbá  mondva, 
hogy  a  vegyes  ajkú  megyékben  a  közigazgatási  nyelvet 
szintén  a  lakosok  magok  közt  (((.barátságosan))  állapítják 
meg,  és  hogy  a  hadseregben  a  szerb  és  oláh  csapatok 
külön  lesznek  szervezve,  és  szerb,  illetve  oláh  nyelven 
vezényeltetnek  (J.  371). 

Horvátország  részére,  ha  ez  az  Adriai  tenger  felől 
tervezett  benyomuló  sereget  barátságosan  fogadja,  kész- 
nek nyilatkozott  Kossuth  «a  teljes,  tökéletes  független- 
séget biztosítani)),  ha  csak  magok  a  horvátok  nem 
akarják  föntartani  kapcsolatukat  a  magyar  koronával. 
(].   399). 

A  magyarországi  szerbeknek  megigér  minden  con- 
cessiót  ((a  legvégső  határig,  melyet  a  haza  területi  ép- 
ségének s  politikai  egységének  tekintete  megengedi),  s 
bővebb  tájékozás  végett  közölte  Obrenovics  szerb 
fejedelemmel  azon  nemzetiségi  alkotmánytervet,  mely- 
nek kivonatát  föntebb  nyújtottuk  (].  400.  és  453). 

A  mi  a  tervezett  Magyarország  külügyi  viszonyait 
illeti,  ezekre  vonatkozólag  legfontosabb  volt  azon  állandó 
kölcsönös  véd-  és  dacz-szövetség  terve,  mely  a  szerb, 
román  és  horvát  államokkal  köttetett  volna  meg,  s  mely 
« dunai  confederatio))  czím  alatt  már  a  hatvanas  évek- 
ben országszerte  nagyon  ismeretessé  lett.  E  tervről 
azonban  kijelenti  Kossuth,  hogy  az,  noha  valóban  tőle 
eredt  s  alapeszméjét  ma  is  a  helyzet  logikájában  fek- 
vőnek tekinti,  nyilvánosságra  nem  volt  szánva  és  Helfy 
által  csak  tévedésből  bocsáttatott  közre  (]J1.  738). 

Nem  volna  tehát  helyén  a  desavoualt  terv  egyes 
részleteit  bonczolgatni.  Az  általános  benyomást  azon- 

Aranv    László   munkJj.  lO 

ban,  a  mit  e  három  nagy  nemzet  véres  harczai  árán 
újra  aJkotni  akart  Magyarország  képe  tesz  reánk,  két 
szóval  ki  ]ehet  fejezni :  valóságos  Bábel ! 

V]l. 

Csaba  vezér  hadai  óta  soha  szabadító  hatalmat  a 
magyar  nép  tömege  nem  várt  annyi  hittel,  annyi  biza- 
lommal, oly  csodaszerú  utakon,  mint  1859 — 60-ban 
Kossuthot  és  emigráns  társait.  Az  ő  nevét  ismerte  min- 
den pásztorgyermek,  jövetelétől  csodákat  reméltek  a 
legfélreesőbb  faluban  is  és  alakja  a  nép  képzeletében 
egészen  mythoszivá  emelkedett. 

íme  most  Iralaihö]  arról  kell  meggyőződnünk,  hogy 
szabadító  seregeik  jövetele  soha  sem  volt  a  megvaló- 
suláshoz közelebb,  mint  Csabáé. 

Azt  az  utat,  a  melyen  a  beütést  legalább  megkísér- 
teniök  lehetett  volna,  Kossuth  nem  fogadta  el ;  az  pedig 
a  melyen  ő  akart  jönni,  csak  a  vágyak  és  képzeletek 
országában  volt  építve,  akár  csak  a  Hadak  útja. 

Klapka  és  a  többiek,  úgy  látszik,  egy  időben  el  vol- 
tak szánva  vállalkozni  arra,  hogy  négy-öt  ezernyi  rög- 
tönzött sereggel  Románia  felől  beütnek  a  székelyföldre. 
Ha  e  koczkáztatott  tervbe  Kossuth  is  belevág  s  ha 
összes  tevékenységöket  ily  expeditio  gondos  előkészí- 
tésére pontosítják  össze,  talán  szervezhették  volna  csa- 
pataikat, talán  Romániában  is  jobban  elintézhették  volna 
fegyvereik  sorsát  és  szabad  átvonulások  engedélyének 
kieszközlését  s  ily  módon  vagy  az  1 859  évi  háború 
kezdetén,  vagy  j  860-ban  sikerült  volna  legalább  any- 
nyira  jutniok,  hogy  elérjék  az  ország  határát. 

De  ő  nem  vágott  bele.  O  a  fölkelést  úgy  kívánta 
rendezni,  hogy  ne  járjon  koczkáztatással  s  eredménye 
már  előre  biztosítva  legyen.  Oly  garantiákat  kívánt, 
melyek  mellett  a  fölkelés  tervében  még  a  gyöngéden 
aggódó  női  kedély  is  teljesen  megnyugodhassék,  s  mint 
nejének  írta  Parisból,  még  ez  is  azt  mondhassa  terveire  : 
«de  már  így  csakugyan  jól  van  a  dologi))   (1.  210). 

Ma  is  nagy  lelki  megnyugvására  szolgál  a  gondolat, 
hogy  akkor  így  cselekedett.  Ma  sem  tenne  másként. 
Iratai  három  kötetén  át  többször  visszatér  ebbeli  áll- 
hatatosságának  emlékezetéhez  s  mindenkor  teljes  meg- 
elégedéssel gondol  reá.  És  bizonyára  méltán.  Örök 
hála  érte  a  nemzet  nevében,  hogy  ezt  valami  elhamar- 
kodott mozgalomba  bele  nem  sodorta.  Mert  nem  lehet 
kétség,  hogy  ha  akkor  ó  az  ország  bármely  magyar- 
lakta vidékén  kitűzi  a  fölkelés  zászlaját,  ezerén  és  eze- 
rén siettek  volna  sorakozni  alá  ;  az  eredmény  pedig 
alig  lehetett  volna  egyéb,  mint  gyászos  és  véres  bukás, 
tömérdek  ártatlan  élet  föláldozása,  hiában. 

Mert  az  osztrák  hadi  erő  a  legkritikusabb  időkben 
sem  volt  oly  szertemálló  tömeg,  mint  a  nápolyi  király 
hadai  Garibaldival  szemközt  1860-ban,  vagy  a  franczia 
király  elégületlen  katonái,  mikor  őket  181  5-ben  az  Elba 
szigetéről  visszatérő  dicső  császárjok  ellen  akarták 
harczba  vinni.  Kossuth  erről  legvérmesebb  reményei 
pillanatában  sem  feledkezett  meg  s  jól  tudta,  hogy 
vele  szembe  soha  sem  állitanának  magyar  ezredeket,  a 
melyek  első  szóra  hozzá  pártoljanak  át.  Garibaldi  me- 
sés sikercinek  láttára  s  a  népek  lelkesedésében  rejlc 
kimeríthetetlen  erőforrásba  vetett  hite  daczára  sem 
engedte  tehát  magát  odáig  ragadtatni,  hogy  valami 
hasonló  kisérletnek  élére  álljon. 

Méltán  büszke  lehet  e  józan  és  szilárd  önmérsékle- 
tére. A  haza  szolgálatában  szerzett  érdemei  között  e 
negativ  állhatatosság  emlékezete,  úgy  hiszszük,  nem 
utolsó  helyet  fog  elfoglalni  s  az  utókor  által  is  minden- 
kor elismerésben  részesülend. 

Ha  azonban  az  igazságot  egész  teljességében  keresve, 
nem  akarunk  megfeledkezni  arról,  hogy  az  emberek 
tetteinek  irányozására  az  emberi  hajlamok  és  egyéni 
körülmények  3  jellemvonások  is  befolyással  szoktak 
lenni  :  bizonyára  eszünkbe  jut,  hogy  Kossuth  szilárd 
állhatatosságának  magyarázatát  talán  nem  csupán  a 
nemzet  vérének  és  erejének  óvatos  kíméletében,  hanem 
az  6  akkori  egyéni  köiülményeiben  is  lehet  keresnünk. 

Valóban,  ha  Kossuth  számot  vetett  önmagával,  azon 
két  út  közül,  melyek  a  mozgalom  megindítása  czéljá- 
ból  az  emigratio  eJőrt  megnyílni  látszottak,  bizonyára 
szivesebben  kellett  választania  azt  az  utat,  a  melyen 
teljesen  otthon  érezhette  magát. 

Egy  harmincz-negyven-ötvenezer  főnyi  rendes  sereg 
élén,  olasz  királyi  vagy  franczia  császári  zászló  védelme 
alatt  nyomulni  előre,  diadalról  diadalra ;  lelkesíteni  a 
győzelem-ittas  csapatokat ;  fölrázni  rabigájából  a  haza 
népét;  lángoló  szavai  hatalmával  várost  város  után, 
megyét  megye  után  árasztani  el  s  mindenütt  győzel- 
mesen lobogtatni  a  szabadság,  egyenlőség  és  testvéri- 
ség zászlaját  :  ily  föladat  igazán  neki  való  volt,  ily 
hadak  élére  már  eleve  is  bizton  oda  gondolhatta  ön- 
magát. 

De  guerilla-harczok,  valahol  ott  a  székelyföldi  határ- 
havasok vidékén  —  előőrsi  apró  csetepaték — bivouac- 
élet  heteken  át  az  erdőkben  —  esetleg  menekülés  Ro- 
mánia vagy  Bukovina  ellenséges  népei  között,  talán 
társaitól  elszakítva,  egyedül,  elhagyottan,  ily  vállalko- 
zásra elszánhatta  magát  Garibaldi,  a  ki  élete  nagy 
részét  hasonló  körülmények  közt  töltötte,  de  Kossuth 
alig  érezhetett  arra  akár  hajlamot,  akár  hivatást. 

Végre  is  nem  mindenkitől  telhetik  minden. 

Oly  vállalatokhoz,  mint  Garibaldi  marsalai  expedi- 
tiója,  vagy  I.  Napóleon  cannesi  partraszállása,  a  sze- 
mélyes elszántságnak  oly  mértéke  s  a  csatatér  izgal- 
mainak oly  megszokása  szükséges,  a  mit  rendszerint 
csak  azok  szereznek  meg,  a  kik  a  harcz  terén  nőt- 
tek föl. 

Kossuth  azonban  nem  volt  katona  s  bizony  nagyon 
természetesnek  kell  találnunk,  ha  közel  az  élet  hatva- 
nadik évében,  a  mit  nagyobbrészt  Íróasztal  mellett, 
tanácsteremben  vagy  családi  körben  élt  át,  nehezen 
szánta  volna  cl  magát  z^j  soha  nem  próbált  új  föl- 
adatra, noha  c  nagy  életkort  oly  ritka  testi  és  szellemi 
erőben  érte  is  el,  mint  kevesen. 

Alig  hiszszük,  hogy  Ko.^suth  politikai  pálya-  és  kor- 

társai  közül  akadt  volna  valaki,  a  ki  kész  lett  volna  ily 
guerill a- beütés  vezetésére  vállalkozni  s  meg  vagyunk 
győződve,  hog>'  például  Deák,  élete  hatvanadik  éve 
körül,  legkevésbbé  sem  röstellette  volna  őszintén  meg- 
vallani, hogy  ily  expeditióra  el  nem  indul,  arra  magát 
alkalmasnak  nem  tartja. 

Ehhez  képest  azt  hisszük,  senki  sem  ütközött  volna 
meg  rajta,  ha  Kossuth  ilyenforma  tartalmú  szózatot 
intéz  barátaihoz  a  hazába  : 

« Mindent  elkövettem,  hogy  egy  szövetséges  hatalom 
hadseregeinek  élén  nyomulhassak  az  országba.  Fájda- 
lom, e  tervem  nem  sikerült.  Némi  guerilla-csapatokkal 
talán  még  meg  lehetne  próbálni  a  beütést,  de  ezt  én 
nem  teszem.  Nem  teszem  először  azért,  mert  ily  válla- 
latnak sikerét  nem  remélem  ;  másodszor  azért,  mert 
abban  magam  részt  nem  vehetnék  s  pusztán  a  neve- 
met adni  oly  vállalathoz,  melyet  magam  nem  vezethe- 
tek, nem  akarom.  Hogy  én  a  koczkáztatástól  vissza- 
riadnék, azt  az  ellenségem  sem  foghatja  reám.  1  848-ban 
a  fejem  forgott  a  játékon  azért,  a  mit  tettem,  mégis 
megtettem.  A  politikai  bátorság  hiányát  tehát  nem  vet- 
heti szememre  senki.  De  katona  nem  voltam  soha,  s 
nem  vagyok  többé  oly  ifjú  legény,  hogy  most  kezd- 
hetném el  a  katonai  életet.  E  szerint  én  a  székelyföldi 
beütésben  sem  közvetlenül,  sem  közvetve  részt  nem 
veszek,  s  egyáltalán  jelenleg  semmi  positiv  külsegítsé- 
get  nem  ígérhetek.  Ti  azonban,  otthon  a  hazában,  ves- 
setek számot  magatokkal  s  ha  biztokasaját  erőtökben, 
kezdjétek  meg  a  mozgalmakat.  Legyetek  meggyőződve, 
hogy  mihelyt  ti  otthon  fölkeltek,  én  el  nem  mulasztok 
semmit,  a  mit  az  olasz  vagy  a  franczia  kormánynál  ér- 
deketekben tennem  vagy  megkisértenem  lehet». 

Kossuth  azonban  e  nyilt  és  természetes,  de  a  hely- 
zet által  is  parancsolt  vallomás  helyett  olyan  tétova 
szózatot  küldött  a  hazába,  mint  az,  a  mit  föntebb  ki- 
vonatban közöltünk,  sőt  mintha  egyszerre  megfeled- 
keznék a  nemzet  erejének  és  vérének  kímélete  iránt 
feltett  szándékáról,    syllogismussal    igyekezik  kimagya- 

rázni,  hogy  a  nemzetre  üdvösebb  volna,  ha  nélküle, 
semní\int  ha  vele  s  az  ő  fölhivására  kezdené  meg  a  föí-; 
kelést. 

Vonakodván  kimondani,  hogy  katonai  föladatokra 
vállalkozni  nem  akar,  e  vonakodása  által  oly  fausse 
posjtióba  jutott,  melyet  nehéz  volt  helyesen  palástolni. 

Hanem  kiváló  férfiaknál  nem  ritkán  tapasztalt  jellem- 
vonás az,  hogy  szeretnek  oly  tulajdonsággal,  néha 
merő  kicsiséggel,  tetszelegni,  a  minek  az  ő  kitűnő  ké- 
pességeikhez mérve  nagyon  másodrendű  értéke  lehet. 
Nagy  Frigyes  a  franczia  verseire,  Napóleon  a  sakk- 
játékára, Byron  a  jó  úszására,  Petőfi  a  hasbeszélő  tudo- 
mányára volt  hiu. 

Kossuth,  a  kinek  szónoki  genialitását  elismeri  az 
egész  világ  s  a  kinek  talentuma  e  tekintetben  annál 
kivételesebb,  mert  két  nyelven  is  tündökölt  vele  — 
még  pedig  egymástól  mind  szerkezetben,  mind  kiejtés- 
ben és  hangsúlyozásban  oly  messze  elütő  nyelveken, 
mint  a  magyar  és  az  angol  :  7m/ír/ban  többször  emle- 
geti, hogy  magát  szónoki  tehetségnek  nem  tartja.  De 
viszont  katonai  képzettségéről  a  legnagyobb  önbiza- 
lommal nyilatkozik  s  a  betörő  sereg  fővezérletére  tel- 
jesen képesnek  és  hivatottnak  vallja  magát. 

Igaz,  hogy  tetteit  tekintve,  nem  cselekedett  akként, 
a  mint  e  vallomása  után  várnók,  sőt  mind  a  két  alka- 
lommal, midőn  e  mozgalmak  idején  a  háború  tényleges 
megkezdésére  legközelebb  lehetett  a  kilátás  —  1859 
májusban  és  1860  szeptemberben  —  oly  föladatokat 
vállalt  magára,  melyek  őt  az  actio  teréről  tova  szólí- 
tották el  —  Angliába  ;  noha  azon  föladatok,  melyek 
teljesítése  végett  Londonba  vonult,  terveik  sikerének 
biztosítására  nem  voltak  döntő  fontosságúak.  Első  íz- 
ben azért  ment  oda,  hogy  Anglia  semlegessége  érde- 
kében agitatiót  kezdjen,  holott  pár  nap  alatt  kiderült, 
hogy  e  semlegesség  már  különben  is  eléggé  biztosítva 
volt,  sőt  a  királyné  által  nyiltan  proclamáltatott  is ; 
másodízben  főleg  az  volt  Londonban  maradásának  a 
czélja,  hogy  a  magyar  papírpénz  gyártása  iránt  intéz- 

kcdjék,  a  mit  más  is  elvégezhetett  volna,  talán  keve- 
sebb éclat-val,  de  meglehet  jobb  sikerrel,  mint  ő  maga. 
E  föladatok  egyike  sem  volt  azonban  oly  természetű, 
hogy  a  fővezérnek  —  még  pedig  mind  diplomatiai, 
mind  katonai  fővezérnek  —  az  actió  terétől  távollétét 
múlhatatlanul  szükségessé  tegye  s  eredménye  fölérhes- 
sen azon  sokféle  és  tetemes  hátránynyal,  a  mit  a  fő- 
vezérnek a  legválságosabb  napokban  távolléte,  a  dolog 
természete  szerint,  minden  tekintetben  kell  hogy  maga 
után  vonjon. 

Hanem,  úgy  látszik,  azon  mozgalmas  idők  hangulata 
Kossuth  környezetében  is  fölébresztette  bizonyos  kato- 
nás ambitio  szellemét  s  ennek  hatása  alól  ő  sem  sza- 
badulhatván, még  azt  is  átallotta  nyiltan  kijelenteni,  ha 
talán  a  guerilla-szerepre  hajlamot  nem  érzett.  Nem 
tudjuk,  nem  az  ilyen  quasi  katonás  esprit  maradványá- 
nak kelljen  tulajdonítanunk  az  Irahk  kiadójától  is  azt, 
midőn  az  utókor  számára  szükségesnek  hiszi  följegyezni, 
hogy  Kossuth  Kemény  Zsigmondot,  Lágy  Gazsi  néven 
szokta  nevezgetni  {]].  63),  a  mi  pedig  annál  kevésbbé 
lehetett  helyén,  mert  Keménynek  nemcsak  irói  és  pub- 
Jicistikai  működése  tanúsít  szilárd  erkölcsi  és  politikai 
határozottságot,  hanem  az  is  tudva  van  róla,  hogy  ha 
kellett,  bármikor  kész  volt  a  golyó  elé  is  kiállani. 
A  gúnynév  tehát  még  ily  értelemben  sem  volna  találó. 
Az  igaz,  hogy  hatvan  éves  kora  felé  ama  székelyföldi 
expeditióra  Kem.ény  is  aligha  indult  volna  el. 

Ezek  szerint,  mi  egészen  természetesnek  találjuk,  ha 
Kossuth  —  mind  a  nemzet  érdekeinek  megfontolásá- 
ból, mind  a  saját  subjectiv  indokainál  fogva  is  —  bár- 
minemű  kalandos    beütés  tervét  állhatatosan  ellenezte. 

Természetesnek  és  helyesnek  azt  is,  hogy  —  ugyan- 
azon kettős  okból  —  a  szövetséges  hatalmak  segéd- 
seregének  eszméjéhez    oly    rendületlenül  ragaszkodott. 

De  azt  már  nem  gondoljuk  természetesnek,  hogy 
miután  segédsereg  nélkül  mozgalmat  kezdeni  tanácsos- 
nak nem  tartotta,  segédsereget  pedig  egyáltalán  sehon- 
nan  sem    nyerhetett,   most  az  ZraíöJ^ban  mégis  folyton 

olyas  vádakat  vessen  a  nemzet  szemére,  hogy  ez  elmu- 
lasztotta a  kedvező  alkalmat  függetlensége  kivívására  s 
egy  boldog  és  dicső  Magyarország  megalapítására ; 
hogy  ((a  függetlenség  helyébe  maga  a  nemzet  Ausztriát 
választotta));  hogy  a  (thivatalos  nemzeti>  az  ősi  szent  jog 
zászlaja  helyett,  a  mit  az  emigránsok  magasan  lobogtat- 
tak, hitevesztetten  a  jogföladás  zászlaját  ütötte  föl  stb. 
(11.  k.   1.  JII.   689). 

Mintha  a  nemzeten  múlt  volna,  hogy  a  Kossuth  által 
óhajtott  fölkelési  mozgalmak  megvalósítására  neki  és 
az  emigratiónak  minden  terve  meghiúsult. 

Forradalmat  kezdeni  risico  nélkül,  egészen  biztosra, 
királyok  és  császárok  nevében,  királyok  és  császárok 
hadseregei  élén!  .  .  . 

Nemes  és  humánus  törekvés,  de  oly  erős  hit,  oly 
phantasia,  akkora  illusio  kell  hozzá,  minővel  az  istenek 
csak  kivételes  egyéniségeket  ajándékoznak  meg.  Való- 
ban Kossuth  ily  tekintetben  is  kivételes  ember.  Téve- 
dései épen  oly  kevéssé  mérhetők  köznapi  mértékkel, 
mint  ritka  szellemi  tulajdonai.  Azok,  mint  ezek  colos- 
salis  arányokat  öltenek  nála. 

Bámulatra  méltó  a  fáradhatatlanság,  tevékenység, 
lankadatlan  munkakedv,  melylyel  agitatióit  folytatja. 
Mintha  ekét  i\zr\  át  övök  lázas  izgalmak  közt  élne,  de 
azok  őt  még  sem  emésztik.  Gyűléseket  rendez,  beszé- 
deket tart,  emlékiratokat  készít,  hirlapi  czikkeket  ir, 
levelez  száz  ízM,  résen  áll  adiplomatiai  viszonyok  min- 
den fordulatánál  s  bármi  változás  álljon  be  azokban  :  ő 
rögtön  kész  az  uj  combinatiókkaJ ;  terveknek,  ötletek- 
nek, argumentumoknak  nincs  szűkében  soha,  merésznél 
merészebb  javaslatai  kifogyhatatlanok,  s  czéljai  elérhe- 
tése végett  fölkarolja  a  leghihetetlenebb  terveket  is, 
m.elyekre  más  halandó  gondolni  sem  merne,  ó  nem 
haboz  beleavatkozni  az  egész  világ  dolgába.  Ha  törek- 
véseinek az  angol  kormány  útjában  áll,  vállalkozik  azt 
megbuktatni  ;  ha  a  török  hadügyminiszter  ellenkezései 
miatt  az  Oláhországba  küldött  fegyverekkel  baj  van, 
Karacsay  ajáníatára  belefog,  hogy    a  török  hadügymi- 

njsztcrt  Parisból,  a  franczia  kormány  által  megbuktassa 
(111.  213.  218);  ha  az  oJaszországi  mozgalmakat  a  papok 
nehezítik,  mindjárt  kész  a  radicalis  tervvel,  hogy  az 
olasz  nép  legyen  mindenestül  protestánssá.  De  e  rop- 
pant tevékenység  között,  mondhatnók,  elfelejtenek  lé- 
lekzetet  venni,  elmulasztják  a  leglényegesebbet.  A  fegy- 
reket  előkészület  nélkül  küldik  Couza  nyakára,  Szerbia 
barátságos  segédkezésére  bizton  számítanak,  a  nélkül, 
hogy  az  ottaniakkal  erre  nézve  megállapodtak  volna  ;  a 
bankjegyeket  oly  helyen  s  oly  módon  nyomatják,  hogy 
Ausztria  megtudja  és  lefoglaltatja  ;  a  hazai  pártok  óhaj- 
tásai, törekvései,  forradalmi  vagy  alkura  hajló  hangulata 
megítélésében  egyik  szélsőségből  a  másikba  esnek. 

Különösen  jellemző  Kossuthra  nézve  ez  utóbbi  je- 
lenség. Csaknem  azt  kell  hinnünk,  hogy  phantasiája 
olyannak  képzeli  a  nemzetet,  mintha  az  egy  fejjel  gon- 
dolkoznék, egy  szivvel  érezne.  Ehhez  képest  hol  teljes 
bizalommal  hirdeti  a  világnak,  hog)'  az  ő  fölhivására 
a  magyar  nemzet  mint  egy  ember  fog  fölkelni  Ausztria 
ellen,  hol  ismét  teljes  bizalmatlanságba  és  kétségbe- 
esésbe merül.  Zaklatja  az  otthoniakat:  mondják  meg, 
mit  akar  a  nemzet;  alternatívákat  állít  föl  s  kivánja, 
hogy  azokból  válaszszon  a  nemzet ;  kérdéseket  tesz  s 
követeli,  hogy  azokra  határozott  positiv  választ  adjon 
a  nemzet,  mert  ezzel  a  nemzet  tartozik  saját  becsüle- 
tének s  tartozik  azon  nemzeteknek,  a  melyek  segíteni 
akarják  (111.  649). 

Mintha  a  nemzeteket  lehetne  így  vallatás  alá  fogni 
s  nem  az  volna  az  államférfi  egyik  legfőbb  feladata, 
hogy  maga  lásson,  halljon  s  nemzete  hangulatát  ki- 
érezze,  alcaratát  eltalálja. 

De  Kossuth  sem  látni,  sem  hallan:  nem  akar,  vagy 
nem  tud.  Máig  is  azon  hiedelemben  él,  hogy  a  kiegye- 
zés nem  a  valódi  nemzet  akaratából  történt. 

Csudálatos  az  a  rendületlen  erő,  melylyel  ő  saját 
magában,  saját  gondolataiban,  fölfogásában,  Ítéletében, 
kedvencz  eszméiben  hisz.  Combinatiói  meghiúsulnak, 
reményei  cserben   hagyják,  az  Ígéretek  és  hitegetések, 

melyekre  terveit  építette,  nem  teljesíttetnek,  barátai 
egyenként  elhagyogatják,  utoljára  csaknem  egyedül  ma- 
rad Ihászszal  és  mégis  hisz  a  saját  csalhatatlanságában 
s  nem  is  hisz  serr.mi  egyébben. 

De  nagy  erőt  ad  az  embernek  a  szilárd  önhit.  A  ki 
tántoríthatatlanul  bízik  önmagában,  bizalmat  önt  má- 
sokba is,  s  nagy  tévedések  daczára  oly  eredményeket 
mutathat  föl,  a  milyet  habozó,  tépelődő  meggondolás- 
sal maga  a  bölcseség  sem  érne  el  soha.  Kossuthnak  a 
saját  politikája  csalhatatlanságában  vetett  bizalom  adta 
meg  a  határozottságnak  és  czéltudatosságnak  azon  szi- 
nézetét,  mely  egész  magaviseletén  s  azon  időbeli  poli- 
tikai föllépésén  szembetünőleg  nyilvánult  és  tervei  iránt 
a  magyar  népben  általános  bizalmat,  az  osztrák  körök- 
ben pedig,  legalább  egy  ideig,  komoly  félelmet  tudott 
kelteni. 

E  kettős  hatás  által  az  emigrationalis  mozgalmak  — 
bár  magokban  véve  nem  voltak  egyebek  ingatag  kisér- 
letnél  —  mégis  sikeresen  hozzájárultak  a  nemzet  érde- 
keinek előmozdításához,  mert  a  nemzet  erőforrásainak 
bizonyítékául  szolgáltak  és  a  kiegyezési  alkudozásoknál 
nyomatékul  estek  a  mérlegbe. 

Kossuthnak  önmagában  vetett  hite  ma  még  erősebb, 
meggyökeresedettebb  lehet,  mint  akár  mikor  volt.  Ha 
nem  volna  az,  ha  az  évek  tapasztalatai  meghozták  volna 
az  elfogulatlanságot  a  múltban  elkövetett  tévedések  és 
gyöngeségek  fölismerésére:  talán  nem  bocsátotta  volna 
közre  e  mozgalmakra  vonatkozó  leveleit,  egykorú  ira- 
tait, bizalmas  följegyzéseit,  melyekből  emigrationalís 
terveik  teljes  kudarczárói  s  az  ő  álmaikban  képzelt 
jövendőbeli  Magyarország  siralmas  állapotáról  kell  meg- 
győződnie minden  elfogulatlan  olvasónak. 

De  igaza  van,  a  mit  könyve  végszavában  mond. 
O  nem  ismeri,  nem  érti  a  mai  Magyarországot.  Nem 
ismer  reá,  pedig  neki  is  nagy  része  van  abban,  hogy 
ez  a  Magyarország  nem  olyan  többé,  a  minőnek  ő  ta- 
lálta pályája  kezdetén  :  nem  a  praerogativák,  gravame- 
nek,  nem-adózás,  saját  zsírjába  fúló  elszigeteltség  nagy 

pipájú  s  kevés  dohányu  népe ;  hanem  egy  nagy  átala- 
kulás processusában  fejlődő  állam,  melynek  alkotó  ele- 
mei részben  most  mennek  át  azon  a  vegyi  bomláson, 
a  min  Európa  szerencsésebb  fajai  már  régen  által- 
cstck. 

Mi  lesz  a  sorsa?  a  jövő  titka.  A  hazafiúi  gond  és 
tépelődés  apáinkról  és  ősapáinkról  szállott  reánk  örök- 
ségül s  talán  fiainkra  és  unokáinkra  is  át  fog  szállani. 
De,  hogy  nemzetünk  fönmaradására,  mostani  számos 
bajaink  ellenére  is,  alaposabb  reményünk  lehet,  mint 
lett  volna  azon  új  hazában,  a  mit  egy  vérrel  végig 
mosott  tabula  rasára  oda  rajzolni  Kossuth  tervezett : 
az  iránt  Deák  politikájának  hívei  egészen  nyugodtak 
lehetnek.  Ha  közülök  valakinek  e  tekintetben  eddig 
talán  kétsége  lett  volna :  forgassa  minél  szorgalmasab- 
ban Kossuth  Iratait  s  kétségei  bizonyára  tökéletesen  el 
fognak  oszlani. 

(1880). 

